
€C) Vertimas į lietuvių kalbą. leidykla „Vaga“, 1983 | pikti 


UZSISPYRELIS KISKUTIS 


Buvo toks kiškutis, vardu Plikis, pravarde Užsispyrėlis. 
Niekuomet nieko neklausė, viską saviškai - darė. Ir štai kas 
jam nutiko. | 

Plikis Užsispyrėlis labai mėgo jodinėti raitas, ir tėvas kiš- 
kis nupirko jam ramią asilę su mažu asiliuku. Sėdo Užsispy- 
rėlis ant savo asilės ir patraukė į svečius pas tetą. Norint 
ją pasiekti, reikėjo prasigauti per Dygiuosius brūzgynus. Jo- 
damas Užsispyrėlis susitiko savo brolius kiškučius, kurie, pa- 
matę jį, šūktelėjo: 

— Grįžk atgal, Užsispyrėli! Dygieji brūzgynai — pavojin- 
ga vieta! Negalima ten joti vienam! 

Užsispyrėlis, užuot atsakęs, tik letėna mostelėjo ir nujojo 
toliau. 

Argi perkalbėsi tokį! 

Joja sau Užsispyrėlis, nenorėdamas nieko girdėti, asilę 
palengva lazdele baksnodamas. Mažutėlis asiliukas iš paskos 
bėga, strapalioja. varpeliu skambaliuoja. 

„ O Dygiuosiuose brūzgynuose trys lapės gyveno: tėvas la- 
pinas, močia lapė ir su jais mažas lapiukas. 

Išgirdo lapiukas — varpelis kažin kur beskambaliuojąs. 
Pastatė ausis, pasiklausė pasiklausė ir sako: | 

— Tai Užsispyrėlis ant savo asilo joja, o iš paskos 'ma- 
žutis asiliukas seka. 

— Na, mes jam tuoj parodysime, kaip jodinėti po mūsų 
Dygiuosius brūzgynus! — tarė lapė.— Aš pagrobsiu iš jo asilę! 

— O aš asiliuką! — tarė lapinas. 

— O aš jį patį plikai išrengsiu! — tarė lapiukas. 

O Užsispyrėlis joja sau, nenujausdamas nelaimės. Štai 
prijojo pačią Dygiųjų brūzgynų tankmę. Artėjo vidudienis, 
saulė pakilo aukštai, radosi karšta ir tvanku. Asiliukas nusi- 
plūkė, ėmė pamažu atsilikti. Bijodamas, kad jis nenuklystų, 
Užsispyrėlis vis turėjo dairytis atgal ir šaukti: „,„Kuziu kuziu 
kuziu!" Galop kiškučiui net sprandą įskaudo. Jis pamanė: 

„Jeigu varpelis skamba, vadinasi asiliukas tebebėga iš pas- 
kos. Kam gi aš veltui sprandą sukaliosiu?" Ir nebesidairė. 

O lapinui to ir tereikėjo. Prisliuogė jis tylutėliai iš pas- 
kos, nurišo asiliukui varpelį ir prikabino jį asilei prie uode- 
gos. O asiliuką nusivedė. 

Joja Užsispyrėlis, varpelis iš paskos skamba — taigi vis- 
kas gerai. Taip prijojo ligi keiio posūkio. Staiga iš krūmų 
liuoktelėjo lapė: 

— Ei kiškuti, kurgi tu joji vienas? | 

Užsispyrėlis pamanė sau: „Kad tik gudruolė lapė mano 
asiliuko nepagrobtų!“ Atsigręežė, ogi asiliuko nebesama! 

Pravirko Užsispyrėlis. 

— Oi oi, aš nelaimingas!.. Kur tu, mano asilėli? 

Vikstelėjo lapė uodegą ir sako taip meiliai: 

— Neverk, mielasis. Tavo asiliukas aure bestovįs už ano 
posūkio — nebežino, kur jam toliau eiti. Bėk, parvaryk jį. 
O aš tuo tarpu asilę pasaugosiu. 

Nudžiugo Užsispyrėlis, iššoko iš balno ir tekinas nulėkė 
prie kelio posūkio. O lapė striktelėjo ant asilės ir dingo 
brūzgynuose. 

Užsispyrėlis nubėgo ligi posūkio, žiūri — jokio asiliuko ten 
nėra. Grįžo atgal — asilės kaip nebūta! Nusigando Užsispyrė; 
lis: „Čia, ko gero, ir mane patį pavogs!“ Ir leidosi bėgti te- 
kinas. 

Pribėgo Užsispyrėliš prie tvenkinio ir sustojo vandens 
atsigerti. Žiūri — pakrantėje betupįs mažas lapiukas ir gailiai 
beverkiąs. 

— Ko tu raudi? — klausia Užsispyrėlis. 

— Broliuk,— atsako lapiukas,— bėda! Motina davė man 
auksinį pinigėlį ir pasiuntė į prekyvietę. O aš tą auksinį 
pinigėlį įmečiau į vandenį. Dabar primuš mane motina! --- ir 
lapiukas pravirko dar labiau. 

Užsispyrėliui pagailo lapiuko, ėmė jį raminti: 

— Neverk — ašaros nieko nepadės! 

Lapiukas nusišluostė ašaras ir klausia: 

-— Ar moki plaukti? 

— Moku! — atsako Užsispyrėlis. 

—-. Jeigu moki, tai išgriebk mano auksinį! Aš tau už tai 
dešimt sidabrinių pinigėlių duosiu! 

„Dešimt pinigėlių! — pamanė kvailas Užsispyrėlis.—- Nagi 
už tuos pinigus galima kitą asilę su asiliuku nusipirkti!“ Ir 
sutiko. Mikliai nusimetė drabužius ir murktelėjo į tvenkinį. 

Sukikeno mažasis lapiukas: 

— Štai ir išrengiau Užsispyrėlį plikai! 

Pasigriebė kiškučio drabužius ir nudūmė. 

O Užsispyrėlis: dar ilgai ieškojo auksinio pinigėlio tven- 
kinyje. Nieko nerades, išlindo iš vandens. Žiūri, o pakran- 
tėje nei lapiuko, nei drabužių! Taip ir parbėgo naino plikas. 

Nuo to laiko Užsispyrėlis jau klausydavo gerų patarimų. 
Ir į Dyyvuosius brūzgynus nebevaikščiodavo vienas. 


UHASANAS IR ZU< HRA 


Senų senovėje viename kišlake gyveno senas piėmuo su 
savo pačia. Juodu turėjo tris dukteris: Nasibą, Gulbachorą 
ir Zulfiją. | | 

Slinko dienos, Mėnesiai, metai, augo dukros. Nasiba ėjo 
dvidešimt pirmus metus, Gulbachora — devynioliktus, Zulfi- 
ja — aštuonioliktus. 

Regi seneliai, užaugo dukros, o piršliai nesirodo. 

— Vai, senike tu mano.— sako piemuo pačiai,—- ir aš 
senstu, ir Lu sensti, jėgos mudviejų mMąžta, nieko neturime, 
sunkiai mums klojasi. Jeigu mums ne mergaitės augtų, o sū- 
nūs, jie išmitintų mudu. Kad bent ištekintume dukras, vis 
lengviau būtų. 

Senikė atsako vyrui: 

--—- Kas gi panorės imti dukteris tokių vaipdienių kaip 
mudu? 

Pagalvojo senukas ir sako: 

— Ogi reikia, senike, nueiti į kišlaką ir pasakyti: „Ei, 
žmonės, siųskite piršlius!“ 

Patiko senikei toks patarimas ir ji nuskubėjo į kišlaką. 

Sako visiems, ką besutikusi: 

— Paklausyk, sūneėli turiu į-tave reikalą. Paūgėjo mano 
dukros. Jei nori, iškelsim vestuves, katra duktė patiks, tą 
ir imk. 

Tačiau niekas neėmė. Pliaukštelėjo senikė delnu sau per 
kaktą ir pargrįžo namolei. 

Taip ir liko piemens dukros be jaunikių. Kartą sako Zul- 
fija seserims: 

— Okdžare šilkmedis nunoko, einam tenai, laiką smagiai 
praleisim. 

Nukeliavo mergelės į Okdžarą. Ten visur sodai, soduose 
šilkmedžiai noksta, lakštingalos suokia. Sesėrys dieną lapus 
renka, naktį dvi palapinėje miega, o trečioji nemiega, jųjų 
sapnus sergsti. 

Kolei mergelės šilkmedžio lapus renka, paklausykim kitų 
nutikimų. 

Tos šalies šachas turėjo keturiasdešimt žmonų, bet visos 
buvo bevaikės. Labai magėjo šachui turėti sūnų ar dukterį. 
Suvadino jis kartą savo vizirius bei išminčius, sėdo sostan ir 
sako: 

— Ei, išminčiai ir didikai! Šit aš, šachas, gyvenu ir mė- 
gaujuosi gyvenimu. O prabėgs mano gyvenimas, nebebus ma- 
nęs žemėje. Ir nepaliksiu po savęs nei sūnaus. anei dukters. 
Todėl kuo greičiausiai suraskite man mergelę, kad ir varg- 
dienę, kad i: elgetą — man vis vien. Raskite nuotaką — ketu- 
riasdešimt dienų puotausime. 

Pagalvojo viziriai ir išminčiai, pasitarė ir išsklido į visas 
puses. O šachas susivadino savo visas keturiasdešimt žmonų 
ir sako joms: 


+ — Ei mano pačiutės, neturiu aš vaikų. Todėl sumaniau 
paimti dar vieną pačią. 


„Džiaugiasi šachas ir mąsto: gims man sūnus ar dukra, iš- 
kelsiu šaunią puotą. O keturiasdešimt šacho žmonų susirinko 
slapčia ir tariasi. Viena sako: 

— Jeigu šachas dar vieną pačią paims ir gims jai sūnus 
ar dukra, striuka žhums-bus, kaip tada gyvensim? 

O vyriausiojį šacho žmona; vizirio duktė, sako: 


— "Ei mielosios, jeigu šachas dar vieną žmoną paims, ar 
turės ji vaikų, ar neturės, nors ir kokia jinai gera būtų, bet 
draugė mums nebus. 

Šacho viziris iškeliavo į kišlaką palei Okdžarą. Sušaukė 
visus gyventojus — ir įžymius, ir paprastus — ir pagarsino: 

-— Kadangi šachas neturi vaikų, jis sumanė vesti dar vie- 
ną pačią. Taigi suraskite jam Mergale, kad ir vargdienę, kad 
ir našlaitę. 

Atsistojo vienas žmogus ir sako: 

— Viešpatie leiskite man žodį tarti. 

— Kalbėk,— atsako jam viziris. 

— Garbingasis viziri, štai jau dešimt dienų praėjo, kai 
Okdžare radosi trys merginos. Dieną jos šilkmedžio lapus val- 
go, o naktį palapinėje miega, nieko daugiau neveikia. Visos 
trys — nematytos gražuolės. Jei jūsų malonybė pageidaujate, 
pasižiūrėkite jų. 

— Veskite mane pas tas merginas, — sako viziris, — pažiū- 
rėsiu, kokios jos. 

Priėjo viziris prie palapinės, klausosi, ką mergaitės šneka. 

Vyriausioji, Nasiba, sako seserims: 

-— Jeigu šachas imtų mane už pačią, aš jam tokius dra- 
bužius išausčiau, jog gražesnių visame pasaulyje nerastum. 

Vidurinioji sesuo Gulbachora sako: 

— Jeigu šachas vestų mane, aš jam tokį gardų plovą vir- 
čiau, kad jis tik valgytų ir neatsivalgytų. 

O jaunėlė sesuo Zulfija sako seserims: 

— O jei šachas mane vestų, aš jam pagimdyčiau berniuką 
ir. mergytę — Chasaną ir Zuchrą, gražiųs ir išmintingus, 

Tada viziris įėjo į palapinę. Mergaitės atsistojo, ir viziris 
pamatė, kad jų drapanos senos, padėvėtos. Pašaukė viziris 
žmones ir įsakė atnešti mergaitėms gražius drabužius ir bate- 
lius su auliukais. Apsirengė mergaitės, išsipuošė, o viziris 
nukako pas šachą. Atėjo jis į rūmus ir sako: 

— Valdove, radau aš jums kišlake palei Okdžarą tris mer- 
ginas gražuoles. Vyriausioji sako: „Jei šachas vestų mane, aš 
jam tokius drabužius išausčiau, kad gražesnių visame pasau- 
lyje nerastum.“ Vidurinioji sako: „Jeigu šachas vestų mane, 

aš visad virčiau jam gardų plovą“,— o jaunėlė sako: „O jei- 
gu šachas mane imtų per žmoną, aš jam pagimdyčiau cu vai- 
kučius ir pavadinčiau juos Chasanu ir Zuchra.“ 

Apsidžiaugė šachas ir sako: 

— (Gerai, tai aš vesiu jaunėle. 

Įsakė šachas viziriui: 

—- Važiuok tenai. sužinok, kas jų tėvai, pasipiršk mergai- 
tei, ir pradėsim ruoštis vestuvėms. 

Viziris vėl nusiskubino į Okdžarą. Pasivadino mergaites 
ir sako: 

— Sachas pageidauja' vesti Zulfiją. Aš atvažiavau pirš- 
liuosna, man reikia pasikalbėti su jūsų tėvais. 

Viziris nusiuntė vieną dvariškį pas senąjį piemenį. Dva- 
riškis surado senuko namus ir sako jam: 

— Ei tėve! Ar jūsų trys dukterys Okdžare palapinėj gy- 
vena? Jaunėlę šachas sau į žmonas išsirinko. Ką jūs į tai 
pasakysite? 

Vargšas piemuo nepatikėjo: 

— Ko jūs iš manęs tyčiojatės, apgaudinėjate mane — kam 
jinai šachui? 

Grįžo dvariškis į Okdžarą ir persakė jo žodžius viziriui. 
Tasai suvadino į pasitarimą visus Okdžaro žmones — ir kil- 
minguosius, ir prastuolius, ir taip jiėins byloja: 

— Paklausykit, žmonės, nusiunčiau aš dvatiškį pas pie- 
menį. Jis pasakė senukui, kad šachas Zulfiją nori vesti, o. pie- 
muo sako: „Jūs šaipotės iš manęš“,— ir huėjo pas savo kai- 
menę. Patarkite, ką man daryti? 

Atsistojo tasai senelis, kuris buvo nuvedęs vizirį pas mer- 
ginas, ir sako: 

— Ei, viziri, yra priežodis: paukščio šneką tik paukštis 
supras. Yra mūsų kišlake dar vienas senas piemuo. Nusiųs- 
kite jį pas merginų tėvą, galgi senukas jo žodžiais patikės. 

Patiko viziriui šis patarimas. 

— Gerai tegu pakalba. Greit atveskite pas mane tą pie- 
menį,— įsakė viziris. 

Atvedė piemenį, o tasai išsigando ir verkšlena: 

— Ponuli, nekaltas aš, nieko nedariau, aš tik karves ga- 
nau. Pasigailėkite! 

Žmonės jam sako: 

— Nebijok! Čia kitokia šneka. 

Viziris pažvelgė į piemenį ir norėjo pasikalbėti su juo, 
o šis dar labiau išsigando. 

— Vai ponuli, telydi laimė jūsų vaikus. Nekaltas aš, gal- 
vijų niekad nemušu. Tiesa, kartą žalmargė nenorėjo namo 
eiti, aš jai mMažumėlę per ragus sušėriau — tik tiek... 

Juokiasi viziris. 

— Gerai jau gerai, dovanoju tau kaltę, — sako, — o dabar 
turiu tau užduotį. Duodu tau dvi dienas laiko. Nueik pas se- 
nąjį piemenį, išpiršk už šacho jaunėlę jo dukterį. Po. dviejų 
dienų ateisi ir man pasakysi. 

— Gerai, ponuli, gerai, ponuli,-— lemena vargšas senelis.— 
Merginų tėvas — mano bičiulis... 

Atėjo piemuo pas merginų tėvą. pasisveikino. Pasišnekėjo 
apie šį bei tą, paskui apie dukteris šneką užvedė. 

— Šachas nori tavo jaunėlę dukterį vesti! 

Nusistebėjo senelis, bet piemeniu patikėjo. - 

Kitą rytą abu piemenys leidosi kelionėn. Atėjo į Okdžarą. 
Merginų tėvas ir sako senajam piemeniui: 

—- Aš čia pasėdėsiu, o tu eik pas vizirį. 

Atėjo senasis piemuo pas vizirį ir sako: 

— Jūsų užduotį atlikau. 

"Nusijuokė viziris. 

— Tu esi šaunus vyras, diena anksčiau mano užduotį at- 
likai. 

O tuo metu tėvas tariasi su dukterimis. Zulfija sako: 

— Jeigu šachas geidauja mane į pačias imti, tegu duoda 
tau keturiasdešimt kupranugarių, apkrautų brangiomis dova- 
nomis, o abi vyresniąsias seseris tegu apipila auksu nuo gal- 
vos ligi kojų, gražiais drabužiais išpuošia. 

Šachas padarė taip, kaip pareikalavo mergaitė. Palaimino 
senasis tėvas Zulfiją, ir ji atvyko į šacho rūmus. 

Dabar jau senukas rado jaunikius ir vyresniosioms dukte- 
rims, Nasibai ir Gulbachorai, ir nuramino sau širdį. 

1 Diena.po dienos, mėnuo po mėnesio bėga metai. Tuoj Zul- 
fijai turi gimti vaikai. Šachas džiaugiasi, kasdien medžioti 
joja. O šacho žmonoms neramu, jos Zulfijai visokias pinkles 
ir Kklastas rezga. Nuėjo jos su vyresniąja šacho žmona pas 
jos: tėvą — vizirį ir guodžiasi: 

— Zulfijai tuoj gims vaikelis, tada šachas į mus nė žiū- 
Fėti nežiūrės. 

2 Miziris pataria joms: 

— Jūs niekam nieko nesakykite, ir šachas tegu nieko ne- 
žino suieškokite senikę, ji pati žinos, ką reikia daryti. 
+ Kartą-Zulfija paprašė šachą: 

—,Nejok į medžioklę. 

+ > Bet paikas šachas nepaklausė Zulfijos ir išjojo. O jo ke- 
turiasdešimt žmonų pasikvietė gudrią senę burtininkę. Gimė 
Zultijai -gražutis sūnus ir gražutė dukra. Senė paėmė Zulfijos 
vaikus ir sukišo į maišą, o jų vietoj suvystė ožiuką ir ožkytę. 
Paskui parodė Zulfijai ožiukus ir sako: 

— Oi, dukrele, žiūrėk, tu ne vaikus, bet ožiuką ir ožkylę 
pagimdei. Vargas tau! 

Zulfija graudžiai rauda, o keturlasdešiint žinonų džiaugsmu 
nesitveria. 

Senė burtininkė išnešė maišą su Zulfijos vaikais ir numetė 
ant kelio. 

Keturiasdešimt žinonų nusiuntė pas šachą žygūną it davė 
jam tokį įsakymą: | 
+ — Pasakyk šachui, kad jo pati pagimdė, o kai šachas ap- 
sidžiaugs ir paklaus: „Ką pagimdė?“ — pasakyk: „Tik ne vai- 
kus pagimdė, o dū ožiukus". 

Pasiuntinys 'nukeliavo ir pranešė šachui tai, ką jam liepė 
šacho žmonos. Gavęs tokią žinią, šachas labai supyko ir įsakė 
įmesti Zulfiją į kalėjimą. 

Paklausykite dabar apie kitką. 

Ėjo: keliu <karavanas. Karavano vedlys mato — guli mai- 
šas; o maiše vaikai. Didžiai nustebo. 

“uMedlys buvo bevaikis. Jam pagailo kūdikių ir jis pasi- 
ėmė juos. Berniuką pavadino Chasanu, mergytę — Zuchra. 

Ėjo mėnesiai. ėjo metai, praėjo metai septyneri. Chasanas 
ir Zuchra ūgtelėjo. Ėmė kartą Chasanas galynėtis su vaikais ir 
įveikė visus kišlako berniukus. Chasanas ėjo vis tvirtyn. Jau 
ir suaugusius žmones jis įveikdavo imtynėse. Užaugo Chasa- 
nas stotingas, stiprus džigitas, ir praminė jį žmonės Chasanu 
galiūnu: 

O Zuchra diena iš dienos mokėsi austi kilimus. Ir tokius 
gražius kilimus ji audė, jog jie buvo daug kartų gražesni už 
visus kitus kilimus turguje. 

Kartą Chasanas paprašė įtėvį: 

—- Prašom man duoti eiklų žirgą, kardą, lanką ir keletą 
strėlių. 

— Gerai, sūneli,—- sako tėvas ir davė Chasanui viską, ko 
tasai prašė. į 

Dabar Chasanas kasdien eidavo medžioti. 

Šachas tuo metu irgi jodavo medžioklėn. Tik Chasanas 
daug  žvėrienos namo parnešdavo, o šachas grįždavo tuš- 
čiomis. 

Sėdėjo kartą Chasanas su įtėviu, šnekučiavosi, įtėvis ir 
papasakojo, kad jisai jį — Chasaną ir jo sesutę Zuchrą rado 
mažučius dykumoje, pasiėmė ir užaugino. 

Ėmė Chasanas dėkoti įtėviui ir tarė jam: 

— Tamsta mums artimesnis už tikrąjį tėvą. Mudu jums 
irgi geru už gera atsilyginsime. 

Taip jau atsitiko, kad tą pačią dieną išvyko medžioti ša- 
chas su savo tarnais ir Chasanas. Chasanas daug žvėrienos 
surmnedžiojo; 0 šachas nieko nepešė. 

— Ei šaunuoli, ko čia jodinėji? Kodėl mano žvėris šaudai? 
Kas tavo tėvai? 

Chasanas jam sako: 

„— Mane ir seserį dar mažučius karavanas surado dykumo- 
je. Karavano vedlys buvo bevaikis, jis mus pasiėmė į savo 
namus ir užaugino. Nuo to laiko jau praėjo dvylika metų. 
Aš medžioju o sesuo išmoko austi tokius. gražius kilimus, kad 
ge daug sykių gražesni už pačius brangiausius kilimus tur- 
guje. 


Tačiau kvailas šachas nieko nenutuokė, o jo viziris par- 
jojęs namo papasakojo apie šį susitikimą gudriajai senei. 
Toji ir sako: 

-—- Taigi čia Zulfijos vaikai! 

— (Gal ir taip, — atsako viziris. 

Dabar visi labai susirūpino — ir viziris, ir gudrioji „senė, 
ir keturiasdešimt. žmonų. 

() šachas vėl išjojo medžioti ir sustojo pailsėti pas kara- 
vano vedlį. Šachas buvo priimtas su didele pagarba. Sėdi 
visi, šnekučiuojasi. Karavano vedlys apie Chasaną ir Zuchrą 
pasakoja. O jo pati — nuovoki moteriškė — klausosi, klausosi, 
žvilgčioja čia į šachą, čia į Chasaną, mato, kad ir iš veido, 
ir iš akių juodu labai panašūs, ir sako šachui: 

—- Valdove, leiskite man žodį tarti, viena mintis man dingsi 
galvoje. 

— Kalbėk,— leidžia šachas. 

Moteriškė byloja: 

-— Žmonės šneka, kad tamsta turite keturiasdešimt žmonų. 
Dar šneka, kad tamsta turėjęs žmoną Zulfiją, kuriai gimę 
du vožiukai. Manding tamstos žmonos iš pykčio pakišo Zul- 
lijai ožiukus, 0 jus apgavo. Kurgi matyta, kad žmonėms ožiu- 
kai gimtųt Žiūrėkite, kaip Chasanas į tamstą panašus. Kiek 
metų praėjo nuo tada, kai Zulfiją kalėjiman pasodinotė? 

--—- Lygiai dvylika metų,— sako šachas ir, Ža sau 
per kaktą, priduria: — Kaip nemalonu! 

— Tamsta paklausinėk Zulfiją, kaip ten viskas buvo. 

Apsidžiaugė šachas ir drauge su Chasanu pargrįžo namo. 
Parjojo šachas į rūmus, įsakė atvešti iš kalėjimo Zulfiją. 
Zulfija papasakojo šachui, kaip ten viskas buvę. Klausosi 
Chasanas motinos žodžių, žvilgčioja į tėvą, o paskui kad 
suriks: 

— Mamyte mano! — ir puolė motina ir sūnus glėbesčiuotis. 

Kad visi žmonės žinotų, jog Chasanas ir Zuchra — šacho 
vaikai, šachas iškėlė didelę puotą. Keturiasdešimt dienų ir 
keturiasdešimt naktų visi puotavo ir linksminosi. 

O Chasanas ir Zuchra kol gyvi rūpinosi karavano vedliu 
bei jo žmona, kurie juodu užaugino. 


15 


DOS UIS LR SY KS TUOLIS 


L 


Kartą keliavo per dykumą Šykštuolis ir Dosnusis. i 

Šykštuolis nė karto neatrišo savo burdiuko su vandeniu 
nei krepšio su maisto atsargomis. Jis valgė Dosniojo duoną“ "ir 
gėrė jo vandenį. 

Taip jie keliavo. 

Pagaliau atėjo diena, kada jie išgėrė paskutinį Dosniojo 
lašelį vandens ir suvalgė paskutinį kąsnį jo duonos. 

Sustojo jie pailsėti. Šykštuolis įsipylė į pialą vandens iš 
savo burdiuko ir atsigėrė, išsiėmė maisto iš savo krepšelio 
ir pavalgė. a 

Tada Dosnusis, leipdamas iš bado ir troškulio, tarė: 

— Bičiuli. padėk! | 

Bet Šykštuolis pasipiktinęs sušuko: 

— Nenorėčiau lįsti į tavo kailį! 


Sėdo ant kupranugario ir paliko savo bendrakeleivį liki- 
1no valiai. 


Dosnusis buvo toks silpnas ir pavargęs, kad nevaliojo to: 
liau keliauti. Norėdamas apmaldyti alkį ir troškulį, jis ėmė 
kramtyti žolės stiebelį, o ta žolė buvo stebuklinga. Dosnusis 
bemat ėmė suprasti žvėrių kalbą. 

Sutemus atropojo vėžliai. 

— Keista. Sitas kvaiša geibsta nuo troškulio, o iki šulinio 
beliko pusvalandis kelio, — sako senis vėžlys. 

— Tr aš stebiuosi — sako jaunasis vėžlys, — šitas kvaiša 
galuojasi badu, o prie pat šaltinio gyvena klajoklis. Jis aps- 
čiai turi pieno ir mėsos. ž e 

Dosnusis, netikėdamas savo ausimis, užsiropštė ant kupra- 
nugario ir patraukė prie šulinio. 

Čia jis atsigėrė iki soties ir pavakarieniavo pas vaišingą 
klajoklį- 

Ryto metą Dosnusis nusipirko maisto iš "klajoklio ir iške- 
liavo toliau. Šykštuolis sekė jam iš paskos. Jis sumanė api- 
plėšti Dosnųjį. 

Netrukus jie prijojo žmonių gyvenamas vietas. Vos tik 
Dosnusis sustojo naktigulto ir užmigo, šykštuolis pavogė jo 
piniginę, pasigrobė kupranugarius ir skubiai pasislėpė. 

„Liūdnas buvo Dosniojo nubudimas. Bet ką gi padarysi. 
Išsipjovė sau lazdą ir eina keliu toliau. 

Eina ir girdi, kaip dvi šarkos šnekasi tupėdamos medyje. 

— Iš kur, poniute, blizgančius pinigėlius į savo lizdą ne- 
šioji? — — klausia viena šarka. 


— Ogi po ta didžiąja tuopa gyvena kurmis, — atsakė ant- 
roji šarką.— Jis rado septynių karalių lobį. Kurmis aklas, i 
man puikiai sekasi iš jo urvo pinigėlius šapuoti,— sako B 
šarka. 

Dosnusis prakasė žemę tarp tuopos šaknų ir rado septynių 
karalių lobį. 

Nusigavo Dosnusis į miestą ir sustojo karavanų užeigoje. 
Jis nešykštėjo pinigų — nė vienas varguolis neišėjo iš jo ne- 
sušelptas. 

"Mato Šykštuolis. kad Dosnusis pralobo, gyvena pasituri- 
mai ir dar vargšams išmaldą dalina. Iš pavydo ir piktumo jis 
negalėjo užmigti. Nuėjo Šykštuolis pas šachą ir skundžiasi: 


-— O.didysis šache, jūsų miesto karavanų užeigoje sustojo 
plėšikas. Mane, nelaimingą, jis apiplėšė dykumoje. Įsakyk jį 
suimti. 

Nuėjo sargybiniai į karavanų užeigą, čiupo Došnųjį ir at- 
varė pas šachą. 

— Tu plėšikas, — sušuko šachas, — rytoj tau ' galas! 
+ Dosnusis ėmė pasakoti, kas jis ir kas jam nutiko, bet ša- 
chas nė klausyti nenorėjo. Pinigus liepė atiduoti iždui. Šykš- 
tuolį išvijo, o Dosnųjį įmetė į duobę. 

"Purve ir tamsoje sėdėjo Dosnusis, sielvartingai mąstyda- 
mas: „Už ką nusipelniau tokios bausmės?" 

Tik šmurkštelėjo į duobę dvi pelytės ir ėmė šnekėtis: 

— Šacho duktė apako. Gaila tokios gražuolės, — sako vie- 
na pelytė. 

—- Jeigu kas ją išgydytų, šachas gydytoją auksu apipil- 
tų. — pridūrė kita. 

— Chi chi,.— prunkštelėjo pirmoji.— Tie žmonės tikri kvai- 
liai. Vaistas labai paprastas. 

— O koks tas vaistas? 

Pirmoji pelė papasakojo: 

— Stepėje ganosi plikio Abdulos kaimėenė. Kaimenėje yra 
senas ožys. Reikia išpešti du plaukelius ožiui iš barzdos, su- 
deginti, pelenus pridėti karalaitei prie akių. ir ji vėl pra- 
regės. 

Pelytės nubėgo. Dosnusis, girdėjęs jų kalbą, pradėjo šaukti: 

— Aš gydytojas! Aš gydytojas! 

Pagaliau vienas kalėjimo sargas nuėjo pas šachą, parpuolė 
kniūpsčias ir tarė: 

— Vienas toks duobėje vis šaukia: „Aš gydytojas! Aš 
gydytojas!" | 

-— Kuo greičiausiai atvesk jį čia. 

Atvedė Dosnųjį pas šachą. 

— A, tai tu čia, plėšike, — pasakė šachas.— Ko šūkauji? 

— Aš ne plėšikas, — atsakė Dosnusis.— Aš garsus gydyto- 
jas. Jei imsiuos gydyti tavo dukterį, nespės mirktelti nelaba- 
sis nelabajam, ir karalaitė praregės. 

Nepatikėjo šachas Dosniojo žodžiais, bet vis tiek įsakė 
sargybiniams nulydėti jį į stepę. Ten .Dosnusis rado plikio 
Abdulos kaimenę, išpešė senam ožiui iš barzdos du plaukelius 
ir išgydė šacho dukterį. 

Nudžiugo šachas, Dosnųjį auksu apipylė. 

Išeinant Dosniajam iš rūmų su aukso maišu, priėjo prie jo 
Šykštuolis ir ėmė linkčioti. 

— Ko tau reikia? — paklausė Dosnusis. 

— Pasakyk, kodėl likimas tau toks palankus, o man vien 
nelaimės ir nelaimės. Palikau tave dykumoje mirštantį badu 
ir troškuliu, o nepraėjo nė valanda, tu suradai ir šulinį, ir 
vaišingą klajoklį. Aš apiplėšiau tave, nepraėjo nė diena, tu 
ir vėl praturtėjai. Aš tave apskundžiau, suėmė tave, atėmė 
visus pinigus, įmetė į tamsiąją. Nepraėjo nė diena, ir tu vėl 
turtingas pasidarei. O aš? Deja, tik tiek nusipelniau, kad iš- 
gujo iš rūmų, o tarnai lazdomis kailį išpėrė. 

Dosnusis nė žiūrėti nenorėjo į Šykštuolį, kuris tiek pikta 
jam padarė, tačiau, būdamas atlapaširdis, viską jam išpa- 
sakojo apie stebuklingąją žolelę. 

— Pakramtyk tos žolelės ir stenkis klausyti, ką žvėrys kal: 
basi. Žinosi visas pasaulio paslaptis, — pasakė Dosnusis. 

Nedelsdamas nė akimirkos, sėdo Šykštuolis ant kupranuga- 
rio ir nujojo į dykumą. Rado žolelę, pakramtė i? jau ėmė 
suprasti žvėrių kalbą. 

„Kam man klausytis visokios smulkmės, kaip vėžliai, šar- 
kos, pelės. Mažų žvėrelių ir paslaptys fnažos. Didelių žvėrių 
ir paslaptys didelės“, — pagalvojo Šykštuolis. 

Klajodamas po dykumą, buvo pastebėjęs. kad iš vienos 
olos vakare išlenda liūtas, tigras, vilkas ir lapė. 

— Čia tokie žvėrys, kokių man reikia, — tarė sau Šykš- 
tuolis, 

Ir jis įlindo į olą — plėšriųjų žvėrių būstą. 

Paryčiu susirinko žvėrys. 

— Čia žmogiena atsiduoda! — suriaumojo liūtas. 

— Taip, čia kažkieno esama! — sumurmėjo tigras. 

— Čia svetimo esama! — sustugo vilkas. 

— Šykštuolis pas mus pietų atėjo, — sukikeno lapė. 

Ir žvėrys sudraskė Šykštuolį. 


BACHADIRAS TIR LUNI 


Senų senovėje gyveno margajame pasaulyje vargdienis su 
savo pačia. Ir turėjo juodu sūnų vardu Bachadiras — išmin- 
tingą, gerą ir gražų vaikiną. 

Vieną karštą vasaros dieną sutiko jis kelyje senuką, su- 
linkusį nuo sunkios naštos. Bachadiras puolė jam padėti ir 
nunešė jo Mantą namo. Vaikino jautrumo sujaudintas senelis 
išėmė iš užančio žiedą ir tarė: 

— Atiduok jį savo tėvams, kurie išauklėjo tavė! 

Kai Bachadiras parnešė žiedą namo, jo tėvai nusistebėjo 
tokia brangia dovana ir paslėpė jį. 

Naktį Bachadiras negalėjo užmigti. Jis slapčia pasiėmė 
žiedą ir ėmė grožėtis juo mėnulio šviesoje. Ir ūmai lyg veidi 
rodyje išvydo puikius rūmus žydinčiame sode. Vaikinas pa: 
sižiūrėjo atidžiau ir pastebėjo gražuolę merginą, sėdinčią: me- 
džių paunksmėje. O mergina, tarsi pajutusi vaikino žvilgsnį; 
pakėlė galvą ir nusišypsojo. A 

Vienoje šalyje gyveno geras ir teisingas karalius Askaras. 
Ir turėjo jis gražuolę dukterį vardu Dono. 

Kartą Dono susapnavo stotingą, gražų jaunikaitį. Ji -papa: 
sakojo motinai, bet toji atsakė: 

— Dukrele, tai tik sapnas, ir tu greit jį pamirši. 

Tačiau mergaitė nepamiršo ir kas vakarą guldama kalbėjo 
sau su viltimi: ,,„Kad aš vėl susapnuočiau šį jaunikaitį!“ 

O Bachadiras nuo tos nakties neteko ramybės ir dažnai 
vienas būdamas žiūrėjo į žiedą. Ir štai kartą jis kreipėsi. į 
tėvus: | 

— Aš jau užaugęs, bet dar niekur nesu buvęs, tik savo 
gimtajame krašte. Leiskite man keliauti į kitas šalis: 

— Kurgi tu keliausi? — nusistebėjo tėvas su motina, 

Bachadiras parodė į tolimus kalnus ir tarė: 

— Ten tikriausiai turi būti. puikūs rūmai žydinčiame sode... 


Nustebo tėvai girdėdami šiuos žodžius, bet neprieštaravo. 
Atsisveikinant tėvas atnešė aštrų kardą ir tarė duodamas ji 
sūnui: 0 0 

-—— Imk šį kalaviją. kurį mūsų šeimoj iš tėvo paveldi sū- 
nus. Jis visad gynė tik gerus, dorus ir teisingus. | 

O tuo metu šnekos apie Dono grožį pasiekė gretimos „Že- 
mės chaną, kuris turėjo sūnų, tinginį ir kvailą vaikiną. Chanas 
sumanė apvesdinti savo sūnų su karaliaus dukra, kad paskui 
galėtų pasiglemžti jo karalystę. 

Tačiau Dono, sužinojusi apie piršlius, griežtai disisaikė ie- 
kėti už chano sūnaus. 

Ilgai keliavo po svetimas žemes Bachadiras, ir vieną“ "tytą 
priėjo prie turtingo miesto aukšto kalno papėdėje. Ir kai jis 
pasiekė miestą. išgirdo skardų šauklio balsą: 


20 


— Klausykite, gerieji žmonės, klausykite visi ir nesaky- 
kite, kad negirdėjote! Gretimos šalies chanas klastingai mus 
užpuolė! Visi dorieji ir teisingieji, kilkite ginti miesto! 

Bachadiras prisidėjo prie karaliaus kariuomenės ir nužy- 
giavo kautis su klastingojo šacho armija. Daugel karių krito 
kovoje, daugel karžygių paguldė galvas žiauriame mūšyje. 
Priešas pasitraukė, o -karalius su pergale grįžo į miestą. Ir 
prisakė atvesti į rūmus jauną karį, kuris jį nustebino . savo 
narsa. | 

— Ei karžygy, kas tu toks, iš kur ir kieno būsi sūnus? — 
kreipėsi į Bachadirą karalius.— Tu buvai narsus ir kilnus ko- 
Vvoje, dabar prašyk, ko geidžia tavo širdis! 

Jaunikaitis neslėpdamas viską papasakojo karaliui, ir ka- 
ralius liepė pašaukti savo dukrą. Kai Bachadiras ir Dono iš- 
vydo vienas kitą, jie apalpo iš džiaugsmo. 

Keturiasdešimt dienų ir keturiasdešimt naktų truko vestu- 
vių puota karaliaus rūmuose. Keturiasdešimtąją dieną atvažia- 
vo į puotą gretimos šalies chanas — neva pasiūlyti karaliui 
draugystę ir taiką. O iš tikrųjų jis įbėrė į vyno taures nuodų 
ir buvo bepaduodąs jas karaliui ir Bachadirui. 

Karalius jau norėjo išgerti, tačiau Bachadiras sulaikė jo 
ranką ir kreipėsi į chaną: 

— Tasai, kuris vaišina, pirma pats paragauja valgio ir 
užgeria vyno. 

Bet chanas neragavo vyno, o šliūkštelėjo jį ant kilimo. 
Tada karalius suprato chano kėslą ir įtūžo. Bet jis neliepė 
jo žudyti, kadangi chanas buvo svečias. tik įsakė išvyti jį pro 
vartus ir niekad neįleisti į miestą. 

— Šaunusis jaunikaiti, tu esi ne tik narsus karys, bet ir 
išmintingas patarėjas,— tarė karalius Bachadirui.— Todėl aš 
skiriu tave savo vyriausiuoju padėjėju. 

Ir Bachadiras, palikęs vyriausiuoju karaliaus padėjėju, iš- 
garsėjo žmonėse savo išmintim, dorumu ir teisingumu. 


21 


DEVYNI SLK TAI 

Kadaise viename mieste gyveno devyni slunkiai ir vienas 
Greitadarbis. 

Devyni slunkiai turėjo namus prie pat turgaus, o Greita- 
darbis gyveno pačiame miesto pakraštyje. 

Ir slunkiai, ir Greitadarbis dirbo arbas. Slunkiai buvo tin- 
giniai ir per visą dieną vargais negalais padarydavo vieną 
arbą. O Greitadarbis pats vienas sumeistraudavo perdien de- 
vynias arbas. 

Žmonės turguje koneveikė tinginių padirbtas arbas ir gyrė 
Greitadarbio arbas. J 

Suko sau galvas slunkiai, kaip čia jiems pataisius savo 
reikalus. Galvojo jie dieną naktį, ir šit vienas sušuko: 

— Žinau! | . 

Visi taip ir nustėro kaip nudiegti — keturi slunkiai, ka- 
lantys vinis, trys pakėlę kirvius, vienas su oblium rankoje. 

O pirmasis slunkius kalbėjo: 

— Nueisiu aš pas Greitadarbį, imsiu girti mūsų darbą, 
sakysiu, kad mes kasdien padirbam aštuoniasdešimt vieną ar- 
bą ir turime tiek pinigų, kad nežinome, kur juos dėti, ir 
sumanėme priimti jį į savo draugę. Greitadarbis padirbės pas 
mus keletą dienų. Per tą laiką mes parduosime savo arbas. 

— Gerai sakai,—- sušuko slunkiai ir nusiuntė pirmąjį slun- 
kių pas Greitadarbį. | | 

— Brolau Greitadarbi. Mums labai gaila tavęs. Pats pa- 
galvok — tu nuo ryto ligi nakties triūsi, lieji prakaitą. Kam 
tau kamuotis? Mesk viską. Eik pas mus. 

— Gerai, eiti tai eiti! — tarė Greitadarbis. 

Ėmė dirbti visi drauge. Slunkiai pasislėpė nuo kaitros pa- 
unksmėje. Tik Greitadarbis, apsirišęs skepeta kaktą, tašė, ob- 
liavo, kalė vinis. 

Vakare Greitadarbis suskaitė arbas. Jis vienas padirbo de- 
vynias, o slunkiai vieną, iš viso dešimt arbų. Nusistebėjo 
Greitadarbis, bet nutylėjo. Turguje niekas nenupirko slunkių 
padarytos arbos. O arbas, kurias padarė Greitadarbis, grobs- 
tyte išgrobstė. 

Ėmė Greitadarbis mokyti slunkius. Niekas iš to neišėjo. 

Paliko Greitadarbis slunkius ir pargrįžo namo. 

i Galvojo galvojo slunkiai, ką toliau daryti, ir negalėjo nie- 
ko sugalvoti. 

— Žinau! — sušuko pirmasis slunkius. 

Vienas slunkius kalė vinis, šeši movė ratus ant ašies, vie- 
nas kirviu kaukšėjo — visi taip ir nustėro kaip mietą prariję. 

"Pirmasis slunkius kalbėjo: 

— Šiąnakt sudeginkime visas Greitadarbio arbas, o rytoj 
turguje bus vien mūsiškės, ir jų kainos pakils. Ką jūs į tai 
pasakysitė? 

— Labai gerai! — pritarė kiti slunkiai. 

Lig tik Greitadarbis išvažiavo, slunkiai sudegino jo padirb- 
tas arbas. | 

Grįžo Greitadarbis namo ir pamatė, kad jo arbos sude- 
gintos, ir suprato, Kas tai padarė. 

— Et, kas buvo, tas pražuvo! — tarė jis ir lyg niekur nieko 
ėmėsi darbo. ! 

Veža slunkiai savo arbas į turgų parduoti ir užsuka pas 
Greitadarbį. Mato, jis darbuojasi ir net dainuoja. 

— Salom, Greitadarbil Kaip gyvuoji? Viskas gerai? 

— Taip, kuo geriausiai,-- atsakė Greitadarbis. 

— Girdėjome, arbos sudegė, ar tiesa? 

— Tiesa, — atsakė Greitadarbis,— mano arbas seniai reikė- 
jo sudeginti, vis neprisiruošiau. Laimė, atsirado gerų žmonių 
ir sudegino jas. Labai apsįdžiaugiau. 

-— Kodėl? — nusistebėjo slunkiai. 

— Ogi labai paprastas daiktas. Man prireikė daugel pelenų. 

— Vaje! -— stebėjosi slunkiai. 

— Taip,-— tarė Greitadarbis,— turguje arbų pelenus maino 
į auksą. Svoris už svorį. Aš ką tik parsivežiau aukso, į kurį 
iškeičiau pelenus. 

Slunkiai paskubom pargrįžo namo, sudegino savo arbas, 
o pelenus supylė į krepšelius ir nuvežė į turgų. 

— Kam arbų pelenų? — ėmė šaukti turguje slunkiai, 

— Parduodame gerų arbų gerus pelenus! 

— Vienas pelenų maišas kainuoja vieną maišą aukso! 

— Cho cho cho! Šen visi, šen! 

Žmonės kvatojo ligi ašarų, o paskui čiupo lazdas ir SEO 
slunkius iš turgaus. 

Baisiai įniršo slunkiai. Sumanė atkeršyti Greitadarbiui,. 

Nakčia įsigavo slunkiai į Greitadarbio kiemą, norėjo jį ap- 
kulti. Tamsoje užtaikė ant asilo, o tas kadgi ims spardytis. Su- 
pyko slunkiai ir supuolė. mušti asilą. Taip mušė, kad tasai 
nugaišo. 

Rytojaus dieną Greitadarbis mato — jo asilas guli negyvas. 
Nuliūdo Greitadarbis, paguldė asilą į arbą ir nuvežė į laukus. 

Privažiavo prie didelio grendymo, iškėlė asilą iš arbos ir 
pastatė prie kūgio neiškultų kviečių. 

Grendymo šeimininkas, palūkininkas Salimbajus, sėdėjo ne- 
toliese ir pusryčiavo. 

Pamatė jis prie kūgio asilą ir kadgi ims šaukti: 

— Škiur! Škiur! Šalin! Šalin! 

O asilas stovi sau ir nė krust. 

Pribėgo Salimbajus, kaukštelėjo lazda per nugarą padvėsu- 
siam asilui. Asilas, aiškus daiktas, nuvirto žemėn. 

— Bajau,— suriko Greitadarbiš.— Tu, bajau, nudobei mano 
asilą. 

Salimbajus išsigando. 

— Mielasis tu mano. Greitadarbi,-- ėmė prašyti jisai, — ne- 
šauk taip garsiai. Nereikia, kad kas sužinotų. 

Tačiau Greitadarbis suriko: 

— Ne, tu atlyginsi man nuostolius! 

Ir puolė su lazda Salimbajų. 

— Liaukis, aš užmokėsiu kiek panorėsi! 

Ir bajus atskaitė Greitadarbiui dešimt auksinių. 

Greitadarbis parėjo namo. Pakeliui sutiko slunkius. 

-— Salom, širdele Greitadarbi! — tarė slunkiai. 

— Salom! — atsakė Greitadarbis. 

— Kaip gyvuojate? Kas naujo“ 

— Naujienų daug, — atsakė Greitadarbis.— Šiąnakt padvėsė 

mano asilas, tai nuvežiau jį į turgų ir pardaviau. Štai žiūrėkite, 
kiek gavau už dvėselieną. | 

Greitadarbis atrišo kapšiuką ir parodė auksinius. 

Išvydus auksą slunkiams akys išsprogo ant kaktos. 

Parlėkė jie namo, papjovė savo asilus, nubogino į turgų 
parduoti. 

Atvažiavo slunkiai į turgų ir ėmė šaukti: 

— Kam reikia padvėsusių asilų? Mainome į auksą! 

Žmonės supyko: 

— O čia kas per kiaulystė? Kas gi mainikauja padvėsusiais 
asilais? 

Žmonės apkūlė slunkius ir išvijo iš“ turgaus. 

Nesuspėjo Greitadarbis nuvažiuoti ligi namų, mato, bėga vi- 
si devyni slunkiai. 

Pagalvojo Greitadarbis: 

„Jų devyni, o aš vienas", — ir nudūmė į stepę. Slunkiai pas- 
kui jį. i | 

Bet Greitadarbis ne tik greitai dirbo, bet ir greitai bėgo, 
tad jis toli pralenkė slunkius. 

Lekia per stepę Greitadarbis, o jam priešais Salimbajus būrį 
avių varosi. | 

— Ei,— šaukia bajus,— kur bėgi? 

— Argi nežinai — mane šachu nori paskirti. 

Sukruto bajus: 

— Tave, bėdžių, nori šachu paskirti? O kokia gi dingstimi? 
Ak tu, tuščias arbūze! Aš — bajus. Tegu mane šachu skiria!-— 
sušuko jis. | 

— Jeigu taip, bėk tiesiai prie antai anos kalvelės, — atsakė 
Greitadarbis. 

Bajus labai norėjo būti šachas, tad jis leidosi paknopstom. 

Greitadarbis išsivertė chalatą, apsigobė skara ir atsisėdo 
griovyje. 

Tuo tarpu pribėgo slunkiai ir neatgaudami kvapo ėmė šaukti 
Greitadarbiui: 

— Ar neprabėgo pro čia vienas toks žmogus? 

— Prabėgo, prabėgo,— atsakė Greitadarbis. 

— Ar seniai prabėgo? 

— Ne, ką tik,— ątsakė Greitadarbis ir parodė į tolumoje 
skuodžiantį bajų. " 

— Antai lekia jis. 

Pažvelgė slunkiai tolumon, išvydo bajų ir puolė vytis. 

Greitadarbis vėl išsivertė chalatą, nusigobė skarą ir nuėjo 
namo. 

O slunkiai, sako, ligi šiol vis dar laksto po stepę — vejasi 
bajų. 


Seniai, labai seniai vieną šalį valdė žiaurus šachas. Jis mė- 
gaudavosi žmonių kančiomis, džiūgaudavo dėl jų sielvarto. 
Kasdien tekėdavo nekaltų žmonių kraujas, o šachas tik jug- 
kėsi. 

Gyveno tame krašte ir senas poetas dainius. Jis buvo .iš- 
mintingas. pražilęs. Ir graudu jam buvo žiūrėti į vargdienių 
kančias. 

Kartą atėjo senasis poetas pas šachą. 

— Ei, ko tau reikia, žilabarzdi? — suriko šachas. 

Poetas atsakė: 


O šache, kankini tu liaudį! 
Kasdien labiau tu žmones spaudi. 
Bet keršto kraujuje nepaskandinsi. 
Turėsi atpildo sulaukti! 


Šachas išsigando ir įtūžo. 

— Šis senis iš proto išsikraustė! — suriko jis.— Mane pa- 
mokyti sumanė! Ei budeliai, nužudykite jį! Ir kartu su juo nu- 
žudykite visus kitus žilabarzdžius! Nes šiaip dar koks nors 
pakvaišėlis prisistatys man ir ims pamokslauti. 

Šoko budeliai vykdyti šacho įsakymo. Ėmė vaikščioti iš 
namo į namą, gaudyti senius. Ir netrukus visoje šalyje nebeli- 

ko gyvo nė vieno žilabarzdžio. Kai tik žmogus imdavo žilti, 
tuojau pat jį nugalabydavo šacho budeliai. 

Bet kartą susimąstė šachas: ,„Praeis kiek metų --ir mano 
paties barzda pražils. Kas gi bus tada? Juk nepakeisiu savo 
paties įsakymo!" 

Ir tą pačią dieną įsakė kariuomenei ruoštis į] žygį gyvy- 
bės vandens parnešti, kad, šio vandens išgėręs, gyventų amži- 
nai ir niekad nesentų. | 

O šacho kariuomenėje tarnavo narsus karys, vardu Achma. 
das. Jis labai mylėjo seną savo tėvą Machmudą ir ligi šiol buvo 
išslapstęs jį nuo šacho budelių. Bet kai atėjo metas žygiuoti, 
Achmadas nežinojo, kaip jam pasielgus. 

Tuomet tarė jam tėvas: 

— Padirbk man didelę skrynią. Aš pasislėpsiu joje, ir tu 
vešiesi mane dvirate. Ilgą amžių išgyvenau, sūneli, daug re- 
gėjau ir daug žinau. Žygyje aš tau praversiu. 

Achmadas taip ir padarė. Kariuomenė leidos į kelionę, ir 
Machmudas išvažiavo su visais uždarytas skrynioje. Naktimis 
kariams sumigus, Achmadas pavalgydindavo ir pagirdydavo 
tėvą. Ir niekas nieko nenumanė. 

Trečią kelionės dieną kariuomenė įžygiavo į kalnus. Va- 
karop šachas įsakė sustoti nakvynės giliame siaurame slėnyje. 
Sutemus Achmadas nuėjo tėvo aplankyti. 

-— Sakyk, sūneli,— paklausė Machmudas,--- ar nėra neto- 
liese kalnų? Netgi savo skrynioje pasidarė vėsu. 

— Yra,— atsakė Achmadas.— Iš visų pusių stūkso aukšti 
kalnai. Jų viršūnės debesų užklotos. 

Tuomet tarė jam Machmudas: 5 

— Bėk; sūneli, pas šachą. Tegu įsako kariams išskleisti pa- 
lapines kur nors aukštoje vietoje -— antraip neišvengs nelai- 
mės. | 


Achmadas nubėgo pas šachą, pasakė visa, kaip tėvas buvo 
jį pamokęs. | 

— Gerai, — sutiko šachas.-- Tegu pusė kariuomenės pasi- 
kelia aukščiau, o pusė telieka čia. Pažiūrėsime, kokia nelaimė 
juos ištiks. O jeigu nieko neatsitiks, tu liksi be galvos. 

Naktį baisi liūtis siautėjo kalnuose. Siauras slėnys priplū- 
do vandens, ir daug karių paskendo jame kartu su palapinė- 
mis bei žirgais. | 

Kariuomenė žygiavo toliau. Dai po trejeto kelionės dienų 
prasidėjo bevandenė dykuma. Netrukus kariai išbaigė vande- 
nį, kiek turėjo, ir ėmė keipti nuo kaitros bei troškulio. Tuomet 
nuėjo Achmadas pas tėvą ir tarė: 

— Jau kelinta diena, tėvai, mes keliaujame per dykumą! 
Išsibaigė visas vanduo — nebėra ko žmonėms gerti, nebėra 
kuo žirgų girdyti. Kas daryti? 

Machmudas paklausė: | 

— Pažiūrėk, sūneli, ar nėra kur nors druskių? 

— Yra,— atsakė Achmadas.— Antai auga netoliese, iš čia 
matyti. 

— Tai gerai — sako Machmudas.— Kur dygliai — ten ir bi- 
tės. Jos medų iš jų renka. O jei paskui bitę eisi — ir vandenį 
prieisi. | 

Achmadas pasiėmė kaplį ir nuėjo tenai, kur augo kupranu- 
garių dygliai. Prieina, ir iš tiesų — ties dygliais bedūzgianti 
bitelė. Achmadas leidosi įkandin jos. 

Ilgai skrido bitė, ilgai keliavo Achmadas. Atvedė jį bitė 
prie daubos, kur tarp žolių tviskėjo mažas klanelis. Pripuolė 
bitė prie vandens ir įniko gerti. 

Nudžiugo Achmadas. Palaukė, kol bitė atsigėrė, ir ėmė 
kasti šulinį. Iškasęs atsivedė kariuomenę, kad ir visi kariai ga- 
lėtų numalšinti troškulį ir žirgus pasigirdyti. 

O vėlų vakarą, visiems užmigus, Achmadas atnešė van- 
dens senajam savo tėvui. | 

Kariuomenė peržygiavo .per dykumas, per stepes ir sustojo 
atsikvėpti skaidrios, sraunios upės pakrantėje. Nulipo šachas 
nuo žirgo ir mato: upės dugne tviska žėri du deimantai tarytum 
dvi šviesios Žvaigždės nakties danguje. 

Šachas įsakė išgriebti deimantus iš upės. Šoko į vandenį 
vienas karys — ir nuskendo. Šoko antras — taip pat nuskendo. 

Trečiasis karys tarė: 

— Didysis šache, čia neįmanoma pasiekti dugno, upė labai 
gili. Kam žūti veltui! 

mA Ak šitaip — suriko šachas,— tu čia man dar atsišnekė- 
, Budeliai, šen! 
„Kan nužudė. 
„ O šachas spiegia: 

i ras Nerkite! 

„Daug karių čia gavo galą upeje. 

Achmadas mato, kad prieina jo eilė, ir leidosi pas tėvą. 

: 7 „Noriu su jumis atsisveikinti prieš mirdamas, — tarė Mach: 
mudui.— Turiu nerti į upės dugną išgriebti dviejų deimantų, 
kurie tviska gelmėje nelyginant dvi žvaigždės. Daug karių 
jau žuvo, priėjo ir mano eilė. 

Tada Machmudas jį klausia: 

— O sakyk, sūneli, ar gili šita upė? 

— Gili. 

— Ar nėra pakrantėje medžio? 

= Yra, — atsako Achmadas.-- Palinkes viršum vandens 
A uksias platanas. 

—— Deimantų upėje nėra, — prabilo senis.—- Deimantai me- 
dyje. Vandeny jie tik atsispindi. Kai prieis eilė tau šokti | 
upę, bėk prie medžio ir įsilipk į jį. Deimantus rasi paukščio 
lizde. Suvyniok juos į juostą ir nerk į vandenį. Šachui pasisa- 
kyk, jog deimantus radai upės dugne. 

> Achmadas grįžo prie upės ir ėmė kopti į medį. 

— Ei, kurgi lipiė — suriko jam šachas: 

Achmadas atsakė: 

-— O valdove, kad panerčiau iki pat dugno, tugiu šokti iš 
medžio viršūnės! Antraip deimantų nepasieksiu. 

"Įsliuogė Achmadas į plataną ir išvydo ten paukščio lizdą. 
Kilstelėjo lizdą,— ogi ten du deimantai spindi tarp šapelių. 

"Achmadas bematant suvyniojo brangakmenius į juostą, nėrė 
į upę ir išlipęs iš vandens padavė deimantus šachui. 

Rytą kariuomenė išvyko toliau. 

Žygiavo ilgai, nukako toli ir pagaliau pasiekė aukšto kal- 
no papėdę. O akmeninėje kalno atšlaitėje tarytum slibino nas- 
rai juodavo urvo anga. iš kurios tekėjo gyvybės šaltinis. 
 Šachas įsakė išskleisti palapines. Sušaukė -visus karius ir 
prabilo: 

— Kas parneš man iš urvo gyvybės vandens, tą apipilsiu 
auksu, o kas neparneš, tą nugalabysiu. 

Nuėjo vienas karys — ir negrįžo. Nuėjo antras — ir taip pat 
negrįžo. 

Priėjo Achmado eilė. Nuliūdo Achmadas, nuėjo atsisveikinti 
sų tėvu. O tasai jam sako: 

— Šitos nelaimės galima išvengti, sūneli, Surask žirgų ban- 
doje kumelę su kumeliuku. Kumeliuką pririšk prie urvo an- 
gos, sėsk ant kumelės ir jok ramiai: atgal ji pati tave išves. 
Dar pasigauk dvi varles. Rasi urve du šaltinius — užmušk var- 
les ir mesk po vieną į abu. Kuriame varlė atsigaus — ten gy- 
vybės vanduo, kuriame nebeatsigaus — ten paprastas vanduo. 
O jau katro vandens geriausiai paimti mūsų žiauriajam ša- 
chui — pats spręsk. 

Achmadas padėkojo tėvui, atliko visa, ką jis buvo pata- 
ręs, ir nujojo į urvą gyvybės vandens. 

Giliai teko joti. Tik pačiame vidury kalno aptiko du šalti- 
nius. Užmušė jis varles ir įmetė po vieną į abu šaltinius. 
Žiūri — viename šaltinyje varlė akimirksniu atsigavo. 

Achmadas nusišypsojo ir pasėmė šachui paprasto vandens 
sidabriniu ąsočiu, o savo tėvui — gyvybės vandens mažu in- 
deliu ir vėl sėda ant kumelės. 

Žvaliai ėmė bėgti kumelė, šaukiama alkano kumeliuko, pri- 
rišto prie urvo angos. Išjojo Achfnadas laukan iš urvo ir, 
žemai nusilenkęs, padavė šachui ąsotį su paprastu vandeniu. 

"Šachas nudžiugo, tuojau išgėrė vandenį ligi dugno ir įsa- 
kė kariuomenei žygiuoti atgal. > 

Vakare Achmadas nuėjo pas tėvą, papasakojo visa kaip 
buvo, ir pastatė jam indelį su gyvybės vandeniu. Bet Machmu- 
das tarė: 

— Rūpinkis ne ilgai gyventi, o žmonėms gera daryti, jei 
nori būti laimingas. 

Achmadas susimąstė dėl tėvo žodžių. Ir kaip tik tuo metu 
pro šalį skrido varnas. Užgavo varnas indelį sparnu — nupuolė 
šis ir susikūlė į akmenis. Tik vieną vienintelį gyvybės vandens 
lašeliuką besuskubo pačiupti varnas, ir keletą lašelių sugėrė 

arčos medžio šaknys. Nuo to laiko varnai išgyvena po šiintą 
metų, o arčos -— po tūkstantį ir amžinai žaliuoja. 

Pažvelgė Achmadas į palietą gyvybės vandenį, ir jam ne- 
buvo jo gaila. 

Vargingai kariuomenė traukė aiSBi Pagaliau priėjo upe. 
Žiūri šachas -- ogi paupy vienoje vietoje bėgioja daugybė 
skruzdėlių. 

Ėmė klausinėti: 

— Kodėl čia suka ratu skruzdėlės? Ko joms reikia? 

Bet niekas negalėjo jam atsakyti. 

Tuomet šachas tarė: 

— Aš paklausiu kasdien du iš jūsų. Katro atsakymas man 
patiks -- tą apdovanosiu, o katro nepatiks — tą nugalabysiu. 

Achmadas nubėgo pas tėvą, papasakojo naują šacho įsaky- 
mą.. 

— Ką daryti, tėve? -— paklausė jis.— Žiaurusis šachas ne- 
trukus visus karius išžudys! 

Machmudas susimąstė. O paskui tarė: 

-— Žiūrėti, kaip veltui žūva šitiek žmonių -— blogiau negu 
mirti! Eik, sūneli, pas šachą. Pasakyk jam: „Skruzdėlės suka 
ratu todėl, kad upės dugne tūno puodas su aliejumi!“ O kai ša- 
chas įsakys išgriebti šitą puodą, tu įlipk į medį ir iš ten paleisk 
strėlę į šachą, bet labai gerai nusitaikyk. Žiūrėk, kad nepra- 
šautum pro šalį! 

Achmadas nuėjo pas šachą ir tarė: 

— Aš žinau, kodėl čia suka ratu skruzdėlės: ties ta vieta 
upės dugne guli puodas, pilnas aliejaus. 

Sachas užsirūstino: 


-— Benė tu juoktis iš manęs sumanei? Kas skruzdėlem Jar- 
bo, kad upės dugne yra puodas su aliejum? Budeliai, šen! 

— Maloningasis šache,- - paprašė Achmadas, - leiskite man 
parodyti jums šitą puodą. Jeigu neišgriebsiu jo iš DES dugno, 
tada darykite man ką tinkamas. 

—- Gerai, išgriebk,— sutiko šachas. 

Achmadas šoko prie medžio, įlipo į jį, iš visų jėgų įtempė 
lanką, nusitaikė ir paleido strėlę. 

" Šachas, kur sėdėjo, ten ir nusirito negyvas. Ir nusirito kaip 
tik į tą vietą, kur i suko ratu. Tai jos iš anksto dvė- 
selieną jautė. 

Išsliuogė Achmadas iš medžio. Pribėgo prie jo kariai, ėmė 
glėbesčiuoti. 

— Ačiū tau — padarei gerą darbą! 

Bet Achmadas jiems tarė: 

-— Ne man dėkokite, o žilabarzdžiui Machmudui, mano tė- 
vui! Tai jis išgelbėjo kariuomenę, kad nepaskęstų kalnų slė- 
nyje. Tai jis pagirdė mus dykumoje. Ir dabar jis padėjo mums 
visiems išsigelbėti nuo žiauriojo šacho, kuris kasdien liejo ne- 
kaltų žmonių kraują. 

Tuomet nuėjo kariai pas Machmudą. Padėkojo išmintinga- 
jam seneliui ir didžiai pagerbdami išsirinko jį šalies valdovu. 
O jo sūnų Achmadą išsirinko savo vadu. 


Kartą atpėdino pas vilką laputė. 

Vilkas sako jai: 

— Gerai, kad atėjai, nes man iš alkio žarna žarną ryja. Pri- 
šerk mane ligi sočiai, pralinksmink. 

— Gerai, — atsako jam lapė.— Eiva su manimi. 

Juodu leidosi į kelionę: lapė pirma, vilkas iš paskos. Ne- 
trukus juodgi susitiko moteris, einančias į vestūves. Jos visos 
kaip dera nešėsi po ryšulėlį su vaišėmis. 

Lapė apsimetė raiša ir ėmė šlubuoti, smulkiais žingsneliais 
bidzendama pirma moterų. 

Viena moteris sušuko: 

“— Žiūrėkite, žiūrėkite — šluba lapė! Tuojau aš ją pagau- 
siu! 

Moteris pastatė ant kėlio nešulį ir puolė lapės gaudyti. Nu- 
sižiūrėjusi į ją. įkandin lapės leidosi tekina antra moteris pas- 
kui ją —- trečia, ketvirta ir visos kitos aliai viena. 

Tuo tarpu vilkas išnaršė ryšulėlius, viską surijo, ką rado, 
išlaižė indus ir nuslimpino namo atsipūsti. 

Kitą dieną ateina lapė vilko aplankyti, o tas drybso pa- 
tenkintas. 

— Puikiai tu man įsiteikei, lapute,— tarė vilkas.— Ir pri- 
šėrei, ir prijuokinai. Aš labai patenkintas. O dabar sugalvok 
padaryti man kokį nors mažą nemalonumą. Noriu pažiūrėti, ar 
tu ir tai moki. 

— Gerai, — sako lapė.— Eiva su manimi. 

Atėjo juodu prie vieno sodo. Vargais negalais įsigavo pro 
tvoros plyšį. Žiūri, sode vynuogės išsirpusios, prinokusios, vos 
nesprogsta nuo saldžios sunkos. Ėmė juodu vynuogėmis smali-- 
žiauti. | 

Lapė, norėdama vilką. į bėdą įkliudyti,.pasmaližiavo va- 
landėlę ir šūkauja: | 

— Vilke, ei vilkeli, aš jau taip prisišveičiau, jog nė pakru- 
tėti negalėsiu! Ėsk greičiau, paskubėk! 

Vilkas ryja, skuba. Galiausiai taip prisikimšo pilvą, kad 
jau vos kvapą beatgauna. 

Tuomet laputė stryktelėjo ant tvoros ir kad ims rėkti: 

— Ei, vagis vynuogyne! Laikykite vagį! Laikykite vagį! 

Mato vilkas — į tą riksmą atkuria sodininkas didžiulį vėz- 
dą iškėlęs. Vilkas puolė prie tvoros, o jo pilvas taip išpampęs, 
jog pro plyšį nebepralenda. Buvo bešokąs per viršų — pilvo 
nebepakelia, neperšoka! Tuo tarpu sodininkas spėjo pribėgti 
ir taip įkrėtė vilkui į kailį, jog vogtos vynuogės jam gerklėje 
įstrigo. 

Įdūko vilkas ant lapės. Kitą dieną nuslimpino pas ją ir sako: 

— Aš prašiau, kad man padarytum mažą nemalonumą. O 
ką tu ištaisei? Ligi šiol visus kaulus gelia! 

— Juk pats prašei! — įsižeidė lapė. Ir pamanė sau: „Metas 
atsikratyti vilko.“ | 

O vilkas tarė: 

— Ėsti noriu. Prišerk, tik žiūrėk, šiandien be jokių išdai- 
gų! 

— Galiu ir be išdaigų! — atsako lapė. 

Ir ji išdrožė mitalo ieškoti. Žiūri — ant akmens avitaukių 
burbuliukas padėtas. | 

„Iš kurgi čia taukai? — pamanė lapė.— Kažkas įtartina. Ver- 
čiau pati jų neliesiu, pašauksiu vilką. Tegu jis paragauja. Pa- 
žiūrėsime, kas iš to išeis.“ BE 

Sugrįžo ji pas vilką. | š 

— Ko taip užtrukai? — klausia vilkas. 

— Matai, kas atsitiko,— sako jam lapė.— Užėjau visą pa- 
pjautą aviną, mėsą sušveičiau, o taukus tau palikau. Eiva grei- 
čiau. į 
"Privedė ji vilką prie taukų, tam net seilės varva. 

— Tai puikiai pataisei! — sako vilkas. 

Ilgai nesvarstydamas, puolė vilkas prie taukų. 

Staiga kažin kas pliaukštelėjo, ir spąstai, medžiotojo pa- 
spęsti, užsitrenkė. Pastvėrė lapė taukus ir sako: 

— Lik sveikas! 

Lapė nudūmė, o vilkas liko spąstuose įkliuvęs. 


Seniai, labai seniai gyveno viename kišlake motina su sū- 
numi. 

— Sūneli,— tarė kartą motina, — še tau pinigų, nueik į pre- 
kyvietę ir nupirk duonos. 

Berniukas pasiėmė pinigus ir išėjo iš namų. 

Beeidamas žiūri — gatvių sankryžoje vaikiūkščiai tąso ma- 
žytį pusdvėsį kačiuką. 

Berniukui pagailo kačiuko, Jis tarė: 

-— Ei vaikai, parduokite man tą kačiuką! 

— Imk,— atsakė vaikai. 

— O kiek norite už jį? 

— Kiek duosi, tiek užteks, 

— Šekit! 

Berniukas atidavė vaikiščiams pinigus, prisiglaudė ka- 

čiuką prie krūtinės ir parėjo namo. 

— Ar parnešei? — klausia jį motina. 

— Parnešiau, tik ne duonos, o kačiuką,— atsako berniukas. 

— Kaip tai, sūneli? 

Berniukas ir pasipasakojo motinai, kaip viskas nutiko. 

— Nieko, motut,— pridūrė jis,— pabūsim vieną dieną be 
duonos. 

Kitą dieną motina padavė sūnui pinigų ir pasiNBe: pas mė- 
sininką nupirkti mėsos. 

Berniukas žingsniuoja gatve ir mato — būrys vaikiščių ap- 
spitęs vargšą drebantį šuniuką ir belaidantis į jį akmenimis. 

Pagailo berniukui šuniuko. 

— Ei vaikai,— tarė jis,— parduokite man tą šuniuką! 

— Pirk. | 

— Kiek norit už jį? 

— Kiek duosi, tiek užteks. 

— Šekit! 

Vaikai atidavė berniukui šuniuką, ir jis grįžo su juo namo. 

— Na ar parnešei mėsos, sūneli? -— klausia motina. 
- Berniukas tarė: 

— Nepykit, motut: už tuos pinigus, kuriuos man davėte, 
nusipirkau šuniuką. | 

Motina nuliūdo: 

— Oi sūneli, šiaip taip susitaupėme pinigų kąsneliui mėsos, 
o tu už juos įsigijai šunytį! Kam jis mums, vargšams, reika- 
lingas? Juk ir lakinti jo nėra kuol | 

— Nieko, motut, išsiversime ir be mėsos. O šuniuką kaip 
nors išmaitinsime. 

Trečią dieną motina davė sūnui dar kelis pinigėlius ir liepė 
nupirkti taukų. | 

Berniukas išėjo į prekyvietę. Žiūri — gatvėje vaikiūkščiai 
betąsą peliukę, pakliuvusią į spąstus. 

— Ei vaikai, ar neparduotumėte peliukės/ — pasiteiravo 
berniukas. - | 

— Pirk, kad nori. 

Atidavė jiems berniukas pinigus, pasiėmė peliukę ir sugrį- 
žo namo. 

— Na, sūneli, ar parnešei taukų? — klausia motina. 

— Atleiskite, motut,— atsakė berniukas ir pasipasakojo, 
kaip jis nupirkęs peliukę. 

Prabėgo nemaža laiko. Berniukas tapo jaunikaičiu, šuniukas 
šunimi, kačiukas — katinu, o peliukė — pele. 

Kartą jaunikaitis sužvejojo upėje žuvį, išdorojo, o vidurius 
išmetė šuniui. Šuo ėmė juos ėsti ir aptiko žaižaruojantį kaip 
saulė akmenėlį. Jaunikaitis išvydo akmenėlį ir apstulbo iš 
džiaugsmo: tai buvo stebuklingas akmuo achanrabas! 

Pasidėjo akmenuką jaunikaitis ant delno ir tarė: 

— Achanrabai, duok man pietų! 

Tai pasakęs. apsidairė — ir išsižiojo iš nustebimo: prie- 
šais jį ant baltos staltiesės atsirado tokių gardžių ir tokių retų 
patiekalų, kokių jis nė sapnuoti nesapnavo. 

Jaunikaitis leidosi tekinas pas motiną parodyti nuostabio- 
jo savo radinio. Motina apsidžiaugė, ir nuo to laiko jie gy- 
veno nieko nestokodami. | 

Kartą pasitaikė jaunikaičiui išvysti mieste neregėtą gra- 
žuolę. 

„Būtinai turiu ją vesti!" — nusprendė jaunikaitis ir pasipasa- 
kojo, ką sugalvojęs, motinai. 

— Oi sūneli! — tarė jam motina.— Juk ji chano duktė o 
mes vargšai, kam mums reikia tokios giminystės? Aš nė pirš- 
liais pas ją neisiu. 

— Susimilkit, motut, nueikit! — prašė jaunikaitis. 

Motina ilgai atsikalbinėjo, bet paskui sutiko. 

— Ką gi darysi, — tarė ji, — eisiu, Bet dar niekas chano ru- 
muose nėra laimės radęs... 

Kitą dieną anksti rytą chanas išėjo iš savo rūmų, žiūri -- 
apie duris jau švariai nušluota ir viskas aplinkui kuo gražiau- 
siai sutvarkyta. 

Antrą dieną žiūri chanas — vėl rūmų prieangis kažin kie- 
no nušluotas ir sutvarkytas. | 

Chanas nustebo ir nusprendė pastatyti nakčia priešais rū- 
mus sargybą. 

Išaušus sargybiniai pačiupo ir atvedė pas chaną jaunikai- 
čio Motiną, kuri tas naktis buvo atėjusi chano rūmų prieangio 
šluoti. i 

— Sakyk, kam tu tai darai? — paklausė chanas. 

— Aš noriu pripiršti jūsų dukteriai savo sūnų — vargdie- 
nį jaunikaitį, bet nedrįstu ateiti pas jus kaip niekur nieko,— 
tarė moteris.— Ir saigyba gal nebūtų praleidusi! 

Užsirūstinęs chanas įsakė tuojau pat nubausti akiplėšą. Bet 
viziris, sėdįs chano dešinėje, patarė jam: 

— Kam bausti vargšę moterį? Duokite jai kokį nors užda- 
vinį, kurio ji neįstengs atlikti, ir pati liausis vaikščiojusi į rū- 
mus. 

Chanas paklausė vizirio ir tarė: 

— Eik ir pasakyk savo sūnui: tegu atsiunčia išpirkos už' 
dukterį keturiasdešimt auksu apkrautų kupranugarių! 

„Iš kur mudu imsim šitiek aukso?“ — pagalvojo vargdienė. 
Susikrimtusi grįžo namo ir apsakė sūnui, ko pareikalavęs cha- 
nas. 

— Nesisielokit! — nuramino motiną sūnus. 

Jis teištarė tik vieną žodį stebuklingajam akmeniui achan- 
rabui — ir rytą prie senutės lūšnelės priėjo keturiasdešimt kup- 
ranugarių, apkrautų auksu. 

— Motule, nuveskite kupranugarius chanui,— tarė sūnus. 

Motina nusistebėjo ir nuvedė kupranugarius su auksu prie 
chano rūmų. | ; 

Chanas apstulbo, bet tuojau pat įsakė: 


-— Eik ir pasakyk sūnui, tegu pastato nuotakai rūmus iš 
gryrio aukso. Tuomet ir apie vestuves bus galima pakalbėti. 

Motina susisielojo dar labiau; grįžusi pas sūnų, papasakojo 
apie naują chano užgaidą. 

Sūnus sako: 

— Nenusiminkit: bus ir rūmai gryno aukso! 

Sušnibždėjo jisai stebuklingajam akmeniui achanrabui ke- 
letą žodžių, — ir iš po nakties paupyje atsirado puikūs rūmai 
gryno aukso. Tokių rūmų dar niekas visame pasaulyje nebuvo 
matęs. 

Motina nuėjo pas chaną ir sako: 

„-— Didysis chane, rūmai' pastatyti! Eikite pasižiūrėti. 
Chanas išėjo drauge su viziriais, išvydo aukso rūnius ir net 

Dabar jau šachas negalėjo išsižadėti savo žodžių. Jis iškėlė 
puikias vestuves ir išleido dukterį už jaunikaičio. 

O chano rūmuose gyveno senė — pikta burtininkė. Ji nu- 
sprendė ištirti, kaip tas jaunikaitis sugebėjo per vieną naktį pa- 
statyti tokius puikius rūmus gryno aukso. 

Burtininkė nuėjo aplankyti chano dukters ir įkalbėjo, kad 
ji viską išklausinėtų patį jaunikaitį. 

Chano duktė ėmė kamantinėti. vyrą. Jaunikaitis ėmė ir iš- 
sipasakojo: | 

— Aš turiu stebuklingąjį akmenį achanrabą. Jo padedamas 
galiu gauti visko, ko tik pageidauju. 

— Kur tu laikai tą stebuklingą akmenį? — pasiteiravo žmo- 
na. 

— Burnoje po liežuviu,— atsakė jaunikaitis. 

Kitą dieną chano duktė viską papasakojo burtininkei. 

Burtininkė palaukė nakties. Kai jaunikaitis kietai įmigo, 
ji išėmė jam iš burnos stebuklingąjį akmenį. | 

— Ei achanrabai — įsakė ji, — perkelk aukso rūmus drau- 
ge su chano dukterimi prie pat chano rūmų! O vargdienį pa- 
lik vieną tenai, kur jis pirma gyveno. 

Tą pačią akimirką aukso rūmai ir chano duktė atsidūrė gre- 
ta savo tėvų rūmų. 

Rytą nubudo jaunikaitis, atsimerkė, dairosi -- ogi jis besąs 
vienas vargingoje lūšnelėje kaip buvęs. Greta jo besėdinti mo- 
tina ir beverkianti, o iš kertės bežvilgčioja į jį katė, šuo ir pelė. 

— Vargas man! — sušuko jaunikaitis.-—- Dingo stebuklin- 
gasis Mano akmuo! Ką dabar darysiu?.. 

Puolė jis kniūpsčias ant plūktinės aslos ir gailiai gailiai 
pravirko. ž 

Šuniui, katei ir pelei pagailo savo šeimininko. Jie ėmė 
galvoti: „Ką gi čia mums padarius? Kaip nelaimėje pagelbėjus?" 

Staiga šuo sulojo, katė sukniaukė, pelė sucypė. Visi urmu 
iššoko iš pirkelės ir dingo. 

Kiaurą dieną bėgo šuo, katė ir pelė neatsikvėpdami ir vaka- 
rop pribėgo chano sodą. Žiūri — už sienų bežvilgą jų šeiminin- 
ko aukso rūmai. 

— Reikia mums į tuos rūmus įsigauti! — nutarė šuo, katė 
ir pelė. 

Bet visi vartai buvo tvirtai uždarinėti. O sienos aplink rū- 
mus aukštos — nei perlipsi, nei apeisi. 

Šuo, katė ir pelė ėmė tartis, ką daryti. 

Pelė įniko mitriai kasti letenėlėmis, paskui stvėrėsi darbo 
katė, 0 po jos — šuo. Visi sukibę jie beregint iškasė urvą po 
siena. 

Pirmoji pralindo pelė. Po jos — katė. O šuo liko saugoti 
angos. K 
Peliukė su kate ėmė šniukštinėti po visas rūmų menes ir 
galiausiai įsmuko į tą kambarį. kur miegota pačios chano duk- 
ters. Greta snaudė burtininkė kietai sučiaupusi lūpas. | 

Protingoji pelytė tuoj sumojo, kad stebuklingasis akmuo 
achanrabas būsiąs burtininkės burnoje po liežuviu. Ji atsargiai 
užsiropštė, ištiesė uodegą ir ėmė ja kaip šiaudeliu kutenti bur- 
tininkei nosį. 

Šėlis D išlėkė jai iš burnos, o katė tą pačią akimis pa- 
čiupo akmenį! | 

Kol burtininkė atsitokėjo, pelytė i katė galvotrūkčiais lei- 
dosi ten, kur juodviejų laukė šuo. Šisai pačiupo akmenėlį į 
nasrus, ir jie nubėgo atgal, namo. 

O chano rūmuose pakilo triukšmas: 

- Gaudykit! Laikykit! 

Bet niekam nė motais, kad stebuklingasis akinuo achanra- 
bas galėtų būti po kokio nors palaido šuns liežuviu. 

Netrukus šuo, katė ir pelytė pribėgo upę. 

— Per upę akmenėlį nešiu aš, — tarė katė. 

— Ne, — atsakė jai šuo: — tu menka plaukikė, dar gali nu- 
skęsti drauge su juo. 

Pelė taip pat norėjo nešti akmenį achanrabą. 

Ilgai jie ginčijosi, bet šuns buvo viršus, ir akmuo achanra- 
bas atsidūrė jo nasruose. 

Jie subrido į upę. Staiga šuo išvydo vandenyje savo atvaiz- 
dą, tarė kad ten esąs kitas šuo, ir Suojo: 

— Am am! 


40) 


Stėbuklingasis akmuo achanrabas iškrito jam iš po liežuvio 
ir pliumptelėjo į upę. Tą pačią akimirką didžiulė žuvis makt 
jį prarijo ir nuplaukė. | 

— Sakiau, kad ne tu neštum akmenį! — prikišo katė. | 

Bet dabar kad ir ką kalbėtum — žodžiai nieko nepagelbės. 

Netoliese buvo išsistatęs žvejų kaimelis. Šuo, katė ir pelytė 
apsigyveno čia, slankiojo kiekvieną dieną apie žvejus ir vis 
kažin ko laukė. 

Kartą žvejys pagavo didelę žuvį. Perskrodė ją ir išmetė 
vidurius. Šuo ir katė įniko juos ėsti. Ir staiga katė garsiai su- 
kniaukė iš džiaugsmo: žuvies viduriuose ji rado kažkokį ak- 
menėlį. Tai būta stebuklingojo akmens achanrabo. 

Nieko nelaukę, šuo, katė ir pelytė kiek įkabindami nudū- 
mė pas savo šeimininką. Jaunikaičio motina išvydo juos ir su- 
šuko: 

— Žiūrėk, sūneli! Parbėgo tavo šuo, katė ir pelė! 

Jaunikaitis pakėlė galvą. 

Katė murkdama užšoko jaunikaičiui ant kelių ir išmetė iš 
nasrų akmenį achanrabą. 

Jaunikaitis išvydo stebuklingąjį akmenį, stvėrė jį ir tarė: 

— Kaip gyvas nepamiršiu tokio gero! 

— O mes visą gyvenimą pasiruošę tarnauti tau, nes kitados 
išgelbėjai mus nuo mirties! — atsakė jam šuo, katė ir pelytė. 

Jaunikaitis pasidėjo akmenėlį ant delno ir įsakė: 

— Ei, achanrabai, aš noriu, kad aukso rūmai vėl čionai 'atsi- 
rastų! 

Vos tik ištarė šituos žodžius, staiga priešais jį iškilo aukso 
rūmai, o juose — chanas, chano duktė. piktoji burtininkė, sar- 
„gybiniai ir budeliai. 

Tuomet motina tarė jaunikaičiui: 

— Nereikia mums, sūneli, nei aukso rūmų, nei chano su 
jo budeliais, nei chano dukters su josios burtininke. 

— Tikra tiesa,— sutiko jaunikaitis. 

Jis tučtuojau įsakė akmeniui achanrabui, ir viskas iš karto 
dingo: ir rūmai, ir chanas, ir chano duktė. 

Jaunikaitis vedė sodininko dukterį ir laimingai gyveno vi- 
są amžių. O drauge su juo gyveno šuo, katė ir pelytė. 

ALKANAS VILKAS 


Alkanas vilkas ilgai slampinėjo beieškodamas grobio, vi- 
sai nusikamavo ir nusprendė: „Kas tik bepaklius, tą ir suėsiu!" 

Ir staiga kur buvęs, kur nebuvęs priešais atbėga jaunutis 
ėriukas. 

„O, koks puikus ėriukas!“— mano vilkas, ir seilės jam 
varva. 

Pastojo vilkas ėriukui kelią ir sako: 

— Ėriuk, ėriuk, aš tuojau suėsiu tave! 

— Argi taip ir suėsi be niekur nieko? 

— O kaipgi dar galima kitaip? 

— Jeigu nori, kad būtų skanu,— atsakė ėriukas,— eik į kiš- 
laką, atsinešk iešmą, svogūnų ir pipirų. Paskui papjauk mane, 
pamauk gabaliuką mėsos ant iešmo, išsikepk skanaus šašliko. 
Užpjaustyk ant viršaus svogūnų, pabarstyk pipirais ir ėsk sau 
sveikas! Pasaulyje nėra didesnio skanumyno už šašliką. Žmo- 
nės visuomet taip daro. | 

— Ir aš taip darysiu! — pritarė vilkas. 

Nulapnojo vilkas į kišlaką. Pakeliui sutinka piemenis ir 
klausia: 

— Ei piemenys, ar neturite iešmo, svogūnų ir pipirų?ė Aš 
noriu iš ėriuko išsikepti šašliką ir skaniai pavalgyti. : 

Piemenys, neilgai svarstę, griebėsi už lazdų. 

* Še tau iešmas! Še svogūnai! Še pipirai! — lupdami jie 
šūkalojo ir taip apkūlė vilką. jog tasai Vos gyvas nuo jų be- 
paspruko. 

Atlekia jis kur pirma buvęs, o ėriuko jau nebėra. 

„Ką gi man dabar daryti?" — mąsto vilkas. 

Vos bepavilkdamas kojas, jisai nukėblino toliau. Ieškojo 
ieškojo, ką benysitverti, ir sutiko ant kelio arklį. 

— Ei arkly, aš tave suėsiul — šoko prie jo vilkas. 

O arklys jam: 

— Ko taip rėki, kvaily? Aš jau seniai tavęs laukiu. Dar 
tavo tėvas man buvo sakęs: „,„Tave suės mano sūnus, kai bus 
alkanas." Jis man užpakalinėje kojoje net ženklą įspaudė. Jei 
"netiki, pats pasižiūrėk. | 

Užbėgo vilkas iš užpakalio, norėdamas pasižiūrėti, katra 
koja paženklinta. 

— Štai,— sako arklys ir pakelia užpakalinę koją.— Žiūrėk! 

Ir kad spirs vilkui iš visų jėgų į snukį! Kokius dešimt žings- 
nių lėkė vilkas kūlvirsčiais ir taip drėbėsi ant kelio, kad ne- 
beatsikėlė. 


Gyveno senų senovėje vienas senelis su dvylikamete dukra. 
O viso labo senelis turėjo vieną kupranugarį, vieną arklį ir 
vieną asilą. | 

Senelis kirto kalnuose malkas ir vežė į miestą parduoti, o 
dukrelė šeimininkavo namie. 

Kartą senelis sukrovė ant kupranugario malkas ir nugabeno 
į turgų. Priėjo prie jo nutukęs bajus ir paklausė: 

— Kiek šauki už malkas? 

Senelis užprašė tris tengas. 

Dručkis bajus tarė: 

— Pirksiu kaip stovi. Imk dešimt tengų, tik nugabenk man 
namo. L 

Senelis su džiaugsmu sutiko ir nugabeno malkas į dručkio 
bajaus kiemą. į 
Gavo senelis žadėtąsias dešimt tengų, išvertė malkas ir bu- 
vo beišeinąs. 

Ūmai dručkis bajus sako: 8 

— Pririšk kupranugairį! 

Nusistebėjo senelis: 

— Kupranugaris juk mano. 

— Ne,—tarė dručkis bajus.— Aš pirkau malkas kaip 
stovi — drauge su kupranugariu. Argi būčiau mokėjęs tau, 
kvailiui, dešimt tengų. 

Ginčijosi juodu, ginčijosi ir nuėjo pas teisėją bylos spręsti. 
Teisėjas klausia senelį: 

— Ar tiesa, kad pardavei malkas „kaip stovi“? 

Senelis sako: | 


43 


— Taip, tik, pone teisėjau, kupranugaris kainuoja tris šim- 
tus tengų. ' 

— Na čia jau ne mano reikalas. Pats kaltas, nereikėjo par- 
duoti malkų „kaip stovi“. 

Liepė teisėjas atiduoti kupranugarį dručkiui bajui; o sene- 
lis verkdamas parėjo namo. Tik dukrelei nieko nesakė. 

Kitą dieną, sukrovęs malkas ant arklio, senelis vėl atvyko 
į turgų. O dručkis bajus vėlei čia. 

— Kiek šauki už malkas? 

: — Tris tengas. 

Dručkis bajus tarė: 

— Pirksiu kaip stovi, už dešimt tengų. 

Senelis suvis užmiršo, kas buvo vakar, ir sutiko. 

Liko senelis be arklio. 

Parėjo namo nusiminęs, bet dukrelei vėl nieko nesakė. 

Trečią dieną senelis sukrovė malkas ant asilo ir jau susitaisė 
į turgų, bet duktė tarė jam: 
' -— Tėve, praeitą kartą ir užpraeitą kartą tamsta grįžai be 
kupranugario ir be arklio. Šiandien ir asilo neteksi. Verčiau 
aš keliausiu su malkom. 

Senelis sutiko. Mergaitė nukeliavo į turgų. Prieina prie jos 
dručkis bajus. 

— Kiek šauki už malkas? 

Mergaitė užsiprašė tris tengas. 

Dručkis bajus ir sako: 

— Pirksiu kaip stovi, už penkias tengas. 

Mergaitė klausia: 

— O jūs duosite už malkas pinigus kaip stovi? 

— Gerai, sutinku, gabenk malkas pas mane. 

Išvertė mergaitė malkas ir klausia: 

— Kur įsakysite pririšti jūsų asilą? 

Dručkis bajus parodė vietą. 

Pririšo mergaitė asilą ir paprašė pinigų už malkas. 

Padavė dručkis bajus pinigus, o mergaitė griebė jam už ran- 
kos ir sako: | 

— Kai mudu derėjomės, tamsta sakei, kad duosi penkias 
tengas kaip stovi. Atiduok pinigus drauge su ranka. 

Ginčijosi juodu, ginčijosi. Atbėgo į riksmą kaimynai ir nu- 
vedė mergaitę ir dručkį bajų pas teisėją. 

Sukosi teisėjas ir šiaip, ir taip, sugalvojo tūkstančius gud- 
rybių, bet mergaitė nenusileido. 

O žmonės šaukia: 

— Mergaitės tiesa! Tai gudruolė! 

Teisėjas galvojo galvojo ir nutarė: 

— Atiduok ranką. 

Apsiverkė dručkis bajus: 

:— Kaipgi aš būsiu be rankos? 

— Tai mokėk išpirką penkiasdešimt auksinių tilių. 

Atskaitė bajus mergaitei penkiasdešimt tilių. 

Pagailo dručkiui bajui pinigų. Jis ir sako: 

— Eime lažybų: katras iš mudviejų gudriau sumeluos, tas 
privalės sumokėti dar penkiasdešimt tilių. | 

— Gerai,— sako mergaitė, — tik tamsta, pone, esi vyresnis 
už mane, tamsta ir pradėk. 

- Atsisėdo patogiai dručkis bajus, atsikrenkštė ir pradėjo: 

— Kartą pasėjau kviečius. Jie man taip užderėjo, jog kiek- 
vienas, kas tik įjodavo į lauką kupranugariu arba arkliu, klai- 
džiodavo dešimt dienų. Kartą keturiasdešimt ožių įsibrido į 
kviečius ir pradingo. Kai kviečiai nunoko, pasisamdžiau ber- 
nus, kad juos nukirstų. Kviečius nukirto. sumalė, 0 ožių. nė 
kvapo. Sykį liepiau pačiai iškepti paplotėlių, o pats sėdau skai- 
tyti koraną. Kai pati paplotėlius išėmė iš krosnies, atsilaužiau 
kąsnelį ir ėmiau valgyti. Umai girdžiu man dantyse — ,„mėė"! 
Ir išlėkė iš burnos ožys, o paskui jį ir kiti. Ožiai buvo nutukę, 
kiekvienas didumo kaip jautis. 

Mergaitė pliaukštelėjo delnais ir sušuko: 

— Puiku! Jūs pasakėtė teisybę. Tokių atsitikimų daug bū- 
va pasaulyje. O dabar pasiklausykite manęs. |, 

— Kartą vidury mūsų kišlako sukasiau žemę ir pasėjau 
vieną vienintelį medvilnės grūdelį. Ir kas gi, jūs manote, atsi- 
tiko?.. Užaugo dideliausias medis, nuo kurio šešėlis krito į 
visas puses per vienos dienos nuotolį nuo kišlako. Kai medvil- 
nė nunoko, aš pasivadinau jos raškyti penkis šimtus sveikų 
ir stiprių greitarankių moterų. Nuvalytą medvilnę pardaviau, 

o už gautus pinigus nusipirkau keturiasdešimt stiprių kupranu- 
garių, sukroviau ant jų brangių audinių ir išleidau su dviem 
savo broliais į Bucharą. Trejus metus negavau iš jų jokios ži- 
nios. Ir štai neseniai man pranešė, jog jie nužudyti. O dabar 
žiūrėkite, gerieji žmonės, dručkis bajus apsivilkęs viduriniojo 
mano brolio chalatu, su kuriuo jis išvažiavo į Bucharą. Vadi- 
nasi. jūs, bajau, nužudėte mano brolius, pasisavinote jų pre- 
kes ir kupranugarius! 

* Dručkis bajus pakliuvo į neišbrendamą padėtį: jeigu prisi- 
pažins, kad mergaitė sako teisybę, jis bus teisiamas už žmog- 
Žžudystę — ir sudie jo galvelė, o jeigu pasakys, kad mergaitė 
meluoja, turės mokėti, kaip sutarta, penkiasdešimt auksinių ti- 
lių. 

Galvojo galvojo bajus ir paklojo pinigus. 
O mergaitė pasiėmė kupranugarį, arklį ir asilą ir pargrįžo 
pas tėvą. 


SAUNUOLIUI TR SEPTYNIASDESIMT 
MENU PER MAZA 


"Kadaise gyveno viename mieste senis. Jis turėjo tris šimtus 
auksinių pinigų. Kartą jis pasišaukė sūnų, pasisodino šalia sa- 
vęs ir prabilo: | 

— Alidžanai, tu jau didelis užaugai, o aš pasenau. Noriu, 
kol gyvas, išmokyti tave prekiauti. Rytoj iškeliausi su pirklių 
karavanu. Še tau šimtą auksinių. Patekęs į kitą miestą nešvais- 
tyk pinigų be naudos, prisipirk už juos prekių. | 

Taip pasakęs, senis išleido sūnų į kelionę. 

O sūnui ką tik buvo sukakę aštuoniolika metų. Jis buvo 
geras, protingas jaunikaitis, bet prekybos nemėgo. Jis svajojo 
išmokti kokio nors amato ir gyventi iš savo rankų darbo. Ta- 
čiau ginčytis su senu tėvu Alidžanas nedrįso — pasiėmė pini- 
gus ir iškeliavo su pirkliais. 

Po kelių dienų karavanas nužygiavo į didelį miestą ir su- 
stojo užeigoje. 

Mieste buvo didelis sodas. Sulaukęs vakaro. Alidžanas iš- 
ėjo pasivaikščioti. Jis įėjo į sodą, o ten šviesu kaip dieną — 
visur žibintai įžiebti. Tarp medžių už pinučių, ant marmurinės 
pakylos, stovi stoginė su kolonomis — grakštus pastatas, išmo- 
ningai nudažytas ryškiomis spalvomis. Ant kilimais užtiestų 
grindų stovėjo žemučiai aukso, sidabro, perlų ir rubino staliu- 
kai, o ant staliukų — aibė statulėlių, padirbtų iš brangiųjų ak- 
menų. Daugiau kaip šimtas vienodai apsirengusių jaunikaičių 
sėdėjo poromis prie staliukų ir kilnojo statulėles. 

Alidžanas sustojo prie pinučių ir nustėro iš nustebimo. Sto- 
vi, nebegali akių atitraukti nuo keistojo reginio. Taip išstovėjo 
jis keletą valandų. 

Pagaliau išvydo jį sodo tarnas, priėjo ir sako: 

— Ko tamsta čia stovi? Kuo stebiesi? 

— Kas čia per žmonės ir ką jie veikia? — nedrąsiai pa- 
klausė Alidžanas. 

— Šitie jaunikaičiai čia mokosi žaisti šachmatais,— atsa- 
kė tarnas. | | 

— O ar galima man įstoti į šią mokyklą? — paklausė Ali- 
džanas. 

— Galima,— atsakė tarnas.— Reikia sumokėti šimtą auk- 
sinių. 

Alidžanas atidavė šimtą auksinių ir ėmė uoliai mokytis, 

Netrukus Alidžanas išmoko taip gerai žaisti šachmatais, jog 
įveikdavo net savo mokytojus. Po metų mokslas baigėsi ir jau- 
nikaičiai ėmė skirstytis po namus. Alidžanas nusiminė. 

„Kurgi aš važiuosiu be pinigų?“ — galvojo jis. 

Mokytojas pasigailėjo Alidžano, davė. jam vieną auksinį 
ir išsiuntė į tėviškę su pakeleivingu karavanu. Alidžanas grį- 
žo namo tuščiomis rankomis. Tėvas labai susikrimto. 

Prabėgo metai. Senis vėl pasišaukė sūnų. Po ilgų pamo- 
kymų įteikė jam dar šimtą auksinių ir vėl išsiuntė prekiauti 
su pirklių karavanu. Karavanas nukeliavo į tą patį didelį 
miestą. | 

„Dabar tai aš nebešvaistysiu niekais pinigų“, — nusprendė 
Alidžanas. 

Vakare jis išėjo pasivaikščioti. 


47 


Štai prieina Alidžanas prie sodo ir. girdi griežiant puikią 
muziką. Neištvėręs įėjo į sodą. Žiūri— toje pačioje vietoje, 
kur jis mokėsi žaisti šachmatais, besėdį jaunikaičiai ir begrie- 
žią įvairiais muzikos instrumentais. 

Alidžanas vieną akimirką pamiršo visus tėvo pamokymus, 
išėmė iš krepšelio šimtą auksinių, atidavė juos mokytojui ir 
ėmė mokytis muzikos. Per trumpą laiką jis taip „gerai išmoko 
griežti, jog pasidarė kur kas išmaningesnis už savo moky- 
tojus. 

Po metų mokslas baigėsi. Alidžanas nuliūdo. 

„Kaip dabar akis tėvui beparodysiu?"— graudžiai mąsto jis. 

Mokytojas pasigailėjo Alidžano, davė jam du auksinius ir 
išsiuntė namo. | 

Alidžanas sugrįžo pas tėvą. Nors ir džiaugėsi tėvas sūnaus 
sulaukęs, bet išbarė dar labiau negu pirmą kartą. 

Praėjo dar metai. Pasišaukė senis sūnų, davė jam paskuti- 
nį šimtą auksinių ir tarė: | 

— Jeigu niekais išleisi ir šiuos pinigus, tai mudu liksime 
be duonos kąsnio ir be pastogės. 

Sūnus pažadėjo leisiąs pinigus tik prekėms įsigyti. 

Alidžanas vėl atkeliavo į tą patį didelį miestą. Iš pradžių 
jis nuėjo į pirtį — kelionės dulkių nusiplauti. Grįždamas iš 
pirties, atsidūrė prie pažįstamo sodo ir pamanė: „Nagi už- 
suksiu nors valandėlę!“ 

Tik pamąstė šitaip ir jau pasijuto, besąs sode. Žiūri — 
ant tos pačios marmurinės pakylos besėdį jaunikaičiai ir bera- 
šą, o mokytojas jiems bediktuojąs. | 

Alidžanas apstulbo iš susižavėjimo. Jis ilgai stovėjo ir 
pagaliau pats sau tarė: „Išmokau žaisti šachmatais, išmokau 
muzikos, o rašyti nemoku. Tegu ir elgeta būsiu, užtat išmoksiu 
skaityti ir rašyti!" 

Alidžanas atidavė paskutinį šimtą auksinių ir ėmė moky- 
tis. Kaip ir pirma jis mokėsi geriau už kitus ir netrukus baigė 
mokyklą. ž 

Vėl jis nebeturėjo pinigų grįžti į gimtąjį miestą. Moky- 
tojas davė jam tris auksinius ir išsiuntė į kelionę. Bet dabar 
Alidžanas nebesiryžo grįžti pas tėvą. 

Jis stojo tarnauti pas vieną pirkli, kuris ruošėsi į tolimą 
miestą. Pirklio prekės jau buvo sukrautos ant kupranugarių. 
Rytą prieš saulėtekį karavanas leidosi į kelionę. 

Dieną ir naktį žygiavo. keliauninkai, niekur neužeidami 
vandens. Pagaliau jie išvydo šulinį. Bet vanduo jame buvo 
giliai, pačiame dugne. 

Pirklys įsakė naujajam savo tarnui pasemti vandens. Įlipo 
Alidžanas į šulinį, nusileido ligi vandens, -prisėmė vynmaišį 
ir staiga išvydo šulinio sienoje dureles. 

„Kas čia galėtų būti?" — pamąstė Alidžanas ir pravėrė jas. 
Žiūri — kitapus durelių didelis šviesus kambarys. Ant kilimo 
besėdįs burtininkas, liūdnai nukoręs galvą ir užsimerkęs. Jo 
rankose smuikas. 

Alidžanas nepabūgo, paliko prie durų vynmaišį, tylutėliai 
prisiartino prie burtininko ir, paėmęs smuiką iš jo rankų, ėmė 
griežti. Išgirdo burtininkas švelnius garsus, plaukiančius iš 
plonų stygų, atsimerkė ir lengvai atsiduso. 

Apsidairęs atsistojo, priėjo prie Alidžano ir paglostė jam 
galvą. 

— O žmogau, kaip tu čia patekai? — paklausė burtininkas. 

Alidžanas jam: viską papasakojo. Paskui, prisiminęs kara- 
vaną. suskato išeiti. 

— Ko tu geidi visų labiausiai pasaulyje? Viską tau pada- 
rysiu! — tarė burtininkas. 

Alidžanas nustebęs pažvelgė į jį. 

— Mirė vienintelis mano sūnus, — paaiškino burtininkas.— 
Štai jau penkios dienos kaip nebėra jo pasaulyje. Aš likau 
vienas kaip pirštas, ir man buvo pasidarę taip liūdna, jog gy- 
venimas atrodė visai nebemielas. Slopindamas sielvartą pa- 
ėmiau į rankas smuiką, bet griežti neįstengiau. Jei būtum at- 
ėjęs keletą valandų vėliau, manęs jau nebūtų buvę gyvųjų 
tarpe. Savo nuostabiu griežimu tu išgelbėjai mane nuo mir- 
ties. Ar nori, aš tau atiduosiu visus savo lobius? 

— Padėkite man iš šulinio išlipti, — atsakė Alidžanas.— 
Daugiau man nieko nereikia. 

Ir jis dar kartą pagriežė smuiku tą pačią melodiją. Bur- 
tininkas davė jam maišelį auksinių pinigų ir tarė: 

— Užsimerk! 

Alidžanas užsimerkė. O kai atmerkė akis — žiūri, besąs 
viršuje prie šulinio, ant kietos žemės. Mato — nieko nebėra, 
karavanas iškeliavęs. | 

Alidžanas nusekė kupranugarių pėdomis ir pasivijo vilks- 
tine. Visi labai nustebo, ėmė teirautis, kaip jis išsiropštęs iš 
šulinio. Alidžanas papasakojo nieko nenuslėpdamas, kas jam 
buvo nutikę, ir parodė burtininko padovanotą maišelį su auksu. 

Godžiajam pirkliui nuo tiekos aukso net rankos ėmė dre- 
bėti. 

Kai vilkstinė sustojo atsipūsti, pirklys paėmė lakštelį po- 
pieriaus, parašė laišką ir pridėjo savo antspaudą. Laišką jis 
padavė Alidžanui ir tarė: į 

— Aš turiu dukterį gražuolę. Išleisiu ją už tavęs. Keliauk 
į namus ir taisykis vestuvėms. Tik žiūrėk, nepamesk savo auk- 
sinių! Po trijų dienų ir aš būsiu namie. 

Pirklys davė Alidžanui eiklų žirgą ir nusakė, kaip surasti 
jo namus. š 

Alidžanas jojo jojo, sustojo atsikvėpti ir pamanė: „Ati- 
daviau šimtą auksinių, norėdamas išmokti skaityti bei rašyti. 
Nagi imsiu ir pažiūrėsiu, kas parašyta tame laiške!" 

Alidžanas nuplėšė antspaudą, ėmė skaityti ir išsigando.. 

Štai ką rašė pirklys savo žmonai: „Mano mylima žmona, 
siunčiu tau auksą, kuris yra šio tarno rankose. Aš apgavau 
"jį — sakiau, kad išleisiu už jo mudviejų dukterį. Tuojau pat 
nukirsdink jam galvą. Lik sveika, tavo vyras." 

Tuomet Alidžanas pasiėmė plunksną, popieriaus ir parašė 
tokį laišką: ,Mano mylima žmona, priimk pagarbiai ir maloniai 
šitą brangų svečią ir ištekink už jo mudviejų dukterį. Vestu- 
ves iškelk tuojau pat, nelaukdama manęs parvykstant!“ 

Alidžanas užantspaudavo laišką ir traukė toliau. 

Jis atjojo į miestą, kur gyveno pirklys, susirado jo namus 
ir atidavė laišką jo žmonai. Ši perskaitė laišką ir priėmė sve- 
čią labai pagarbiai. O kitą dieną iškėlė Alidžanui vestuves 
su savo dukteria. Dvi dienas truko puota. 

Trečią sėdo Alidžanas ant eikliojo žirgo, o tarnams įsakė: 

— Joju prekių parūpinti. Niekam neatidarykite naktį var- 
tų. O jei kas lips per tvorą, sučiupkite ir apkulkite. Taip įsakė 
jūsų šeimininkas. 

Naktį parvyko pirklys su karavanu ir ėmė belsti į vartus. 

Jis beldė ir beldė be atvangos. bet niekas jam neatidarė. 
Tuomet pirklys perlipo per tvorą ir nusileido į kiemą. Tuojau 
jį užpuolė tarnai ir taip apkūlė lazdomis, jog jis vos galo: 
negavo. 

Pirklys ilgai gulėjo be žado, paskui atsipeikėjo ir vargais 
negalais nusirioglino ligi savo kambario. Pasisveikino su žmo- 
na ir klausia: | 

— Na, pasakok, ką gi tu padarei, kai pas tave atvyko 
žmogus su mano laišku? 

— Įvykdžiau tamstos įsakymą; atsakė žmona. 

— O kur auksiniai? 

--- Kokie auksiniai? — nustebo žmona. 

-— Aš juk rašiau, kad įsakytum nužudyti žmogų, atvežusį 
laišką, o auksinius pasiimtum ir paslėptum! 

— Oi, kas tamstai! Ar galvoj pasimaišė? Kaipgi žudysi sa- 
vo žentą? 

-— Kokį žentą? 

Mudviejų dukters vyrą. 

— Kada išleidai ją už vyro? 

— Prieš dvi dienas. 

Pirklys pliaukštelėjo sau delnu per kaktą ir ėmė plūsti 
žmoną bei tarnus. 

— O kur tasai žentas? — paklausė jis. 

— Iš ryto išvyko prekybos reikalais ir įsakė niekam nak- 
čia neatidaryti vartų, — atsakė tarnai.—,O jei kas, sako, liptų 
per tvorą, čiupkite ir gerai įkrėskite.“ 

Pirklys suprato, kad buvo nubaustas už savo gobšumą, ir 
nusprendė taikytis su žentu. 

Palikime: pirklį ir jo žmoną ir paklausykime. kas toliau 
nutiko Alidžanui. 

Alidžanas ilgai jojo eikliuoju savo žirgu. ir pagaliau pri- 
jojo didėlį miestą. Buvo prekymečio diena. Prekyvietėje vaikš- 
tinėjo šauklys ir skardeno: 

— Nesakykite, kad kas nors negirdėjot! Kas moka gerai 
šachmatais žaisti, tegu eina į rūmus pas šachą. Kas laimės 
tris kartus iš eilės — tam šachas atiduos savo sostą. O kas tris 
kartus iš eilės pralaimės — tam šachas galvą nukirs.. 

Alidžanas nuėjo į rūmus pas šachą ir pasisakė norįs su 
juo pažaisti šachmatais. 

Susėdo žaisti. Alidžanas kartą pralaimėjo, du kartus lai- 
mėjo. Vėl ėmė žaisti. Šachas du kartus laimėjo ir kartą pra- 
laimėjo. Pradėjo žaisti iš naujo. Alidžanas iš eilės laimėjo 
tris kartus. Ką darys šachas — turėjo užleisti savo sostą Ali- 
džanui. Šachas atsistojo, žemai nusilenkė jaunikaičiui ir tarė: 

— Dabar tu esi šachas, sėsk į sostą. 

— Niekad netroškau būti šachu. Noriu grįžti į savo gim- 
tąjį miestą ir mokyti žmones rašto ir muzikos. 

Nujojo Alidžanas pasiimti savo pačios ir drauge su ja pa- 
traukė pas tėvą į savo gimtąjį miestą. 

Kai papasakojo tėvui visa, kas jam buvo nutikę, senis 
susižavėjo ir nudžiugęs šūktelėjo: 

— Šaunus tu, sūneli! Kiek menų esi išmokes ir kiek mir- 
čių išvengęs! | 

— Šaunuoliui ir septyniasdešimt menų per maža! — links- 
mai atsakė Alidžanas. 


Meldynuose veisėsi pulkas lapių, tarp EB viena buvo 
gudruolė, praminta Švelniakaile. 

Švelniakailė slapta nuo kitų savo kūmučių nupėdino į ar- 
timiausią kaimą. 
„ Kaime visi saldžiai miegojo. Patyliukais lapė pro tvorą 
įsigavo į vynuogyną. Ant vynuogienojų tarp lapų tartum 
auksas geltonavo išsirpusios kekės. Švelniakailė godžiai ėmė 
skainioti kekę po kekės. Štai jau rytas visai išaušo, 0 ji vis 
tebeskabo. Tiek prisiskabė, jog nei suėsti, nei išsinešti nebe- 
valioja. 

Rytą sodininkas išėjo iš namų pasiskinti pusryčiams Vyn- 

uogių ir išvydo lapę. | 

„Oi, kaip ji vynuogyną suniokojo! — pamanė sodininkas.— 
"Na palauk tu man!" 

Jis pasiėmė kirvį ir ėmė sėlinti prie lapės. 

O Švelniakailė taip įnikusi į vynuoges,. jog nieko nebe- 
mato. 

Patyliukais prisėlino sodininkas, užsimojo „kirviu ir — 
čekšt! — nukirto lapei uodegą! | 

— Oi oil — sustugo lapė. 

Nesiliaudama ingzti. jinai šmurkštelėjo iš sodo ir pati ne- 
beatsimena, kaip atsikliuvo meldynuose. 

Kitos lapės ėmė tyčiotis iš jos: 

— Ai, beuodegė! 

— Ai, begėdėl 

Švelniakailė įsižeidė. Pasitraukė į pašalį ir galvoja: „Ką 
daryti? Užpjaus mane lapės savo patyčiom." 

Švelniakailė krestelėjo iš apmaudo galvą. Ir prieš pat 
jos snukį nukrito ant žemės kekelė vynuogių, kažkaip užsi- 
kabinusi už ausies, kai ji nešė kūdašių iš sodo. Ant kekelės 
buvo likusios tik dvi uogelės, bet Švelniakailei ir to užteko. 
Jinai įsikišo į kiekvieną šnervę po uogą, priėjo prie savo 
kūmučių ir kad sučiaudės! Viena uoga išlėkė iš nosies ir 
nukrito priešais lapes. Lapės — o jos neapsakomai mėgo vyn- 
'uoges! — ėmė peštis. Švelniakailė vėl sučiaudėjo — ant žemės 
nukrito dar viena vynuogė. 

Švelniakailė pačiupo šitą vynuogę pati, suėdė ją ir sako: 

— Šiandien tiek prisprogau vynuogių, kad jos man net 
per nosį byra. Aš žinau vietą, kur yra daug išsirpusių |vyn- 
uogių. Jeigu norite, galiu ir jus tenai nuvesti. | 

-— Norime, norime! — sušuko visos lapės vienu baisu. 

į vynuogyną. Mato lapės — vynuogės išsirpusios, saldi sunka 
kone trykšta — ir godžiai puolė jąsias, užmiršusios viską pa- 
saulyje. 

Jos taip įniko į vynuoges, jog nepastebėjo, kaip Švelnia- 
kailė priraišiojo joms uodegas prie vynuogienojų. 

Prašvitus Švelniakailė užšoko ant tvoros ir kad suriks: 

— Ei, laikyk vagį! 

Sodininkas su savo vaikais, giminėmis ir kaimynais, pačiu- 
pę kas lazdą, kas kaplį, kas kirvį, atbėgo vagių gaudyti. La- 
pės išvydo Žmones, suspigo iš baimės ir kad šoks. bėgti! Visų 
uodegas tartum kirviu kas būtų nukapojęs. 

Nepraėjo nė valandėlė, ir lapės jau buvo namie. Pardūmė 
ir Švelniakailė. Bet dabar iš jos-niekas nebesišaipė. 

O sodininkas iš pradžių buvo susikrimtęs: 

— Ai ai ai! Nagi žiūrėkite, ką jos padarė mano vyn- 
uogynuil| | 

Bet paskui jis išvydo lapių uodegas ir sušuko: 

— Oi oi oi, tai bent laputės! Žiūrėkite, vynuogių pa- 
ėdė ir užmokestį paliko!.. Iš šitų uodegų išeis mano vaikams 
geros kepurės. 

Sodininkas susirinko lapių uodegas ir patenkintas grįžo 
namo. 


AR TURĖJO MULA CALVĄ 


Seniai, labai seniai gyveno Širino kaime it kokia erkė 
uolus ir dievobaimingas dievo tarnas mula Seidas Ruchula. 
Jis nešiojo didžiulę čalmą didumo sulig namu ir tankią barzdą 
nelyginant meldų atvašynas. 

Mula Seidas Ruchula meldėsi dieną ir naktį. Jis įvedė 
paprotį, kad visi širiniečiai melstųsi ir duotų aukas. 

Linksminiesi — melskis ir mokėk, verki — melskis ir mokėk, 
laidoji — melskis ir mokėk, vesdini sūnų — melskis ir mokėk, 
pietauji — melskis ir mokėk, ari — melskis ir mokėk. 

— Melskis alachui, o mokėk man,— visad sakydavo mula 
Seidas Ruchula.— Atsikratyk puikybės ir išdidumo, pasibars- 
tyk galvą pelenais ir mokėk. Tavo auka maloni viešpačiui. 

Meldėsi širiniečiai alachui, o duokle nešė mulai. 

Kartą į Širino kišlaką atskrido gandras, nutūpė ant mina- 
reto, kuris stovėjo netoli mečetės, ir ėmė krauti:lizdą. Pamatė 
gandrą mula Seidas Ruchula ir pagarsino širiniečiams: 

— Tikratikiai, iš tiesų aukščiausiasis laimina mus. Į mūsų 
kaimą jis teikėsi atsiųsti dieviškąjį savo sūnų. 

— Kur? — nustebo širiniečiai. 

— Ogi antai, ant šventojo minareto. 

Pažiūrėjo širiniečiai, mato — paprasčių paprasčiausias gand- 
ras kalena lizde. | 

Pakraipė galvas širiniečiai, bet gavo patikėti mula Seidu 
Ruchula. Tam jis ir išmintingasis mula, kad juo tikėtum ir jo 
klausytum. 

Netikėsi — atbėgs emiro tarnai ir visą šventąją išmintį laz- 
domis įmuš į tikinčiųjų nugaras. 

Pasimeldė mula Seidas Ruchula dievo sūnaus atvykimo į 
Širiną proga ir tarė: 

— Reikia pavaišinti dievo sūnų. 

Susirinko širiniečiai prie minareto, pasvarstė, pasitarė ir 
nusprendė: 

— Reikia pavaišinti. Tik kuo vaišinti? Ei mula, o ką valgo 
dievo sūnus? 

Mula Seidas Ruchula pirštu parodė į baltas išmatas, ku- 
riomis gandrai apteršė minareto kupolą. ir oriai tarė: 

— Matote, dievo sūnus valgo rūgusį pieną, dar valgo pie- 
nišką ryžių košę, virtus žirnius valgo, plovą valgo. Viską 
valgo, viską neškite. 

Sunešė iš savo namų širiniečiai kas rūgusio pieno, kas 
žirnių, kas plovo, kas košės. 

Kviečia dievo sūnų, o jis nuo minareto nenulipa ir „kle 
kle“ snapu kalena. 

Pasimeldė mula Seidas Ruchula ir sako: 

— Nuneškite, tikintieji, vaišes į mano namus. Dievo sū- 
nus sako: „Čia nenoriu valgyti.“ 

Paklojo mulos terasoje staltiesę, sudėliojo dubėnius, lėkš- 
tes, o dievo sūnus tik žvelgia nuo minareto ir snapu kalena. 

Mula Seidas Ruchula vėl pasimeldė ir sako: 

— Na, tikintieji, eikite namo. Dievo sūnus negeidauja val- 
gyti žmonių akivaizdoje. | 

— Ė ne,— užprotestavo širiniečiai, — kviesk. čionai dievo 
sūnų. Kaipgi taip, mes stengėmės, taisėme vaišes, o jis neina. 
Pakviesk jį čia. 

Mula Seidas Ruchula žinojo, kad širiniečiai atkaklūs, ir 
nuėjo prie minareto: 

— Ei dievo sūnau, prašom pas mus, vaišės ištaisytos. 

Nepadėjo nei įkalbinėjimai, nei prašymai. Gandras tik va- 
ro savo —,kle kle kle!“ 

Užsiropštė mula Seidas Ruchula ant minareto. Iškišo galvą 
ir vėlei šaukia: 

— Ei dievo sūnau, nesispyriok, lipk žemyn. Vaišės pa- 
TUOštos. 

Gandras vėl savo —,,kle kle kle!“ | 

Jau buvo benorįs mula Seidas Ruchula lipti žemyn, bet 
širiniečiai vėl šaukia: 

-— Lipk aukščiau mula! Pasišnekėk su dievo sūnum. 

— Oi,— sako mula Seidas Ruchula,— kad tik manęs dievo 
sūnus dangun nenusineštų. 

— Nieko, nenusineš. Tu drūtas! Tu sunkus! — šaukia iš 
apačios širiniečiai. 

Užsiropštė mula Seidas Ruchula ant minareto stogo. Iškišo 
galvą pro žagarus, iš kurių lizdas suneštas, ir kviečia taip, 
kad visi širiniečiai girdėtų. 

— O viešpaties dievo sūnau, nesispyriok, nesipuikuok, pra- 
šom apačion, vaišės paruoštos. 

Ir ūmai širiniečiai girdi, mula Seidas Ruchula šaukia it pa- 
klaikęs: 

— Pagalbos! Padėkit! Gelbėkit! 

Gandras išsigando dėl savo jauniklių, palaikė didžiai ger- 
biamą mulą godžiu katinu ir puolė jį kapoti snapu. 

— Gelbėkit! — šaukia mula Seidas Ruchula, o nulipti apa- 
čion negali. Jo išmintinga galva įstrigo lizde. 

- Mato širiniečiai, reikia gelbėti dvasiškąjį ganytoją. Užlipo 
ant Minareto. 

O mula vis šaukia: 

— Padėkit! Gelbėkit! 

Griebė širiniečiai mulai Seidui Ruchulai už kojų. Tempė 
kiek bepajėgdami, tempė ir po daugelio pastangų, nusikamavę 
nutempė žemyn. | 

Ėmė širiniečiai sveikinti dievobaimingąjį mulą laimingai 
išsigelbėjusį, o jis tyli. 

Pažvelgė ir nusistebėjo. Sakytumei lyg čia būtų mula Sei- 
das Ruchula, o kažin ko stinga. 

-— O religijos prieglobsti. teikitės atkreipti dėmesį į savo 
garbintojus,— meldžia širiniečiai. 

Niekas nieko neatsako. 

Čia vienas prošal einantis senyvas žmogus pažiūrėjo ir 
sako: 

— Ei,.kodėl jūsų mula be galvos? 

Ėmė širiniečiai ginčytis. Vienas sako — buvo galva, ki- 
tas — čalma buvo, o galvos nebuvo. 

Tada praeivis patarė: 

-— Pakvieskite mulos pačią. Ją paklauskite. 

Pakvietė mulos Seido Ruchula pačią. Paklausė ją: 

— Ei moteriške, ar „turėjo tavo vyras, pamaldumo ir iš- 
minties indas, mula Seidas Ruchuia galvą ar ne? 

Pagalvojo moteriškė ir atsakė: 

— Kai mano vyras valgydavo, jam kretėdavo barzda, tą 
aš žinau, o kad galvą būtų turėjęs, nepamenu. 

Taip ir negalėjo širiniečiai prisiminti, ar turėjo galvą di- 
džiai jų gerbiamas prakilnusis mula Seidas Ruchula. 


a IaR IIS IR VAGIS 


Gyveno pasaulyje gudruolis ir vagis. 

Vieną dieną plačiai pasklido žinia: esą gretimos valstybės 
chanas uždaręs pilyje savo dukterį — gražuolę Maliką. 

Vagis ir gudruolis skirtingu laiku, nepažinodami kits kito, 
sumanė išvaduoti Maliką ir laimėti jos meilę. 

Gudruolis — tam jis ir gudruolis — perlipo į pilį per aukš- 
tutėliausias sienas, apgavęs keturiasdešimt sargybinių, ir sto- 
josi prieš gražuolę Maliką. " 

O Malika, sutik būti man žmona,— tarė gudruolis.— ir 
aš išvaduosiu tave iš kalėjimo! 

— (Gerai,— vylingai šyptelėjo Malika,— tiktai gaukite tėvo 
sutikimą. 

Malika perlaužė paplotėlį ir pusę padavė gudruoliui. 

— Suvalgykite- eidamas,—- pasakė Malika ir vėl šyptelėjo. 

Gudruolis nusilenkė ir nuėjo į miestą pas chaną. 

Tą pačią naktį atėjo prie pilies vagis. 

Vagis — tam jis ir vagis — įlindo pro durų plyšį ketu- 
riasdešimties žiaurių sargybinių panosėje ir atsidūrė prieš 
aa 

— O Malika, sutik eiti už manęs, Ir aš tave išvaduosiu 
iš kalėjimo. 

— Gerai,-- vylingai šyptelėjo Malika,— tik gaukite mano 
tėvo sutikimą. 

Ir Malika padavė vagiui antrą pusę paplotėlio. 

— Suvalgykite, kai išalksite. 

Vagis nusilenkė ir nuėjo į miestą pas chaną. 

Ėjo gudruolis ir vagis, ėjo ir priėjo prie miesto vartų. Už- 
simanė gudruolis papusryčiauti ir, susiradęs ūksmingą vietelę, 
pasiklojo vietoj staltiesės savo juosmeninę skepetą. Čia prie 
jo priėjo vagis. 

Gudruolis pakvietė jį prie savo stalo ir išsiėmė iš užančio 
"pusę paplotėlio. Vagis irgi išsitraukė pusę paplotėlio ir padėjo 
prieš gudruolį. | 

Gudruolis nustebo, vagis irgi nustebo. 

Pridėjo juodu puseles vieną prie kitos, ir gavo visą "pa- 
plotėlį. 

Gudruolis tarė: 

— Mano paplotėlis — tai bent paplotėlis, gražuolės Mali- 
kos iškeptas. 

-— Na jau! — atsakė 398 PES paplotėlį kepė Malika. 
pati savo rankomis. 

— Žinai, bičiuli, — tarė gudruolis.— perleisk jį man. Aš ve- 
siu Maliką: Dėl jos aš pėsčias apeičiau visą pasalų 

Vagis atsakė: 

-— O aš perplaukčiau be laivo visas jūras. 

Ilgai juodu ginčijosi, galop sutarė: princesę Maliką ves 
tasai, katras pasirodys esąs gudręsnis. 

Gudruolis ir vagis nuėjo į turgų. 

Dručkis bajus, didžiuliu it būgnas pilvu, ką tik buvo par- 
davęs du šimtus avių, gavęs pinigus ir surišęs juos į jUosme- 
ninę skepetą. 

Bajus užėjo į manufaktūros krautuvę ir ėmė derėti kartū- 
nus. Gudruolio akyse vagis ištraukė kapšelį su pinigais iš 
bajaus juosmeninės skepetos, 0 į jo vietą įdėjo vieno svaro 
svarstį. 

Bajus ištiesė ranką prie skepetos ir pamatęs svarstį nu- 
stėro. 

Šaukdamas rėkdamas nubėgo bajus pas chaną. 

Papasakojo bajus, kad vagis pavogė jam pinigus ir jų vie- 
toj įdėjo svarstį. | 

Chanas nepatikėjo. 

--- Kur tasai svarstis — paklausė jis. 

-—— Antai! — tarė bajus, užkišo ranką už skepetos ir ištrau- 
kė.kapšelį su pinigais. 

Mat vagis suspėjo prie pat vartų į rūmus išimti svarstį, 
o vietoj jo įdėti kapšiuką. 

Bajus nusikvatojo iš džiaugsmo ir patenkintas iškūrė iš 
rumų. 

Atėjo jis į tą pačią krautuvę. Jau norėjo užsimokėti už 
kartūną, žiūri — vėl vietoj kapšiuko-svarstis. Vėlei nubėgo pas 
chaną. 

Chanas paliepė dvarionims: 

-— Nagi pažiūrėkite patys, ar tikrai pinigai pavogti. 

Dvarionys pažiūrėjo — mato kapšiuką su pinigais. 

Chanas perpyko, atėmė iš bajaus pinigus, o jį patį įsakė 
vyti su lazdomis ligi vartų. | 

S paklausė gudruolį: 

— Na kaip, dabar tu pripažįsti mano meną a? Perleisk 
man 5 UI Maliką. 

Gudruolis tik nusišypsojo. 

— Ko tu šypsaisi? — paklausė vagis. 

— Iš kvailos tavo šnekos! — atsakė gudruolis.— Pirma susi- 
pažink su mano menu, kaip aš su chanu šašliką kepsiu. 

Nakčia gudruolis nusivedė vagį prie chano rūmų. 

Pirma gudruolis su maišu. paskui ir vagis perlipo per tvorą. 

Rūmų sode buvo tylu. Tik žvaigždės atsispindėjo dideliame 
baseine prie rūmų ir baltos gulbės pliuškenosi vandenyje. 

Gudruolis išėmė iš maišo papjautą ėriuką, paskui prilaužė 
sausų šakų ir sukūrė ugnį. Nusilaužė keletą tuopos šakelių, 
prismaigstė ant jų gabalėlių avienos ir paliepė vagiui: 

— Dabar tu kepk šašliką. Chanas miega priešais langą. Aš 
stovėsiu prie jo ir davinėsiu tau nurodymus, o tu vykdyk 
juos, gerai? 

Vagis išsigando ir pašnibždom pasakė: 

— Mielas brolau, mesk tu šį nelemtą sumanymą. Aš su- 
tinku atiduoti tau Maliką. 

Gudruolis nesutiko. 

— Ne, jei pradėjom, reikia baigti! 

Vagis ėmė kepti šašliką. 

Gudruolis nuėjo į rūmus. Ir še tau! Priebutyje stovi ketu- 
riasdešimt sargybinių ir pasirėmę ant iečių kietai miega. 

Gudruolis mitriai pakeitė ietis lazdomis. Paskui įsėlino į 
chano miegamąjį. 

Ant dešimties antklodžių ir penkių priegalvių gulėjo cha- 
nas. Kojūgalyje sėdėjo seneliukas ir sekė pasakas. 

Chanas snūduriavo. Protarpiais jis šaukė pro miegus: 

— „Sek pasaką! 

Seneliukas pradėdavo pasakoti. Chanas vėl užsnūsdavo, 
užmigdavo ir seneliukas. 

Gudruolis surišo seneliuką, užkimšo jam burną ir priėjo 
prie chano. | 

Chanas riktelėjo pro miegus: 

— Ko nutilai! Sek pasaką! 

„ Gudruolis ėmė sekti pasaką plonu kaip senuko balseliu. 

— Sakau jums, didysis chane, senų senovėje susitiko gud- 
ruolis ir vagis. Juodu abu pamilo chano dukterį. 

— Gerai, sek toliau! — neatmerkdamas akių prabilo mie- 
guistu balsu chanas. 

—- Ir susiginčijo juodu, katram vesti princesę. 

'Gudruolis žvilgtelėjo į sodą, mato — vagis sėlina prie tvo- 
ros, 0 šašlikas svyla. 

Tada 'gudruolis suriko garsiai: 

— Ei tu, apversk šašliką, kad nesudegtų! 

— Kokį šašliką? — klausia chanas. 

— Ė, nepaisykite! Be šių žodžių pasaka nelyginant plovas 
be pipirų.— nė nepagalvojęs tarė gudruolis. 

— Gerai, varyk toliau! 

Gudruolis seka toliau: 

— Vagis ir gudruolis susiginčijo — katras pasirodys esąs 
išmintingesnis, tasai ves princesę. Vagis ištraukė bajui kapšelį 
su pinigais ir vietoj jo įdėjo svarstį. Bajus, pamatęs esąs ap- 
vogtas, nubėgo pas chaną skųstis. Prie rūmų vartų vagis įdėjo 
bajui į kišenę pinigus ir pasiėmė svarstį. Chanas supyko ir 
išvijo bajų. | 

Gudruolis vėl dirstelėjo į sodą ir vėl suriko: 

—"' Apversk šašliką, kad nesudegtų! 

Chanas dar saldžiau nusižiovavo ir tarė: 

— Taip, nenaudėlis vagis mitriai apstatė bajų! 

— Klausykite toliau! — tarė gudruolis.— Atėjo eilė gudruo- 
liui parodyti savo sumanumą. Gudruolis paėmė už rankovės 
vagį ir atvedė jį į rūmus. Čia gudruolis išsiėmė iš maišo ėriu- 
ką ir viską sutaisė šašlikui kepti. Paliko vagį kepti šašliko, 
o pats nuėjo pas chaną. 

Gudruolis vėl suriko vagiui: 

— Apversk šašliką, kad nesudegtų! 

— Labai įdomi pasaka, sek toliau,— tarė chanas. 

— Gudruolis atsargiai pakeitė keturiasdešimčiai sargybinių 
ietis lazdomis ir įėjo į chano miegamąjį... Apversk šašliką, 
kad nesudegtų!.. Įėjo gudruolis į miegamąjį, surišo seneliuką, 
atsisėdo prie chano ir ėmė sekti pasaką... Apversk šašliką, kad 
nesudegtų!.. O chano būta nenuovokaus ir jis nekreipė dėme- 
sio, kad gudruolis gerklojo: „„Apversk šašliką. kad nesudeg- 
tų!", o šašliko kvapas kuteno jam nosį. 

— Teisybe sakai, — dar saldžiau nusižiovavo chanas neat- 
merkdamas akių, — matyt, chano būta suvis kvailo. Tiek būta 

visokių įvykių, o chanas nelyginant veršelis guli sau ir snau- 
džia! 

„— Teisingai kalbate, o didžiausias chanai iš visų chanų! 
Tik pasakykite: katras sumanesnis — vagis ar gudruolis? Kat- 
ras laimėjo ir katram pridera vesti princesę? 

— Jeigu tai tiesa, kad gudruolis įsigavo į chano rūmus ir 
darė viską, kaip pasakojai, tai, ačiū jo tėvui, jis tikrai laimėjo 
ir privalo vesti mergaitę. 

Pasakė taip chanas ir užmigo. 

Gudruolis išlipo pro langą pas vagį. * 

— Girdėjai chano žodžius? — paklausė jis. 

— Girdėjau! Man jau užtenka,— sukuždėjo vagis virpė- 
damas iš baimės.— Eime greičiau, mergaitė tavo. Brangus bro- 
li, aš nei gyvas, nei miręs. 

— Na ne. Pavakarieniaukim. Negi leisim SB šašlikui 
perniek. 

Tačiau vagis atsisakė valgyti. 

O gudruolis atsisėdo ir neskubėdamas pavakarieniavo. Tik 
tada išėjo su vagimi iš sodo. | 

Chanas pabudo su gaidžiais. Žiūri, seneliukas guli surištas. 
Įėjo chanas į kitą kambarį. Pasirėmę lazdomis, kietai miega 
keturiasdešimt sargybinių. Palei baseiną ant išblėsusių anglių 
guli tuopos vytelės su šašliko likučiais. Žodžiu, -viskas taip, 
kaip pasekta pasakoje. 

Griebėsi chanas už galvos ir pašaukė vizirį. Įsakė jam 
surasti gudruolį ir vagį. | 

Šaukliai vaikščiojo gatvėmis ir šaukė: 

— Chanas vadina stoti jo akivaizdoh gudruolį ir vagį. 

Gudruolis sako vagiui: 

— Eime pas chaną! 

“— Neisiu! — ginasi vagis.— Eik vienas, aš nenoriu, kad iš 
manęs būtų padarytas šašlikas. 

Nuėjo gudruolis pas chaną. 

Chanas pasisodino jį garbingoje vietoje ir tarė gudruoliui: 

-— Princesė Malika tavo! Aš sutinku! 

FARCHADAS IR ŠIRINA 


Sako, kad žiloje senovėje, kai dar žvėrys ir paukščiai mo- 
kėję kalbėti, o užburtos mergaitės buvo virtusios rožėmis, toli- 
moje šalyje gyvenęs varguolis. 

Varguolis turėjęs sūnų Farchadą. Pajutęs artėjant senatvę 
ir giltinę dalgį galandant, pasišaukė sūnų ir tarė: 

— Neturiu nei aukso, nei sidabro, negausi jokio paliki- 
mo, suneli, tik šį kirstuvą. Dirbsi — būsi laimingas. Lik svei- 
kas. Drauge su manimi palaidok šią skrynelę. neatidaryk jos, 
nes tau atsitiks nelaimė. 

Numirė varguolis. 

Nepaklausė tėvo priesako Farchadas, iš smalsumo atidarė 
skrynelę. Rado joje veidrodėlį. 

Pažvelgęs į jį, Farchadas išvydo žydinčią pievą, joje gra- 
žuolės bevaikštinėjančios, o tarp jų viena. tokia graži, tartum 
kokia perė. Farchadas tol į ją žiūrėjo, negalėdamas žvilgsnio 
atitraukti, kol krito be nuovokos. | 

Ilgai būtų šitaip gulėjęs, jeigu nebūtų pas jį atėjęs jo 
bičiulis Šapuras. 

Mato Šapuras, guli jo bičiulis kaip negyvas, rankoje įsi- 
tvėręs veidrodėlį. 

Paėmė Šapuras iš jo veidrodėlį ir išvydo gražuolę kaip 
perę, su gazelės akimis, su švytinčiais plaukais. Saulė su mė- 
nuliu galėtų eiti lažybų, ar yra žemėje tokia graži mergelė. 

Išbėgo į gatvę Šapuras, pasisėmė iš aryko šalto vandens 
ir šliūkštelėjo Farchadui ant veido. Atsigaivelėjo Farchadas; 
pamatė Šapuro rankose veidrodėlį ir iškart prisiminė nepa- 
žįstamąją gražuolę. Pajuodo Farchadas kaip naktis nakčiausia. 
Nieko į burną neima, liūdi. 

Gal ilgai sielvartas jį krimto. gal neilgai, tik juodu nutarė 
su Šapuru gražiosios perės ieškoti. 

Keliavo per kalnus ir stepes, aplankė daugelį miestų. 

Ir štai nusigavo į Begovato miestą. Aplinkui stūksojo aukšti 
kalnai. 

Apsižvalgė Farchadas ir nustebo. Buvo vasara, bet medžiai 
styrojo nugeltę, jų lapai krito kaip vėlų rudenį. Laukai iš- 

džiūvę, augalai nuvytę. Prie išsekusio kanalo būrėsi SULysę 
žmonės. Kirstuvais jie daužė uolą.. 

— Žmonės, kas jūs esate ir dėl ko daužote uolą? — sušuko 
Farchadas. 

Ir papasakojo žmonės, kad štai jau treji metai, kaip jie 
ėmė gremžti uoloje griovelį-aryką, norėdami paleisti vandenį 
į miestą, pagirdyti laukus ir sodus, nykstančius nuo kaitros ir 
karšto vėjo. 

Jau treji metai, kaip žmonės lieja ašaras ir prakaitą, išse- 
kę nuo nepakeliamo darbo, bet neįveikiama kaip geležis uola 
nepasiduoda, ir visos pastangos bergždžios. 

— Šapurai, bičiuli mano — sako Farchadas,— šie žmonės 
miršta iš bado ir troškulio. Padėkime jiems! 

Atsiraitęs rankoves, Farchadas pasiėmė į rankas tėvo kirs- 
tuvą ir smogė į uolą. Stiprios buvo Farchado rankos, bet uola 
net nekrustelėjo, o kirstuvas sulūžo į gabalus. 

Supykęs Farchadas liepė sunešti visus kaplius, kirstuvus, 
įpūtė žaizdrą, sulydė juos ir nukalė juodu su Šapuru vieną 
didžiulį kirstuvą, kurio nė šimtas žmonių nebūtų pakėlę. Pa- 
ėmė Farchadas kirstuvą į rankas, užsimojo kartą, kitą — iš- 
mušė griovį, didesnį už tą, kurį žmonės kasė trejus metus. 
Dar ir- dar kartą trenkė Farchadas kirstuvu — sudrebėjo kal- 
nas. Griuvo uolos. Nudžiugo žmonės ir puolė Farchadui į talką. 

Tuo metu Begovato miestą valdė sultonė Gulčechra, Ji tu- 
rėjo mylimą giminaitę Širiną. 

Pažvelgė Širina iš aukšto bokšto ir mato — galingas did- 
vyris trupina kalnus. Nubėgo Širina pas savo tetą Gulčechrą, 
"prašo: 

— Jokim didvyrio pažiūrėti. Juk aš esu prisiekusi tekėti 
už to, kuris pasuks Syrdarjos upę į Alkanąją stepę. 

Farchadas buvo taip įnikęs į darbą, kad nepastebėjo, kaip 
prijojo sultonė Gulčechra su Širina. | 

Farchadas stabtelėjo. norėdamas prakaitą nusišluostyti nuo 
veido, pažvelgė į atvykėles, o tą akimirką pūstelėjo vėjas ir 
pakėlė dangalą Širinai nuo veido, ir jis išvydo tą pačią perę, 
kurią buvo matęs veidrodėlyje. Jis vos beištarė „ak!“ ir krito 
ant žemės be amo. 

Visi nustebo: kas atsitiko Farchadui? Tik ištikimasis jo 
bičiulis Šapuras žinojo kodėl, tačiau nedrįso sakyti. 

Atsitokėjo Farchadas, žiūri į Širiną, akių negali atitraukti. 
Susigėdo Širina, metė iš po blakstienų viliūgišką žvilgsnį, 
skvarbų kaip strėlė. 

Spustelėjo žirgą mergaitė, tas piestu stojosi ir nešėsi kaip 
žaibas. Kluptelėjo žirgas ir apšlubo, pripuolė Farchadas, viena 
ranka užsimetė žirgą drauge su jojike sau ant peties ir lei- 
dosi bėgti. Pribėgo rūmus, prie vartų nukėlė žirgą su gra- 
žuole princese ant žemės. 

Pasitraukė Farchadas, žodžio netaręs Širinai. nepažvelgęs 
į ją. Nustebo gražuolė, ir kažkodėl suspaudė jai širdį. Juo to- 
liau žengė Farchadas, juo labiau jis niaukėsi: „Ar gali grakšti 
gražuolė, šilkais ir aksomais vystyta, pamilti mane, paprastą 
akmenskaldį?" 

Nebegrįžo jis prie aryko, patraukė į kalnus, atsisėdo ant 
akmens, parimo ant rankų. 

Tuo pat metu sultonė Gulčechra taisė puotą nepažįstamo 
akmenskaldžio garbei. Išlėkė žygūnai į visas šalis Farchado 
ieškoti. Ieškojo ieškojo ir grįžo pas sultonę nieko neradę. Tik 
paskutinysis žygūnas užtiko jį pačioje kalno viršūnėje. 

Atvedė Farchadą į rūmus, garbingoje vietoje pasodino. 

Farchadui džiaugsmas netilpo krūtinėje, kad gaus pamatyti 
Širiną. | 

Prasidėjo linksma puota. Skambėjo dutarai. Soko mergaitės, 
grakščios kaip gazelės. Visa buvo nuostabiai gražu: ir dainos, 
ir vaišės, ir šokiai. tik nesimatė Širinos. Farchadas darėsi vis 
niūresnis ir liūdnesnis. 

Bet įėjo Širina. Svečių veidai nušvito. Dar linksmiau skam- 
bėjo muzika, greičiau skriejo šokėjos. O Farchadas ir Širina 
"nieko nematė. Nei jie ką valgė, nei gėrė prie puotos stalo, tik 
akių vienas nuo kito atitraukti negalėjo... 

Netikėtai įžengė pasiuntiniai, atvykę iš Irano karalystės. 
Gandas apie Širinos grožį buvo pasklidęs po visą žemę, pa- 
siekė ir Irano padišachą, seną plikį Chosrovą. Magėjo jam 
įsigyti jauną gražuolę kaip perlą ir nusiuntė. piršlius. 

Linksmybė virto. liūdesiu, nutilo auksastygio sazo garsai, 
nuščiuvo . juokas. Žinojo Gulčechra, kad negalima priešintis 
Chosrovui, nes pyktis jo baisus — užpuls jis Begovatą, viską 
šluodamas sau nuo kelio. 

 Moteriške,— pasakė Gulčechrai jo pasiuntinys,-—- mano 
valdovas, karalių karalius Chosrovas, stovi su savo kariuo- 
mene prie tavo krašto sienų. Chosrovas pasakė: „Tebūnie ka- 
ralaitė Širina mano pati o jeigu ne — Begovate nepaliksiu 
akmens ant akmens". Atsakyk! 

Nuleido Gulčechra galvą ir-tarė pasiuntiniams; 

* — Karalaitė Širina dar jauna, ji drovi ir baikšti kaip anti- 
lopė. Širina - mėgsta arklius ir medžioklę. Širina neketina 
tekėti. 

Baisiai įširdo Chosrovas už tokį atsakymą ir su didžiule 
kariuomene patraukė sultonės Gulčechros miesto linkui. 

Kaip juodas debesis apsupo Begovato sienas Chosrovo ka- 
riauna. | 

Sudundėjo didžiuliai būgnai, sugaudė vario trimitai, su- 
liepsnojo laužai. Miesto gyventojai nuskubėjo ant miesto sie- 
nų gintis nuo priešų. 

—- Ne vieta čia man, mieste,— tarė sau Farchadas.— Ne- 
dera man, vyrui, slėptis nuo priešo strėlių. 

Išėjo Farchadas į kalnus, nuskėlė kirstuvu du luitus,— 
o kiekvienas jų dydžio sulig namu,— ir ėmė tuos luitus svai- 
dyti ir gaudyti rankomis. 

Nustebo priešo kariai, išbalo, suvirpėjo iš baimės, nubėgo 
pas Chosrovą. r : 

-—- Didysis šache,— tarė jie,— ten, kalnuose, baisus divas 
žaidžia uolomis kaip obuoliais. 

Išėjo Chosrovas iš palapinės pasižiūrėjo akis delnu pri- 
sidengęs, mato, iš teisybės — stovi ant kalno galingas didvy- 
ris ir svaido į dangų ištisas uolas. 

— Ei žmogau,-- sušuko Chosrovas,— kas toks esi ir ką ten 
veiki ant kalno? 

-- Esu akmensvaidys,— sako Farchadas.— Traukis iš čia, 
šache Chosrovai, su savo kariauna, o jeigu ne, imsiu šias 
uolas svaidyti į tavo stovyklą. 

Chosrovas neišsigando. Jis įsakė keturiasdešimčiai rinkti- 
nių karių su aukso šalmais ir aukso skydais joti į kalną ir 
pristatyti Farchadą gyvą ar negyvą. 

Ropštėsi keturiasdešimt karių į kalną. Sviedė į juos Far- 
chadas uolą — neliko iš jų nė dulkelės. 

Įniršo šachas Chosrovas. Išsiuntė dar keturiasdešimt rink- 
tinių karių, bet ir juos tokia pat dalia ištiko. 

Norėjo šachas visą savo kariauną siųsti prieš Farchadą, 
bet prie jo ausies palinko gudrus viziris ir tarė: 

— Nedera didžiajam šachui galynėtis su kažkokiu akmen- 
skaldžiu. Jei nugalėsi Farchadą, o šache, tavo šlovė nepa- 
didės, o jei jis tave, neduok alache, nugalės, — gėda bus tavo 
galvai. | 

— Ką patarsi? — širsdamas švokštė Chosrovas.— Greičiau 
sakyk, jei ne, pašauksiu budelį ir... 

— Kam šaukti budelį? — pasakė gudrusis viziris.— Ten, kur 
neįmanoma kardu nugalėti, galima nugalėti protu. O šache, 
1u nori gauti gražuolės Širinos ranką. Ji svaičioja apie žmonių 
laimę ir, sako, davusi žodį, jog eisianti tik už to, kuris pir- 
mas iškirs kanalą per kalnus ir paleis vandenį į Alkanąją 
stepę. 

Dar labiau įtūžo Chosrovas ir ėmė šaukti ant savo vizirio: 

— Aš esu galingas šachas, didelės valstybės valdovas, o ne 
molėtas sodietis. Tu nori priversti mane su kirstuvu rankoje 
žemę kasti? Ne, to nebus! 

Viziris gudriai nusišypsojo ir patarė šachui, ką ir kaip 
daryti. 

Tada Chosrovas išsiuntė į Begovatą pasiuntinius. Jie nuvy- 
ko į Gulčechros rūmus. | 

Jie nešūkavo, negrasino karu. Jų šypsenos buvo pataikū- 
niškos, saldžios. Lenkėsi jie Žemai, lig pat žemės. 

— Mūsų šachas, — kalbėjo jie — norėjo tik išbandyti Be- 
govato gyventojų drąsą ir prašo perduoti jo pagarbos ir susi- 
žavėjimo žodžius. Įsimylėjęs šachas nenorįs prievarta siekti 
gražuolės Širinos palankumo. Anaiptol: Jis girdėjęs, kad žavio- 
ji Širina eisianti už to, kas pirmas pasuks Syrdarjos upę į Al- 
kanąją stepę. Ar tai teisybė? 

Tada atsistojo Širina, nuleido gražias savo akis ir ištarė 
vienintelį Žodį: 

— Taip. 

Nusilenkė pasiuntiniai ir kukliai pasišalino. 

Netrukus atvyko į rūmus pats šachas Chosrovas su šaunia 
palyda. | 

— O žavingiausioji karalaite, — tarė jis, — aš prižadu įvyk- 
dyti tavo norą. Dar šiąnakt Syrdarja tekės į Alkanąją stepę. 

Nustebo Širina. Pagavo ją sielvartas, nes Farčhado gražu- 
mas ir drąsa buvo giliai įstrigę jai į širdį. Ji skubiai paliko 
salę, kur Gulčechra buvo priėmusi Chosrovą, ir su savo tar- 
naitėmis nubėgo į Moterų mMenes. . | 

Širina liepė sušaukti žygūnus ir įsakė bėgti į visas puses, 
sustoti prie kiekvienos trobos, prie kiekvienos jurtos, prie 
kiekvieno namo, mušti būgnus ir skelbti: 

— Žmonės, kas šiandien nukreips Syrdarjos vandenis į Al- 
kanąją stepe, laimės karalaitės Širinos ranką. 

Pasklido žygūnai į visas puses, skelbdami šią žinią. 

Išgirdęs šauklio balsą, Farchadas „stvėrė savo kirstuvą ir 
šoko prie kalno. Sudrebėjo, susiūbavo kalnas nuo galingų 
"kirstuvo dūžių, ėmė ristis akmenys, užtverdami sraunios upės 
tėkmę. 

Galybė žmonių subėgo galiūno pamatyti, galybė žmonių 
stojo į talką Farchadui atlikti kilnų žygdarbį. 

O rūmuose Gulčechra iškėlė puotą šacho Chosrovo garbei. 
Sutemo naktis. Į puotos salę įsliūkino Chosrovo viziris ir 
kažką pašnibždėjo į ausį savo valdovui. Tada Chosrovas pa- 
kilo ir, nusilenkęs Gulčechrai, tarė: 

— Išmintingoji Gulčechra, tavo giminaitės, žavingosios 
Širinos, noras įvykdytas. Vanduo teka į stepę. 

Visi užbėgo ant rūmų stogo. 

Ir Širina pamatė, kaip iš tolo blyksi mėnuo, atsispindėda- 
mas gryno, skaidraus vandens veidrodyje. Apie jį svajojo 
žmonės. Ir štai — vanduo! 

Dar žemiau nusilenkė Chosrovas. 

— O Širina, tęsėk savo pažadą. 

Skausmas suspaudė Širinai širdį. ,„,„Farchadai, kur tu?“ — 
sielvartavo Širina. Pakvaišusi iš nevilties, ji norėjo pulti že- 
myn ant akmenų. Bet juk yra davusi žodį. Jeigu ji nusižudys, 
Chosrovas keršys. Mieste neliks akmens ant akmens, žmonės 
bus išnaikinti. 

Nežinojo Širina, kad mėnulis nušvietė stepėje ne vandenį, 
o jo šviesą atspindėjo ilga juosta blizgančių meldų. pagal 
vizirio įsakymą patiestų žemėje. 

"Prasidėjo vestuvių puota. 
Kaip mėnulio pilnatis tamsiame danguje švytėjo Širina tarp 
Chosrovo svečių nematytu grožiu. Žavingosios jaunamartės 
lūpose žaidė šypsena, o akyse blizgėjo ašaros. Gražuolės šir- 
dis veržėsi į laisvę, ten, kur ją šaukė meilė. 

Plyšojo karnajai, dundėjo būgnai, tamburinai. Lūžo stalai 
nuo patiekalų: plovas, lagmanas, kabobas, kepti avinai, viš- 
tos, riešutai, saldainiai, visko buvo gausybė. 

Šitaip Širina tapo Chosrovo pati. 

Išaušo rytas. Nakties miražas ištirpo drauge su priešauš- 
rio rūku. Ir Širina, ir žmonės pamatė, kad vandens nėra. 

Žmonės puolė apgaviką Chosrovą, o šis tik juokėsi savo 
karių apsuptas. Ašaras liejo nepaguodžiama, apgauta Širina. 

Kiaurą naktį be atvangos dirbo Farchadas. Galingu savo 
kirstuvu jis daužė uolas ir mėtė į upę, bet srovė jas nuneš- 
davo. Supykęs Farchadas apglėbė kalną, įsiręžė, ir kalnas pa- 
judėjo iš vietos. 

Uždainavo Farchadas dainą apie gražuolę Širiną, apie laimę 
ir meilę. 

Dar kiek įtemps jėgas — ir upė bus užtvenkta! 

Tada Farchadas paklausė: 

— O kur Širina? Tegul ateina pažvelgti į mano darbą! 

Visi tylėjo nuleidę galvas. Tylėjo ir Farchado bičiulis Ša- 
puras. Tik vėjas gūdžiai ošė: 

— Farchadai, Farchadai, Širina jau Chosrovo pati. Jis ap- 
gavo ją, ji nemyli jo! 

Tačiau Farchadas buvo taip sukrėstas nelemtos žinios, kad 
jam pasigirdo, jog vėjas sako: „Myli, myli Chosrovą!" 

Nebeklausė daugiau Farchadas, ką ošia vėjas. Jis girdėjo 
tik savo širdį šnibždant: ,,Kam tau dainuoti, Farchadai,— lakš- 
tingala gieda ne tau. Kam tau žiūrėti, Farchadai,— gražiosios 
Širinos akys žvelgia ne į tave. Kam tau kvėpuoti. Farchadai,— 
rožės kvepia ne tavo sode.“ 

Pašėlusio sielvarto pagautas, Farchadas leidosi bėgti miesto 
link. Ant miesto sienos stovėjo ašaromis apsipylusi Širina. 

Vos tik išvydo Farchadas savo mylimąją, puolė prie jos, 
bet tarp jų kunkuliavo siautulingoji Syrdarja. Ištiesė rankas 
Farchadas gražuolei Širinai ir suakmenėjo iš skausmo. 

Puolė Širina prie Farchado ir virto skaidria upele. 

Netoli Begovato, ant Syrdarjos kranto, tebestovi Farcha- 
das — didžiulė uola, 0 priešais jį, giliame slėnyje, sruvena 
gražuolė upelė Širina. 


LAKŠTINGALA DEV YNBALSĖ 


Seniai, labai seniai gyveno vienas žiaurus šachas. Ilgai 
jis engė ir kankino žmones, savo valdiniams išplėšdavo iš 
burnos paskutinį duonos kąsnį, smaugė vargšus visokiomis 
rinkliavomis bei mokesčiais. Šitaip jisai prisirinko tiek aukso, 
sidabro ir brangakmenių, jog nebežinojo, kur visa tai dėti. 

Kartą sušaukė šachas geriausius meistrus ir įsakė: 

— Padarykite man medį plataną: kamieną — iš rubino, ša- 
kas — iš chrizolito, lapus — iš smaragdo,. vaisius — iš perlų. 
O lapija turi būti tokia tanki, kad pro ją neprasiskverbtų nė 
vienas saulės spindulys. 

Išgirdę šacho įsakymą, žmonės ėmė murmėti: 

— Kol tokį medį padirbs. mums turbūt paskutinį kailį 
nudirs! 

Bet šachas su nepatenkintaisiais žiauriai susidorojo. Vie- 
niems liepė galvas nukirsti, kitus — į duobę įmesti. Po septy- 
nerių Metų platanas buvo padirbtas. 


Šachas įsakė pastatyti savo lovą po brangiuoju medžiu ir 
ten miegojo.“ 

Vieną rytą šachas pajuto ant dešiniojo žando šilumą. At- 
simerkė ir žiūri: pro smaragdinę lapiją begiedruojąs žydras 
dangaus lopelis, didumo sulig kapeika, ir pro jį saulės spin- 
dulys plieskia jam į žandą. 

Šachas suspigo: 

— Kažkoks vagis pagrobė lapelį nuo mano platano! Kas 
suras piktadarį, tą nuo galvos ligi kojų apibersiu auksu. O 
jeigu niekas nesuras — visą miestą sudeginsiu' ir pelenus vė- 
jais paleisiu! 

O šachas turėjo tris sūnus. 

Taigi vyriausiasis sūnus sako šachui: 

— Leiskite man šią naktį saugoti plataną. Aš pagausiu 
vagį. 

Šachas sutiko. 

Ėmė vyriausiasis sūnus saugoti plataną, bet neištvėrė ir 
vidurnaktį užmigo. | 

Išaušus šachas atsibudo ir išvydo pro platano lapus pro- 
švaistę, didumo sulig penkiakapeikiu. Tuojau pat nusmerkė 
šachas vyriausiąjį sūnų mirti. 

— Dabar aš saugosiu! — pasisiūlė vidurinysis šacho sū- 
nus.— Jeigu nepagausiu vagies, nužudykit ir mane kartu su 
broliu! 

Bet vidurnaktį miegas sumerkė jam akis, 0 ryto metą tarp 
lapų atsirado dar viena kiaurymė, didumo sulig tiubeteika. 

Iš įtūžio šachui kaip katei, užspringusiai lašiniais, iššoko 
akys kaktoje. 

— Budeliai! — suriko jis, — pas mane! 

Bet tuojau pat jauniausiasis sūnus ėmė prašyti tėvą: 

-— Leiskite man pasiimti lanką ir strėlių. Aš pašausiu vagį. 

Šachas leido ir jauniausiajam sūnui. | 

Sutemus jaunėlis atsistojo po medžiu, įtempė templę ir taip 
stovėjo ' pasiruošęs, žvalgydamasis čia į dešinę, čia į kairę. 

Vėlyvą naktį buvo beapimąs jį miegas. Išsitraukė jaunė- 
lis iš kišenės peilį, įsipjovė sau pirštą ir patrynė žaizdelę 
druska bei pipirais. Skausmas bemat išvaikė miegus. 


72 


Stovi jaunėlis, laukia. Umai priešaušriu atskrido į plataną 
neregėta paukštė. Jos snapas iš rubino, kojos — chrizolito. 
sparnai iš perlų bei koralų. 

Nors ir kaip gaila buvo jaunėliui šauti į tokią nuostabią 
čiulbuonėlę, tačiau jis vis tiek paleido strėlę. Bet jo ranka 
sudrebėjo, ir strėlė tik išpešė plunksną paukštei iš sparno. 
O paukštė nuskrido. 

Pakirdo šachas. 

Priėjo prie jo sūnus, laikydamas dešinėje rankoje lanką 
ir strėles, o kairėje — plunksną. 

— Štai, tėve,— tarė jis, — aš nutykojau paukštę, kuri ne- 
šiodavo brangiuosius lapus nuo mūsų platano. Tai buvo ste- 
buklinga lakštingala. O pašauti jos neįstengiau, tik plunks- 
nelę iš jos sparno išpešiau. 

Paėmė šachas į rankas plunksną ir išvydo, kad ji daugiau 
verta negu jis surenka mokesčių per septynerius metus. 

Nudžiugo šachas ir įsakė paleisti iš kalėjimo sūnus. Tą pa- 
čią dieną jis paskelbė: 

— Kas pagaus man šitą paukštę, tą pasodinsių į savo sos- 
tą, ir jis valdys drauge su manimi. O jeigu niekas nepa- 
gaus — visą miestą sudeginsiu ir su žeme sulyginsiu! 

"Vyresnieji šacho sūnūs pagarbiai sunėrė ant krūtinės ran. 
kas ir tarė: 

--- Leisk mums padaryti šį darbą, tėve! 

Šachas sutiko. 

Abu sūnūs persirengė pirkliais ir išvyko iš miesto. 

Praėjo trys dienos. Jauniausiasis šacho sūnus pamanė: 
„Nieko nesuras mano broliai! O šachas užsirūstinęs gali ir 
miestą sudeginti! Reikia man joti.“ 

Jis nuėjo pas tėvą ir tarė: 

— Tėve! Ir man leiskite jums pasitarnauti. Aš surasiu 
nuostabiąją paukštę. | 

Šachas labai nenorėjo išleisti jauniausiojo sūnaus. bet 
tasai užsispyrė ir neatlyžo. | 

Nebuvo ką daryti — išrengė šachas į kelionę ir jauniau- 
siąjį sūnų. 

Jaunėlis jojo sparčiai ir per savaitę pasivijo savo brolius. 

Leidosi joti trise. Ir prijojo tris kelius, einančius į tris 
puses. Prie kiekvieno kelio — akmuo, ant akmens — užrašas. 
Ant vieno akmens užrašyta: „Kas jos šiuo keliu, pargrįš na- 
mo.“ Ant antro: „Kas jos šiuo -keliu, sugrįš iš pusiaukelės.“ 
Ant. trečio: „Kas jos šiuo keliu, tą ištiks pavojus.“ 

Vyriausiasis sūnus išsirinko pirmąjį kelią, vidurinėlis ant- 
rąjį, o jaunėlis — tą, kur laukia pavojai. 

Broliai atsisveikino ir ištraukė toliau į kelionę. 

Joja vidurinėlis ir galvoja: „Nežinomu keliu pavojinga 
keliauti, kad kas man neatsitiktų! Ar nevertėtų joti drauge 
su vyriausiuoju broliu?“ Šitaip pagalvojęs, pasuko jis atgal 
ir netrukus pasivijo vyriausiąjį brolį Leidosi juodu toliau 
kelionėn dviese. 

Atjojo broliai į svetimą miestą ir atsigulė pavėsyje atsi- 
pūsti. 

O iš savo rūmų balkono. valgydama obuolį, juodu paste- 
bėjo šacho duktė. 

„Tr ne gėda jiems mano akivaizdoje tysoti?'— pamanė ji 
supyko ir metė kąsnelį obuolio į vyriausiąjį brolį; metė taip 
mikliai, jog pataikė jam tiesiai į galtą. Vyriausiasis brolis 
atsigręžė, žiūri — balkone gražuolė bestovifiti. 

„Turbūt šacho dukteriai aš kritau į akį!" — tarė sau vy- 
riausiasis sūnus o liko besėdįs su.-broliu priešais rūmus. 

Vakare viena "tarnaitė priėjo prie brolių: 

— Ko judu čia sėdite? Kodėl nepasišalinate? 

— Šacho dukteriai aš kritau į akį, ji netgi numetė man 
kąsniuką obuolio... Kaipgi aš pasišalinsiu? — tarė vyriausiasis 
brolis. 

— Tučtuojau nešdinkitės iš čia! Nes šacho duktė supyks 
ir lieps nukirsdinti jums galvas! — pagąsdino tarnaitė. 

Broliai nusigando ir drebėdami iš baimės nuėjo. 


Apsigyveno juodu mieste. Diena bėgo po dienos — broliai 
išleido visa, ką tėvas jiems buvo įdėjęs į kelionę. Dirbti 
juodu nieko nemokėjo ir taip nuskurdo, jog turėjo miegoti 
prie svetimos parduotuvės slenksčio. Pagaliau parsisamdė tar- 
nais. 

Vyriausiasis brolis nuėjo tarnauti į smuklę — sriubos pils- 
tyti, o vidurinysis — į kitą smuklę kurstyti ugnį po plovo 
puodu. 

Dabar pasiklausykite, kas nutiko jaunėliui. 

Dieną naktį jojo jis nuo upės prie upės, nuo ežero prie 
ežero, nuo kalno prie kalno. Suvalgė aliai kąsnelį visą pavir- 
žį, tik sudžiūvęs paplotėlis jam beliko. 

Pagaliau jaunėlis prijojo šaltinį. Prie jo augo ūksmingas 
platanas. 

Jaunėlis pririšo žirgą prie platano, įkišo ranką į balno 
krepšį ir išsiėmė paskutinį paplotėlį. Paskui pamirkė jį van- 
denyje, sulaužė į gabalėlius ir jau buvo bevalgąs, tik išvydo 
tolumoje debesį dulkių. Įsižiūrėjo ir mato — atbėga prie jo 
kiek beįkabindama didžiulė beždžionė. 

Jaunikaitis išsigando įlipo į medi. Beždžionė surijo paplo- 
tėlį ir, atkraginusi galvą, pašaukė jaunikaitį. 

—- Išlipk! — tarė ji Žmogaus balsu. 

Jaunėlis pamanė: „Maža jai buvo paplotėlio, nori dar ma- 
ne suėsti." Ir palypėjo aukščiau. 

O beždžionė užšoko ant žemutinės šakos. 

— Ei žmogau, išlipk! — pašaukė ji — Jeigu paukštis at- 
skrenda į šią vietą — sparnus nusvyla, jeigu žmogus įžengia — 
kojas nudega... Ko tu čia atjojai? 

Jaunėlis išlipo iš medžio, papasakojo beždžionei visa nuo 
pradžios ligi galo. 

-— Jeigu nesurasiu stebuklingosios lakštingalos, tėvas visą 
miestą sudegins ir su žeme sulygins,— liūdnai baigė jisai savo 
pasakojimą. 

“ — Sakoma: „Kas tave kartą papenėjo, tam keturiasdešimt 
kartų nusilenk",— tarė beždžionė.— Gausiu tau atsidėkoti. Sėsk 
ant žirgo. Jeigu pasiseks, rasime paukštę. 

Sėdo juodu dviese ant žirgo ir leidosi į kelionę. SEJoJo 
sodą, aptvertą aukšta siena. 

—- Aš įsikasiu į žemę,— tarė beždžionė, — o tu lauk ma- 
nes. Jeigu po penkių dienų nesulauksi. grįžk atgal iš kur at- 
jojes. 

Beždžionė ėmė kasti požeminį taką. 

Šeštą dieną ji sugrįžo ir sako: 

— Aš pasikasiu po pat narveliu, kur po septyniais apklotais 
tupi lakštingala. Eik požeminiu taku ligi galo. Palauk tėn, kol 
sumigs sargyba. Paskui čiupk nedelsdamas narvelį su paukšte 
ir nešk šen. Tik, žiūrėk, nenudenk narvelio! 

Įsidėjęs į galvą beždžionės pamokymus, jaunėlis įlindo į 
požeminį taką, priėjo jo galą ir ėmė laukti. 

Sargybiniai — o jų buvo dešimt — netrukus sumigo kur 
bestovį. Jaunėlis praėjo pro juos ir čiupo narvelį su paukšte. 
Jis užsimanė pažiūrėti, ar čia ta nuostabioji paukštė, kuri at- 
skrisdavo į jo tėvo plataną. Bet vos tik jis kilstelėjo dangalą. 
lakštingala pragydo, ir taip skardžiai, jog jaunėlis sustojo 
tarytum užburtas ir narvelis iškrito jam iš rankų. | 

Nubudo sargybiniai, pačiupo jaunėlį ir nuvedė pas šachą. 

Šachas pašaukė budelį ir įsakė: 

— Nukirsk šiam vagiui abi rankas ligi alkūnių! 

Bet tuomet jį užstojo viziris: 

— Palaukite, dar nežudykite jaunikaičio. Sužinokime, ko- 
dėl jam prireikė paukštės. 

— Gerai, paklausykim,— sutiko šachas. Jaunėlis papasa- 
kojo visa, kaip buvo, nuo pradžios ligi galo. 

Tuomet viziris tarė šachui: 

— Nusiųskite šį jaunikaitį parnešti gražuolės auksinėje 
skrynioje. Jei parneš gražuolę — gaus lakštingalą. 

Šachas sutiko. 

— Jok iš čia į tą pusę, kur saulė teka.— tarė jis jauni- 
kaičiui.— Josi devynis mėnesius ir prijosi miestą. To miesto 
šachas turi dukterį, kuri miega aukso skrynioje. Jeigu atga- 
bėnsi man tą mergelę atiduosiu tau lakštingalą devynbalsę. 

Grįžo jaunėlis pas beždžionę, papasakojo, kas jam buvo 
nutikę. Vėl sėdo juodu dviese ant žirgo ir leidosi į tolimą 
kelionę. 

Jojo devynis mėnesius ir galop prijojo didelį miestą. Su- 
stojo netoli miesto, ir beždžionė vėl ėmė kasti požeminį taką. 

Po devynių dienų ir devynių naktų ji baigė savo darbą 
ir grįžo pas jaunėlį. | 

— Išrausiau požeminį taką ligi šacho rūmų, — tarė beždžio- 
nė.— Užlipk laiptais keturiasdešimties pakopų, pereik keturias- 
dešimt kambarių ir išeik į balkoną. Šacho duktė sėdi ten, ap- 
supta keturiasdešimties tarnaičių, ant aukso skrynios. Įsigei- 
dusi miego, ji atvožia dangtį ir gulasi į šią skrynią. Tu pirma 
atvožk skrynią, pažiūrėk, ar gražuolė užsimerkusi, ar ne. Jei- 
gu ji miega atsimerkusi — pagrobk ją, o jeigu užsimerkusi — 
nekliudyk. 

Jaunėlis įėjo į požemį, nusigavo į rūmus, užlipo keturias- 
dešimt pakopų, perėjo keturiasdešimt „kambarių. pažvelgė į 
balkoną. Žiūri, sėdi šacho duktė, apsupta keturiasdešimties tar- 
naičių. Štai atsigulė Ji į savo skrynią, tarnaitės visos sumigo. 

Jaunėlis pakėlė skrynios dangtį ir mato: šacho dukters 
akys užmerktos. 

Užmiršo jaunėlis beždžionės pamokymus. Pasilenkė pabu- 
čiuoti gražuolės. Bet nuo karšto jo alsavimo paraudo mergai- 
tės veidas ir ji atsimerkė. | 

— Ei žmogau, ko tau reikia — sušuko ji. 

Tarnaitės nubudo, puolė prie jaunėlio, surišo jam rankas 
ir nuvedė pas šachą. 

Šachas įsakė tuojau pat nužudyti belaisvį. Bet tuo tarpu 
įsikišo viziris: 

— Valdovę! Verčiau pasiųskite šį jaunikaitį stebuklingojo 
žirgo parjodinti. Parves žirgą — gaus tavo dukrą. 

Šachas sutiko ir sako: 

— Girdėjau, kad už devynių mėnesių kelio nuo čia esanti 
Kulzamo jūra, 0 toje jūroje — Deimanto sala. Ten gyvenąs 
burtininkas Orkazys. Jis turįs žirgą Kara Kaldyrgočą. Tasai 
žirgas mėnesio kelią nubėgąs akies mirksniu. Gauk man žir- 
gą — ir atiduosiu tau dukterį. 

Grįžo jaunėlis pas beždžionę ir juodu vėl leidosi į kelionę. 
Jojo stepėmis ir kalnais ir galiausiai prijojo jūrą. 

Ėmė beždžionė kasti požeminį taką po jūra. 

Po keturiasdešimties dienų ir keturiasdešimties naktų bež- 
džionė baigė savo darbą ir sugrįžo. 

— Išrausiau požeminį urvą iki priekinių žirgo kanopų, — 
tarė ji.—.Tu atsargiai iškišk galvą iš urvo angos. Kara Kal- 

dyrgočas suklus, o tu greitai išlįsk ir, neleisdamas žirgui su- 
žvengti, užkabink jam ant snukio šitą avižų maišą ir pasakyk: 
„Ei gerasis žirge Kara Kaldyrgočai, ligi kol tu būsi pikto bur- 
tininko valdomas, kentėsi jo mušamas?" Ir mikliai čiupk žirgą. 

Gerai įsidėmėjęs beždžionės pamokymus, jaunėlis nusilei- 
do į požemį ir nuėjo apačia jūros pas žirgą. Pažvelgė iš ur- 
vo — nagi Kara Kaldyrgočas suskliaudė ausis. trypia, mindži- 
kuoja. 

Jaunėlis iššoko iš urvo, užmetė Kara Kaldyrgočui maišą 
su avižomis ir tarė: 

— Ei gerasis žirge Kara Kaldyrgočai! Ligi kol tu būsi pik- 
to burtininko valdomas, kentėsi jo mušamas? 

Jaunėlis paglostė žirgą, užšoko jam ant nugaros, sudavė 
kulnais į šonus ir užsimerkė. Žirgas krestelėjo karčius, jam 
iš šonų išdygo sparnai, ir jis kaip sakalas iškilo į padanges. 
Iš po kanopų žybtelėjo žaibas ir trenkė burtininkui į kaktą. 
Nubudo burtininkas. 

— Stok, stok! — šūktelėjo burtininkas ir, išleidęs nagus, 
puolė paskui žirgą. 

Kara Kaldyrgočas skrido jūros link. Burtininkas buvo visai 
žirgą bepasivejąs, tiesė ranką, norėdamas sugriebti už uode- 
gos, bet žirgas spyrė užpakalinėmis kanopomis ir pataikė bur- 
tininkui tiesiai į dantis. Burtininkas murktelėjo į vandenį ir 
nugrimzdo. 

Devynių mėnesių kelią žirgas nulėkė per devynias aki- 
mirkas. Mato jaunėlis miestą, o prie miesto sienos tupi bež- 
džionė ir riešutus gliaudo. 

„-— O ką dabar darysime4 — paklausė beždžionė. 

— Atiduosime Kara Kaldyrgočą — pasiimsim mergelę,-——- 
atsakė jaunėlis. 

— Argi galima atiduoti tokį žirgą? Klausyk, ką tau pa- 
sakysiu! Aš apsiversiu kūliais ir tapsiu žirgu. Tu nuvesi ša- 
chui abu žirgus, jis išsirinks mane. Paskui pasiimsi mergelę ir 
nujosi paukštės. 

Beždžionė apsivertė kūliais, pavirto žirgu, ir tokiu. jog 
Kara Kaldyrgočas palyginti su juo atrodė menkesnis už asilą. 

Jaunėlis nuvedė žirgus prie rūmų. Šachas išvydo pro langą 
du juodus žirgus, juodus ir dailius kaip kregždės. 

— Pašauk šitą žmogų! — įsakė šachas viziriui.— Mums kaip 
tik tokie žirgai. Jei parduos, pirksime. 

Viziris pašaukė jaunėlį. 

Šachas paklausė: 

— Kiek šauki už savo žirgus? 

— Už pinigus neparduosiu. Vieną pakeisiu į jūsų dukterį. 

— Ką mums daryti? — kreipėsi šachas į vizirį. 

— Kaip tigras negrįžta savo pėdsakais, taip drąsuolis ne- 
atsižada savo žodžio,— tarė viziris, — pažadą reikia tesėti. 

Šachas paklausė vizirį: 

— Kuris žirgas geresnis? Rinkis! 

Viziriui patiko Kara Kaldyrgočas. 

— O neišmanėli! Štai kur geras žirgas! — šachas parodė 
žirgą-beždžionę ir išsirinko jį. 

Paskui šachas įsakė atvesti dukterį ir atidavė ją jaunėliui 
drauge su skrynia, kurioje ji miegodavo. 

Šachas įsakė nuvesti žirgą-beždžionę į arklidę. Nakčia žir- 
gas vėl atvirto beždžione. Ji išlindo pro plyšį sienoje ir 
pabėgo. g 

Dabar pasiklausykite, kas nutiko jaunėliui. 

Kai jis prijojo sodą, kur narvelyje gyveno lakštingala 
devynbalsė, beždžionė jau tupėjo ten ir gliaudė riešutus. 

— Ką dabar darysime? — paklausė beždžionė. 

-— Atiduosime mergelę — pasiimsime lakštingalą,— atsakė 
jaunėlis. 0 

— Ė neišmanėli vaike! Argi galima už paukštę atiduoti 
mergelę? Aš apsiversiu kūliais ir tapsiu mergele. Palyginti. su 
manimi, ši gražuolė bus prastesnė už devyniasdešimtmete se- 
nutę. Tu nuvesi mudvi pas šachą, ir jis išsirinks mane. 

Beždžionė pasivertė gražia mergele. Jaunėlis suguldė dvi 
gražuoles į dvi skrynias ir nuėjo į miestą, į šacho rūmus. 

Šachas pašaukė jaunikaitį ir 2 

— Na šaunuoli, ar atlikai ką lieptas? 

-— Atlikau,— atsakė jaunėlis.: 

— Kurgi mergelė? — paklausė šachas. 

— Jūs įsakėte atvežti vieną mergelę, o aš atvežiau dvi. 
Imkite tą kuri patiks, o antra liks man. 

Atvožė skrynias. Abi mergelės kartu atsistojo. 

Šachui nuo tokios grožybės galva apsvaigo, protas ap- 
temo. 

— Katrą man pasiėmus? — paklausė jis vizirį. 

Viziris parodė šacho dukterį. Bet šachui patiko mergelė- 
beždžionė. | 

Šachas pasiliko ją sau ir atidavė jaunėliui lakštingalą de- 
vynbalsę. V 

Jaunėlis išėjo iš miesto, sėdo ant Kara Kaldyrgočo. Ant 
vieno kelio pasistatė skrynią su mergele, ant kito — aukso 
narvelį su paukšte ir iškeliavo. 

O šachas sušaukė žmones, iškėlė tokias šaunias vestuves, 
kokių dar niekas nebuvo regėjęs. Pačiame puotos įkarštyje 
mergelė-beždžionė atsikėlė, šmurkštelėjo pro plyšį sienoje ir 
dingo. 

Dabar pasiklausykime, kas nutiko jaunėliui. 

Jis prijojo prie seno platano, mato — beždžionė jau ten 
betupinti, riešutus begliaudanti. | 

— Ką dabar darysime? — paklausė jinai. 

— Dabar josiu namo,— atsakė jaunėlis. 

— Pirma keliaukime pas mane, paviešėsi kokias tris ketu- 
rias dienas, o paskui namo pargrįši. 

— Tavo namai — koks nors tarpeklis kalne. Kaip aš ten 
įlįsiu? 

Beždžionė. susijuokė: 

— Negi tu ligi šiol nežinai, kas aš? Eime! 

Jaunėlis nuėjo paskui beždžionę. Štai jie persiropštė per 
kalną ir atsidūrė prie vartų, dailiai išraižytų, su aukso žie- 
dais. Įėjo juodu pro vartus, o ten — puikus sodas. Žydi rožės, 
čiulba lakštingalos, prie vandens žaliuoja dobilai. Persikai. 
vynuogės nunokę byra ant žemės. Keturiuose sodo kampuo- 
se — keturi aukso namai, ir kiekviename po keturiasdešimt 
kambarių. Kiekviename kambaryje sėdi ir mokosi jaunos 
perės. 

Beždžionė persivertė kūliais ir tapo gražuole pere. Tris 
dienas jaunėlis šacho sūnus viešėjo šitame sode. Kai jis pa- 
siruošė išeiti, perė iškirpo plaukelį iš savo kasų ir padavė 
jaunėliui. 

— Jeigu tau bus kada nors riesta,-- tarė ji.-- uždek plau- 
kelio viršūnėlę — ir aš tau pasirodysiu. 

— Kodėl tu man padarei tiek gero ir visą laiką man padė- 
jai? — paklausė jaunėlis. 

— Dar prieš susitikdama su tavimi, būriau ir sužinojau, 
kad saulėtekio krašte gyvena žiaurus šachas; jis išlupa pas- 
kutinį duonos kąsnį iš savo valdinių, o sau dirbdinasi brangų 
medį. Tasai šachas turi tris sūnus. Jauniausiasis tarė: ,,Nege- 
rai, jei dėl medžio mano tėvas sunaikins miestą ir žmonės 
liks be pastogės. Aš parvešiu paukštę. kuri daigoja medžio 
lapelius!“ Tuomet pamaniau: „Jeigu jaunikaitis pasiryžęs ati- 
duoti gyvybę už“ vargdienius žmones, tai kaip galiu sėdėti 
soste ir būti laiminga?“ Ir ieškojau tavęs, kol suradau. 

Jaunėlis atsisveikino su pere, padėkojo jai ir su šacho 
dukra leidosi į kelionę. | 

Jojo jis, jojo ir prijojo tą vietą. kur buvo išsiskyręs su 
broliais. | | 

Čia jis sustabdė Kara Kaldyrgočą ir susimąstė: „Kur da- 
bar mano broliai“ Nagi josiu, bene surasiu juos!" 

Jis paliko urve mergelę ir narvelį su paukšte ir pasuko 
tuo keliu, kurį buvo išsirinkęs vyresnysis brolis. 

Jaunėlis atjojo į miestą ir išvydo vyresnįjį savo brolį 
smuklėje viralą bepilstantį. 

— Ei šeimininke, — pašaukė jaunėlis.— Atsiųsk man viralo 
į vilkstinių kiemą, kuris yra prieš smuklę. 

Vyresnysis brolis atnešė viralo į vilkstinės kiemą. 

— Sėsk ir valgyk pats! — tarė jaunesnysis brolis. 

— Negalima, šeimininkas barsis. 

— Nesibars! Sėsk! 

Pavalgius vyresniajam broliui, jaunesnysis paklausė: 

— Iš kur tu? Kokios tu kilmės? 

— Aš smuklės tarnas, čia ir gimęs. 

-- Neslėpk nuo manęs. Aš tave pažinau. Jei pasakysi tei- 
sybę, nugabensiu tave gimtinėn. 

Vyresnysis brolis apsiverkė ir pasipasakojo nuo pradžios 
ligi jo visa, kas jam buvo nutikę. 

O ar tu pažintum jauniausiąjį savo brolį, jeigu parna- 
tytum jį“ --- paklausė jaunėlis. 

Pažinčiau. . 

O kaip/ 

- Kartą, dar vaikas būdamas, sumaniau joti į upę žirgo pa- 
girdyti, o brolis prikibo prie manęs, rėkė: , Aš irgi josiul" 
Žirgas spyrė jam, ir kairiajame petyje liko kanopos žymė. 

— Kodėl tu nepajodinai savo broliuko? 

- Aš nemylėjau jo — todėl ir nepajodinau. 

— Ar nepanaši tavo brolio žymė į šitą? 

Jaunėlis praskleidė marškinių apykakle ir atidengė kairįjį 
petį. | 

Vyriausiasis brolis puolė jam po kojų ir gailiai pravirko. 

Jaunėlis pakėlė jį, nusivedė į prekyvietę, nupirko jam 
padorius drabužius ir žirgą. Vyriausiasis brolis išsigašijo, sėdo 
ant žirgo, ir abu nujojo pas vidurinįjį brolį. 

Vidurinysis brolis gyveno pas savo šeimininką ne geriau 
už vyriausiąjį. | 

Jaunėlis jį susirado, aprengė ir išpuošė kaip ir vyriau- 
siąjį brolį. 

Ir visi trys išjojo į gimtąjį kraštą. 

Vyresnieji broliai, pamatę, kokias dovanas gabena tėvui 
jaunėlis, iš pavydo neteko ramybės ir užmiršo visa, ką gero 
jis jiems buvo padaręs. Vieną naktį vyresnieji broliai ėmė 
tartis, kaip pražudžius jaunėlį. 

Rytui brėkštant vyresnieji broliai atėjo prie kilimo, ant 
kurio miegojo jaunėlis, paėmė jį už keturių kampų ir įmetė 
į upę. 

— Dabar eime, pasiimsime žirgą, paukštę ir mergelę. 

Parjojo broliai pas tėvą. atidavė jam visa, ką buvo parsi- 
gabenę. Šachas labai nudžiugo. 

Mergelę jis nuskyrė vyriausiajam broliui, apgyvendino ha- 
reme ir pristatė prie jos keturiasdešimt tarnaičių. Kara Kal- 

dyrgočą pastatė arklidėje, o narvelį su devynbalse lakštingala 
pakabino ant platano, padaryto iš brangakmenių. 

Bet paukštė pakišo galvą po sparnu ir negiedojo. Kara 
Kaldyrgočas kandžiojo visus, kurie eidavo prie jo iš priekio, 
ir spardė tuos, kurie eidavo iš užpakalio, ir nieko neprisi- 
leido prie savęs. O mergelė, apsupta keturiasdešimties tar- 
naičių, gulėjo auksinėje skrynioje ir nėjo iš jos. 

Dabar pasiklausykite, kas nutiko jaunėliui. 

Išlipo jis į krantą, atsitokėjo, atsiminė plaukelį, kurį jam 
buvo davusi perė, ir uždegė jį. Tą pačią akimirką perė atsi- 
rado priešais jį aukso soste, apsupta savo tarnaičių. 

— O žmogaus sūnau, kas tave taip nuskriaudėt — sušuko 
perė. | 

Pasodinusi jaunėlį į savo sostą, ji įsakė tarnaitėms nu- 
nešti jį i tą šalį, kurią valdė šachas. 

Palikusi sostą už miesto. perė paėmė jaunėlį už rankos 
ir nuvedė į rūmus pas šachą. | 

O šachas tuo tarpu kalbėjosi su savo viziriu. 

— Ką man daryti, kaip atsikratyti sielvarto? — skundėsi 
šachas.— Paukštė nė karto nesučiulbėjo, žirgas nė karto ne- 
sužvengė, mergelė nelipa iš skrynios: 

Staiga jis pamatė kieme jauną keliauninką. 

——- Ei, eikš šen! —- šūktelėjo šachas. 

Jaunėlis žvilgtelėjo į sostą ir išvydo, kad abu jo broliai 
sėdi vienas tėvui iš dešinės, kitas iš kairės. 

Tik vieną žingsnį jaunėlis žengė sosto link, ir lakštingala 
devynbalsė sučiulbo staiga taip švelniai, jog pasaulyje visų 
žmonių širdys ištirpo nelyginant vaškas. Jaunėlis žengė dar 
žingsnį, ir Kara-Kaldyrgočas arklidėje garsiai nusižvengė. Žen- 
gė jaunėlis trečią žingsnį — ir mergelė išlipo iš skrynios ir ėmė 
šokti keturiasdešimties tarnaičių būryje. 

Šachas nudžiugo. 

— Keliauninke, tu atnešei mums laimę! — sušuko jis II 
liepė išberti ant jaunėlio galvos dubenį aukso pinigų. 

Tuomet jaunėlis tarė: 

—- Aš ne keliauninkas. Klauskite lakštingalą devynbalsę, 
ji viską jums papasakos. 

sulig tais jo žodžiais prabilo lakštingala žmogaus balsu ir 
nuo pat pradžios papasakojo visa, kas buvo nutikę. 

Šachas pamatė, kad jo valdžiai atėjo galas, — žmonės, su- 
žinoję, kas išvadavo jų miestą iš bėdos ir nelaimės, pareika- 
lavo, kad jaunėlis valdytų šalį. Žiaurusis šachas su vyresniai- 
siais sūnumis pabėgo iš miesto. 

Jaunėlis keturiasdešimt dienų vaišino Žmones savo vestu- 
vėse su gražuole mergele. 

Taip žmonės išsigelbėjo Nuo žiauraus šacho priespaudos, 
taip išsipildė visi jaunėlio troškimai. 


VARODIENU DUKTE ATYNOJĄ 


Seniai, labai seniai gyveno padišachas ir turėjo sūnų. Tas, 
sulaukęs dvylikos metų, buvo toks pramuštgalvis, kad niekam 
ramybės nebeliko. Atėjo žmonės skųstis padišachui, saky- 
dami: | 

— Arba tavo sūnus gyvens mieste, arba mes. 

Išsigandęs padišachas suvadino vizirius ir nusprendė: 

— Verčiau atiduosiu savo sūnų mokytojui. Tegu! padaro 
iš jo mokslingą žmogų. | 

Nuvedė padišachas sūnų pas mokytoją. Šis pažvelgė į jį 
ir pagalvojo: ,„Jei jį mokysiu pagal visas taisykles, nelupda- 
mas ir nebardamas, nieko iš jo NERaSA AIM: O jei padišachas 
sužinos, kad baudžiu jo sūnų, nužudys mane.“ 

Taip pagalvojęs, mokytojas padavė padišacho sūnui ketu- 
ris riešutus, blokštą ir nusiuntė ji pas vaikus žaisti muštuko. 
Trejus metus gyvėno padišacho sūnus pas domulą, o ketvirtai- 
siais padišachas nusiuntė savo tarnus sūnaus parvežti, o pats 
sukvietė išminčius ir tarė: 

— Patikrinkite, kokius mokslus išėjo Mano sūnus pas do- 
mulą. | 

Kai padišacho sūnus atvyko į rūmus, paklausė jį išminčiai: 

— Kokias knygas išmokai skaityti, kokią išmintį pelnei? 

Guviai išsitraukė padišacho sūnus“ iš kišenės rutuliukus 
ir Čia pat ėmė žaisti. | 

—- Štai ko išmokau,— atsakė jis. 

Įtūžis pagavo padišachą. Išsiuntinėjo jis šauklius po visą 
miestą, ir šie paskelbė miestiečiams: 

— Per keturiasdešimt dienų šviesiausiojo valdovo sūnus 
privalo išmokti rašto. Toks didžiojo padišacho žodis. Jeigu 
jo noras Neišsipildys — visiems bus galas. 

Gyveno tame mieste toks vargdienis. Turėjo jis dukterį. Tė- 
vas nusiminęs parėjo namo ir rado ją. beverpiančią. 

-—— Ko tamsta nusiminęs, tėve? 

— Pragaištis gresia mums, dukrele mano. Jeigu per ketu- 
riasdešimt dienų padišacho sūnus neišmoks zašto, visi mes gal- 
vas padėsime. -Taip paskelbė padišachas. 

— Atveskite padišacho sūnų. aš jį mokysiu rašto. Patekęs į 
mano rankas, bemat taps mokslininku. 

Nuėjo vargdienis į padišacho rūmus ir sako: 

— Jeigu tamstos bus tokia valia, mano duktė sutinka išmo- 
kyti jūsų sūnų rašto. 

— Gerai, — tarė padišachas ir išsiuntė savo sūnų į vargdie- 
nio namus.. 

Mergaitė, metusi į jį žvilgsnį, pagalvojo: „Jeigu mokyčiau 
jį abėcėlės kaip tikras mokytojas, tai ir per dešimtį metų to- 
kiam molio motiejui nieko į galvą neįkalčiau. Pasistengsiu, kad 
jis per mėnesį skaitytų kaip domula ir rašytų kaip raštininkas." 

Ėmė mergaitė mokyti rašto padišačho sūnų. Ištarė raidę 
ir gaukia, kad jis pakartotų. O tas tik juokiasi rutuliukus iš 
kišenės išsitraukęs. Tačiau nespėjo jų pamėtėti, mergaitė pa- 
griebė rutuliukus ir bloškė juos pro langą. Išsigando padauža, 
net išsižiojo. Sumetė, jog čia ne juokai. Per mėnesį mergaitė 
išmokė jį skaityti, rašyti ir skaičiuoti, tada nuvedė į rūmus. 
Padišachas sušaukė savo mokslininkus. 

— Patikrinkite, ko išmoko mano vaikas. 

Išminčiai padavė jam knygą, o jis, stebindamas visus, skaitė 
visa, kas joje parašyta. Padišachas liko patenkintas ir apdova- 
nojo vargdienį ir jo dukterį. O padišacho sūnus nuėjo į tėvo 
menę, atsigulė kniūbsčias ant grindų ir išgulėjo keturiasdešimt 

dienų be trupinio duonos, be lašo vandens. Nuliūdo padiša- 
chas ir vėl išsiuntinėjo po miestą savo šauklius. 

— Paskelbkite, kas prakalbins mano sūnų, gaus daug aukso. 

Gyveno tame mieste senė. Išgirdo ji "šauklio žodžius ir tarė: 

— Eisiu į rūmus, pasišnekėsiu su padišacho sūnumi. 

Atėjo į rūmus, pamatė valdovo sūnų ir sako: 

-— Ai sūneli! Ko guli kaip negyvas? 

Ir atsakė padišacho sūnus: 

— Jeigu mane apvesdintų su Atynoja, kuri išmokė mane 
rašto, aš ir kalbėčiau, ir vaikščiočiau. O jeigu ne, gulėsiu, kol 
galą gausiu. 

“Ką veiks padišachas, sutiko. Dieną naktį griaudėjo vestuvė- 
se karnajai. Nutekėjo į rūmus vargdienio duktė, ir juoda kaip 
naktis pasidarė jos dalia. Kasdien vyras jodavo į medžioklę, 
o ją įmesdavo į gilią duobę. Šitaip truko keturiasdešimt dienų. 
Keturiasdešimt pirmą dieną mergaitė ėmė maldauti: 

— Mano vyre, leisk man aplankyti tėvą ir motiną. Man 
regis, niekados jų nebepamatysiu. 

— Eik ir tuoj pat grįžk. Jei iki vakaro nepareisi, galvą 
padėsi. 

Nudžiugusi mergaitė patraukė į namus. Motina išvydo ją 
ir nuliūdo. 

— O motin. nukamavo mane padišacho sūnus. Jis marina 
mane badu ir troškuliu. Kasdien meta į požemį. 

— Neliūdėk,. dukrele,— tarė motina. 

Ji atnešė skrynelę, išėmė neregėtai gražios mergelės pa- 
veikslą, įdavė jį dukteriai ir papasakojo, kas ta mergelė ir kaip 
ją Iasti. 

— Parodyk paveikslą savo -vyrui. Matysim, ką jis darys. 

Kai mergaitė sugrįžo į namus, vyras, išvydęs gražuolės pe- 
rės paveikslą, paklausė: | 

— Kas ta mergaitė, perė ar žmogus? Pamilau ją iš pirmo 
žvilgsnio. Pasakyk, Atynoja, kur ji gyvena? 

— Šeši mėnesiai kelio skiria mus nuo Iramo šalies. Iramo 
padišachas — tėvo ir motinos sūnus, o jo pati — perė, dangaus 
duktė. Jie turi dukrą perę, vardu Akbiliakė. Septyniasdešimt 
šilkinių skraisčių dengia jos veidą. Jeigu ji pakelia tik vieną 

iš jų, trisdešimt du amatininkai gali dirbti be žibintų — toks 
spindulingas jos grožis. O tekės ji už to, kuris triskart gebės ją 
prakalbinti. O jeigu kas pabandęs neprakalbins, neteks galvos. 

Padišacho sūnus bėmat sutaisė karavaną ir iškilo į kelio- 
nę. 

Ilgai varėsi karavanas. Daug mėnesių ir daug dienų. Ir štai 
padišacho sūnus išvydo aukštą kalną. įkopė į jo viršūnę, ap- 
sižvalgė į šalis ir pamatė sodą. Už kaltinių vartų žydėjo rožės, 
suokė lakštingalos, žaižaravo nuostabių fontanų čiurkšlės, lieps- 
nojo raudonos tulpės. Vidury sodo stovėjo auksinė supa, deng- 
ta atlasinėmis antklodėmis, o priešais — sidabrinis tvenkinys, 
sklidinas pieno. 

Nudžiūgo padišacho sūnus, įjojo į sodą, nušoko nuo žirgo, 
atsisėdo ant auksinės supos ir sušuko tarnams: 

— Lipkite nuo arklių, čia pailsėsime. 

Vos tik jis ištarė šiuos žodžius, atskrido trys balandžiai 
ir virto trimis perėmis. Jos ėmė žaisti šachmatais. Viena jų 
ėmė sukčiauti, kitos dvi pastebėjo jos vylių. 

— Apgaulė — žmonių darbas, 0 perės sąžiningos. 

Išgirdęs tai, padišacho sūnus pasipiktino: 

— Ne, sukčiauja tik perės. 

— Pabandyk lošti su mumis, tada sužinosi teisybę. 

— Gerai,— atsakė jis ir sėdo lošti. 

Greit senė suvalgo persiką, bet dar greičiau padišacho sū- 
nus pralošė visą auksą ir visus savo džigitus. Liko jis plikas 
kaip tilvikas ir tuščias kaip triskart iškulta varpa. 

— Verčiau man žūti nuo perės Akbiliakės rankos. negu 
tokiam grįžti pas tėvą, — tarė jis.ir patraukė ieškoti perės Ak- 
biliakės. 

Prijojo prie miesto su septyniais minaretais. 

— Kas pastatė šiuos minaretus? — paklausė padišacho sūnus 
piemenį. 

— Čia ne minaretai, bičiuli. Mus valdo vienas nedorėlis 
padišachas, jis turi dukterį. „Kas triskart mane prakalbins, 
bus mano pats“, — paskelbė ji žmonėms. Daug kam magėtų 
imti ją UŽ pačią, tik nė vienam nepavyko jos prakalbinti. Vi- 

siems budeliai galvas nukirto, o iš galvų šiuos minaretus su- 
dėliojo. 

Padišacho sūnus, įjojęs į miestą, pasuko į rūmus. Perės 
Akbiliakės būta šimtąkart gražesnės negu sakė Atynoja. Išvy- 
dęs perę Akbiliake, padišacho sūnus nustėro ir neteko amo. 

Perė davė ženklą, kuris reiškė: ,,Ko pageidauja džigitas?“ 

— Noriu pažaisti su tavimi kauliukais, — atsakė jis. 

Paėmė gražuolė keturis aukso kauliukus, pamėtėjo aukštyn 
ir išlošė žirgą. | 

Prasilošęs jaunikaitis neturėjo kuo užsimokėti, ir perė Ak- 
biliakė pristatė jį malūne sukti girnų. | 

Trejus metus padišacho sūnus suko girnas. Kartą jis sėdė- 
jo prie židinio ir išgirdo lauke klapsint arklių kanopas. Išbėgo 
laukan ir išvydo pirklius. 

— Kur keliauja pirkliai, į kurią pusę? — paklausė padi- 
šacho sūnus. 

— Į Adžamo šalį. , 

— Ar negalėtumėt perduoti mano laišką Adžamo padiša- 
chui? | 

— (Gerai,— atsakė karavano vadovas. 

Paėmęs plunksną ir popieriaus jaunuolis ėmė rašyti: 

„Brangusis tėve, jums siunčia nelinksmus sveikinimus ne- 
laimingas sūnus. Atvykau į Iramo šalį, norėdamas vesti perę 
Akbiliakę, ir patekau į nelaisvę. Jau treji metai suku girnas 
malūne. Mane gali išgelbėti tik Atynoja, vargdienio duktė. Pa- 
sirašau savo paties ranka.“ 

Patvirtinęs parašą antspaudu, jaunikaitis įdavė laišką pirk- 
liams. 

Grįžo iš tolimos šalies karavano vadovas ir įteikė laišką 
padišacho viziriui. Viziris perdavė laišką padišachui. Perskai- 
tė laišką padišachas ir įsakė Atynojai tučtuojau rengtis į ke- 
lionę. 

Atynoja išsivedė iš arklidės geriausią žirgą, suveržė balno 
paspręstes, užsimovė kepurę, apvedžiotą kiaunės kailiu, ap- 
simovė plačias ožkos kailio kelnes, prisisegė prie diržo lenktą 
isfahanišką kardą. Persirengusi džigitu, mergaitė sėdo ant Žir- 
go ir smarkiai šniojo jam rimbu. Atšuoliavo mergaitė į tą so- 

dą, kur jos vyras buvo perei šachmatais prasilošęs. Atsisėdo 
Atynoja ant aukso supos, paėmė pialą arbatos ir dar nespėjo 
jos išgerti, tik staiga iš dangaus nusileido trys balandžiai ir 
pavirto perėmis. Jos bemat ėmė lošti šachmatais. Viena ėmė 
sukčiauti, o kita pastebėjo vylių. 

— Sukčiauja tik žmonės. 

Mergaitė džigito drabužiais atkirto: 

— Sukčiauja tik perės. . 

— Imk ir sulošk su mumis, matysi, kieno teisybė,— pasa- 
kė jai perė. 

— Gerai,— sutiko mergaitė, ir nebūtum spėjęs suskaityti 
iki šimto, o jau trys perės buvo pralošusios. 

Mergaitė išsitraukė iš makšties lenktą isfahanišką kardą ir 
mostelėjo juo virš galvos. | 

— Kuo mes nusikaltome, dėl ko tu nori mus nužudyti? Mes 
viską padarysime, ko reikalausi. 

Perės stovėjo priešais Atynoją pagarbiai sudėjusios ran- 
kas. 

Tai matydama vargdienio duktė pasakė: 

— Jeigu išpiršite mane perei Akbiliakei, dovanosiu jums 
gyvybę. 

— Labai nuožmi toji Akbiliakė,— pasakė perė.— Jau bus 
penkiolika metų kaip gyvena žemėje, o ničniekas, nė vienas 
žmogus, nėra girdėjęs jos balso. Ji bus tavo pati, jeigu tu elg- 
sies taip, kaip mes pasakysime. 

— Perės Akbiliakės menėse,— toliau kalbėjo vyriausioji 
perė,— stovi trys lovos: smaragdo, rubino ir deimanto. Tu sėsk 
ant tos lovos, kur: sėdi perė Akbiliakė, ir klausyk, ką mes sa- 
kysim pasislėpusios po lova. 

Šitaip pamokiusios, perės pasivertė balandžiais ir išskrido. 
Mergaitė džigito drabužiais pasiekė Begi Iramo sienas, įjojo į 
miestą ir pailsėjusi įėjo į perės Akbiliakės menes. 

Įėjusi kreipėsi į perę Akbiliakę tokiais žodžiais: 

— O nuožmioji pere, ar ilgai dar žemė lyg tulpės raudo- 
nuos nuo nekalto kraujo? Aš atjojau čia pasiryžęs nukirsti 
tau galvą ir prisirišti ją prie savo balno. Parsigabensiu tave, 
ir turėsi patarnauti mano kariams. 

Užsirūstino perė Akbiliakė, išgirdusi šiuos žodžius, ir davė 
ženklą viziriui. 

— Ką čia pliauški, kvaily? — suriko viziris.— Buvo čia jau- 
nikių įžymesnių bei turtingesnių ųž tave, ir tie galvas pagul- 
dė. 

Mergaitė tik nusišypsojo. 

— Jei turėčiau bent vieną kauliuką, tu, pere, būtum var- 
gana Nuotaka. ė 

Perės akys piktai blykstelėjo, ji paėmė auksinius kauliukus 
ir padavė Atynojai. 

Nespėjo Akbiliakė nė mirktelėti, o jau mergaitė buvo iš- 
lošusi visus septyniasdešimt lobynų. Iš tūžmasčio gražuolė nu- 
leipo ant smaragdo lovos, Mergaitė džigito drabužiais įsiminė, 
ką buvo įsakiusios perės, atsisėdo greta ir prabilo į smaragdo 
lovą: 

— Šešis mėnesius keliavau ir labai pavargau. Pralinksmink 
ateivį iš tolimo krašto. Pradžiugink jam širdį. 

Tuo mirksniu trys perės nutūpė prie jos kojų. Akbiliakė jų 
nepastebėjo, nes tik jos motina buvo perė, o tėvas — žmogus. 

Staiga prašneko smaragdo lova: 

— Tebūnie lemta tau laimė, o mums gyvastis. Sveikas at- 
vykęs, narsusis džigite, malonus svety. Ką tau papasakoti? Ar 
tai. ką mačiau, ar tai, ką žinau, ar tai, ką girdėjau? 

— Tu esi iškalta iš tauraus akmens ir žinai, kas slypi kalnų 
gelmėse ir jūrų dugne,— atsakė mergaitė džigitas ir nutilo. 

— Aš — bylosiu, tu — klausysies, o perė Akbiliakė — tylės. 
Tad klausyk, — pradėjo savo pasakojimą smaragdo lova.— Ka- 
daise gyveno toks dailidė. Jis uždirbdavo per dieną dvi tengas 
ir taupė jas trokšdamas keliauti. Kai jis susitaisė į kelionę, atėjo 
pas jį Zargaras, metalo kalėjas, ir tarė: 

— Ir aš leisiuos su tavimi į kelionę. 

Dailidė sutiko. Kalėjas parėjo namo, o tuo tarpu apsilankė 
pas jį siuvėjas. 

—- Ir aš dėsiuos prie tavęs. 

Kalėjas sutiko. Iškeliavo visi trys kartu. Kelyje juos sute- 
mo naktis. „Jeigu visi užmigsime, mus 'sudraskys vilkai. Vie- 
nam reikia budėti", — nutarė jie. Du užmigo, o dailidė Durad- 

garas liko jų sergėti. Tačiau ir jį Marino miegas. Tuomet jis, 
pasiėmęs kirvuką, nutašė iš medžio lėlę ir pastatė ją prie lau- 
žo, o pats atsigulė miego. Nakčia nubudo kalėjas Zargaras ir 
pamatė medinę lėlę. 

— Ją padirbo mano bičiulis Duradgaras,— tarė jis.— Reikia 
ir man parodyti, ką moku. | 

Sulydė liepsnoje kalėjas Zargaras sidabrinę tengą, ir iš jos 
padarė lėlei blakstienas, akis, nagus, pastatė ją prie laužo, o 
pats atsigulė. | 

Nubudo siuvėjas, pamatė lėlę ir pagalvojo: „Ko gero, vis- 
ką čia bus padaręs mano bičiulis Zargaras. Reikia ir man pa- 
rodyti savo išmonę." | 

Paėmęs mėlyno audeklo pasiuvo chalatą ir juo aptaisė lėlę. 
Pastatė lėlę prie laužo, o pats atsigulė. 

Krustelėjo lėlė, atgijo ir tarė: 

— Kelkitės, jau aušta. metas keliauti. 

Pakėlė keleiviai galvas ir išvydo nematyto grožio mergelę 
Perė Akbiliakė palyginti su ja — bjauri varlė... 

— Kad toks gudrus esi,— paklausė smaragdo lova, — pasa- 
kyk, kieno ši lėlė: dailidės, kalėjo ar siuvėjo? | 

— Jeigu siuvėjas nebūtų pasiuvęs drabužių, argi būtų ji 
virtusi žmogumi? — atsakė džigitas. 

Perė Akbiliakė neiškentė: 

— Kvaily! Lėlė yra to, kas ją padarė. 

— Perė Akbiliakė prabilo! — pasigirdo žmonių balsai, su- 
dundėjo būgnai. Tėvas padišachas iš džiaugsmo atvėrė vieną 
savo lobyną ir išdalino visą jame buvusį auksą. 

Perė Akbiliakė klestelėjo ant rubino lovos. Tada ir Atynoja 
persėdo ant rubino lovos. | 

— Ei rubino lova, pasakyk ir tu ką nors, kad ir man būtų 
linksma... 

Staiga prabilo rubino lova. 

— Tebūnie lemta tau laimė, o mums — ilgas amžius. Ką pa- 
pasakoti, malonus svety? Ar apie tai, ką mačiau, ar apie tai, 
ką žinau, ar apie tai. ką girdėjau? 

— Tu esi iškalta iš tauraus akmens ir žinai, kas slypi kal- 
nų gelmėse ir kas jūrų dugne,— atsakė mergaitė džigito dra- 
bužiais ir. nutilo. 

— Man — byloti, tau — klausytis, o perei Akbiliakei — ty- 
lėti. Taigi klausyk,— pradėjo pasakoti rubino lova.— Senų se- 
novėje gyveno toks bajus. Jis turėjo tris sūnus. Kartą vy- 
riausiasis sūnus sako tėvui: 

— Duok man šimtą auksinių, keliausių aš į miestą ir par- 
varysiu šimtą pačių didžiausių ir riebiausių avių. 

Gavo šimtą auksinių vyriausiasis sūnus, išėjo į gatvę ir 
pamatė, kaip dešimt vaikigalių vaizduoja ožio lupimą. Vietoj 
ožio jie tampė suplyšusį avikailį. 

— Parduokite man avikailį, — sako vaikams bajaus sūnus. 

— Duok šimtą auksinių, — atsakė vienas. 

— Koks čia avikailis, kad prašai šimto auksinių? 

— Čia nepaprastas avikailis. Tik pamėgink sėsti ant jo. 
Užsimerksi rytų šalyje, atsimerksi — būsi vakaruose... 

Bajaus sūnus davė šimtą auksinių ir parsinešė namo suply- 
šusį avikailį. 

Pažvelgė bajus į pirkinį, rado kailyje dvidešimt vieną skylę 
ir ilgai barė vyriausiąjį sūnų už jo kveilumą. 

Paskui kreipėsi į tėvą vidurinysis sūnus, sakydamas: 

— Tėve, duok ir man šimtą auksinių. Važiuosiu į miestą 
ir pirksiu ten pačių geriausių ryžių. 

Pasiėmė vidurinysis sūnus pinigus, išėjo iš namų ir drožia 
į Miestą. Eina ir mato. kaip nuo kalno dubeniu leidžiasi ber- 
niukas. | 


„Matyt, čia nepaprastas daiktas,— pagalvojo bajaus sū- 
nus.— Nei šieno, nei avižų neprašo, 0 taip greitai lekia...“ 

— Berniuk, kiek prašai už savo dubenį? 

— Simtą auksinių. 

— Koks čia daiktas, kad prašai už jį šimto auksinių? 

— Čia nepaprastas dubuo. Pasemk vandens ir šliūkštelk 
ant negyvėlio — bemat atgis. | 

Nupirko bajaus sūnus dubenį už šimtą auksinių ir parsinešė 
namo. 


Pamatęs kiaurą indą, tėvas paraudo iš pykčio lyg adatą bū- 
tų prarijęs. 

Po to Ir jaunėlis sūnus ėmė prašyti tėvą pinigų: 

— Tėve, duok ir man pinigų. Eisiu į miestą ir atidarysiu 
krautuvę. e 

Bąjus davė pinigų ir jaunėliui. Išėjo jis į gatvę ir mato — 
vaikiščiai žaidžia veidrodžio šukėmis. 

— Ei brolau, pažvelk į mane,— pasakė vienas vaikėzas ir 
pakišo jam veidrodžio šukę, o pats stojo užpakaly. Dirstelėjo 
bajaus sūnus ir nustebo. Veidrodyje jis išvydo vaikėzo at- 
vaizdą. | 

— Kiek nori už veidrodį? — paklausė jis. 

— Šimtą auksinių. 

— Kas čia per daiktas, kad už jį prašai šimto auksinių? 

— Oi, čia toks veidrodis, kad panorėjęs kiekvieną mies- 
tą gali pamatyti. 

Bajaus sūnus užmokėjo ir su pirkiniu parėjo namo. 

— Sūnau mano! Tu nupirkai nieko nevertą daiktą, — pa- 
sakė tėvas ir ėmė bartis. 

— „O kad jūs senatvės nesulauktumėt,— plūdo juos motina. 

— Ir kam aš pirkau tą nutriušusį avikailį, visą vienų sky- 
lių, — graužėsi vyriausiasis sūnus. 

— Sulopius avikailį galima pasikloti prie židinio, 0 aš, 
kvailys, pirkau kiaurą dubenį, — dūsavo vidurinysis. 

— Užtaisius dubenį galima iš jo avis šerti. Bet sakykite, 
kuriems galams seno veidrodžio šukė? — skundėsi jaunėlis. Su- 
lig tais žodžiais jis dirstelėjo į veidrodį ir išsižiojo iš nuste- 
bimo. 

Jis išvydo vakarų šalies padišacho rūmus. Mirė mylimiau- 
sia valdovo duktė. Ją pašarvojo aukso karste. 

Ilgai negalvodamas jaunėlis pasiėmė kiaurą viduriniojo 
brolio dubenį, sėdo ant nutriušusio vyriausio brolio avikailio, 
užsimerkė rytų šalyje, o kai atsimerkė — jau buvo padišacho 
šalyje. 


Bajaus sūnus nuėjo į rūmus, šešiskart dubeniu pasėmė van- 
dens, šešiskart šliūkštelėjo mirusiai mergaitei ant galvos, ir 

mergaitė atgijo. Ji buvo tokia graži, kad perė Akbiliakė pa- 
lyginti su ja — bjaurus ežys. 

— Kad toks gudrus, pasakyk, kam priklauso gražuolė: su- 
plyšusio avikailio, dubens ar veidrodžio šukės savininkuit — 
paklausė rubino lova. 

Atynoja atsakė: 

— Jeigu ne jaunėlio veidrodis, jie nebūtų sužinoję apie 
mirusią gražuolę. 

— Kvaily! — suriko suirzusi perė Akbiliakė.— Gražuolė to, 
kieno dubuo, nes jis ją atgaivino. 

Padišachas, išgirdęs kalbant savo mylimąją perę Akbiliakę, 
iš džiaugsmo atvėrė antro lobyno duris ir išdalino žmonėms 
visą auksą, kiek jo ten būta. 

Perė Akbiliakė klestelėjo ant deimanto lovos. Tuoj ir mer- 
gaitė džigito drabužiais ant jos atsisėdo. 

— Deimanto lova, pradžiugink man širdį, ir tu ką nors 
papasakok. 

Ėmė ir prabilo deimanto lova: 

—- Tebūnie tau lemta laimė, o man — ilgas amžius. Ką pa- 
pasakoti, mielas svetyt Ar tai, ką mačiau, ar tai, ką žinau, ar 
tai, ką girdėjau? 

-— Esi tašyta iš tauraus akmens ir žinai, kas slypi kalnų 
gelmėse ir jūrų dugne,—- atsakė mergaitė džigito drabužiais ir 
nutilo. | 

— Aš bylosiu, tu klausysies, o perė Akbiliakė tylės. Tad 
klausykis,—- ėmė pasakoti deimanto lova.— Seniai, labai seniai 
gyveno toks padišachas. Ties jo sostu kabėjo papūgos nar- 
vas. Kasdien. sukalbėjęs maldas, padišachas lesindavo savo 
paukštę žemės riešutų branduoliais. Užtat papūga taip čiulbėjoė, 
kad klausydavosi žemė ir dangus, o padišachas buvo paten- 
kintas. 

„Kol aš gyva, valdovas mane brangina ir lepina, pats iš sa- 
vo rankų lesina riešutais. O kaip jis elgsis po gyvos mano 
galvost — pagalvojo papūga ir apsimetė esanti negyva. Išvydo 
padišachas nugaišusią paukštę ir įsakė: 

— Viziri, išmesk šią dvėselieną į šiukšlyną. 

Atidarė viziris narvą, atgijo papūga ir išskrido į laisvę. 

— O didysis padišache! Mane gyvą pats lesinai riešutais, 
o kai apsimečiau negyva, liepei išmesti į sąšlavyną. Aš iš- 
skrisiu iš čia! 

— Neišskrisk! Man bus liūdna be tavęs. 

— Aš skrisiu į Indijos kalnus, ten gyvena mano giminė. Ke- 
turiasdešimt metų nemačiau artimųjų. Po aštuonių dienų par- 
lėksiu. 

Nuskrido papūga į Indijos kalnus, išbuvo ten aštuonias die- 
nas ir ėmė rengtis į kelionę. 

— Dukra mano, nedera lėkti pas padišachą be lauktuvių, — 
pasakė senoji papūga ir davė dukrai stebuklingos obels sėklą. 

Parlėkė papūga į rūmus. padėjo obels sėklą padišachui 
ant delno ir nutūpė narve. 

Padišachas davė sėklą sodininkui. Rytą sodininkas paso- 
dino sėklą, o vidudienį ne tik išaugo obelis, bet ir obuoliai 
jau buvo nunokę. 

Žiūri sodininkas ir stebisi: noksta obuoliai, septyniom spal- 
vom mainosi, o po obelim rangosi baisi gyvatė. Sodininkas 
nudobė gyvatę, o pats nuėjo pas padišachą pranešti jam apie 
stebuklingąją obelį. Iššliaužė kita gyvatė iš urvo, išvydo po 
obelimi negyvą giminaitę ir apnuodijo vaisius. 

Vakare atėjo sodininkas, nuskynė keturis obuolius ir nu- 
nešė padišachui. 

— Duokš peilį, atsipjausiu kąsnelį ir paragausiu,— tarė 
padišachas, tačiau viziris sugriebė jam už rankos. 

— Maloningasai valdove, tegul pirma gyvulys paragauja 
obuolio. 

Atvedė arklininkai žirgą, davė jam vaisių. Paragavo žirgas, 
beregint tvykstelėjo liepsna, ir jis pavirto pelenais. 

Nubalo padišachas iš įtūžio ir nusuko papūgai galvą. 

— Kad gudrus,— tarė deimanto lova,— pasakyk, kas kaltas 
dėl to, kas įvyko: padišachas, sodininkas ar papūga? 

Ir mergaitė džigito drabužiais atsakė: | 

— Jeigu papūga nebūtų parnešusi sėklos, nebūtų buvę nuo- 
dingų obuolių. 

Perė Akbiliakė, pykčio pagauta, sušuko: 

— Kvaily! Kaltas tas, kurio sode veisiasi gyvatės. 

lr ji ėmė aimanuoti: 

— O varge! Tūkstančiai jaunikaičių, čia atjoję, padėjo sa- 
vo galvas. O varge! Tu vienas prakalbinai mane. Ruoškis ves- 
tuvėms... 

Tėvas padišachas, išgirdes šią džiaugsmingą žinią, įsakė 
trejus metus nerinkti nei duoklių, nei mokesčių ir keturiasde- 
šimt dienų linksmintis jauniems ir seniems. O Atynoja susirado 
savo vyrą, besukantį malūne girnas. 

(— Ar žinai, kas aš“ 

— Žinau. Tu naujasis mūsų valdovas, šviesusis Bagi lramo 
padišacho giminaitis, perės Akbiliakės vyras. Tegul man akys 
aptemsta, jeigu klystu! 

— Aš atvykau į Bagi Tramą tau padėti. Perė Akbiliakė 
man priklauso, bet jeizu norėsi. atiduosiu ją tau. 

Padišacho sūnus nusilenkė mergaitei ligi žemės ir pravirko 
iš džiaugsmo. 

— Mesk savo skarmalus. Apsirenk mano drabužiais, sėsk 
į dengtą arbą ir važiuok į rūmus. Perė Akbiliakė bus tavo, — 
pasakė mergaitė ir dingo. 

Apsitaisė džigito drabužiais padišacho sūnus ir niekieno 
nepažintas atėjo į padišacho rūmus. 

Bagi Iramo padišachas surinko savo dvariškius ir paskelbė: 

— Užgeso mano akių šviesa, neturiu įpėdinio, kuris pavel- 
dėtų sostą po mano mirties. Tebūnie perės Akbiliakės vyras 
man sūnus, nes nėra pasaulyje labiau. patyrusio, išmintinges- 
nio, drąsesnio ir gražesnio jaunikaičio už jį. Ką pasakysite, 
jei atiduosiu jam valdžią ir turtus? 

Viziriai nusilenkė padišachui ligi žemės — tai buvo suti- 
kimo ženklas. Pakvietė perės Akbiliakės vyrą, ir Bagi Iramo 
padišachas visų akivaizdoje įteikė jam antspaudą ir paskyrė 
šalies valdovu. | | 

Kartą padišacho sūnus tarė savo pačiai: 

— Turiu tėvą, Adžamo šalies didįjį padišachą, .Jis, senas, 
nebegali valdyti mūsų šalies. Reikia eiti ir nušalinti jį nuo 
sosto. 

Netrukus surinko jiš keturiasdešimt tūkstančių karių ir 
drauge su pere Akbiliake patraukė į Adžamo šalį. O pirma 
kariuomenės nusiuntė žygūną. 

„Po trijų dienų prisistatysiu "pas jus. Jeigu man nenusi- 
lenksi ir manęs nepasitiksi, iš tavo miestų neliks akmens ant 
akmens." 

Gavęs laišką, senasis padišachas išjojo sūnaus pasitikti. 

O padišacho sūnus liepė tėvą suimti ir kaipmat nužudyti. 
Tik kur buvus kur nebuvus žengė į priekį vargdienio duktė. 
Su kepure, kiaunės kailiu apvedžiota, su lenktu kardu prie 
šalies, ji vėl virto narsiu džigitu, pavergusiu perės Akbilia- 
kės širdį. | 

— Mano vyras, mano valdovas! — sušuko gražuolė perė 
ir piktai dėbtelėjo į padišacho sūnų.— O čia kas per baidyklė? 

Vargdienio duktė priėjo prie perės Akbiliakės ir viską 
jai papasakojo, kaip buvo. Tada perė Akbiliakė nulipo nuo 
sosto ir žemai nusilenkė vargdienio dukteriai. 

— Atleisk man mano kaltę: Mergaitė, kuri tiek daug 
įstengė nuveikti, verta didelės pagarbos. Noriu tau tarnauti, 
kol tik gyva būsiu. 

Keturiasdešimt dienų džiūgavo Adžamo šalis. 


Senasis padišachas iškalė ant -savo antspaudo Atynojos, 
vargdienio dukters, vardą ir atidavė jai savo karalystę. O sū- 
nų nusiuntė dirbti į malūną. 


KVAILAS ŠACHAS 


Tai buvo seniai, labai seniai. Sugriuvo sukiužęs vieno 
vargdienio nameliūkštis, ir jis nusprendė pasistatyti naują. 
Jau buvo bebaigiąs statyti, beliko uždengti stogą, bet pristigo 
pinigų. Liepė jis meistrui užkloti namą meldų dembliais ir 
užberti Žeme, 

— Stogą užsidengsiu pats, kai galėsiu,— tarė vargdienis. 

Prisiglaudė vargdienis nebaigtame name. 

Netoliese gyveno vagis. Pamatė jis naują namą ir pagal- 
vojo: „Tas vargdienis, matyt, bus pralobęs — naują namą pa- 
sistatė! Gal rasiu čia ką nukniaukti!“ 

Naktį vagis užsliuogė ant stogo ir ėmė juo eiti. Vos tik 
žingsnį žengė — dembliai neišlaikė. ir vagis įsmuko į vidų. 
Jis nukrito tiesiai ant miegančio vargdienio. 

Pabudo vargdienis, puolė gaudyti vagį, bet buvo tamsu, ir 
tasai pabėgo. 

Pašoko vagiui apmaudas ant vargšo. Kitą dieną jis nuėjo 
šachui pasiskųsti. 

—" Kas tu toks? Kuo skundiesi? — paklausė šachas. 

— O išmintingasis šache!l Šiąnakt norėjau apvogti vieną 
namą, užlipau ant stogo, o ten vietoj stogo būta demblių. 
Aš ir įsmukau į vidų, vos sprando nenusisukau. Malonėkite 
nubausti šio namo šeimininką. 

Šachas pasišaukė vargdienį. 

— Ar teisybė, kad šis žmogus nakčia įkrito pro tavo sto- 
gą? — paklausė jis. 

— Teisybė, mano šache,— atsakė vargdienis.— Laimė dar, 
kad jis nukrito ant manęs, nes šiaip būtų nusisukęs sprandą. 

— Na, jeigu jis prisipažino — pakarkite namo šeiminin- 
ką! — įsakė šachas budeliams. 

— Už ką gi mane karsit? — nustebo vargdienis.— Vagį 
reikia nubausti! | 

— Tylėk! Kaip drįsti mane mokyti! 

Vargdienis suprato, kad prasti jo reikalai, neras pas šachą 
teisybės. Jis ir sako: 

— O šache valdove, argi aš kaltas? Stogą dengė meistras, 
tai jis taip netvirtai uždengė. 

— Na, tai jį paleiskit, o meistrą pakarkit! — tarė šachas. 

Budeliai atvedė meistrą. Nuvedė prie kartuvių. 

— Aš turiu prašymą į šachą! — maldavo meistras. 

— Ko nori? Sakyk! — paliepė šachas. 

— O šache, aš visai nieku dėtas. Kaltas tasai meistras, 
kuris dirbo demblius. Jis nupynė juos per plonus ir per re- 
tus. Jeigu dembliai būtų buvę stiprūs ir tvirti, jie nebūtų 
plyšę. 

Šachas paleido meistrą. o įsakė suieškoti ir atvesti amati- 
ninką, kuris pynė demblius. 

Atvedė pas šachą amatininką. 

— Pakarkite jį! — šūktelėjo šachas.— Visa pikta dėl jo 
demblių atsitiko. 

— O mano šache, leiskite man žodį tarti, — tarė amatinin- 
kas,— aš visuomet pindavau labai tvirtus demblius! Bet ne- 
seniai mano kaimynas pablūdo dėl balandžių. Kai jis išleido 
savo balandžius ir jie suplasnojo padangėje, aš į juos užsi- 
spoksojau. Dėl jų ėmiau prasčiau dirbti — ir nupyniau per 
retus, netvirtus demblius. Visu kuo kaltas balandininkas. 

Šachas paleido amatininką, o iškvietė balandininką ir įsakė 
jį pakarti. 

— O galingasis šache, didžiausias man džiaugsmas — skrai- 
dinti balandžius ir gėrėtis, kaip jie vasnoja,— tarė balandinin- 
kas.— Čia nėra nieko pikto. Kam galabyti vargšą žmogelį, 
verčiau nubauskite vagį. Žmonėms būtų ramiau gyventi. 

— Teisybė! — sutiko šachas.— Visa kuo vagis kaltas. Su- 
raskite vagį ir pakarkite! 

Surado sargybiniai vagį, atvedė prie kartuvių. Bet kartu- 
vės buvo žemos, o vagis aukštas. Nuėjo budeliai pas šachą 
ir sako: 

— O pasaulio valdove. tasai vagis per daug aukštas! Jis 
kojomis žemę siekia. Ką daryti? 

Šachas supyko: 

— Ir dėl tokių niekų į mane kreipiatės! Jei vagis per 
aukštas, argi sunku surasti žemesnio ūgio žmogų? Net tiek 
negalite suprasti? 

Išėjo budeliai į gatvę ir išvydo žemutį žmogelį, nešantį 
ant pečių maišą su miltais. 

„Lygiai toks, kaip minėjo šachas,— nutarė budeliai.— 
Šacho įsakymas turi būti įvykdytas.“ 

Pačiupo jie žemutį žmogelį ir atvedė prie kartuvių. 

Tuo tarpu šachas išėjo pasigėrėti korimu. 

— Aš turiu prašymą į šachą! — šūktelėjo žemutis žmogelis. 

— Sakyk! — leido šachas. 

— O galingasis šache, aš esu bėdinas žmogelis. Renku 

kalnuose žabus ir žmonių nešulius nešioju. Iš to ir minta mūsų 
šeima. Kuo aš kaltas? Kodėl įsakėte mane pakarti? 

— Kvailys! — užsirūstino šachas.— Ką aš galiu žinoti, ar 
tu kaltas, ar ne? Reikia pakarti vieną žmogų. Aš norėjau 
pakarti vagį, bet jis per daug aukštas, kojomis siekia žemę. 
O tu kaip tik toks, kokio reikia. 

— Galingasis šache. — maldavo nelaimingasis, — kaltas 
aukštasis. o jūs žudote niekuo neprasikaltusį žemutį vargetą! 
Kurgi teisybė! Jeigu vagis per daug aukštas, įsakykite po kar- 
tuvėmis truputį žemę pakasti. 

Šachas pamąstė ir tarė: 

— Teisybė! Paleiskite jį. Pakarkite vagį. Tik jam po ko- 
jomis išrauskite duobę. 

Budeliai vėl atvedė prie kartuvių vagį. Užmetė jam ant 
kaklo kilpą ir ėmė kasti žemę jam po kojų. 

— Greičiau, greičiau, kad nebūtų per vėlu! Tuojau pat 
karkite mane! — subruzdo vagis. 

—- Ko taip skubi mirti? — nustebo šachas. 

— Galingasis šache! Rojuje ką tik mirė šachas. Prieš mir- 
damas rojaus šachas pasakė: „Kas pirmasis numirs ir nueis 
į rojų — tą padarykite šachu mano vietoj.“ Tad aš ir sku- 
bu... Karkite mane greičiau! — vėl sušuko vagis. 

Šachą suėmė pavydas. Ar tai juokas — tapti rojaus ša- 
chu! . 

„Nagi aš pats imsiu ir pasidarysiu rojaus šachu!“ — pama- 
nė jis ir įsakė: | 

— Paleiskite vagį ir karkite mane! Ką aš pasakau, turi 
būti tučtuojau padaryta. 

Budeliai paleido vagį ir jo vietoje pakorė kvailą šachą. 

Taip viskas ir baigėsi. 


PROTAS IR AUKSAS 


Senovinėje Bucharoje gyveno vienas labai neturtingas žmo- 
gus. Jis vaikščiojo gatvėmis ir pardavinėjo vandenį. Žmonės 
vadino jį maškobu, tatai reiškia vandennešiu. 

Kartą Maškobas kaip visad ėjo siauromis dulkinomis galt- 
vėmis ir šaukė: „Parduodu vandenį, šaltą vandenį! Kam rei- 
kia šalto vandens?“ Mato — ateina priešais keliauninkas, jo“ 
drabužiai dulkėti. 

— Štai vanduo! Pirk vandens, atsigerk! — sušuko Maško- 
bas.— Numalšink troškulį! 

— Daug man teko bastytis po pasaulį. Visas mano gyve- 
nimas — vienos klajonės. Aš labai ištroškęs, bet neturiu nė 
skatiko užmokėti tau už vandenį. 

Pagailo Maškobui keliauninko ir davė jam atsigerti, dar. 
ir pernakvot pasikvietė. 

— Geras tu žmogus,— tarė keliauninkas Maškobui.— Pasi- 
gailėjai manęs. Už tavo svetingumą atskleisiu tau paslaptį, kaip 
pagaminti vienus tokius stebuklingus vaistus. Jeigu ligonis jų 
išgers — vis tiek kokia liga sirgtų — jam beregint sugrįš svei- 
kata. O kad nepamirštum, kaip gaminti vaistus, štai tau mano 
receptų knyga. Daryk viską taip, kaip čia parašyta, bet atsi- 
mink — niekad neimk užmokesčio už gydymą tokių vargdie- 
nių kaip tu pats. 

Paėmė Maškobas knygą, nusilenkė kėliauninkui į kojas 
ir paklausė: 

— Sakyk, kaip tu vadiniesi? 

— Aš vadinuosi Abu. Alis Ibn Sina. 

Norėjo Maškobas padėkoti keliauninkui, tačiau pamatė, kad 
šalimais jau nieko nebėra. Tik trinktelėjo kiemo varteliai ir 
viskas nurimo. 

Maškobas viską taip darė, kaip buvo parašyta popieriuje, 
ir pradėjo gydyti ligonius. Jis neėmė pinigų iš vargdienių, o 
reikalavo užmokesčio tik iš turtingų ir didžiūnų. Geras gyve- 
nimas aplankė ne tik Maškobo namus, bet ir daugelį taurio- 
sios Bucharos gyventojų būstų. Žmonės šlovino Maškobą: ,„Mū- 
sų išmintingasis gydytojas“.— su pagarba minėjo jį visi. 

Gerai gyveno Maškobas. Pasistatydino namus, sukūrė šei- 
mą, kasdien valgė plovą su putpelėmis. 

Viskas būtų buve puiku, jei ne pragaištingas pavydas. 
Įsėlino jis į Maškobo širdį, ir pagalvojo jisai: „Kodėl aš ne- 
imu iš vargdienių pinigų ir veltui dalinu jiems vaistus? Kas 

man darbo — vargdienis ar turtingas? Jau seniai būčiau galė- 
jęs pranokti visus Bucharos didžiūnus ir turčius.“ 

Pamiršo Maškobas Abu Alio Ibn Sinos patarimą. Ir tą 
pačią dieną, kai atėjo pas jį vaistų sergančiam savo kūdikiui 
toks pats vargšas vandennešys, koks jis pats anksčiau buvo, 
vaistytojas pareikalavo: 

— Mokėk! 

— Neturiu nė skatiko, — pravirko vargdienis. 

— Nešdinkis! — suriko vaistytojas Maškobas. 

Ir jis ūmai sumojo pamiršęs, kaip reikia gaminti vaistus. 
Veltui jis ieškojo Abu Alio Ibn Sinos receptų knygos, ji din- 
go. Stengėsi Maškobas prisiminti, iš ko gaminami stebuklin- 
gieji vaistai, jų sudedamąsias dalis, tačiau jis buvo jas pa- 
miršęs. 

Greitai, labai greitai išeikvojo jis visus sukrautus turtus, 
prarado namus, viską ką turėjo. 

Vėl ėmė vaikščioti Maškobas gatvėmis ir šaukti: ,,„Par- 
duodu vandenį, šaltą vandenį! Kam reikia šalto vandens?“ 

Bet kiekvieną sykį, pildamas į puodelį vandens, Maškobas 
šūkteldavo: 

— Tebūnie prakeiktas keliauninkas, vardu Abu Alis Ibn 
Sina! | 

Maškobas sulyso ir išdžiūvo iš pykčio. Jis pasidarė pana- 
šus į juodą varną, kuri pradeda kranksėti, kai būva sužvarbus 
ir alkana. 

Kartą, kai Maškobas kaip paprastai vaikščiojo dukinomis 
gatvėmis ir šūkalojo, jis sutiko kupranugariu jojantį žmogų. 

— Ei Maškobai! — sušuko žmogus ant kupranugario.--- Aš 
keliauninkas ir neturiu kur sustoti. Leisk man pas tave per- 
nakvoti, 

Nesinorėjo Maškobui įsileisti nepažįstamo žmogaus, bet 
argi galima pamiršti svetingumo pareigą. 

—- Gerai,-- nenoriai sutiko Maškobas ir parsivedė keliau- 
ninką į savo namus. | 

.— Tu esi geras žmogus — tarė kitą Iytą keliauninkas Maš- 
kobui.— O dėl savo svetingumo tu nusipelnei atlygio. Žinok 
aš didelis chemikas. Iš dėkingumo tau pasakysiu, kaip pasi- 


104 


gaminti aukso. Tik atsimink: neslėpk tos paslapties nuo žmo- 
nių. Kai visi žinos, iš ko ir kaip gaminti auksą, nebus žemėje 
vaidų, išnyks pavydas. Į visų namus įžengs taika ir laimė. 
Auksas dėl savo galios turi priklausyti visiems žmonėms. O 
kad nepamirštum kaip gauti auksą, palieku tau savo knygą 
apie chemijos paslaptis. 

Per naktį Maškobas ir svetimšalis pagamino luistą aukso. 

Iš nuostabos Maškobas net sustingo visas. Ir svečio išly- 
dėt nepakilo, kai tas susiruošė išeiti. 

„Jeigu kas sužinos, kad turiu aukso, pavogs“,— pagalvojo 
Maškobas, vos nepakvaišęs iš godumo. 

— Dabar tai praturtėsiu,— tarė sau Maškobas.— Visi man 
lankstysis. Niekam nepasakosiu, kaip galima pasigaminti aukso. 

Jis vėl nusipirko namus, išklojo juos kilimais, papuošė 
brangenybėmis ir ėmė gyventi prabangiai, visa ko pertekęs. 
“Ir nė karto Maškobas nėprisiminė ką jam buvo sakęs ke- 
liauninkas. 

'O kai po metų Maškobui neliko nė trupinėlio iš to luisto. 
aukso, puolė ieškoti keliauninko knygos. Žiūri — o ji pavir- 
tusi akmeniu. 

— Vargas man, skurdas, skurdas paskutinis! — sušuko Maš- 
kobas. 

Jis vėl ėmė vaikščioti gatvėmis ir pardavinėti vandenį. 

Kartą jis susitiko keliauninką. Šį kartą jis jojo ant arklio. 

— Ei Maškobai! — sušuko keliauninkas.— Nepažįsti ma- 
nęs? O mudu buvome dukart susitikę. Aš esu Abu Alis Ibn 
Sina. Aš išmokiau tave gaminti vaistus. Bet tave užvaldė go- 
dulys, tu neįvykdei mano sąlygų ir veltui nedalinai jų var- 
guoliams. Aš padariau taip, kad tu pamirštum receptą. Ma- 
niau. tu pasitaisysi ir pasakiau, kaip gaminti auksą. Bet tu 
vėl nepaklausei manęs. Vėl pasidavei goduliui, užtat buvai 
"nubaustas. Trisdešimt ir trejus metus rašiau savo knygą ir 
rašiau ją žmonėms. O tu panorai vienas žinoti jos paslaptis. 
Todėl mano knyga -ir pavirto akmeniu. Tik žmogus, pasiry- 
žęs atiduoti savo gyvenimą kitų labui, gebės savo širdies 
šiluma suminkštinti akmenį ir semtis iš knygos visą išmintį. 
Mokslo už auksą nepirksi. 

Tik dabar Maškobas pažino, jog sutiktasis keliauninkas yra 
išminčius Abu Alis Ibn Sina ir sušuko su širdgėla: 

— O didis žmogau, aš buvau aklas, atleisk man! 

Bet Abu Alis Ibn Sina tik palingavo galva ir nujojo. 


KIENO SAPNAS GERESNITIS? 


Išėjo kartą Aldaras Kusa medžioti. 

Vaikščiojo jis, vaikščiojo, klajojo, išvaikščiojo ir stepę, 
ir brūzgynus, ir meldynus. pavargo, nusigalavo, bet taip nie- 
ko ir nenušovė. 

Jau buvo begrįžtąs namo, tik žiūri — skrenda žąsys. Nieko 
nelaukdamas Aldaras Kusa nusitaikė ir paleido iš lanko strėlę. 

Taiklus šaulys buvo Aldaras, ir didelė riebi žąsis, strėlės 
kliudyta, krito žemėn it akmuo. 

Apsidžiaugė Aldaras Kusa: ,Na,-- mano sau,— pasitieksiu 
vakarienei žąsienos kepsnį!“ 

Bet kur tau! Tik Aldaras Kusa paėmė nušautą žąsį, kur 
buvęs kur nebuvęs prisistatė dručkis bajus su didele čalme 
ir klausia: 

— Ei tu, kokia dingstimi nori pasiimti žąsį? 

— Gerbiamasis bajau,— atsakė Aldaras Kusa,— tamstai 
leidus, — tai mano žąsis. Aš ją nušoviau. 

— Nešdinkis iš čia! — šaukia bajus.-- Argi nematai, kad 
žąsis nukrito ant mano žemės. O viskas, kas mano žemėje, — 
mano! 

Ėmė ginčytis. Ginčijosi ginčijosi, tik prieina mula meče- 
tės vyresnysis, ir sako: 

— Nėr čia ko ginčytis — žąsį atiduokit man. 

— O kodėl gi? — nusistebėjo bajus ir Aldaras Kusa. 

— Žąsis skrido virš mečetės, kai kažin koks bedievis kliu- 
dė ją strėle, todėl žąsį atiduokit man. Aš ją paaukosiu vieš- 
pačiui dievui. 

„Bet nei Aldaras Kusa, nei bajus nepaklausė ir nenorėjo 
atiduoti žąsies. Ginčijosi su jais mula,, ginčijosi, bet taip jie 
ir nesutarė. | 

Patraukė jie trise į Bucharą, idant teisėjas nuspręstų, kie- 
no žąsis. | 

Buchara buvo nearti. Pavargo keliauninkai ir sustojo nak- 
vynės po didele guoba. 

— Imkim ir išsivirkim žąsį. 

Bajus ir Aldaras Kusa sutiko. 

Gavo jie kaimynystėje katilą ir ėmė virti Žąsį. 

Mula vėl sako: . 

— Tegu sau verda žąsis, o mes gulkim pamiegoti. Kuris 
susapnuos gražiausią sapną, tam aukščiausias alachas ir ski- 
ria žąsį. 

Taip ir sutarė. 

Paliko jie po katilu mažą ugnelę ir atsigulė. Bajus ir mula 
beregint kietai įmigo, o Aldaras Kusa negalėjo užmigti. Jis 
buvo labai išalkęs. 

„Imsiu,— galvoja,— nors žąsies kojikę sušveisiu. O visa 
žąsis liks.“ 

Sušveitė Aldaras Kusa žąsies kojikę, o valgyti dar labiau 
norisi. ž 

„Sukirsiu ir antrą kojikę.— pagalvojo jis,— o žąsis liks.“ 

Tačiau ir antroji kojikė nepasotino Aldaro Kusos. Su- 
valgė jis dar ir žąsies sparną, suvalgė antrą, suvalgė kaklą, 
suvalgė galvą. 

Pažvelgė Aldaras Kusa į žąsį ir sako: 

— Dabar net nepasakysi, kas čia toks, lyg paukštis, lyg 
avinas. | 

Ėmė ir sudorojo visą žąsį su visa sriuba. 

. Prisivalgęs Aldaras Kusa atsigulė ir kietai užmigo. 

Pirmas atsibudo mula ir ėmė žadinti kelionės bendrus. 

— Kelkitės! Alachas leido man susapnuoti, kad aš už savo 
maloningus ir dievobaimingus darbus gyvas nuėjau į dangų. 
Nė vienas iš jūsų tokio puikaus sapno nesapnavo ir nesapnuos. 

— Ė gerbiamasis mula,— atšovė bajus.— mano sapnas gra- 
žesnis. Aš susapnavau, kad išvykau į kelionę prekybos reika- 
lais ir gavau tokį pelną, jog- nė keturiasdešimt kuprių negalė- 
jo panešti aukso. 

Aldaras Kusa saldžiai nusižiovavo ir tarė: 

— Regiu aš per sapną: mūsų dvasios ganytoją mulą vieš- 
pats gyvą pasiėmė į dangų, šlovingasis bajus iškeliavo preky- 
bos reikalais į tolimas šalis. Ir pagalvojau: ,,„Kol mula ir bajus 
išvykę, kad tik mano žąsis nesušvinktų. Negi leisi žmogus per- 
niek nueiti tokiai riebiai ir gardžiai žąsiai!“ Tai ėmiau ir su- 
valgiau ją. 

Puolė mula ir bajus prie katilo, pakėlė dangtį žiūri, o 
dugne nė kaulelių nelikę. 


Kadaise gyveno netoli Urgenčio du bičiuliai, abū varge- 
tos — Kuldašas ir Juldašas. Kiaurus metus, vasarą ir žiemą, 
per kaitrą ir speigą, Kuldašas ganė stepėje gyvulius, o Jul- 
dašas eidavo per kiemus ieškodamas bet kokio darbo. Maty- 
davosi juodu tik vėlų vakarą, kai nusigalavę pareidavo namo. 
Tada, susėdę prie židinio, pasakodavosi vienas kitam ką ma- 
tę ir girdėję. 

Kartą Juldašas susapnavo, kad dvi didelės žvaigždės ir 
viena maža Žvaigždutė nukrito iš dangaus tiesiai jam užantin. 

Visą dieną Juldašas mąstė apie šį sapną, o vakare kaip 
paprastai apsakė jį bičiuliui. 

Pagalvojo Kuldašas ir tarė: 

—- Parduok man savo sapną. : 

Nustebo Juldašas: 

— Ar tu kuoktelėjai, kas gi parduoda sapnusė 

--- Mano mielas,— prisispyręs prašė Kuldašas,-- parduok 
man tą sapną! 

-— Na tiek to, parduosiu 0 ką tu man už tai duosi? 

Kuldašas nusišypsojo. | 

— Kiek jau metų piemenauju, o užsidirbau tik mitulį ku- 
meliuką. Daugiau nieko nepelniau. Tai visas mano turtas. Imk 
jį uŽ savo sapną. 

—- Gerai,-- sutiko Juldašas. | 

Kuldašas išsiėmė iš užančio pusę paplotėlio ir davė Jul- 

dašui. Juodu sukirto rankas ir ilgai jas kratė, linkėdami vie- 
nas kitam geriausios kloties. | 

Juldašas pridūrė: 

— Jeigu tau nusišypsos laimė ir ims sektis, nepamiršk 
manęs. 

Vakare, kai visi susirinko į aikštę, bičiuliai irgi ten nu- 
ėjo, Kuldašas taip prabilo į žmones: 

— Ei tėvai. dėdės, broliai! Jau daugel metų ganau kišlako 
bandą. Nepasisavinau ir nepavogiau jokio jūsų gyvulėlio. 
Valgiau per visus tuos metus jūsų duoną, druską. Palaiminkit 
mane, aš noriu kilti į tolimą kelionę. Jeigu panorėsite, samdy- 
kitės piemeniu mano bičiulį Juldašą. Kaip manimi pasitikėjote, 
taip pat galite pasitikėti ir juo. | 

Šitai taręs, Kuldašas nusilenkė žmonėms. Jo žodžiams visi 
pritarė. Atleido jį, o Juldašą paskyrė piemeniu. 

O Kuldašui žmonės taip atsakė: 

— Mes nesigailime. Tu dirbai dorai, dykos duonos neval- 
gei. Patenkinti esame tavo darbu ir tavimi. Ir tu būk patenkin- 
tas, kad mums tarnavai. nesigailėk. 

Rytojaus dieną Juldašas, atsisveikinęs su draugu, išginė 
gyvulius į stepę, o Kuldašas leidosi į kelionę. Ėjo pažįsta- 
mais keliais, ėjo nepažįstamais, ėjo per stepes ir dykumas, 
ėjo per kalnus, brido per dideles ir mažas upes. Daug vargų 
ir kančių patyrė Kuldašas. Prabėgo septyniolika dienų ir nak- 
tų, kol jis pagaliau saulei leidžiantis priėjo pilį. apsuptą aukštų 
sienų. Vartai buvo jau užšauti. Kuldašas susirado vietelę pa- 
sieny ir atsigulė. 

Staiga iš tolo pasigirdo trepsėjimas. Apsidairė Kuldašas, 
bet nieko nematė. Viskas skendėjo tamsoje. Trepsėjimas vis 
artėjo. | 

Umai Kuldašas išvydo tiesiai jo linkui šuoliuojantį rai- 
telį, vedantį už pavadžio kitą arklį. Sustabdęs žirgą prie Kul- 
dašo, raitelis paskubom sušnibždėjo: 

— Štai žirgas. Greit ateis. 

Jis įbruko Kuldašui antrojo žirgo pavadį ir dingo tamso- 
je. Taip ir liko Kuldašas, laikydamas žirgą už pavadžio ir 
nieko nenutuokdamas. “ 

Neilgai trukus atjojo kitas raitelis ir tarė: 

— Sėsk ant žirgo, jojam! 

Kuldašas delsė, nežinodamas nė ką manyti, bet raitelis 
karštai jį ragino: 

— Greičiau! Mane vejasi. 

Daug negalvodamas Kuldašas atsidavė likimo valiai šoko 
ant žirgo ir nujojo įkandin nepažįstamajam. Ilgai juodu jojo 
tylėdami, arklius ragindami. Pamažu prašvito, ir Kuldašas iš- 
vydo, kad jo palydovas dailus ir stotingas jaunuolis. Nepa- 
žįstamasis sutrikęs žvilgčiojo Kuldašui į veidą. Kuldašas su- 
metė, kad jaunuolis tikėjosi išvysiąs Visai kitą Žmogų. 

Patekėjo saulė, o juodu vis jojo. Kiek akys užmatė ve- 
šėjo platūs laukai, žalių giraičių pavėsiuose ganėsi arkliai, 
kupranugariai, karvės. avys, ožkos. Sodiečiai vedėsi jaučius, 
varėsi asilus su kviečių nešuliais. | 

Nepažįstamasis prabilo. 

— Penketu šešetu porų jaučių arti žemę, grožėtis žalia 
kviečių jūra, vėjo liūliuojama, koks džiaugsmas pagauna žmo- 
gų, ar ne teisybė? 

Tačiau Kuldašas tylėjo, ir nepažįstamasis suprato, kad jis 
ne artojas. 

Atsargiai kamantinėjo toliau. ar Kuldašas nebūsiąs pirk- 
lys, amatininkas, o gal vežėjas. Tačiau Kuldašas klausėsi šių 
žodžių ramiai ir abejingai. 

Tuo tarpu prieš akis jiems išniro didžiulė banda karvių, 
besigananti plačioje pievoje, ir nepažįstamasis tarė: 

— Turbūt tokią bandą ganyti — didelis malonumas. 

Tuokart Kuldašas, atgavęs žadą, prabilo: 

— Tamsta klausinėjai apie nežinomus man dalykus, dėl to 
ir tylėjau. 'Ganyti man įprasta. Kad žinotumėt, kaip smagu 
ganyti; anot žmonių, kas neganė tas gyvenimo nematė. Koks 
džiaugsmas, kai gyvulys tavo akyse ima tukti ir žvilgėti, kai 
veršeliai auga, laigo, žaidžia, kai žmonės tau sako: „Ačiū, 
šaunuoli!" Iš teisybės — didelis džiaugsmas ganyti. 

— Taigi...— tarė nepažįstamasis. Sušėręs žirgui rimbu, pa- 
ragino Kuldašą: | 

—- Varykite žirgą greičiau! 


Ilgai jojo raiteliai. Išalkę juodu nušokdavo nuo. žirgų, 
taisydavosi valgį, ganydavo žirgus, vėl leisdavosi į kelionę. 

Nepažįstamasis kartais apie šį bei tą kamantinėdavo Kul- 
dašą, kartais pats pasakodavo trumpus nutikimus. 

Dailusis džigitas buvo labai malonus. Kuldašas mielai klau- 
sėsi jo žodžių, dėjosi į širdį jo išmintį. Kokia bebūtų kelio- 
nės pabaiga, Kuldašas iš anksto jautė dėkingumą ir nepažįs- 
tamajam. ir savo bičiuliui Juldašui. 

Suprantama, ne veltui jį kamantinėjo nepažįstamasis. Jis 
norėjo sužinoti, kas per žmogus tas Kuldašas. Ar neslypi jo 
širdyje klasta, ar jis doras. | 

Kartą jiems ilsintis nepažįstamasis tarė: 

— Jeigu jums neįkyrėjo mano šnekos. papasakosiu vieną 
nutikimą. 

— Mielai pasiklausysiu,— atsakė Kuldašas.— Dievaži, jūsų 
žodžiai teikia mano protui peno ir širdžiai ramybės. 

Nepažįstamasis prabilo: 

— Senų senovėje gyveno išmintingas senelis. Jis turėjo 
trejetą sūnų. Vyresnėlis buvo dvidešimties metų, vidurinė- 
lis — aštuoniolikos, o jaunėlis — šešiolikos. Kartą senelis su- 
sirgo. Patyrę vaistytojai ir žiniuonys gydė jį maldomis ir žolė- 
mis, bet nei maldos, nei gyduolės žolelės nebepadėjo seneliui. 
Jausdamas, jog greitai mirsiąs, atsisveikino jis širdyje sų vi- 
sais žemiškais troškimais, pasišaukė sūnus ir įsakė jiems būti 
doriems ir teisingiems, nevalgyti dykos duonos. Po to kal- 
bėjosi su kiekvienu skyrium. Vyresnėliui senelis pasakė: 

— Sūnau mano, sode, po senuoju granato medžiu, užkasta 
puodynaitė aukso. Tavo broliai dar jauni. Jie neišmano. kas 
yra pinigas, o tu, brendęs džigitas, jau žinai. Pasiimk pinigus 
ir protingai leisk brolių labui. Paremk juos. Būk jiems tėvas 
vietoj manęs. | 

Sūnus paliko tėvą didžiai patenkintas. manydamas: ,,Tė- 
vas myli mane labiau už kitus brolius. Man vienam jis išklojo 
savo paslaptį.“ 5 

Paskui senelis pasišaukė vidutinėlį ir tarė: 

— Sūnau mano, sode, po senuoju granatmedžiu, esu už- 
kasęs puodynaitę aukso. Tavo brolis jau sumitęs ir pats gebės 


duoną pelnytis. Bėt va mažylis dar nesunokėlis. Jis nieko ne- 
išmano apie pinigus. Išsikask auksą ir padėk mažyliui, o bėdai 
prispyrus ir vyresnėliui. Šiaip jau klausyk vyresniojo brolio. 
Gerbk jį tartum mane, savo tėvą. Abu su vyresnėliu globokite 
mažylį, mokykite jį, jis dar toks jaunas. 

Vidurinėliui broliui taip pat dingtelėjo: „Tėvas myli mane 
labiau už kitus brolius. Apie užkastą auksą man vienam pra- 
sitarė.“ 

Pagaliau senelis pasikvietė jaunėlį ir meiliai jam tarė: 

— Vaikeli mano, sode, po granato medžiu, užkasta puody- 
naitė aukso. Tavo broliai jau sumitę, gali patys duoną pel- 
nytis. O tu dar jaunas nemoki jokio darbo. Pasiimk auksą, 
jei prispaus bėda. padėk broliams, klausyk jų, mokykis. 

Jaunėliui taip pat dingtelėjo galvon: , Tėvas myli mane 
labiau už kitus brolius. Jis neatskleidė jiems savo paslapties. 
Aš vienas ją žinau.“ , 

Po dviejų dienų senelis mirė ir buvo palaidotas. Prabėgo 
savaitė, vyresnysis brolis .ėmė ir paklausė vidutinėlį: 

— Tu toks liūdnas. Ar kas atsitiko? 

— Nieko neatsitiko, — atsakė vidutinėlis.— Liūdesys sle- 
gia kaip ir judu dėl tėvo mirties. 

Vyresnėlis tuokart tarė: 


— Mirdamas tėvas man pasakė, kad po senuoju granato 
medžiu yra užkasęs puodynaitę aukso ir liepė man ją pasi- 
imti. Šiandien sukasiau žemę po granatu, bet aukso ten ne- 
radau. Ar nebus tėvas ir tau sakęs tą patį? Gal auksą tu 
pasiėmei? | 

— Taip, sakė man tėvas, ir aš išskvarbiau žemę po gra- 
natu, bet nieko neradau. Aš nemeluoju, broli. 

7— Jeigu šitaip, tėvas, ko gero, ir jaunėliui bus prasita- 
ręs apie auksą. Pašauk jį: 

Pasivadino broliai jaunėlį ir paklausė apie auksą. Šis at- 
sakė: 

— Tėvas man kalbėjo apie auksą, aš sukasiau žemę bet 
nieko neradau. 

Pamąstęs tarė vyresnėlis: 


mą 

— Broleliai, tėvas negalėjo mūsų apgauti. Jis užkasė auk- 
są po senuoju granato medžiu. Auksą pasigrobė vienas iš 
mūsų. Jeigu gerumu neprisipažinsite, gausim eiti visi trys pas 
teisėją. Lauksiu ligi rytojaus. Pagalvokite. 

Rytą vyresnėlis vėl suvadino brolius, tačiau nė vienas ne- 
prisipažino paėmęs auksą. Visi trys nuėjo pas teisėją. Jis 
parodė jiems vietą ir leido atsisėsti. 

— Koks rūpestis jus čia atvedė, vaikai mano? — paklausė 
teisėjas.— Prašom išdėti viską, mielai jums pasitarnausiu. 

Pirmas atsistojo vyresnėlis ir kreipėsi į teisėją. | 

— Mes trys — tikri broliai. Prieš šešias. dienas mirė mūsų 
tėvas. Mirdamas kiekvienam iš mūsų skyrium pasisakė užka- 
sęs po granato medžiu puodynaitę aukso. Po tėvo gyvos gal- 
vos mes visi trys sukasėme žemę aplink granatą, bet aukso 
neradome. Man regis, neįtikima, kad tėvas būtų mus apgau- 
dinėjęs mirties patale. Auksą išsikasė vienas iš mūsų, tačiau 
nė vienas neprisipažįsta... Tamsta, teisėjau, esi didelės patir- 
ties ir išmintingas žmogus. Mes esame tikri, kad tamsa suge- 
bėsi paveikti tą, kas pasigrobė auksą, ir jis prisipažins. 

Susimąstė teisėjas, o paskui papasakojo broliams tokį se- 
novinį nutikimą. 

— Seniai, labai seniai — sakė teisėjas,— vienas džigitas 
nusižiūrėjo sau mergelę. Juodu pamilo vienas kitą ir nuspren- 
dė sujungti savo likimus. Tačiau kitas bernelis nusiuntė pirš- 
lius pas mergelės tėvus, ir šie sutiko dukrą išleisti už jo. Kai 
priartėjo tuoktuvių diena, mergelė nuėjo pas savo mylimąjį 
ir tarė: ,Nelemta mūsų dalia — tėvai nusprendė išleisti mane 
už kito. Ką dabar darysime? Jei peržengsime įstatymus ir pa- 
pročius, užmėtys mudu akmenimis. Nėra išeities. Atėjau atsi- 
sveikinti su tavimi.“ Džigitas tarė mergelei: „Teisybę sakai. 
Bet turiu prašymą į tave. Jeigu prižadėsi jį išpildyti, pasa- 
kysiu kokį, ir tada atsisveikinsiu su tavimi. Jeigu ne, daryk 
kaip išmanai." ,„„Sakyk,— tarė mergelė, — jei galėsiu tavo pra- 
šymą išpildyti, būtinai išpildysiu.“ Džigitas pasakė: „Tavo 
tuoktuvių dieną. kai pasibaigs visos tuoktuvių apeigos, priža- 
dėk ateiti pas mane, tada su tavim atsisveiksinsiu.“ 

Mergelė sutikoi Atėjo tuoktuvių diena. Nuvežė jaunąją į 
jaunikio namus, įvedė. kaip papročiai liepia, į puošnią menę. 
Nors ir kaip ji bandė pasprukti ir atsisveikinti su mylimuoju, 
viskas buvo veltui. Kai pasibaigė vestuvių puota, į' menę 
įvedė jaunikį. Jis priėjo prie nuotakos ir pamatė, kad ji sėdi 
susisielojusi, nusiminusi. „Ko tokia nuliūdusi?“— paklausė 
jis. — Juk šiandien mudviem džiaugsmo diena!“ Tada jaunoji 
viską išklojo jaunikiui: kaip ji mokiusis drauge su džigitu, 
kaip juodu susimylėję, kaip sumanę tuoktis, bet tėvai nu- 
sprendę išleisti ją už kito, kaip ji davusi žodį tuoktuvių'dieną 
nueiti pas jį atsisveikinti ir negalinti tesėti savo pažado. 
Jaunikis tarė: „Jeigu pažadėjai, eik ir atsisveikink.“ 

Mergelė tuoj pakilo ir nuskubėjo į džigito namus. Ją iš- 
vydęs, jis be galo stebėjosi ir paklausė: „Kaipgi taip? Tu 
paprašei leidimo ir tavo vyras patikėjo tavimi?“ Mergelė 
apsakė džigitui, kaip ji atvirai papasakojusi savo vyrui tikrą 
teisybę, o šis leidęs jai nueiti atsisveikinti su mylimuoju. 

Džigitas tarė: „Jeigu vyras tavimi patikėjo ir leido ateiti 
pas mane, man belieka atsisakyti tavo meilės. Argi galiu 
apgauti tokį taurų ir kilnų žmogų! Gyvenkite laimingai.“ Ir 
jis atsisveikino su mylimąja. -Mergelė išėjo iš-džigito namų 
ir grįžo pas vyrą, bet gatvėje ją užpuolė plėšikai. Jų vadas, 
išvydęs, kokia ji graži, pasigviešė pasiimti ją sau į pačias. 
"Pakeliui klausinėjo jis mergelę, ko ji nakčia vaikščiojanti 
gatvėmis vienui viena. Mergelė papasakojo visa kaip buvo 
ir pasakė, kad atsisveikinusi su džigitu ji ėjo pas vyrą. Ap- 
stulbo atamanas ir pasakė: 

— Ir džigitas, ir tavo vyras — kilnūs žmonės. Bet ir mes 
ne mažiau kilnūs. Sakyk, kur gyvena tavo vyras, palydėsime 
tave, kad ko neatsitiktų. 

Ir įsakė vadas palydėti mergelę į jos vyro namus. 

Toje vietoje teisėjas nutraukė savo pasakojimą. 

Nepažįstamasis taip pat nutilo, tik paklausė Kuldašą: 

— O jūsų galva, kam iš teisybės priklauso mergelė: džigi- 
tui, kuris ją mylėjo. jaunikiui ar plėšikų vadui? 

— Už visus viršesnis jaunikio kilnumas. Jo elgesys suža- 
dino kilnų džigito elgesį. Galimas daiktas, kad džigitas, išga- 

vęs iš mylimosios pažadą ateiti pas jį atsisveikinti, buvo su- 
manęs pavogti ją, bet vyro kilnumas paskatino jį atsikvošėti. 
O plėšikų vadas pasielgė kilniai, suvokęs jaunikio ir myli- 
mojo kilnumą. 

Nepažįstamasis pritardamas linktelėjo galvą ir tęsė toliau, 

— Leiskite man baigti aukso puodynaitės nutikimą. Tei- 
sėjas paklausė ir „brolius, kas iš tų trijų kilniausias. Vyresnė- 
lis tarė: 

— Pats kilniausias — džigitas, mylėjęs mergelę, nes ji du- 
kart buvo nuėjusi į jo namus, ir abu kartus jis pasielgė su 
ja kilniai. 

Vidurinėlis brolis pasakė: 

— Pats kilniausias — jaunikis, nes jis, nepažindamas mer- 
gaitės, patikėjo ja ir išleido atsisveikinti su mylimuoju. 

O jaunėlis tarė: 

— Didžiausią kilnumą parodė plėšikų vadas, nes jis ne 
tik nepasikėsino į mergelės garbę, jis net nepasigviešė jos 
drabužių, priešingai — liepė ją — nepaliestą ir nenuskriaus- 
tą — palydėti namo. | 

Tada atsistojo teisėjas ir tarė: 

. — Štai ginčas ir išsisprendė. Tik vagis gina vagį. Jaunėli, 
pasidalink su broliais puodynaite aukso. Juk tėvas liepė bro- 
liams padėti. 

Jaunėlis sutiko su teisėjo nuosprendžiu, ir broliai. stebė- 
damiesi teisėjo išmintimi, linksmi parėjo namo. 

Papasakojęs šį nutikimą, nepažįstamasis atsigulė. Ryto 
metą juodu su Kuldašu vėl patraukė į kelionę. Jojo dieną, 
jojo naktį ir pagaliau prijojo didelį miestą. Ten nepažįsta- 
masis nusipirko namus ir, apstatęs juos būtinais rakandais, 
įsakė Kuldašui: 

—- Eik ir pakviesk į svečius. šio kvartalo seniūną bei gar- 
bingiausius Žmones. 

Kuldašui parėjus, nepažįstamasis tarė: 

— Pokylių salėje vaišės jau pataisytos, priimk svečius 
tinkamai. 

Sulig tais žodžiais nusiėmė nepažįstamasis kepurę, ir il- 
gos kasos išsiskleidė jam ant nugaros. Kuldašas tik dabar 

pamatė, kad nepažįstamasis nė džigitas, 0 jauna graži aa 
gelė. 

— Kai vaišės pasibaigs,— tarė ji,— paskelbkite mudviejų 
tuoktuvės. Nuo šios dienos jūs "esate šių namų. šeimininkas 
ir šeimos galva, o aš — jūsų pati. 

Prakėgo kelios dienos po vestuvių, ir pati sako Kuldašui: 

— Dabar sueikite į pažinias ir raskite sau draugų chano 
rūmuose, pasikvieskite juos į svečius, o jeigu jus pakvies — 
kieminėkitės ir jūs. Jų padedamas gal gausite darbo chano 
rūmuose! 

Nepraėjo nė du mėnesiai, ir Kuldašas įsitaisė tarnauti cha- 
no dvare. Jis buvo toks protingas ir sumatus, kad aplinki- 
niai ėmė jį gerbti, 0 jis pats buvo pramintas Musofirbeko 
vardu, vadinasi, Beku keliauninku. 

Diena po dienos Kuldašui vis labiau sekėsi. Tačiau jis 
įsigijo ne tik draugų, bet ir priešų. Daugelis dvariškių pavy- 
dėjo jam. Jie sakė: 

— Kažkoks svetimšalis, neseniai atsibastęs į dvarą, jau 
daug kartų chano apdovanotas, o mes, seni ištikimi tarnai, 
liekam nuošaly. 

Ėmė jie spęsti Musofirbekui visokias žabangas. 

Kartą pati sako Kuldašui: 

— Daug esame gavę iš chano dovanų. Ne pro šalį būtų pa- 
sikvietus jį į svečius. 

Musofirbekas paklausė žmonos ir pakvietė chaną į puotą. 

Pirm negu davęs sutikimą chanas įsakė savo viziriui: 

— Eik ir apsižvalgyk, kaip gyvena Musofirbekas, kokie 
jo namai ir ištekliai, kad neapsijuoktume. | 

Viziris persirengė prastais drabužiais ir priėjęs Musofir- 
beko namus, ėmė stebėti kiemą pro vartų plyšį. Staiga jis 
pamatė Musofirbeko pačią. Nustėręs jis įžengė į kiemą ir 
tarė: | 

— Tai štai kur tu, gražuole. Tu pasirodei gudresnė be- 
santi' už mane ir pasprukai iš manęs ten, prie miesto sienos. 
Prisiekiu, dabar nebepaspruksi! 

Ir jis stvėrė ją už rankos. 

Jaunoji moteris ištrūko iš jo rankų ir šaukdamMa pagalbos 
puolė į namus. 

Tarnai, palaikę vizirį smurtininku ir užpuoliku puolė jį 
mušti lazdomis. Visas aptvatytas grįžo jis į rūmus, degte 
degdamas kerštu. Nuėjęs pas chaną, ėmė garbstyti Musotir- 
beko pačios gražumą. 

— Tokia gražuolė tik chanui į pačias tinka, — pasakė jis. 

Tuokart chanas sukvietė vizirius ir ėmė tartis, kaip pa- 
sigrobus Musofirbeko pačią. | 

Ilgai jie tarėsi. kol surezgė pinkles. 

Kitą rytą chanas pasišaukė Musotirbeką ir pareiškė: 

— Į svečius pas tave neisiu. Ir štai dėl ko. Mano duktė 
susirgo. Tik tigrės pienas gali ją išgydyti. Keliauk ir parnešk 
to pieno. 

Musofirbekas grįžo nusiminęs, namo. Pati jam tarė: 

— Paprašyk, tegul chanas duoda keturiasdešimt dienų laiko. 

Chanas sutiko. 

Bet Musofirbekas negreit iškeliavo. Trisdešimt aštuonias 
dienas pati neleido jo iš namų, o trisdešimt devintąją davė 
jam žiedą ir pamokė: 

— Išjojęs iš miesto, suk ten, kur saulė teka. Kai nujosi 
tris tašus, po kairei rasi pėsčiųjų. takelį. Pajok juo dar pusę 
tašo iki didelės laukymės. Palik žirgą vidury laukymės pasu- 
kęs jį galva į rytų pusę, tada išsiimk žiedą — ir tuoj pasiro- 
dys tigrė. Nebijok! Apsuk žirgą aplink save toje pačioje 
vietoje — kaipmat pasirodys visas pulkas tigrių. Nebijok ir 
šįkart! Laikydamas žiedą rankoje, pasuk žirgą į tą pusę, iš 
kurios būsi atjojęs. ir drožk stačiai į chano dvarą. Pasakyk 
jam: „Galingasis chane, štai tigrėš. Gali prisimelžti pieno kiek 
tinkamas. Aš bijojau. kad neatgabenčiau pieno per mažai, ir 
nenorėdamas dar kartą joti, parsivedžiau tigres čia.“ 

Kaip pamokė Musotirbeko pati, taip jis ir padarė. 

Parginė“ jis tigres į rūmus, o chanas suvirpėjo iš baimės 
kaip gluosnio lapas. Viziriai ir kiemiškiai išsislapstė. 

Išsigandęs chanas tarė Musofirbekui; 

— Ačiū! Uždaviau tokį darbą, norėdamas tave išmėginti. 
Išvaryk šias baisias tigres. kad jos nepridarytų kokių eibių. 

Musofirbekas išvedė tigres iš miesto ir paslėpė žiedą. Tig- 
rės bemat dingo. 

Chanas slapta tūžo ant Musofirbeko. Suvadino vizirius ir 
ėmė su jais tartis. Ilgai jie suko galvas, kol nusprendė,— rytą 
ateisiąs pas chaną iždininkas ir pranešiąs, kad dingę iš iždo 
keturi dideli aukso lydiniai. Tada chanas įsakysiąs Musofir- 
bekui rasti auksą. 

Rytą pati sako Musofirbekui: 

Jeigu chanas vėl ką įsakytų, pareikalauk keturiasdešimt 
dienų laiko. | 

Vos tik Musofirbekas įėjo į rūmus, atbėgo pas chaną 
iždininkas ir pranešė, kad dingę keturi lydiniai aukso. Tą pat 
akimirką chanas įsakė Musofirbekui: 

-- Tu turi surasti tą dingusį auksą! 

Musofirbekas nusilenkė chanui ir paprašė keturiasdešimt 
dienų laiko. Chanas sutiko. 

Musofirbekas grįžo namo pas. pačią ir ramiai sau gyveno 
trisdešimt aštuonias dienas. Trisdešimt devintąją pati įdavė 
jam žiedą, pasakė kur ir kam jį nunešti. Musofirbekas nedels- 
damas patraukė į kelionę. Pačios nurodytam daikte jis išvydo 
nuostabų sodą, kuriame žydėjo gėlės, suokė lakštingalos, ža- 
liavo žolynai, tik nebuvo nė gyvos dvasios. Ūmai pasigirdo 
iš tolo giesmė ir pasirodė nematyto gražumo mergelės. Vyres- 
nioji pašaukė jį arčiau ir paklausė, iš kur jis ir ko čia atvy- 
kęs. Musofirbekas išsiėmė žiedą, nusilenkė ir padavė jį merge- 
lei. Ši nusistebėjo: 

— Štai kaip! Kaip matos. būsite mūsų svainis. Jūsų pati — 
mūsų sesuo, kurią kažkas pagrobė. | 

Ji pakvietė Musofirbeką į pokylių salę, patiesė brangų 
kilimą. Kitą rytą gražuolė su dviem tarnaitėm ir Musofirbeku 
iškeliavo. 

Netrukus jie visi, sveiki ir gyvi, pasiekė Musofirbeko na- 
mus. Keturiasdešimtąją dieną. auštant, vyresnioji sesuo atsi- 
kėlė, išėjo į vidurį kiemo, ir, vaikščiodama po jį, ėmė kal- 
bėti „burtažodžius. Kur žingsnį žengė, ten auksas žiro jai po 
kojomis. Pasiėmęs keturis lydinius aukso ir pasivadinęs dar 
dvidešimt šešis tarnus su aukso nešuliais, Musofirbekas pa- 

traukė |' rūmus. Palikęs tarnus už durų, jis įėjo į sosto salę 
ir padėjo priešais chaną aukso keturis lydinius. 

Chanas tarė: 

— Mes sakėme, kad dingo ne keturi lydiniai aukso, o ke- 
turiskart po du. 

Musofirbekas paklausė: 

— Ar viso labo buvo keturiskart po du ar daugiau? 

— Viso labo buvo keturiskart po du,— nė kiek nesigėdy- 
damas atsakė chanas“ 

Ir visi viziriai, išeidami į priekį, patvirtino melagingus 
chano žodžius. Tada Musofirbekas pašaukė tarnus. laukian- 
čius už durų, ir kai jie įėjo palinkę nuo aukso svorio, tarė: 

— Čia trylika kartų po du, o su anais gabalais, kur esu 
jums davęs,— penkiolika kartų po du. Vadinasi. trisdešimt 
aukso gabalų. Galingasis chane, ką dar man įsakysite? 

Chanas nuleido galvą iš gėdos ir nudūręs akis tarė: 

--- Neturiu daugiau ką įsakyti. Eikite! 

Vakare chanas vėl susivadino vizirius. 

-— Ką dabar man patarsite? Jeigu jūs nenužudysite Muso- 
tirbeko, meilė jo pačiai pribaigs mane. 

"Vienas viziris paprašė chaną balso. 

Chanas leido ir šis prabilo: 

— Rytą, kai Musofirbekas ateis į rūmus, ir jūs, ir mes 
visi sėdėsime didžiai nusiminę. Musofirbekas paklaus, kas 
atsitiko. Jūs tarsite: ,,Ai Musofirbekai! Šiąnakt susapnavau sap- 
ną. Jis labai nuliūdino mane. Papasakojau sapną viziriams, 
bet šie avigalviai nieko man dorai neišaiškino. Man matos, 
kad tik tu galėtum šį baisų sapną išaiškinti. Sapnavau tėvą, 
motiną. senelį ir senelę, tačiau nė vienas nenorėjo su manim 
kalbėti. Visi nusigręžė nuo manęs. Keliaukite į aną pasaulį, 
raskite mano artimuosius ir sužinokite, ko jie pyksta ant 
manes.“ Štai koks mano patarimas. Niekas iš ano pasaulio 
dar negrįžo, negrįš ir akiplėša Musofirbekas, o jūs, viešpatie, 
pasieksite savo tikslą. 

Visiems patiko klastingi vizirio žodžiai. Rytą pati tarė 
Musofirbekui: 

— Chanas, ko: gero, vėl bus sumanęs naują darbą. Kad 
ir ką jis įsakytų, prašyk kaip ir pirma keturiasdešimt dienų 
laiko. | 

Kai 'Musofirbekas atvyko į rūmus, chanas įsakė jam ke- 
liauti į aną pasaulį ir sužinoti, ko supykę ant jo tėvas, moti- 
na, senelis ir senelė. 

Nusilenkė Musofirbekas ir tarė: 

--—- Su dideliu malonumu ir atlapa širdimi išpildysiu jūsų 
prašymą. Tik skirkite man keturiasdešimt dienų. 

Chanas sutiko. | 

Musofirbekas grįžo pas pačią ir trisdešimt devynias die- 
nas gyveno sau namie. Keturiasdešimtosios dienos naktį pati 
ir svainė, apsitaisiusios skarmalais, išėjo už miesto ir vienam 
daikte susižėrė daug pelenų. Parėjusios namo, jos apvilko 
Musofirbeką senu. suplyšusiu chalatu, suodžiais ištepliojo vei- 
dą ir rankas, apibarstė nuo galvos ligi kojų pelenais. Po to 
parašė laišką chano tėvo, motinos, senelio ir senelės vardu, 
apdegino vienur kitur popierių, įdavė Musofirbekui ir pa- 
mokė, ką sakyti. | 

— Dabar eik į chano rūmus, — tarė pati ir palinkėjo geros 
kloties. | 

Šaukdamas ir raudodamas Musofirbekas įėjo į rūmus, at- 
kišo laišką chanui ir tarė: 

— Pone, šiame laiške jūsų tėvas, motina, senelis ir senelė 
parašė, ko jie pyksta ant tavęs. 

Perskaitęs laišką, chanas susigraudino ir pravirko. Ėmė 
jis klausinėti Musofirbeką apie aną pasaulį, prašė papasakoti, 
kaip jis ten nusigavęs. ar buvo sunku, pagaliau paklausė: | 

— O mes ar galėtume nueiti į aną pasaulį?- 

Musofirbekas atsakė chanui: 

— Įsakykit nugabenti į aikštę šimtą sieksnių malkų ir tris 
šimtus pūdų išspaudų. Tegul viską gražiai sukrauna. Jeigu 
prastai sukraus, galima nugriūti. Paskui tegu kas apačioje 
padega malkas. Tada jūs, kaip ir ' aš, per keturiasdešimt dienų 
galėsite nueiti į aną pasaulį ir vėl grįžti. 

Chanas įsakė atgabenti į aikštę triskart daugiau malkų 
ir išspaudų negu buvo sakęs Musofirbekas. Tada savo vietoj 

paskyręs valdyti Musofirbeką, pats su viziriais, patarėjais 
ir -kiemiškiais užlipo ant krūvos malkų ir išspaudų. Musotfir- 
bekas užkūrė malkas ir pasiuntė visus į aną pasaulį, iš kurio 
nebegrįžtama. 

Tada Musofirbekas sušaukė prastuomenę, iš jų paskyrė 
vizirius ir patarėjus. 

Kartą ilsėdamasis Musofirbekas prisiminė, kaip jis sutikęs 
būsimąją savo pačią su džigito drabužiais, ir tarė: 

— Mieloji, aš lig šiol nežinau, koks nepaprastas atsitiki- 
mas sujungė mūsų likimus, dėl ko viziris nekentė tavęs Ir 
ėmė spęsti mums žabangas. 

Nusišypsojo Kuldašo pati ir atsakė: 

— Mielasis mano, tik vyras, ir dar toks kuklus kaip jūs, 
galėjo iki šiol neparodyti nė krislo smalsumo. Dabar klausy- 
kitės. Veikiausiai jau nutuokiate, kad aš — perių giminės. Su 
savo seserimis augau nuostabiame sode. Mane, jau suaugusią 
mergelę, išvydo anos šalies šachas ir įsigeidė pasigrobti į savo 
haremą. Šacho tarnai nakčia užpuolė mūsų namus ir nepai- 
sydami mano riksmo ir ašarų nusivedė mane į rūmus. Šachas 
paskyrė sutuoktuvių dieną, o pats išjojo į medžioklę. Buvo 
toks šacho viziris. Jis prižadėjo mane išvaduoti iš haremo 
ir grąžinti į namus. Atrodė jis doras ir taurus, patikėjau juo. 
Slapta gavo jis man džigito drabužius ir papirko arklininką, 
o pats sakėsi lauksiąs manęs prie savo pilies sienų. Sutartą 
dieną persirengiau vyriškais drabužiais, nusigavau į arklidę 
ir pabėgau iš rūmų. Arklininkas su atsarginiu žirgu nujojo 
pas vizirį. Aš pati tarsi akla ėjau pasitikti savo likimo, ir 
laimė, kad prie pilies sienų sutikau jus, savo vyrą ir val- 
dovą. Dabar suprantu, kad viziris turėjo niekšingų kėslų ir 
norėjo Mane pasigrobti. Išvydęs mane šiame mieste ir patyręs, 
kad aš jūsų pati, užsidegė neapykanta ir nusprendė žūt būt 
pražudyti jus. 

Kuldašas sušuko: 

--- Koks menkysta! Kerštas pražudė. jį patį! 

Paskui Kuldašas nusijuokė. 

Pati paklausė, ko jis juokiasi. Musofirbekas apsakė. kaip 
jis piemenavęs ir nusipirkęs savo bičiulio Juldašo sapną. 

— Dabar supratau,— pridūrė  Musofirbekas,— kad dvi 
žvaigždės, per sapną nukritusios iš dangaus, tai mano pati 
ir svainė, o maža žvaigždutė — mūsų sūnus Šadmanas. Ar tei- 
singai įminiau sapną? 

— Taip,— tarė pati ir svainė. 

Musofirbekas dar prisiminė žadėjęs padėti savo bičiuliui 
Juldašui. Vienam savo patarėjui jis išaiškino, kur gyvena 
Juldašas, įsakė surasti jį ir atgabenti. 

Netrukus patarėjas atgabeno Juldašą pas Musofirbeką. 

— Būkite pasveikintas, džigite,— maloniai užkalbino jį Mu- 
sofirbekas. 

Daug laiko prabėgo, kai jie paskutinį kartą matėsi, sunku 
buvo pažinti Kuldašą,- apsitaisiusį brangiais drabužiais. 

— Atvykau, jūsų malonybe,— tarė nusilenkęs Juldašas. 

— Iš kur atvykote ir kokiu reikalu? — paklausė Musofir- 
bekas. 

— Žmogus atgabenęs mane čia, pasakė duosiąs man že- 
mės, kad galėčiau ją dirbti ir duoną pelnytis. 

— Ar turėjote kada bičiulį Kuldašą? 

— Turėjau. Piemenį Kuldašą. Iš kur tamsta jį pažįsti? 

— Ar pažintumėte jį pamatęs? — paklausė Musofirbekas. 

— Kurgi ne. Juk ne aklas esu. Daugelį metų mudu su juo 
miegojome po ta pačia suplyšusia antklode. 

— Gerai! Ar turėjo jis kokių žymių? 

— Taip taip, turėjo. Dešiniosios rankos alkūnė buvo su 
apgamu, o ant kairiojo kelio — randas: karvė jam įdūrė. 

Musofirbekas parodė apgamą ant rankos, o Juldašas pa- 
šoko ir puolė ęlėbesčiuoti ir bučiuoti savo bičiulį. 

Per kokį mėnesį Musofirbekas apvesdino bičiulį su savo 
svaine ir ištaisė didelę puotą. . 

Du bičiuliai, patys kadaise vargą vargę, ir jų pačios sten- 
gėsi lengvinti žmonių dalią ir dirbti savo krašto labui. 


TUKS1T ANTIS KASYČIŲ 


Senų senovėje gyveno Margilanė šachas. Augino jis tris 
sūnus ir vieną dukterį. Niekas neturėjo tokių vešlių ir tankių 
plaukų kaip karalaitė. Pynėsi ji devynias galybes kasyčių, 
ir žmonės. maloniai ją vadino Chazorgeisu — Tūkstančio kasy- 
čių vardu. | 

Šachas labai mylėjo savo dukterį, o sūnų nežiūrėjo. Tas 
nepatiko karalaičiams, jie slapta išgabeno seserį į kalnus 
ir -pardavė mulai. 

Mergelė kaipmat paugėjo, išmoko jodinėti, šaudyti iš lan- 
ko, kautis kardu. 

Netrukus Chazorgeisu tapo tikra gražuolė. Kai ji atsimer- 
kia -- tamsi menė nušvinta. O jaunikiams nuo jos žvilgsnio 
kojos linko. 

Garsas apie Chazorgeisu grožį pasiekė Kašgaro sultoną. 

—- Kaip tik tokios gražuolės trūksta mano hareme,-- tarė 
jis glostydamas žilą savo barzdą. 

Neilgai svarstęs, sultonas įsakė pirmajam savo viziriui pa- 
siimti dvidešimt kupranugarių su aukso nešuliais, keliauti 
į kalnus ir išpirkti mergaitę. 

Nukeliavo viziris į kišlaką, kur gyveno Chazorgeisu. žiū- 
ri — prie vienų namų minia sustojusi. Klausia viziris: 

—- Kas čia daros? 

Žmonės atsako jam: 

— Mula turi gražuolę dukterį Chazorgeisu. Visi geidžia 
nors akies kampeliu dirstelėti į ją, 0 į vidų įeiti bijo, mat 
nuo vieno jos žvilgsnio nualpsta. 

Viziris nuėjo pas mulą ir pasiūlė už gražuolę dvidėšiint 
nešulių aukso. 

Mula nė už ką nenorėjo parduoti gražuolės Chazorgeisu, 
nes jau seniai buvo užsimojęs imti ją į pačias, nors ir senyvo 
amžiaus sulaukęs. | | 

Vakare viziris iškėlė puotą, nugirdė mulą ir vėl ėmė de 
rėti mergaitę. Netekęs nuovokos, mula susigundė auksu ii 
sutiko. To viziriui ir tereikėjo. Nakčia pasisodino jis mergaitę 
ant žirgo ir nušuoliavo per kalnus per slėnius, k 

Bijojo Chazorgeisu palikti gimtąjį “kraštą. bet norom ne- 
norom teko jai joti su viziriu į Kašgarą. 

Vos tik pamatė gražuolę Kašgaro sultonas, pagavo jį be- 
protiška aistra. Paskyrė sutuoktuvių dieną, o pats-.nieko dau- 
giau neveikė, tik žiūrėjo“ į mergaitę ir negalėjo atsižiūrėti. 

Kartą prieš pat vestuves Chazorgeisu sėdėjo ant aukso 
aivano ir liūdnai žvelgė,į kalnus tolumoje. Ten buvo jos gim- 
tinė. / 

Širdį sugėlė gražuolei, nenorėjo ji tekėti už pasenusio 
sultono. 0 

Tik žiūri — gatve šuoliais lekia raitelis ant risto žirgo. 
Joja artyn. Mato Chazorgeisu — ogi gražuolis vaikinas. Juo- 
dviejų žvilgsniai susitiko. Susvyravo vaikinas, vos balne išsi- 
laikė. | 
“ Tačiau strėlė kliudė ir Chazorgeisu širdį. 

Be kvapo puolė mergaitė į mene ir paklausė tarnaitę: 

— Kas toks tas jaunuolis? 

Tarnaitė žemai nusilenkė ir atsakė: 

— Jis vardu Šeralis. Tai Kašgaro sultono sūnus. 

Chazorgeisu dar labiau nuliūdo, o Šeralis daugiau nebe- 
sirodė. 

Artėjo tuoktuvių diena. 

Kartą paklausė Kašgaro sultonas: 

— O kur Šeralis? 

Jam atsakė, kad jo sūnus Šeralis labai serga. 

Ėmė sultonas daužyti sau kumščiais į krūtinę ir verkti. 

Išgirdusi apie jo sielvartą gražuolė Chazorgeisu nuėjo į jo 
mene ir tarė: | 

— Kai aš gyvenau kalnuose, išmokė mane kalnietės mote- 
rys rinkti žoles ir gydyti sergančius. Leisk man sultone, ap- 
žiūrėti tavo sūnų. | 

Sultonas sutiko. Liepė atnešti palankiną ir nunešti Chazor- 
geisu į Šeralio rūmus. Kai tik Šeralis išvydo mergaitę, jam 
ligą kaip ranka atėmė. 

Tą dieną juodu susitarė bėgti. 

Grįžo Chazorgeisu į rūmus, apsitaisė vyriškais drabužiais 
ir pro rūmų sodo vartelius spruko į gatvę. Ten jau jos laukė 
Šeralis su ugningais žirgais. | 

Pabudo rytą sultonas, o jam sako — gražuolė dingo. Pa- 
klausė apie Šeralį — tą pat girdi — sūnus pabėgęs. 

Išsiuntė tarnus vytis, bet stepės plačios, kalnai aukšti, upės 
gilios. Kur ieškoti susimylėjusiųjų? 

Šeralis ir Chazoigeisu dieną naktį šuoliavo ugningais žir- 
gais bijodami, kad jų nepasivytų. 

Nusivarę, leipdami nuo troškulio, jie stepėje prijojo šulinį. 

Prie to šulinio kibiras buvo toks didelis, kad juo vienu 
galėtum tvenkinį pripildyti. Tik keturiasdešimt stipruolių va- 
liotų jį iškelti. | 

Bandė Šeralis traukti kibirą iš šulinio — nė iš vietos. Jėgų 
neužtenka. Nusijuokė Chazorgeisu, švelnia savo rankele kaip- 
mat ištraukė kibirą ir pripylė tvenkinį sklidinai. | 

— Ne veltui mano augta kalnuose, — tarė gražuolė. 

Šeralis ėmė taisyti vakarienę, o Chazorgeisu panūdo išsi- 
maudyti tvenkinyje. 

Tuo tarpu bėglius sekė keturiasdešimt plėšikų, įsitaisiusių 
stovyklą netoli šulinio. Jie stebėjosi, kaip galėjo vienas jau- 
nikaitis iškelti kibirą, kurį jie visi, keturiasdešimt vyrų. vos 
ne vos iškeldavo. 

Tačiau kai Chazorgeisu ėmė maudytis tvenkinyje ir kasy- 
tės išsidraikė ant baltų jos pečių, plėšikai sumetė, jog čia. 
esama ne vaikino, o mergaitės. Vadas įsimylėjo Chazorgeisu, 
pašaukė dešimt savo plėšikų ir įsakė: 

-- Jokite prie šulinio, pagrobkite mergaitę Ir atgabenkite 
ją man. 

Plėšikai nušuoliavo prie šulinio, išsitraukė kardus ir suų- 
šuko Šeraliui: 


— Atiduok gražuolę, antraip tau galas! 

Pabūgo Šeralis ir sako Mergaitei: 

— Kas daryti? Jų dešimt, o aš vienas. Ar ne geriau būtų 
paklusus jų valiai, nes kitaip jie mudu nužudys. 

Pasipiktino Chazorgeisu. 

— Pasitrauk į šalį, kad tavęs kardu nekliudyčiau,— sušuko 
mergaitė, šoko ant žirgo, išsitraukė kardą iš makšties ir puolė 
suglumusius plėšikus. | 

Akimirksniu ji paguldė dešimt plėšikų. 

Kiti plėšikai išsigando, šoko ant arklių ir išlakstė į visas 
puses. Vadas pamatė, kad ir jam bus galas, tyčia nuvirto nuo 
arklio ir apsimetė negyvas. 

Grįžo Chazorgeisu pas Šeralį. nusišypsojo ir tarė: 

— "Ne veltui mano augta kalnuose. 

Bėgliai patraukė „tolyn, o plėšikų vadas slapta sėlino iš 
paskos. | 

Netrukus Chazorgeisu ir Šeralis užėjo nuošalią lūšnelę ir 
apsistojo poilsio. | 

Nakčia vadas nusigavo prie lūšnelės. Sužvengė Šeralio 
žirgas. 

Vadas išsigando ir įsilipo į medį. Šeralis išėjo iš lūšnelės, 
pažvelgė vienon pusėn, pažvelgė kiton, nieko nepamatė, vėl 
grįžo į vidų ir atsigulė. 

Tada plėšikas išlipo iš medžio ir vėl prisėlino prie lūšne- 
lės durų. Dar kartą sužvengė žirgas. Šeralis išėjo oran ir, 
nieko nepamatęs, ėmė čaižyti savo arklį rimbu. 

Išgirdusi Chazorgeisu išbėgo ir sako: 

— Kam tu muši žirgą? Pas mus kalnuose šitaip niekas ne- 
daro. 

Pažvelgė ji ton pusėn, kur žiūri žirgas, ir mato. kad jis 
galvą pasukęs į artimiausią medį. Ji pastebėjo sėdintį tarp 
šakų žmogų, čiupo lanką ir paleido strėlę. Plėšikas nudribo 
negyvas. 

“Vidurnaktį pakilo baisus ūžesys, atlėkė kalnų divas. 

Nubudo Chazorgeisu, suriko: 

— Šerali, padėk! 

Tačiau Šeralis, išvydęs baisųjį divą, puolė ant žemės ir 
ėmė melstis. 

Pagriebė divas gražuolę ir nusinešė. 

Pakėlė Šeralis galvą, apsidairė, bet jau buvo per vėlu. 

Verkė jis, verkė, pagaliau leidosi į kelionę. 

Daug dienų jojo Šeralis ir prijojo kalną, kur gyveno divas. 
Jo būstas buvo aptvertas aukšta geležine tvora be vartų, nes 
jis lakiojo, tad vartai jam nebuvo reikalingi. - 

Perlipęs per' tvorą, Šeralis pateko į sodą. Čia tryško fon- 
tanai, žydėjo gėlės, medžiuose čiulbėjo rojaus paukštės. Ėmė 
jis ieškoti Chazorgeisu ir rado ją bemiegančią smaragdų pa- 
vėsinėje. 

Pažadino jis gražuolę. 

— Mums reikia skubėti, — tarė ji. — tuoj atlėks divas Ir 
bus tau striuka, mano vargšeli. | 

Perlipo juodu per tvorą, šoko ant arklių ir nušuoliavo. 

Tik sugriaudė perkūnas, atlėkė baisus divas ir ėmė lai- 
dyti į bėglius ugnies strėlės. 

Išsigando Šėralis ir užlindo už akmens. Tačiau Chazorgei- 
su nepametė galvos. Stvėrusi Šeralio kardą, puolė kalnų dvasią 
ir kirto iš visų jėgų. Sutemo, sMEniSKoc S perkūnija, Šeralis 
ir Chazorgeisu nugriuvo be žado. 


Kai juodu atsipeikėjo, buvo vėl šviesu, o greta stovėjo 
gražus jaunikaitis. Nusilenkė jis mergaitei ligi žemės ir tarė: 

— O gražuole, štai jau prabėgo daug metų, kai žiaurioji 
Almauzkampyra užkeikė mane ir pavertė baisiu divu. Pamilau 
tave iš pirmo žvilgsnio ir pasigrobiau iš lūšnelės. Deja. bai- 
dyklė būdamas nedrįsau artintis prie tavęs. Kirtusi man kar- 
du, išvadavai mane iš užkeikimo. Dabar aš vėl žmogus. Būk 
man žmona. 

Chazorgeisu droviai nuleido akis ir užraudusi ištiesė švel- 
nią savo rankelę narsiajam divui. Šoko juodu ant žirgų ir 
nujojo. 

Jūs paklausite: 

— O kaipgi Šeralis? 


Šeralis patraukė į Kašgarą melsti savo tėvužėlį sultoną 
atleidimo. 

Ar buvo taip, ar nebuvo, tik žmonės šneka, kad kažin kada, 
labai seniai, netoli Zaamino gyvenęs jaunas samdinys. Jis 
tarnavęs pas turtingą ir vaidingą bajų. Bajus kabinėdavosi 
prie jo dėl kiekvieno menkniekio (ir plūsdavosi bjauriausiais 
žodžiais. 

Galų gale samdiniui įkyrėjo būti ujamam, ir jis išėjo iš 
bajaus. Bet už darbą bajus jam nesumokėjo. | 

Tuomet samdinys nusprendė paskųsti bajų Zaamino teisė- 
jui ir nuėjo pas jį į namus. L 

— Ko tu, ar skųstis? — klausia teisėjas. 

— Skųstis— atsako samdinys.— Bet mano byla, garbusis 
teisėjau, tokia, jog papasakosiu ją tik jums vienam. 

Teisėjas tuoj pajuto, jog čia bus galima pasipelnyti, ir 
liepė visiems išeiti iš kambario. 

— Na dabar pasakok. 

— Garbusis teisėjau,— tarė samdinys,— kiaurus metus dir- 
bau pas bajų ir dabar išėjau, o jis man algos už darbą ne- 
moka. Susimildamas. priverskite jį sumokėti! 

— O kiek tau bajus skolingas? 

— Už metus darbo — šešis šimtus sidabrinių. Bajus man 
dar nė varioko nėra davęs! 

Teisėjas paklausė: 

— O kiek aš gausiu, jei sutvarkysiu šį reikalą? 

— Aš vargšas žmogus, — atsakė samdinys,— bet jums, gar- 
busis teisėjau, nė dviejų šimtų sidabrinių nepašykštėsiu! 

— Gerai. pagalvosime,— tarė teisėjas.— Ateik čionai rytoj. 

Kitą dieną bajus sužinojo, kad jo samdinys buvo nuėjęs 
skųstis, ir iš ryto atlėkė pas teisėją. 

= Garbingiausiasis,— tarė bajus,— girdėjau, kad buvusis 
mano samdinys ramybės jums neduoda su įvairiais skundais. 
Neklausykite jo, gerbiamasis teisėjau. Išmeskit už pakarpos 
šitą dykinėtoją!.. 

— Aš pats žinau, ko man klausyti ir ką daryti! — nutrau- 
kė jo žodžius teisėjas.— Verčiau sakyk, kiek man duosi, jeigu 
bylą spręsiu tavo naudai? 


128 


= 


1 


ė 
, 
V 


+. . 
md S += 
„AP 
* ', a 


e eo Avey 5 


UAI) 
4 
r 
"LLA - 
"——" KĄ “ i 
TSS 
a "vu Ps > 


— Šimtą sidabrinių! 

— Mažai 

— Du šimtusl.. - 

Nesuskubo teisėjas ištarti, kad ir: dviejų simtų maža, tik 
staiga į jo namus ateina samdinys. 

Teisėjas pamanė: „Bajus turi pinigų, o samdinys dar ne- 
turi. Gal iš bajaus man bus lengviau gauti tuos du šimtus 
sidabrinių.“ 

Ir jis suriko ant saindinio: 

— Šmeižike ir vagie, dink man iš akių! Kaip tu drįsai 
mane apgauti? Už tai aš tave kalėjime supūdysiu! 

Samdinys pažvelgė į teisėją, pažvelgė į bajų ir tuoj su- 
vokė: „Turbūt bajus pažadėjo teisėjui duoti daugiau už ma- 
ne! Na palaukš, aš pamokysiu abu judu!“ 

Vos bajus nusigręžė, samdinys pamerkė teisėjui ir plačiai 
išskėtė rankas, tarytum SMB OBE apglėbti kažin kokį di- 
delį daiktą. 

Teisėjui sutuksėjo širdis. „Kad tik neprašaučiau! — pamanė 
jis. — Bajus godus, dar ir mane apmaus. O samdinys, rodos, ža- 
da duoti daugiau negu du šimtus sidabrinių. Žiūrėk, kaip pla-. 
Čiai išskėtė rankas!“ 

Teisėjas dirstelėjo vogčiom į samdinį, o tas vėl rankas 
skečia dar plačiau ir vėl mirkčioja. Teisėjui iš godumo net 
barzda sukretėjo. Jis atsigręžė į bajų ir sušuko: 

— Dabar žinau, kas kaltas, kas teisus! Tau nepasiseks ma- 
nęs apgauti! Tuojau pat, neatsikeldamas iš šios vietos, paklok 
visus šešis šimtus sidabrinių! 

— Kaipgi taip, garbusis teisėjau? — įsižeidė bajus. 

—— Tegu krinta prakeikimas ant tavo galvos! — sušuką tei- 
sėjas.— Tu dar ginčysies su manimi? Ar nori kalėjime supūti? 

Išsigandęs bajus tuojau pat „atskaitė samdiniui pinigus ir 
nesitverdamas pykčiu smuko iš teisėjo namų. 

O samdinys įsikišo pinigus, nusilenkė ir tarė: 

— Palaukit truputį — tuojau sugrįšiu. 

Ir taip pat išėjo. 

Sėdi teisėjas, trina rankas ir svarsto: „Kokia čia dovana, 
jeigu ją tik abiem rankom galima apimti? Turbūt priedo prie 

sidabrinių samdinys man dar ir aviną atvarys. Ne, avinas per 
mažas! Turbūt kupranugarį!" | 

Sėdi nenusėdi. teisėjas iš nekantrumo. Prišoko jis prie du- 
rų, pasižiūrėjo, ar neateina samdinys, ir vėl atsisėdo. Paskui 
vėl prilėkė, žvilgtelėjo į gatvę ir vėl grįžo atgal. Ir vis negali 
nusiraminti. 

Tegu teisėjas tuo tarpu puldinėja šen bei ten, o- jūs pa- 
siklausykite, kaip buvo toliau. 

Samdinys iš teisėjo nudrožė tiesiai namo ir paslėpė kuo 
giliausiai visus pinigus. Paskui nuėjo į prekyvietę prie arbūzų, 
išsirinko visų didžiausią ir nupirko už penkiakapeikį. Apglė- 
bęs arbūzą abiem rankom, samdinys grįžo į teisėjo namus. 
Prasispraudęs pro duris, jisai įsigrūdo į kambarį. 

„Tai vargšas! — nudžiugęs pamanė teisėjas.— Jis man dar 
ir arbūzą atvilko! O pati dovana turbūt tokia didelė, jog ją 
kieme bus palikęs.“ 

Samdinys padėjo arbūzą ant G ir nuritino jį prie teisėjo. 

Teisėjas tiesiog leipo iš pasitenkinimo. 

— Aš matau, kad tu geras žmogus: -net arbūzą nepatin- 
gėjai gauti! 

— O kaipgi kitaip, garbingiausias teisėjau! — stebėjosi 
samdinys.— Ką pažadėjęs, žodį visuomet tesiu! 

Tuo tarpu teisėjui suspaudė širdį bloga nuojauta. Bet sam- 
dinys jau perpjovė arbūzą pusiau, prisitraukė vieną pusę ar- 
būzo sau, antrą pastūmė teisėjui ir ėmė raginti: 

— Vaišinkitės, garbusis teisėjau, valgykite į sveikatą! 

Ką beveiksi — įniko teisėjas arbūzą tašyti. Ir vis į duris 
žvilgčioja. 


Prisikirto teisėjas su samdiniu lig soties. Samdinys tarė: 


— Arbūzą jūs suvalgėte, garbusis teisėjau. O dabar leis- 
kite man išeiti. 

— Ką tu sakai? — subruzdo teisėjas.— Tik negaišk, nešk 
greičiau, ką žadėjai! 

— Nesijuokit iš manęs, garbusis! Ką jūs norite pasakyti? 

— Kaip tai ką? O ką tu man tada rodei, tokį didelį, jog 
abiem rankomis neapimsi? Duok šen tą daiktą. 

— Oi garbusis teisėjau, tai juk ir buvo arbūzas! Pats ma- 
tei, koks didžiulis! Kol atvilkau, visai nusiplūkiau. Jūs mano 
dovaną priėmėte? Priėmėte. Suvalgėte? Suvalgėte. Tai ko gi 
dar benorite? 

Įtūžęs teisėjas suriko: 

— Lauk iš čia! Šalin man iš akių! 

Samdinys išėjo. . 

O teisėjas net susirgo iš pykčio. 


-— 


GALIUNAS ZIJADAS 


Gyveno kartą šachas, vardu Sultanas. Turėjo nematyto 
gražumo dukterį, kuklią, protingą, išmokslintą. Ji buvo vardu 
Kamarchona. 

Niekas nemokėjo taip mikliai kaip šacho duktė šaudyti iš 
lanko. mėtyti ietį, kautis kardu. Šachas Sultanas labiau my- 
lėjo savo dukterį negu sūnų. 

Aibė jaunikių piršosi Kamarchonai. Šachų ir bekų sūnūs 
traukė iš visų kraštų, prašė jos rankos, bet jai nė vienas nepa- 
tiko. | 

Šacho Sultano rūmuose dirbo senas meistras. .Jis buvo tik- 
ras auksarankis. Jo dirbiniai labai patiko šachui, ir jis senuką 
paskyrė vyresniuoju tarp kitų nagingų meistrų. 

Turėjo meistras sumitusį sūnų, stotingą, išvaizdų, be to — 
narsų ir protingą galiūną. vardu Zijadas. Jis garsėjo tarp kitų 
galiūnų. 

Panoro meistras išmokyti savo sūnų visko, ką pats mokėjo, 
ir sako: 

— Mokykis, sūnau, amato, kai suaugsi, tau pravers. 

Neilgai trukus sūnus išmoko iš tėvo visokių amaių. 

Žiūri tėvas į sūnų, džiaugiasi, o nežino, kad sūnus kenčia 
iš meilės, liūdi, naktimis akių nesumerkia, gražuolės šacho 
dukters ilgisi. 

Kartą įsakė Kamarchona meistrųi padaryti lanką. Kibo se- 
nis į darbą ir per keletą dienų padarė, kas buvo liepta. 

O Zijadas slapta nuo tėvo taip pat lanką dirbo. Baigęs dar- 
bą, parodė tėvui. | 

Pažvelgė meistras į jo lanką ir nustebo. Zijado lankas bu- 
vo daug geresnis negu jo paties. | 

Ant lanko puošniu raštu buvo išraižytas gražus dvieilis apie 
meilę. | | 

Nudžiugo senis meistras, pabučiavo sūnui į kaktą ir sako: 

— Šaunus esi, sūnau mano, be galo džiaugiuosi, kad tu 
jau įgudęs amatininkas. vargo nepažinsi gyvendamas. 

Savo darbo lanką meistras pasiliko sau; o Zijado lanką 
nusiuntė šacho dukteriai. Jai lankas labai patiko. Tokį jį gei- 
dė turėti ir dosniai atsilygino meistrui brangiomis dovanomis. 

Netrukus meistras mirė. Pasišaukė Sultanas galiūną Zijadą 
ir paskyrė tėvo vieton savo meistrų vyresniuoju. 

Užsuko kartą šachas pas savo dukterį Kamarchoną ir ma- 
to — kabo ant sienos nematyto gražumo lankas. Nusikabino, 
žiūri, kaip dailiai padarytas, grožisi. 

Pamatęs eiles, išraižytas ant lanko, perskaitė jas, pašaukė 
Zijadą ir klausia: 

— Kas išraižė eiles ant lanko? 

— Aš,— atsakė galiūnas Zijadas. 

— Ar maža tau, nedėkingasai, kad aš tave meistrų vyres- 
niuoju paskyriau, dar tu meilės eiles mano dukteriai rašai? 

Uždūko šachas ir įsakė išvyti Zijadą iš miesto. 

Patraukė galiūnas Zijadas kur akys veda. Jojo jojo per ste- 
pes, per kalvas, keliais, keleliais, daug dienų jojo, kol pri- 
jojo kalnus. Žiūri — aplink žolė žaliuoja, grynas oras širdį 
džiugina, keleivį ilsėtis ragina. Regi Zijadas — senis kaimenę 
arklių gano. Prijojo prie piemens, pasveikino jį. | 

Mato senis, kad jaunikaitis pavargęs, įpylė jam iš burdiu- 
ko puodelį kumyso. 

— Iš kur keliauji, sūneli? — klausia piemuo. 

Zijadas viską papasakojo piemeniui. Pagailo seniui jauni- 
kaičio ir vėl jis klausia: 

— Kur dabar keliausi, sūnau? 

— O kurgi aš keliausiu, tėve? Joju kur akys mato. 

-— Aš štai ganau kalniečių arklius, — sako senis.— Iš tėvų 
protėvių ganyti išmokau. Jei tau toks darbas tinka, būk man 
sūnus. 

Patiko Zijadui piemens. žodžiai. 

— Tėve, jei mane ketini priglausti ir dar savo sūnumi va- 
dini, linksma širdimi lieku pas tave. 

Šitaip ir liko Zijadas pas piemenį gyventi, arklių ganyti. 
Jis gerai išmoko svaidyti akmenis iš svilksnies. 

Kai laukiniai žvėrys puldavo kaimenę, Zijadas taip taikliai 
laidydavo akmenis, kad daugybę žvėrių nukaudavo. 

Džiaugėsi senasis piemuo. Pirma kasmet laukiniai žvėrys 
daug eibių pridarydavo, o kai čia apsibuvo Zijadas, arkliai 
galėjo ramiai ganytis. | 

Garsas apie Zijadą plačiai pasklido po kalnus. 

Kol Zijadas kaimenę gano, pasiklausykite, kas nutiko ša- 
cho dukteriai Kamarchonai. 

Kamarchona niekam nebuvo prasitaiusi, kad: myli galiūną 
Žijadą, o pati buvo seniai apsisprendusi: ,Jeigu tėvas norės 
mane už vyro leisti, eisiu tik už galiūno Zijado.“ 

Kai šachas išvijo Zijadą iš miesto, visas pasaulis Kamarcho- 
nai lyg per juodą čadrą atrodė. Nuo ryto iki vakaro ji galvo- 
jo apie Zijadą. Naktimis ligi aušros verkdavo. 

Ilgai šacho duktė savo sielvartą nuo visų slėpė. 

Turėjo ji keturiasdešimt tarnaičių. Vyriausioji buvo vardu 
Chumajuna. Liūdėjo liūdėjo Kamarchona, kol pagaliau apsakė 
vyriausiajai tarnaitei savo sielvartą. Norėdama išsiblaškyti, 
ėmė Kamarchona dažnai jodinėti į medžioklę. 

Vieną pavasario dieną, pasiprašiusi tėvą leidimo, Kamar- 
choha su savo tarnaitėmis persirengė džigitais ir išjojo į me- 
džioklę. Atjojusios į girią, nušovė keletą fazanų ir kitokių 
paukščių, daugiau jokių žvėrių neaptiko, 

Joja Kamarchona, mato — tolumoj dunkso kalnas, o jo 
viršūnė dangų remia. Nulėkė risčia to kalno linkui. 

Joja Kamarchona su tarnaitėmis, mato — Miške ganosi el- 
nias. Patiko jai elnias, panūdo žūt būt jį pagauti. 

— Sugaukite man elnią, — liepia ji mergaitėms, — tik strė- 
lių nelaidykite, arkanais gaudykite. 

Pasiėmė mergaitės, arkanus, ėmė supti ratu elnią. Sviedė 
kilpinį Chumajuna, nepataikė. Elnias prabėgo pro šacho duk- 
terį. Triskart metė arkaną pati Kamarchona, bet sugauti elnio 
nepavyko. Gėda jai buvo mergaičių, puolė elnią vytis. 

O elnias lėkė greičiau už paukštį. 

Šacho dukters žirgas buvo greitas kaip vėjas, bet ir jis ne- 
galėjo elnio pasivyti. 

Pagaliau nusiplūkė ir elnias, ir žirgas. Iš paskutiniųjų smuko 
elnias į olą. Nudžiugo šacho duktė, mano sau: „„Na dabar jį 
tikrai pagausiu.“ Įlindo į olą, tačiau oloje būta kitos angos, 
elnio pro ją iššokta ir pasprukta. Kamarchona vėl sėdo ant 
žirgo, vėl nusivijo elnią. Vijosi jį, vijosi ir prijojo tą kalną, 
kur Zijadas kaimenę ganė. 

Pamatęs, kad kažkoks raitelis vejasi elnią, paėmė galiū- 
nas Zijadas svilksnį, įdėjo akmenį ir paleido. Akmuo pataikė 
elniui į ragą ir jį numušė. 

Elnias griuvo žemėn. Supyko Kamarchona, išsitraukė kardą 
iš makščių ir sako: 

— Ei tu akiplėša piemenyl! Jei tik būčiau panorėjusi, se- 
niai būčiau nudėjusi tą elnią. Man reikėjo gyvą jį pagauti. 
Kaip drįsti šaudyti į svetimą žvėrį? | 

Staiga iš kitapus uolos liuoktelėjo didžiulis tigras. 

Išsigandęs šacho dukters žirgas davėsi atatupstas. Kamarcho: 
na nukrito nuo žirgo ir į kardą susižeidė ranką. 

O galiūnas Zijadas, išvydęs tigrą, įsidėjo į svilksnį akmenį, 
prisitaikė. 

Jau tigras buvo bepuoląs šacho dukterį, bet akimoju akmuo 
trenkė jam į galvą. Tigras nuvirto negyvas. 

Pribėgo Zijadas prie šacho dukters, žiūri — guli be žado 
sužeistas jaunikaitis. Zijadas greit nusivilko marškinius, nu- 
plėšė vieną rankovę ir aprišo Kamarchonai žaizdą. 

„Reikia gelbėti vargšą jaunikaitį — pamanė E gaila bū- 
tų, jei žūtų tuščiai.“ 


Pasėmė jis vandens, apšlakstė sužeistajam veidą, o tas nė 
krust. „Reikia kepurę nuimti — nusprendė Zijadas,— duosiu 
vandens atsigerti.“ 

Nuėmė jis jaunikaičiui kepurę, išsidraikė juodos garbanos, 
ir pamatė Zijadas, kad čia guli jo mylimoji Kamarchona. 

Kad kiek iš sielvarto pats būtų netekęs amo galiūnas Zija- 
das. i | 

— Pakelk galvą, brangioji, nekankink manęs. Norėjai mane 
kardu nukirsti — kirsk. Tik negulėk be žado, pakelk galvelę — 
meldė Zijadas. 

Netrukus mergaitė pradėjo gaivelėtis. Atmerkė akis, ma- 
to: piemens veidu ašaros ritasi, geriau įsižiūrėjo — pažino mie- 
ląjį savo Zijadą ir vėl nualpo. 

Tuo tarpu viena po kitos atjojo tarnaitės. Mato — guli nu- 
dobtas tigras, šacho duktė be sąmonės, o kažkoks piemuo, 
prie jos palinkęs, veidą šlaksto vandeniu. 

Mergaitės skubiai nušoko nuo arklių. Chumajuna paguldė 
sau ant kelių šacho dukters galvą, pati verkia, mergaitę gai- 
vina. Tik dabar Kamarchona atsipeikėjo. 

Suskato mergaitės kuo greičiausiai į šacho rūmus grįžti, 
bet Kamarchona pasipriešino. 

— Kol man žaizda užgis, niekur iš čia neisiu. 

Buvo tame daikte šaltinis, o prie jo augo du ūksmingi me- 
džiai. Paguldė mergaitės po medžiais šacho dukterį, o ji mąs- 
to: „Pažino mane galiūnas Zijadas, ar nepažino?“ 

Ir klausia jį vylingai: 

— Nuo kada čia arklius ganai? 

Zijadas atsako: 

— Nuo tada, kai tavo tėvas mane išvarė. 

Šacho duktė meldžia Zijadą atleidimo: 

— Mano kaltė. Negebėjau tėvą permaldauti, kad tavęs 
nevarytų. 

Nudžiugo Zijadas ir pašaukė šavo. įtėvį. 

— Reikia gražiai pavaišinti brangiąsias viešneles, — sako se- 
nasis piemuo. : 

Atnešė jis iš kišlako didžiulį katilą, užkūrė po juo ugnį, 
pavaišino mergaites plovu, pagirdė kumysu. | 

Praėjo penkiolika dienų, šacho dukters žaizda ėmė gyti. 

Dabar paklausykite, kas atsitiko šachui, jos tėvui. Jau 
visas mėnuo suėjo, kai Kamarchona išjojo į medžioklę ir din- 
go be žinios. 

Pašaukė šachas vieną karžygį ir sako: 

— Štai jau mėnuo kaip nėra žinios apie mano dukterį, tai- 
sykis į kelionę ir sužinok, kur ji. Surask ir atgabenk į rūmus. 

O šis karžygis jau seniai šacho dukterį geidė vesti. Nu- 
džiugo išgirdęs šacho įsakymą ir bemat susiruošė į kelionę. Pa- 
siėmė džigitus ir išjojo. 

Jojo penkias dienas, rado šacho dukterį ir mato: sėdi ji po 
medžiais ir šnekučiuoja su galiūnu Zijadu. Išvydo karžygis, 
ir jį suėmė pavydas. 

Bijodamas, kad neišsprūstų piktas žodis ir neįžeistų padi- 
šacho dukters,“nušoko jis nuo žirgo, pasisveikino ir sako: 

— Tėvas susirūpinęs, mane siuntė jūsų ieškoti. 

Juodu pakvietė jį pietų. Karžygis išsiėmė iš churdžuno ąso- 
tį vyno. Mergaitės išpilstė vyną. Išgėrė karžygis dvi taures, 
galva jam apsisuko, akyš paraudo. Ėmė jis užgaulioti galiūną 
Zijadą, kliaučių ieškoti. 

— Ko čia šiaušies prieš mane? — suriko mušeika, pašoko 
ir smogė kumščiu galiūnui Zijadui. Įsižeidė Zijadas ir atsimo- 
kėjo tuo pačiu: taip trenkė atvykėliui, kad tas griuvo negy- 
„vas. 2 

Tada Zijadą puolė kiti džigitai ir prasidėjo grumtynės. 

Zijadas visus apgalėjo ir sako šacho dukteriai: 

-— Pavojinga dabar man čia pasilikti. Jojam į kitą šalį. 

Šacho duktė išsiuntė savo mergaites pas šachą ir įsakė: 

— Jeigu tėvas teirausis apie mane, sakykite, kad Kamar- 
chona iškeliavo į kitą šalį. 

Mergaitės verkdamos grįžo į miestą. 

O galiūnas Zijadas ir šacho duktė atsisveikino su senuoju 
piemeniu, šoko ant žirgų ir leidosi į kelionę. Joja joja, susto- 
ja pamedžioti, vėl joja. 

Taip po kelių dienų jie pasiekė Gerato miestą. Jame vieš- 
patavo šachas Huseinas Mirza. 

Apsigyveno juodu karavanų užeigos namuose. Galiūnas sto- 
jo dirbti prie kalvio. Netrukus jis vedė Kamarchoną. 

Atėjo kartą pas Zijadą vienas toks turtuolis ir sako: 

— Kam judviem gyventi karavanų užeigos namuose, netoli 
savęs radau jums namelį. k 

Patiko Zijadui namelis. Buvo užsidirbęs kiek pinigų, atidavė 
juos ir persikėlė su pačia į tą namelį. 

O tasai turtuolis turėjo tarną, buvusį plėšiką. Pasišaukė 
jį turtuolis ir sako: | 

— Šįvakar niekur neišeik. Turėsi darbo. 

Vidurnaktį juodu nuėjo su plėšiku į Zijado namus. Turtuo- 
lis buvo sumanęs nužudyti Zijadą, kai jis užmigs, o jo pačią 
Kamarchoną pasigrobti sau. 

Tačiau Kamarchona išgirdo žingsnius ir pažadino vyrą. Zi- 
jadas -skubiai atsikėlė ir mato — prie namelio stovi du žmo- 
nės. 

Po priegalviu jis turėjo durklą, pasiėmė jį ir susigrūmė su 
plėšiku. Paskui parvertė ant žemės turtuolį. 

Turtuolis maldauja: 

— Paleisk mane, pasigailėk! 

Zijadas sako: 

— Tuščia jo, paleiskim tą niekšą. Tegu kuo greičiau nešdi- 
nasi lauk ir tegu paliauja plėšikavęs. - 

Turtuolis parbėgo namo ir mąsto: „O gal jį apskundus ša- 
chui?" Ir nuėjo į rūmus. 

Tuose rūmuose sėdėjo soste Huseinas Mirza, BaaiD ias di- 
džiūnų. 

Atėjo turtuolis ir skundžiasi: 

— Didysis šache, neseniai atkeliavo į mūsų miestą bena- 
mis valkata, atsivedė jauną merginą. Maniau, kad jie būsią 
dori žmonės, pardaviau jiems namus, o jie mane apkūlė, suža- 
lojo... Nubausk, valdove, niekingą valkatą, išvyk jį iš miesto. 

Supyko šachas Huseinas Mirza ir sako: 

— Per maža bausmė išvyti iš miesto, jį reikia nugalabyti. 

Jis nusiuntė sargybinius pas Zijadą. 

Atėjo sargybiniai, suėmė Zijadą ir Kamarchoną, rankas 
jiems surišo ir nusivedė į rūmus. Kai tik Huseinas Mirza pa- 
matė šacho dukterį Kamarchoną, viską pasaulyje užmiršo ir 
sako Zijadui:. 

— Kur tu gavai tokią gražuolę, iš kur ji? Ar tik nebūsi 
pasigrobęs, galvažudy? | 

— Klauskite ją pačią, — atsakė Zijadas. 

— Palik gražuolę čia, o pats nešdinkis;— sako šachas Zi- 
jadui: 

Bet Zijadas priešinasi, neina. Įtūžo šachas, pašaukė bude- 
lius, įsakė nugalabyti Zijadą. 

Veda tie galiūną Zijadą žudyti. Pasimuistė jis, virves nu- 
traukė, budelius išblaškė ir pabėgo pas savo šeimininką kalvį. 

— Netoli nuo čia yra ola, pasislėpk joje, o aš eisiu į mies- 
tą, pasiklausysiu, ką žmonės šneka. Ryt užsuksiu pas tave ir 
viską papasakosiu. 
Dabar paklausykite, kas nutiko šacho dukteriai. 

Iš pradžių šachas gražumu ją kalbino: 

— Apipilsiu tave auksu, turėsi daugiau lobių už visas ki- 
tas šachų dukteris, lik mano rūmuose ir būk man ketvirtoji 
žmona. 


Tačiau Kamarchona nesidavė palenkiama. Supyko šachas. 
Jo sode, požemy, buvo slaptas kalėjimas, apie kurį rūmininkai 
nieko nežinojo. Ėmė šachas ir įmetė Kamarchoną į tą kalėjimą. 
O kai išgirdo, kad Zijadas pabėgo, įsakė visus miesto vartus 
uždaryti ir bėglį pagauti. Gaudė gaudė jo tarnai Zijadą ir vis 
tiek nepagavo. 

Stojo vakaras. Atėjo kalvis į olą, kur Zijadas buvo pasi- 
slėpęs, ir ėmė juodu tartis, ką toliau daryti. Kiek pamąstęs, 
kalvis sako: 

— Šachas turi vizirį Ališer Navoji. Eik pas jį ir visas savo 
nelaimes išklok. Jis teisingas žmogus, padės tau bėdoje. 

— Gerai,— tarė Zijadas.— Taip ir padarysiu. 

Vidurnaktį išlindo jis iš olos, nuėjo į Ališer Navoji namus. 
Pasibeldė ir sako: 

— Esu atvykęs iš tolo pas šlovingąjį Navoji patarimo sia: 
šyti, Įsileiskite mane. 

Ališer Navoji kaip paprastai dar nemiegojo. Jis ligi išnak- 
tų, o kartais ligi pat ryto kurdavo eiles. Atėjo tarnaitė pas jį ir 
sako: 

— Džigitas iš tolimų kraštų atvyko jūsų patarimo prašyti. 

— Įleiskite jį, — sako Ališer Navoji. 

Įžengė Zijadas, pasisveikino, savo negandas išklojo. 

"Navoji nuramino galiūną: 

— Nesirūpink. Šachas nenužudys Kamarchonos. Ryt. suži- 
nosiu, kur ji, ir tau pranešiu. 

Kitą dieną Ališer Navoji nueina į šacho rūmus ir vaikš- 
čioja po sodą. Jis buvo girdėjęs, kad šachas turi požeminį ka- 
lėjimą. 

Vaikštinėja sau Ališer Navoji po sodą, sodininką sutinka. 
Nusilenkė sodininkas viziriui, gėlių puokštę padavė. Sodinin- 
kas prižiūrėjo ne tik sodą, bet ir kalėjimą. Tik niekas, be Na- 
voji, to nežinojo. 

Ališer Navoji klausia sodininką: 

-— Gal žinai ką apie gražuolę, kuri požemyje sėdi? 

— Žinau. pone, — atsako sodininkas.— Pats šachas liepė 
įmesti ją į kalėjimą. V 

Parėjo Ališer Navoji namo ir davė žinią Zijadui, kad Ka- 
marchona sveika ir gyva. O savo žmonėms liepė kasti pože- 
minį urvą į šacho sodą. 

Per tris dienas urvas buvo iškastas ir Kamarchona išvaduo- 
ta. Nuvedė ją į Ališer Navoji namus, kur jai būstas buvo pa- 
ruoštas. 

Ir sako Navoji Zijadui: 

— Mano namuose nei tavęs, nei Kamarchonos niekas ne- 
skriaus. Gyvenkite čia ramiai ir laimingai. 

Trejus metus išgyveno Navoji namuose Zijadas su Kamar- 
chona. Jie čia ir sūnaus susilaukė. Jis jau vaikščioti buvo pra- 
dėjęs. Eina kartą Ališer Navoji per sodą, mato — sėdi vaiku- 
tis, vandenyje taškosi. Paėmė jį ant rankų, gėlių davė. Priėjo 
prie Žijado durų ir girdi, kaip tas sako: 

— Neverk, brangioji mano Kamarchona, žinau, kad motinos 
ilgiesi. Neverk, nusiramink... Man širdį taip pat sopa, gimtąjį 
kraštą prisiminus. 

Išgirdęs tai, Ališer Navoji užėjo pas juos. Kamarchona nu- 
sišluostė ašaras, atsistojo, nusilenkė Ališer Navoji, o jis ir 
sako: 


/ 

— Neliūdėk, nesikrimsk. Pakentėk dar mėnesį, tada aš pats 
nugabensiu jus į jūsų šalį ir tavo tėvui viską išaiškinsiu. 

Prabėgo mėnuo. Pasiprašė Ališer Navoji šacho leidimo ke- 
liauti, pasiėmė keturis ištikimus džigitus ir ėmė rengtis į ke- 
lionę. Prieš savaitę iki kelionės džigitai slapta išgabeno iš 
miesto Kamarchoną su Zijadu ir paslėpė kalnuose: Baigęs 
ruoštis Ališer Navoji leidosi į kelionę. Pakeliui užsuko į kal- 
nus ir pasiėmė drauge Kamarchoną ir Zijadą. 

Ne vieną dieną jie keliavo, ilgą kelią sukorė ir pasiekė 
Kamarchonos gimtinę. Išgirdo šachas Sultanas, kad per jo 
kraštą Ališer Navoji traukia, ir išsiuntė džigitus svečio pasi- 
tikti. Paviešėjęs keletą dienų, Ališer Navoji gavo kvietimą 
apsilankyti šacho Sultano rūmuose. 

— Būkite pasveikintas, — sako šachas,— kokie reikalai jus 
čia atvijo? 

Ališer Navoji atsako: 

— Atvykau prašyti atleidimo dviem. nusikaltėliams. Jeigu 
jiems atleisite, paviešėsiu dar pas jus, jei neatleisite — tuoj 
išvyksiu. 

Šachas Sultanas sako: 

— O didysis Navoji, jeigu nusikaltėliai būtų net mano tėvą 
nužudę, jūsų prašomas, vis tik jiems atleisčiau. Prašom pasa- 
kyti, kas jie tokie? 

Sulig tais šacho žodžiais Ališer Navoji liepė pašaukti Ka- 
marchoną ir Žijadą. Įėjo Kamarchona ir puolė tėvui į glėbį. 

Šachas pravirko iš džiaugsmo. Jis buvo manęs, kad jo duk- 
tė seniai Žuvusi. 

— Kur buvai dingusi, dukrele? 

Dabar priėjo prie jo galiūnas Zijadas. Šachas Sultanas no- 
rėjo jį išvyti, bet Ališer Navoji priminė duotąjį žodį. Sulta- 
nui beliko tik pripažinti piemenį Zijadą savo žentu. 

Paviešėjęs pas šachą kelias dienas, Navoji pargrįžo namo 
į Gerato miestą. 

O galiūnas Zijadas ir Kamarchona visą amžių geru žodžiu 
jį minėjo. 

NARSUSIS DRAUGAS CGAIRATAS 


Sako, kadaise Siska šias vienoje šalyje chanas Kagaras. 
Kartą patraukė jis į medžioklę. "Prijojo upės krantą, norėjo 
žirgą paglrdyti, tik žiūri — prie vandens sėdi gražuolė, panaši 
į sidabro mėnulį, ir džiovinasi ilgus plaukus, spindinčius kaip 
saulė, 

Šniojo rimbu savo žirgui chanas Kagaras, tas davėsi į prie- 
kį. Ištiesė ranką chanas, norėdamas pastverti gražuolę, tačiau 
ji tyliai paniro. į vandenį ir dingo gelmėje. 

"Blaškėsi chanas pakrante čia į vieną pusę, čia į kitą, į priekį 
ir atgal, bet mergelės daugiau nebeišvydo. 

Nepažįstamosios gražuolės vaizdas lyg ugnis degino jam 
širdį. Užmiršti jos chanas Kagaras niekaip neįstengė. 

Chano Kagaro sūnus. Tursunas turėjo artimą draugą, džigitą 
Gairatą, kilusį iš prastuomenės. Juodu buvo pASISS „Tegul 
pavirsta akmeniu tas, kas draugą išduos.“ 

Kartą chano sūnus Tursunas medžiojo su savo d auzi Gai- 
ratu upės krantuose, tose pačiose vietose, ir išvydo gražuolę, 
bedžiovinančią plaukus. 

Tursunas iš pirmo žvilgsnio pamilo gražuolę ir nustėro lyg 
būtų strėle pervertas. 

Pamačiusi jaunikaičius, gražuolė nusišypsojo, paniro į van- 
denį ir dingo. 

Nusiminęs Tursunas stvėrėsi už galvos ir ėmė keikti nelem- 
tą savo dalią. Gairatas buvo sumanus, išmintingas jaunuolis. 
Jis tarė: | 

— Ar tik ši mergelė nebus perė. Paprastiems mirtingie- 
siems nevalia bendrauti su ne šios žemės būtybėmis. 

— Bet aš pamilau ją, ir be jos nebėra man gyvenimo; — 
aimanavo Tursunas. 

Ant upės kranto sėdėjo Beni žvejas. Išgirdęs jaunikaičių po- 
kalbį, jis tarė: 

— Ši mergelė — perė. Ji gyvena upės dugne, povandeninė- 
je karalystėje, ir tik retkarčiais išplaukia į paviršių savo nuo- 
stabių plaukų džiovinti. Dėl tokios mergelės verta į vandenį 
šokti. 

— Negi tu, seni, man siūlai nusiskandinti? — piktai pa- 
klausė Tursunas. | 

— Ne,— atsakė žvejas— aš tik sakau, kad jei kas tikrai 
myli, tas nebijo nei ugnies, nei vandens. 

Žvejo žodžiai užgavo Tursuną. 

— Pasakyk, seni, kaip patekti į povandeninę karalystę! Tu 
turėtum žinoti. 

— Pergalėjęs baime, nusileisk nendre,—- atsakė senis. 

-— Paimk man. už rankos,— paprašė Tursunas Gairatą,— ir 
parodyk kelią. 

— Esu tavo draugas, eisiu su tavim, — pasakė Gairatas. 

Paėmė jis draugui už rankos ir nusivedė. Juodu priėjo nen- 
dryną, kur matė sėdinčią perę, ir stipriai užsimerkę paniro į 
vandenį. Tik pasiekę upės dugną ryžosi atsimerkti. 

Žiūri — ogi priešais juos neapsakomo gražumo miestas su 
gatvėmis, namais, prekyvietėmis, karavanų užeigomis. Į visas 
puses skuba žmonės, tik joja ne ant asilų ir arklių, o ant di- 
džiulių šamų ir eršketų, gena ne kaimenes avių ar ožkų, o bū- 
rius įvairiausių žuvų. 

Stebėjosi jaunuoliai, vaikštinėdami povandeninio miesto 
gatvėmis, pagaliau pasibeldė į pirmų pasitaikiusių namų var- 
tus. Pro dureles pažvelgė senelė. | 

— Ai ai — nustebo ji — Ko ieškote pas mus po vandeniu 
jūs — žemės, kaitros. ir troškulio vaikai? Kokie ketinimai at- 
vedė jus čia? 

— Mes pasiklydome, senele,— šokosi raminti ją Gairatas— 
ir netyčia atsidūrėme upės dugne. Priimkite mus nakvynės. 
O gal povandeninės karalystės žmonės nepažįsta vaišingumo? 

— Prašom užeiti, — pakvietė senutė, — jauskitės kaip namie. 

Priglaudė senutė Tursuną ir Gairatą, pavaišino juos plovu 
su žuvimi, paklojo patiesalus, nuregztus iš virvių ir žalių dumb- 
lių. Palikdama juos vienus, senutė tarė: 

— Neikit nakčia į gatvę, sūneliai. Dantingos lydekos sergs- 
ti mūsų kiemus. Nespės gražuolė kaselės išpinti, o lydekos 
jau bus prarijusios patį narsųjį. 

Tai tarusi, išėjo į savo kambarius. 

„Nors drėgna buvo gulėti ant dumblinių patiesalų, Tursunas 
bemat užmigo, o Gairatas ilgai vartėsi nuo vieno šono ant kito. 
Pagaliau jis tyliai pakilo ir pažvelgė laukan. Per vandenį skver- 
bėsi žalia mėnulio šviesa, ir viskas buvo gerai matyti. Lauke 
jokių lydekų nebuvo. 

Gairatas išėjo į miestą ir patraukė link krištolinių povan- 
deninio karaliaus rūmų. Apsuko aplink, apžiūrėjo. ,„Veikiau- 


siai toji perė čia gyvena“, — pagalvojo jis ir sugrįžo į senutės 
namus. 

Rytą senutė pakvietė juos pusryčių, pavaišino žuviniais val- 
giais. 


Gairatas sako: 

— Kam gąsdinote mus, močiute, baisiomis lydekomis? Visą 
naktį basčiausi gatvėmis ir nė vienos lydekos nemačiau. Pra- 
šom pasakyti, kas gyvena krištolo rūmuose? 

Gudriai šyptelėjusi, senelė atsakė: 

— Ai ai, koks neklaužada! Rūmuose gyvena povandeninės 
karalystės valdovas ir vienturtė jo duktė, perė, kurios plaukai 
spindi kaip saulė. 

Sulig. šiais žodžiais Tursunas išbalo, ir senelė tuoj pastebėjo, 
kad jis tartum nesavas. Ji pridūrė: 

— Karaliaus duktė graži, tokia graži, kad visi, kas ją pa- 
mato, praranda ramybę ir išsikrausto iš galvos. Kai tamsią nak- 
tį ji atveria akis, mūsų povandeninėje karalystėje taip nu- 
švinta kaip pas jus, viršuje, per patį šviesųjį saulėtą vidurdienį. 

— Iš kur jūs, močiute, viską žinote? — nustebo Tursunas. 

-— Visi vandens gyventojai žino, tai kaipgi aš nežinosiu? 
Juk aš esu mūsų perės auklė. 

— Ar eisite šandien į rūmus? 

— Eisiu. 

— Jei matysite perę, pasakykite: „Du jaunikaičiai atke- 
liavo. Keista, kad nenuskendo.“ | 

— Oi džigitai, ar kokių kėslų nesugalvojote? Nieko aš 
karalaitei nesakysiu. 

Ir išėjo į rūmus. 

Rūmuose senutė tvardėsi prikandusi liežuvį, bet neiškentė 
ir išplepėjo karalaitei: 

— Du jaunikaičiai atkeliavo. Keista, kad nenuskendo. 

— Šaunuoliai, ne iš bailiųjų — nusijuokė perė ir ėmė vai- 
šinti senutę. 

Kai auklė rengėsi namo, perė davė jai gabalėlį krištolo ir 
angliuką. 

— Perduok jiems, aukle, — tarė perė,— ir tik tiek, daugiau 
nė žodžio nesakyk. 

Grįždama namo senutė pagalvojo: ,,„Vargas man, nelaimin- 
gajai! Karalaitė kažką bus sumaniusi. Teks man galvą padėti.“ 
Numetė ji ant kelio krištolą ir angliuką ir nuėjo tolyn. 

Nė dešimties žingsnių nenužengė, tik toptelėjo jai: „„Kara- 
laitė supyks sužinojusi. Ir vėl negerai.“ | 

Grįžo auklė, surado krištolą ir angliuką, nunešė jaunikai- 
čiams. 

— Kad ją kur! Perė tyčiojasi iš mūsų. Kuriems galams tas 
krištolas ir angliukas? Mes vos gyvasties nepalydėjom, į van- 
denį šokome, ir štai koks atpildas! — sušuko Tursunas. 

O Gairatas prieštarauja: 

— Ne, čia kažkas ne taip. Reikia pagalvoti. 

— Galvok, kad nori, o aš negalvosiu. 

— Supratau, — ūmai tarė  Gairatas,— krištolas reiškia: 
„Nesirodykit dieną, šviesoje“, o angliukas rodo: „Ateikite nak- 
čia“, 

Kai tik sutemo, draugai patraukė į rūmus. Prie vartelių jų 
laukė tarnaitė. 

— Tu, Gairatai, lik sergėti, o aš eisiu į sodą, — pasakė Tur- 
sunas. 

Gairatas liko, o Tursunas nuėjo į sodą ir susitiko su pere. 

— O kur tavo draugas? — paklausė mergelė.— Ar jis į ma- 
ne nė pažvelgti nenori? 

— Jis eina sargybą. 

Perė ir Tursunas kiaurą naktį vaikštinėjo po sodą. 

Tik štai atbėga tarnaitė, ir Tursunas atsisveikino su kara- 
laite. 

Kitą naktį Tursunas vėl įsakė: 

— Tu, Gairatai, sergėk! 


145 
10. Uzbekų pasakos 


Ir vėl karalaitė nusijuokė Išvydusi Tursųną ir paklausė, 
kur Gairatas. | 

— Jis eina sargybą, saugo chano sūnaus ramybę! — išdrožė 
Tursunas. 

Vėl perė su Tursunu vaikštinėjo sodo takeliais. 

Šešias naktis Gairatas budėjo prie rūmų sodo vartelių, o 
septintą pasakė Tursunui: 
 — Mums reikia grįžti namo. Susitark su karalaite, išga- 
bensim ją iš povandeninės karalystės, ir tu iškelsi vestuves sa- 
vo tėvo rūmuose, | 

— Nekišk nosies ne į savo reikalus, — prieštaravo Tursu- 
nas.— Kaip drįsti man, chano sūnui, nurodinėti? 

— Metas trauktis. Jaučiu, kad mes sekami. Ir aš pavargau 
budėdamas. 


— Gali nebevargti. Nesekiok paskui mane. Aš pats apsi- 
ginsiu, jei reikės. | 

Gairatas pasijuto įskaudintas ir nebėjo su chano sūnum 
prie rūmų. Kai Tursunas nuėjo į sodą, perė vėl pasiteiravo, kur 
esąs jo draugas. Tursunas įtūžo. Jis sušuko: 

— Kas jums tas paprastas džigitas, karalaite, jei su jumis 
esu aš, chano sūnus? 

— Jis narsus karys ir ištikimas draugas,— pasakė perė,— 
aš noriu jį Matyti ir kalbėtis su juo. 

„Perė žengė prie vartelių, norėdama pamatyti Gairatą. 

Pykčio pagautas Tursunas išsitraukė kalaviją ir užtvėrė 
karalaitei kelią. Išsigandusi ji sušuko. Atsidarė rūmų durys, ir 
iš visų pusių subėgo kariai su kardais, Tursunas bandė spruk- 
ti, bet jau buvo per vėlu. 

Dabar pasiklausykite, ką veikė Gairatas. 

Kitą rytą mato jis — chano sūnus negrįžęs. Tada Gairatas 
paprašė senutę parandžos ir šydo veidui prisidengti, apsi- 
siautė ir nuėjo į turgų pasiklausyti, ką žmonės šneka. 

Turguje Gairatas sužinojo, kad nakčia karalaitė buvo už- 
tikta sode su nepažįstamu jaunikaičiu. Povandeninis karalius 


supyko ir įsakė įmesti į šaltąją ir savo dukterį perę, ir jauni- 
kaitį. 

Gairatas nepametė galvos, nusipirko turguje didžiulį pa- 
dėklą, 'prikrovė sviestinių paplotėlių, saldumynų ir patraukė 
prie karaliaus kalėjimo. 

— Ei, moteriške, kur lendi? — suriko 'sargybiniai.— Čia ei- 
ti draudžiama. 

Padaręs tokį balsą kaip senės, Gairatas ėmė gailiai mal- 
dauti: 

'"— Sūneliai mieliausieji, argi nepažįstate manęs? Juk aš mū 
sų karalaitės auklė, nešu jai valgyti. Įleiskite mane pas ją, o 
jeigu ne — gali prastai jums baigtis. 

Tai sakydamas Gairatas įbruko kiekvienam sargybiniui po 
auksinį pinigą, ir dar žvairaakis nė mirktelt nespėjo, o jis jau 
įsmuko į kalėjimą pas perę. 

Dabar jis atskleidė šydą ir žemai nusilenkęs prabilo: 

— Neišsigąsk, gražioji pere, aš esu Tursuno draugas ir dė- 
lei mūsų draugystės atėjau išvaduoti taves. Apsisiausk paran- 
dža, užsidenk veidą. Sargybiniai pamanys, kad tai tavo auk- 
lė, o ne tu. 

Vylingai nusišypsojusi, perė paklausė: 

— Ar tik iš draugystės atėjai čia. Gairatai? 

Paraudo Gairatas, nuleido akis. Perė apsisiautė parandžą, 
nuleido šydą ir, niekieno nepažinta, išėjo iš kalėjimo. 

Povandeninės viešpatijos karąlius liepė atvesti pas jį į teis- 
mą nusikaltusią dukterį ir nežinomą jaunikaitį. Sargybiniai ra- 
do kalėjime vietoj karalaitės. jauną džigitą ir — ką beveiksi — 
atvedė. jį su Tursunu prie sosto. 

"— Kas čia dabar? — nustebo karalius.— Kur mano duktė? 

— Leiskite man žodį tarti, jūsų povandenine didenybe,— 
kreipėsi į karalių Gairatas.—- Jūsų duktė karalaitė čia nieku 
dėta. Sargybiniai apsiriko tamsoje ir metė šešėlį šviesiam jū- 
sų dukters vardui. 

— Kas esi ir ką čia veiki su savo bendru mano valdose? 

— Mudu medžiojome su draugu ir netyčia nuskendome 
upėje, — atsakė Gairatas— Į jūsų miestą patekome taip pat 
netyčia ir nežinodami kur eiti nusigavome į rūmų sodą, norė- 
dami prigulti ir pailsėti. Čia mus ir suėmė, o karalaitės mes nė 
matyti nematėme. 

Tokius žodžius išgirdęs, karalius leido jaunikaičiams gy- 
venti povandeninėje viešpatijoje tiek. kiek jiems patiks. 

— Kai įsigeisite grįžti į savo tėviškę, kaitros ir troškulio 
kraštą, praneškite man, aš įsakysiu jus palydėti, — tarė karalius 
ir atsisveikino su jais. 

Nudžiugo Tursuhnas, kiauras dienas ir naktis leido pramo- 
gaudamas. Nepraleido nei vienos puotos, nei vienų iškilmių, 
nei vienos medžioklės. 

Parėjo kartą iš rūmų jų šeimininkė senutė susikrimtusi ir 
ėmė raudoti: 

— Vargšelė mūsų karalaitė verkia. Ją leidžia už jūsų ka- 
raliaus sūnaus. Prašo jūsų pagalbos. 

Tursunas vėl užsiplieskė ir tarė: 

— Ką darysime, Gairatai? Aš noriu imti perę už pačią. 

— Pirma reikia padėti karalaitei išvengti nekenčiamų pirš- 
lybų. 

Nakčia, nors grėsė mirtinas pavojus, Gairatas įsmuko į rū- 
mus, pasimatė su pere ir prikalbino ją bėgti. 

Tą pat naktį perė slapta spruko iš rūmų ir išvedė jauni- 
kaičius iš povandeninės karalystės. Ant kranto jie pasiėmė žir- 
gus, kuriuos buvo palikę pas žveją, ir nujojo į chano sostinę. 

Tegu jie sau joja, o jūs pasiklausykite, ką tuo tarpu veikė 
chanas Kagaras. 

Ilgai laukė chanas sūnaus grįžtant iš medžioklės, galop su-- 
sirūpino. Suvadino savo kiemiškius ir įsakė: 

— Tučtuojau suraskite Tursuną! 

Į visas šalis pasklido rūmininkai chano sūnaus ieškoti. 

Tie, kur nujojo prie upės, mato — joja Tursunas, gyvas ir 
sveikas. sw Gairatu ir gražuole perė. 

— Jokite į priekį ir pasakykite tėvui, — pasakė Tursunas 
rūmininkams,— kad aš atvykstu ir vežuosi sužadėtinę, povan- 
deninės viešpatijos karaliaus dukterį. 

O chanas Kagaras, išgirdęs, kad tikras sūnus dabar jau 
jam varžovas, sumanė klastą. Įsakė savo patikėtiniui, piktam 
burtininkui Džadugarui, nugalabyti Tursuną, 0 pats ėmė tai- 
syti iškilmingą puotą. 

* Tuo metu jaunikaičiai su gražuole nerūpestingai jojo sos- 
tinės linkui. Kur buvęs kur nebuvęs, ant pakelės tuopos nu- 
tūpė: juodas varnas ir ėmė krankti: 

— Kraan, kraan, kraan! 

Apsiniaukė gražuolės perės veidas ir ji paklausė: 

— Ką sako šis išmintingas paukštis? 

— Ar verta paisyti kokio paukštpalaikio.— atrėžė Tursu- 
nas, įtempė lanką ir jau leis strėlę į varną. | 

— Ne,— stvėrė Tursunui už: rankos perė,— išaiškinkit man, 
ką pataria varnas, kitaip aš toliau nebejosiu. 

— Cha cha, ką gali patarti senas varnas, verčiau aš jį nu- 
šausiu. , 

Tačiau Gairatas, pridėjęs ranką prie širdies, tarė kara- 
laitei: 

— O pere, pirmasis „kraan“ reiškia — saugokitės. Antrasis 
„kraan“— chanas nori pražudyti Tursuną. Trečiasis ,,„kraan'“— 
chanas nori tave, karalaite. imti sau už pačią. 

Norėjo perė grįžti atgalios, bet Tursunas užginčijo: 

— Viskas neteisybė. 

Kol jie ginčijosi, sugaudė dūdos, sudundėjo būgnai, atsi- 
vėrė vartai, ir pasitiko juos raitas chanas Kagaras su palyda. 
Gavo visi joti-į miestą. 

Kai atvyko jie į rūmus, chanas paskyrė karalaitei keturias- 
dešimt tarnaičių ir nusiuntė ją į moterų pusę, o pats nusivedė 
sūnų už parankės į prašmatniai įrengtą menę ir tarė: 

— Sūneli mielas, širdie mano, prigulk ir pailsėk iš kelio- 
nės, kol taisoma puota tavo atvykimo garbei. 

— Nuostabus patalas jums paklotas,— nusilenkęs tarė bur- 
tininkas. Džadugaras. 


Tik spėjo Tursunas nusivilkti viršutinius drabužius, dar tik 
buvo beguląs, ūmai Gairatas puolė į priekį ir ėmė kardu ka- 
poti šilkinę antklodę, kuria buvo uždengta lova. 

— Ką darai, pamišėli? — sušuko Tursūunas, bet tuoj visi 
pamatė. kaip iš po antklodės ėmė šliaužti nuodingos gyvatės. 
Visi išsigandę išlakstė. Tik Gairatas liko. menėje, kol suka- 
pojo visas gyvates. 

Netrukus susirinko visi puotų sąlėje. Burtininkui davus 
ženklą, chanas Kagaras parinko dubenį plovo ir įsakė tarnui 
paduoti sūnui, sėdinčiam kitam gale, 

-— Sūneli, širdie mano, valgyk į sveikatą,— pasakė chanas. 

Dar nespėjo tarnas dviejų žingsnių žengti, tik pripuolė prie 
jo Gairatas, paėmė iš jo rankų dubenį, nešė pats, tačiau Už- 
kliuvo už kilimo, ir dubuo iškrito jam iš rankų. Plovas pa- 
„biro ant žemės, 

— Koks tu negrabus, Gairatai — nusijuokė Tursunas. 

Pribėgo chano skalikas, užėdė plovo ir čia pat nugaišo. 

Vakare chanas Kagaras pakvietė sūnų į sodą, bet Gaira- 
tas slapta davė ženklą neiti, ir Tursunas ėmė atsisakinėti. Ta- 
da chanas tarė: 

— Sūneli. širdie mano. sodo pavėsinėje gėrisi vakaro gai- 
va tavo sužadėtinė perė. Nejaugi nenorėsi pažvelgti į ją? 

Dabar Tursunas puolė bėgti į sodą ir nuskubėjo prie pa- 
vėsinės, pro kurios langą perė grožėjosi žemės gėlėmis. 

:— Mieloji mano! — sušuko Tursunas, bet šoko atatupstas 
15 siaubo. Iš krūmo išlindo slibinas ir puolė chano sūnų. 

Tursunas iš baimės davėsi į kojas, užmiršęs, kad turi kar- 
dą prie šalies. | 

Bet tuo tarpu atbėgo Gairatas ir susikovė su slibinu. 

Ilgai grūmėsi Gairatas su siaubūnu, kol pagaliau prisitaikęs 
kardu nurentė jam galvą. 

Perė pliaukštelėjo rankomis, ir Gairatas pastebėjo, kad 
keli lašai slibino kraujo užtiškę ant skaistaus jos veido. 

Pribėgo Gairatas prie pavėsinės ir ėmė atsargiai lūpomis 
rinkti užnuodyto kraujo lašus perei nuo skruosto. 

Tuo tarpu atsitokėjo Tursunas ir įtūžęs suriko: 

— Kaip drįsti bučiuoti mano sužadėtinę? 

— Slibino kraujas užnuodytas ir gali pakenkti mergelės gro- 
žiui, — ramiai atsakė Gairatas.— Aš neturiu skarelės, ir teko 
lūpomis valyti lašus. 

— Ne, tau kitkas galvoje. Aš įsakysiu nužudyti ir tave, ir 
neištikimą sužadėtinę. 

— Gairatas tiek gero yra tau padaręs, Tursunai,— liūdnai 
tarė perė,— o tu priekaištauji jam, šmeiži jį ir mane. Jis išti- 
kimas tavo draugas. 

— Taip, mudu su Tursunu, jauni būdami, esame prisiekę 
verčiau virsti akmeniu, negu išsižadėti vienas kito. Tegu aš 
pavirsiu akmeniu, bet nebebūsiu tavo draugas, Tursunai! 

Tai taręs, Gairatas suakmenėjo. 

Siaubo pagautas Tursunas leidosi bėgti iš sodo, 0 perės 
akys paplūdo meilės ir sielvarto ašaromis. Ašaros lyg lietus 
krito ant suakmenėjusio Gairato, ir ten, , kur nukrito ašara, ak- 
muo virto gyvu kūnu. 

Apkabino perė kietą šaltą akmenį ir ūmai pajuto, kaip jis 
atgyja. Pabučiavo perė Gairatą, ir jis stojosi priešais ją gy- 
vas ir galingas. 

Gairatas daug negalvojo, pagriebė perę į glėbį šoko su ja 
ant žirgo ir nudūmė. 

Chanas Kagaras. išvydęs perę Gairato glėbyje, išsižiojo iš 
nustebimo ir taip liko bežiopsąs. 

O chano sūnus Tursunas pabėgo iš rūmų, užsivilko dervi- 
šo drabužius ir dingo be žinios. 


Kadaise, labai seniai gyvenęs toks padišachas. Sako, jis 
buvęs teisingas ir protingas valdovas. 

Kartą pasišaukė jis vizirį. ir klausia: 

— Norėčiau žinoti, ką žmonės mano apie mane? 

— Jūsų kilnybe, mes buvome sušaukę žmones ir klausinėję, 
koks tas padišachas? Tačiau niekas teisybės nesakė. Todėl 
siūlau ryt vakare drauge su. manim persirengti pirkliais ir pa- 
traukti į miestą, užsukti į karavanų užeigas, į arbatines pasi- 
kalbėti su žmonėmis ir išgauti iš jų teisybę, — pasakė viziris. 

Patiko padišachui vizirio pasiūlymas. Vakare, persirengę 
prekiautojų drabužiais, jie nuėjo į arbatinę. Ten apsimetė 
atvykėliais pirkliais. 

Ir paklausė padišachas: . 

— O koks šio miesto valdovas, ar neskriaudžia jis savo 
valdinių? 

— Ilgiausių metų mūsų padišachui,— tarė vienas arbati- 
nės lankytojas.— Jis geras ir teisingas, he toks kaip kiti. 
Tačiau, nors jis skatina mokytis amatų, tikrų meistrų nepa- 
žįsta. Jeigu juos pažintų, seniai būtų pasiėmęs mane į rū- 
mus. Esu dailidė, nutašyčiau jam iš medžio nuostabų žirgą. 
Žirgas gebėtų lakioti padebesiais. 

Kitas lankytojas, pritardamas ano žodžiams, pasakė: 

— Esu kalvis. Jeigu padišachas vertintų tikrus meistrus, 
būtų pakvietęs manę į rūmus. Nukaldinčiau jam auksinę val- 
tele, tokią, kuri būtų gražiausia dovana būsimoms kartoms. 

Staiga įsiterpė trečiasis ir ėmė girti savo amatą. 

— Jeigu padišachas pakviestų mane į rūmus, pasiūdinčiau 
jam tokius drabužius. kurie tilptų į graikiško riešuto kevalą. 

Taip jie šnekėjosi iki vidurnakčio, kol pagaliau išsiskirstė. 
Kai arbatinėje nieko nebeliko, padišachas su viziriu sugrįžo 
į rūmus. 

Rytą padišachas pasikvietė visus tris meistrus. Siuvėjas 
paprašė trijų dienų laiko — tiek jam reikią žadėtiesiems dra- 
bužiams pasiūti. Kalvis paprašė dvylikos dienų auksinei val- 
telei nukalti, o dailidei prireikė keturiasdešimties dienų medi- 
niam arkliui nutašyti. Išklausė juos padišachas ir sutiko. 

Po trijų dienų atėjo į rūmus siuvėjas ir įteikė padišachui 
nuostabius drabužius. Padišachas perskėlė riešutą, norėdamas 
patikrinti, ar iš teisybės drabužiai telpa kevale. Keista, bet 
jie gražiausiai tilpo. Padišachas apipylė auksu siuvėją nuo 
galvos iki kojų ir pasiliko jį prie savo rūmų. 

Prabėgo dvylika dienų. Atvyko į rūmus kalvis ir atnešė 
žadėtąją aukso valtelę. Paleido ją į rūmų tvenkinį, ir mažytė 
grakšti valtelė nuplaukė sau. Visi žavėjosi kalvio darbu. 

Padišachas ir jį gausiai apdovanojo ir paliko prie savo 
dvaro. Ėjo diena po dienos, praėjo ir keturiasdešimt dienų, 
skirtų dailidei, o jo kaip nėra, taip nėra. 

Po keturiasdešimt dviejų dienų atvyko jis pagaliau su vi- 
sais savo įrankiais, sukrautais į arbą. Jis prašė atleisti už 
pavėlavimą. Arboje buvo medinio žirgo dalys. Kai jis sunarstė 

ir sudėliojo visas jas, žirgas sužvengė. Dailidė pirmas pabandė 
pabalnoti žirgą. Pasuko žirgui dešiniąją ausį — pakilo žirgas 
į padebesius, pasuko kairiąją — nusileido ant Žemės. 

Žiūrovai buvo taip nustebę, kad garsiai ėmė girti dailidę. 

Padišachas paliko ir jį savo dvare. 

Turėjo padišachas vienturtį sūnų. Kelias dienas jis plau- 
kiojo tvenkinyje aukso valtele. Kai nusibodo, sumanė pajo- 
dinėti mediniu žirgu po miestą. . 

Pasiprašė karalaitis tėvą, pasibalnojo žirgą, pasuko jam 
dešiniąją ausį ir staigiai pakilo į dangų. Išsigandęs jis užmir- 
šo, katrą ausį reikia pasukti, norint nutūpti žemėn, ir vis lėkė 
aukštyn. Lėkė lėkė, kol pamėgino pasukti abi ausis. Pasuko 
dešinę — dar aukščiau smigo į dangų, pasuko kairę — žirgas 
nusileido ant kažkokio stogo nepažįstamame mieste: Nulipo 
karalaitis nuo stogo, įėjo į vidų, mato — sėdi senutė ir verpia. 

— Prašom toliau, berneli, būsi svečias: Iš kur atėjai? Sės- 
kis, gal alkanas esi, — paklausė senutė. < 

— Ak močiute, — atsakė karalaitis — aš esu iš svečios ša- 
lies, pasiklydau ir čia atsidūriau. Jokio artimo čia neturiu. 

— Aš irgi jokio artimo neturiu, esu. viena kaip pirštas, 
būk man sūnus, — pasakė senutė ir nusivedė į kambarį, -paval- 
gydino, davė atsigerti. 

— Senele,— kiek pailsėjęs, pasakė karalaitis.— Turiu pini- 
gų, eisiu į miestą pavaikščioti. 

— Neik, sūneli,— atsakė senutė, — dabar mieste kas gyvas 
dreba dėl savo galvos. 

— O kas atsitiko, senele? 

— Mūsų padišachas turi dukterį, kuri jau seniai nebekalba. 
Padišachas apskelbė: „„Kas išgydys mano dukterį, tas gaus ją 
už pačią.“ Bet niekas nemoka jos išgydyti. Daugelis bandė: 
ir padišachai, ir karalaičiai, ir bekai. Padišachas visus nubaudė 
mirtimi ir pagarsino: „Jeigu per mėnesį mano duktė neprakal- 
bės, sunaikinsiu visą miestą!“ Užtat niekas ir nedrįsta vaikš- 
čioti gatvėmis, — pasakė senutė. 

Susimąstė karalaitis. „Negi jau neįmanoma išgydyti prin- 
cesės?" | | 

O balsiai sako: 

„ — Nesirūpink, senele, kaip bus taip, po miestą vis tiek 
noriu pasidairyti. | 

Patraukė karalaitis į turgų, žiūri: kažkoks žmogus laiko 
narvą Su papūga ir šaukia: „Pirkite pirkite! Atiduodu už 
tūkstantį auksinių ir nė grašio mažiau!“ 

Aplink jį susibūrę daug pirkėjų ir visi derasi. 

Netikėtai papūga prabilo, kreipdamasi į karalaitį: 

— Pirk mane, brolau, kad ir kiek tas žmogus užsiprašytų. 

Apstulbęs karalaitis atskaitė tūkstantį auksinių ir nupirko 
papūgą. Paėmė narvą ir jau buvo beeinąs namo pas senutę, 
bet papūga vėl prašneko: 

— Jeigu tau reiktų kokios pagalbos, sakyk. Aš tau pa- 
dėsiu! | 

Nudžiugo karalaitis ir klausia: 

— Ar gebėsime išgydyti padišacho dukterį? Štai kur man 
praverstų tavo pagalba. 

— Ji tikrai prabils, — sako papūga,— tik duok man žodį, 
kad išgydęs karalaitę, paleisi mane į laisvę. 

Jaunikaitis sutiko, o papūga vėl sako: 

— Kai nueisi pas karalaitę, paslėpk mane kur nors. kad 
galėčiau su tavim šnekėtis. Paseksiu tau dvi pasakas. Pasa- 
kos baigsis klausimais. Tu atsakinėk į mano klausimus, tada 
karalaitė prabils. 

Nuėjo karalaitis į rūmus ir pasisakė norįs karalaitę iš- 
gydyti. | 

— Gerai pagalvok,— sako padišachas. | 

— Vienai galvai — viena mirtis, — neatlyžta karalaitis. 

Padišachas, pasikvietęs liudininkus, nulydėjo jį pas kara- 
laitę. Karalaitė sėdėjo už šilko uždangos. Aplinkui, UžEBISNĖS 
kvapą, laukė padišacho kiemiškiai. 

Karalaitis paslapčiom * išsitraukė papūgą iš užančio ir pa- 
tupdė į greta stovintį ąsotį. 

— Ar lems man laimė, kaip ir tau, įsikurti karališkose 
menėse ir gerti vandenį iš auksinio ąsočio? — paklausė jis, 
kreipdamasis į ąsotį. 

— Tikrų tikriausiai,— atsiliepė papūga iš ąsočio.— Neliū- 
dėk, verčiau pasišnekėkime. 

— Aš esu svečias, tegu pirmas prabyla šeimininkas, — vis 
kreipdamasis į ąsotį atsakė jaunikaitis. 
 — Gerai, aš paseksiu tau pasaką. atidžiai klausykis, pas- 
kui aš tave klausinėsiu! — tarė papūga ir taip pradėjo: — La- 
bai seniai vienas turtingas padišachas turėjo neapsakomai 
gražią dukterį. Kai ji sulaukė mergystės mėtų, daug jaunikai- 
čių ėmė jai pirštis. Kiek princų, karalaičių ir bekų ji atstū- 
mė — nesuskaitysi. Karalaitei nė vienas nepatiko ir nė vie- 
nam ji nesirodė. 

Tėvas jau ėmė širsti ant jos, tada karalaitė susivadino 
visus piršlius ir tarė: 

— Kas parneš man dovanų tokį daiktą, kad niekas pana- 
šaus nebūtų nei matęs, nei girdėjęs, nei žinojęs — už to ir 
eisiu, vis tiek, kas jis būtų — padišachas ar elgeta. 

Išgirdę karalaitės užgaidą, atvyko trys broliai. Jie buvo 
patys protingieji ir garbingieji anų laikų žmonės. Pasitiko 
juos tarnai, išklojo karalaitės reikalavimus ir pridūrė: 

— Kuris iš jūsų ras tokį daiktą, tas ir gaus mūsų karalaitę. 

Iškeliavo trys broliai į tris pasaulio šalis ieškoti to, ko 
niekas niekada nėra matęs. Prabėgo gal penketas, gal šeše- 
tas metų, ir broliai skirtu laiku suvažiavo į sutartą vietą pa- 
rodyti vienas kitam, ką yra radę. 

Vyriausiasis brolis rado kilimą, kuriuo galėjai lakioti kur 
tik panorėjęs. 

Vidurinėlis rado veidrodį. Jame galėjai matyti tokią pa- 
saulio vietą, kokios tik užsigeisi. 

O jauniausiasis parnešė stebuklingą obuolį. Jeigu jo atsi- 
kąs mirštantis Žmogus — atgis, jei ligonis — pasveiks, jei se- 
nas — atjaunės. 

— Šitiek metų klajojame dėl karalaitės, — sako vyriausia- 
sis brolis, — nagi duokš savo veidrodį, pažiūrėsim, ką ji dabar 
veikia. Gal jau ištekėjusi? 

Pažvelgė jie į veidrodį ir mato — guli karalaitė mirties 
patale. 

Susikrimto broliai, greit susėdo ant skraidančio kilimo ir 
bemat atsidūrė karalaitės menėse. Davė jai kąsnelį obuolio, 

atgabentą jaunėlio, ji atsimerkė, o po kelių dienų ir visai pa- 
sveiko. . 

— O dabar,— pasakė papūga, baigdama sekti savo pasa- 
ką,— pasakyk, kuriam iš trijų brolių turėtų atitekti karalaitė? 

— Jeigu džigitai nebūtų turėję stebuklingo kilimo, jie 
nebūtų spėję laiku atsirasti, ir karalaitė būtų mirusi. Ji pri- 
valo tekėti už vyriausiojo brolio,— atsakė karalaitis. 

Karalaitė netarė nė žodžio. Visi išsiskirstė. Karalaitis slap- 
ta įsikišo papūgą užantin ir taip pat išėjo. 

Kitą dieną jis su papūga vėl atėjo į padišacho rūmus. Ka- 
ralaitės menėse susirinko daug žmonių. Tačiau princui pavyko 
slapta pakišti papūgą po priegalviu. 

— Ar bus lemta man kada nors gyventi tokiose menėse, 
gulėti ant tokių pūkinių priegalvių? — paklausė karalaitis. 

— O kilnusis džigite, visados reikia siekti tikslo. Pasišne- 
kėkime, nes man nuobodu,— atsakė papūga. | 

— Kalbėkite, aš klausau, — tarė džigitas. 

— Dabar paseksiu tau pasaką, atidžiai klausyk, atsakinėk 
pagalvojęs, — tarė papūga ir pradėjo: — Seniai, labai seniai 
gyveno karalius. Buvo jis nemokša, kvailys ir dar didžiai 
žiaurus. Žmonės kentėjo dėl jo neteisingumo ir žiaurumo. 

Kartą jis pagarsino tokį įsaką: ,, Žmonės. sulaukę penkias- 
dešimties metų. nebetinka nei darbui, nei karui, todėl įsakau 
nugalabyti visus, įkopusius į vyresnį amžių!" 

Visas kraštas puolė į sielvartą ir neviltį. Iš kiekvienų na- 
mų buvo gaudomi tėvai ar seneliai ir visiems nukertamos 
galvos. 

Mieste gyveno toks jaunas kurpius su senu savo tėvu. 
Gelbėdamas mylimą tėvą, kurpius įkišo jį į maišą ir išgabeno 
toli už miesto. Ėjo juodu, ėjo ir priėjo negyvą dykumą. Nei 
vandens ten buvo, nei žolelės. Troškulys buvo juodu visai nu- 
kamavęs. Tada ir sako sūnus tėvui: 

— Katron pusėn suksime, tėve? Aš jau pasiklydau. Jeigu 
taip eisime toliau, greit galą gausim. 

Tėvas atsako: 

— Pažvelk, sūneli, ar nelekia koks paukštis ar vabzdys? 

— Lekia. Bitutė lekia rytų pusėn. 

— Eikime ir mes pridurmu. 

Jaunikaitis ėmė sekti bitutę. Ji lėkė, lėkė ir nutūpė. Žiūri 
jaunikaitis — o ten skaidrus šaltinėlis trykšta. Pasistatė tėvas 
su sūnum palapinę prie šaltinėlio ir gyvena sau. Pradėjo že- 
mę purenti. Taip ir išsivadavo iš žiauraus karaliaus jungo. 

— O dabar sakyk, narsusis džigite, kieno dėka šiuodu žmo- 
nės liko gyvi? 

— Aišku, kad sūnaus dėka! — atsakė karalaitis. 

Išgirdusi jo žodžius. karalaitė neiškentė ir sušuko: 

-— Koks kvaiša! Tu ir vakar klaidingai atsakei. Karalaitę 
turėjo vesti jauniausiasis brolis, radęs stebuklingąjį obuolį. 
Jeigu ne jo obuolys, karalaitė būtų mirusi. O šios dienos pa- 
sakoje tik dėl seno tėvo išminties abu su sūnum liko gyvi. 

Žmonės, savo ausimis išgirdę, kaip prabilo karalaitė, - iš- 
kilmingai sveikino jaunikaitį ir tuoj pat nubėgo padišachui 
apie tai pranešti. 

Padišachas ištesėjo savo žodį — keturiasdešimt dienų ir ke- 
turiasdešimt naktų truko vestuvių puota. 

Karalaitis, kaip buvo žadėjęs, paleido į laisve papūgą, pa- 
dėjusią jam savo laimę rasti. 

Prabėgo daug laiko, karalaitis pasiilgo tėvo ir motinos, 
ėmė prašyti padišachą leisti jį tėviškėn. Padišachas norom 
nenorom sutiko. 4 

Karalaitis susikrovė ant medinio žirgo visas padašacho do- 
vanas, pasisodino karalaitę ir išvyko į savo šalį. , 

O savo šalyje rado gedulą. Žmonės, paklausti, kodėl visi 
liūdi, atsakė: | 

— Padišachas turėjo vienturtį sūnų, jau daug laiko pra- 
bėgo, kai jis dingo. Netekęs vilties jį surasti, padišachas pa- 
skelbė gedulą. 

Tai išgirdęs. karalaitis nuskubėjo į rūmus. Gedulas virto 
džiaugsmu. Keturiasdešimt dienų ir keturiasdešimt naktų džiū- 
gavo visas miestas, kad laimingai grįžo padišacho sūnus. 

A MA UŽ IR 


Senų senovėje vieną šalį valdė šachas. Jis buvo bevaikis, 
Kartą, kai jis sėdėjo nuliūdęs, -priėjo vyresnysis viziris ir 
klausia: 

— O galingasai šache, ko taip sielojatės? Jūsų turtų de- 
vynios galybės, miestai ir«kišlakai klesti, visi jūsų klauso, tai 
ko jums liūdėti? 

Šachas ir sako: 

— Nors ir šachas esu, nors mano turtai neaprėpiami, mir- 
siu aš bevaikis. | 

Sunkiai atsiduso viziris ir pasisakė šachui taip pat netu- 
rįs vaikų. Tr štai jie abu, aimanuodami ir ašaras braukdami, 
nutarė klajoti po pasaulį. 

Ėjo jie ilgai, ėjo vieškeliais, takais, takeliais. 

Kartą atsidūrė prie nuostabiai gražaus sodo tvoros. Eina 
jie aplink pasieniu, o vartelių nėra. | 

O sode žydi rožės, suokia lakštingalos, kvepia žolės ir gė- 
lės. Po ūksmingais medžiais pakloti kilimai. primėtyta prie- 
galvių, Pagaliau, radę vartelius, įėjo klajūnai į sodą ir susėdo 
ant kilimo, 

Netrukus pasirodė žilabarzdis senukas su baltu gelumbiniu 
chalatu. Priėjo artyn ir klausia: 

— Ką čia darote, sūneliai? 

Atsistojo viziris ir šachas, nusilenkė senukui, Paskui susi- 
žvelgė abu, sukaupė savo mintis ir ėmė pasakoti, kaip juodu 
nesusilaukę vaikų, kaip atsižadėję visų šios žemės gėrybių ir 
išėję klajoti. š 

Išklausė jų senukas, paskui išėmė iš užančio du raudonus 
obuolius. Vieną davė šachui, kitą — viziriui sakydamas: 

— Imkit, vaikai mano! Suvalgykite juos su mylimomis sa- 
vo pačiomis. Eikite, dirbkite ką dirbę, gyvenkite- dorai, val- 
dykite išmintingai: rūpinkitės savo šalimi, neskriauskite žmo- 
nių. Ir dar viena sąlyga: katram iš jūsų gims sūnus, pavadin- 
kite jį Tachiru, katram duktė, duokite Zuchros vardą. Neat- 
skirkite jų nuo savęs vaikystėje, o suaugusius apvesdinkite. 
Atsiminkite mano žodžius. 

Senukas nuėjo, o šachas su viziriu nustebę persimetė 
žvilgsniais, pamąstė ir nutarė: „Tebūnie taip, kaip jis pasakė!“ 

Grįžo jie namo ir padarė viską, kaip buvo pataręs senu- 
kas. Bėgo dienos, ėjo mėnesiai. Šachas ir viziris džiaugsmu 
nesitvėrė, per naktis nemiegojo, vis laukdami nesulaukdami 
pirmagimių. Kartą juodu susirengė ir išjojo į medžioklę. 

Po trijų dienų vizirio pati pagimdė sūnų, o šacho pati — 
„dukterį. Nusiuntė juodvi žygūną pas šachą su džiaugsminga 
žinia. | 

— O pasaulio valdove, nešit dovanas. Jūsų pati pagimdė 
dukterį! — tarė pasiuntinys. | 

Po to kreipėsi į vizirį: 

— Ir jūs neškite dovanas. Jūsų pati pagimdė sūnų! 

Įtūžo šachas. Jis vis svajojo turėti sūnų. Nesitverdamas 
apmaudu, sviedė žygūnui baltą skepetaitę ir suriko: 

— Užmušk mergiūkštę, suvilgyk mano skepetaitę jos SIat 
ju ir atnešk man atgal! 

O viziris, iš džiaugsmo nejausdamas po kojomis žemės, 
šoko ant arklio ir nudūmė namo. 

Prie pat namų arklys suklupo, viziris krito iš balno, tren- 
kėsi į akmenį ir čia pat išleido dvasią. 

Vargšei vizirio pačiai prasidėjo sunkios dienos. Verkdama 
ir liūdėdama. ėmė auginti sūnų, kuris ir liko nematęs savo 
tėvo, 

Bėgo dienos, ėjo mėnesiai, slinko metai. Paūgėjęs berniu- 
kas ėmė bėgioti į gatvę. Kartą pamatė jį šachas. 

— Kieno šis berniukas? — paklausė jis savo, vizirį. Viziris 
nusilenkė ir atsakė: | 

— O valdove, šis berniukas -— tai mūsų velionio vizirio. 
sūnus Tachiras. Jeigu jūsų duktė būtų gyva, ji turėtų tiek 
pat Metų. 

Išgirdęs šiuos žodžius, graužiamas širdgėlos ir gailesčio 
šachas trenkė kumščiu sau į kaktą. 

— Vargas man, nelaimingajam! Kam aš liepiau ją nužu- 
dyti! — sušuko jis ir pravirko, 

Nieko netarė viziris šachui, tik tą pačią dieną užsuko 
į Moterų menes, pakvietė vieną vergę ir klausia: 


159 


— O kas nutiko šacho dukteriai? 

— Tik šachui nieko nėsakykite,— tarė vergė, — mergaitė 
gyva. Ji dabar paūgėjo, tikra gražuolė. 

Nubėgo viziris pas šachą. 

— Ak valdove, jei pagailėsite niekingos mano gyvybės, aš 
pasakysiu jurns džiaugsmingą žinią. 
 — Sakyk! — tarė šachas. 

— Neliūdėkite, valdove, jūsų duktė gyva. 

Nudžiugo šachas. paliepė: 

.— Atveskite ją čia! 

Atvedė mergaitę, parodė šachui. Jis pamylavo savo duk- 
terį ir įsakė puotauti keturiasdešimt dienų ir keturiasdešimt 
naktų. 

O tuo metu Tachiras augo sau, nieko nenutuokdamas. Kar- 
tą jis žaidė kieme. Metė lazdelę ir pataikė į ratelį. Senutė 
supyko. | 

— Ak tu našlaitėli Tachirai! Užuot žaidęs su manimi, ver- 
čiau pažaistum su savo sužadėtine Zuchra! 

Pribėgo Tachiras prie senutės, čiupo jai už rankos. 

— Senele, jūs Zuchrą paminėjote. Kodėl paminėjote? 

— „Paleisk ranką, našlaitėli. Paleisk, sakau! 

— Pasakykite, senele mieloji, ak pasakykite — meldė Ta- 
chiras. 

— Klausk savo motiną. 

Tachiras taip ir padarė. 

— Kas mano sužadėtinė? Sakykite teisybę! 

— Nors ir nereikėtų tau žinoti, tiek to jau, pasakysiu. 

Ir motina viską papasakojo Tachirui. | 

— Dabar tau Zuchros nebeduos,— pasakė motina.— Ji yra 
šacho duktė, o tu našlaitis, varguolis. 

— Ką gi, motinėle, aš tik tiek norėjau žinoti. 

Nuo tos dienos Tachiras pradėjo žaisti su Zuchra.. 
 Bėgo dienos, juodu paūgėjo, pradėjo eiti pas mokytoją. 
Bet Tachiras, užuot mokęsis, be paliovos šnekėdavosi su Zuchra. 

Tachiras ir Zuchra nesiskirdavo nė dienos: O kai abu už- 
augo, meilėg liepsna įsigavo jų širdyse. J 

Sužinojęs tai šachas įsakė meistrams: 

— Padirbkite skrynią! Tachirą įmesime į ją ir paleisime 
upe pasroviui! 

Išgirdusi, kad šachas davė tokį įsakymą, Zuchra pasiėmė 
kupiną padėklą aukso, nunešė meistrams ir su ašarom ėMė 
maldauti: 


— Imkite auksą! Jei bus mažai, dar atpešiu! Tik skrynią 
padirbkite sandarią, kad vanduo MEŽISUE ir ,erdvesnę, kad 
būtų kuo kvėpuoti! 

Pagailėjo meistrai Zuchros, ėmė ją raminti: 

— Skrynia bus dar geresnė negu pati prašai, o jeigu ne — 
grąžinsime visą auksą! 

Jie kibo į darbą. Netrukus pranešė šachui, kad skrynia 
sukalta. Užsidengusi skraiste veidą, Zuchra nuėjo pažiūrėti 
jų darbo. Ir tikrai, skrynia buvo net geresnė, negu ji buvo 
užsakiusi. 

Rytojaus dieną šachas išsiuntinėjo šauklius žmonių kviesti. 
Susirinko pilna aikštė žmonių. Išėjo šachas iš rūmų 'ir paskel- 
bė Tachirui mirties nuosprendį. 

— Šiandien Tachiras bus uždarytas skrynioje ir įmestas 
į vandenį! Tegul jį plukdo upė pasroviui! 

Gailėjo žmonės Tachiro, bet nė vienas iš minios neužtarė jo 
nė žodžiu — visi bijojo šacho. 

Vyrai ir moterys, seniai ir -vaikai, visi subėgo ant upės 
kranto. Atėjo nelaimės prislėgta Tachiro motina. Puolė ji ant 
pakrantės smėlio ir paplūdo skausmo ašaromis. Sujudo žmo- 
nės, pasigirdo balsai iš minios: 

— Tekrinta motinos ašaros ant šacho galvos! 

— Niekas iki šiol dar nebaudė mirtimi žmogaus už tai, 
kad pamilo mergaitę! | 

— Susilauks atpildo šachas už tokį žiaurumą! 

Bet tuo tarpu šauklys paskelbė, kad budeliai veda Tachirą. 

Nutilo šauksmai, minia prasiskyrė, davė kelią jaunikai- 
čiui. Tik vargšė motina pakėlė galvą ir suklykė: 

— Leiskite man nors paskutinį kartą į jį pažvelgti! 

Atvedė surištą Tachirą prie motinos. Raudodama apkabino 
ji sūnų, priglaudė galvą jam prie kelių, sukliko ir. numirė. 

Iš minios pasigirdo verksmas ir šauksmai. Greit čiupo bu- 
deliai Tachirą, įmetė į skrynią. Paskutinę akimirką vos spėjo 
sušukti savo mylimajai Zuchrai: 

— Jei liksiu gyvas, mylėsiu tave! Jei mirsiu, mylėsiu tavėl 

Tik vos spėjo sušukti Zuchra: 

— Ir aš tavęs niekados neužmiršiu! 

Budeliai uždarė skrynią ir paleido pasroviui. 

Ilgai plaukė Tachiras. Bėgo dienos, bėgo naktys. Pagaliau 
skrynia priplaukė prie Rumo miesto. 

Rumo šachas turėjo dvi dukteris. Tą dieną jos buvo nu- 
ėjusios su tarnaitėmis prie upės. Mato — plaukia upe skrynia. 

Priplaukė skrynia arčiau. Vyresnioji šacho duktė įbrido 
į vandenį, užmetė savo kasas, bet skrynios užkabinti neįstengė. 
Tada įsibrido į vandenį jaunesniojį šacho duktė, metė ilgas 
savo kasas, užkabino skrynią ir ištraukė ją į krantą. 

Čia abi seserys ėmė ginčytis, katrai atiteks radinys. Gin- 
čijosi juodvi, ginčijosi ir sutarė: vyresnioji pasiims skrynią, 
o jaunesnioji tą, ką skrynioje ras. 

Atidarė juodvi skrynią ir pamatė jaunikaitį, tokį gražų, 
kad net saulė nublanko prieš jo grožį. Juodos garbanos lei- 
dosi jam. ant pečių, antakiai kaip plonos strėlės siekėsi ties 
tarpunosiu, akys degė kaip du žiburiai. Bet kokio šacho duk- 
teriai toks gražuolis tiktų. Žiūrėdamos į jį, seserys vėl susi- 
ginčijo: 

— Jis bus mano! 

— Ne, mano! 

O jaunesnioji sesuo ir sako: 

— Ne ne, jeigu jis buvo skrynioje, vadinasi, jis mano: 
Niekam jo neduosiu! 

Tuo metu tarnai nubėgo pas šachą, ėmė jam pasakoti: 

— O valdove, jūsų dukterys pagavo upėje skrynią. O skry- 
nioje rado jaunikaitį, kad tokio gražaus visame pasaulyje nė- 
ra. Jaunesnioji jūsų duktė nori imti jį sau už vyrą. Geresnio 
žento nė būti negali! 

Apdovanojo šachas ištikimus tarnus už gerą žinią ir drau- 
ge su savo viziriais nubėgo prie upės. Žiūri — ogi jaunuolis 
dar gražesnis negu jam buvo pasakota. Priėmė šachas Tachirą 

už tikrą savo sūnų ir netrukus apvesdino jį su jaunesniąja 
savo dukterimi. Keturiasdešimt dienų ir keturiasdešimt naktų 
truko vestuvių puota. | 

Graži buvo šacho duktė, dar gražesnė už Zuchrą. Bet Ta- 
chiras neužmiršo, kokią priesaiką buvo davęs tolimajai savo 
draugei. Jis nė žiūrėti nenorėjo į gražuolę šacho dukterį. Ne- 
'pratarė jai nė žodžio. 

Nelaiminga mergelė verkė naktimis, sielojosi: „Kodėl jis 
nemyli manęs? Kodėl nė vieno žodeko nenori man tarti?" 
Bandė kamantinėti Tachirą, bet šis tylėjo. | 

Prabėgo keturiasdešimt dienų. Keturiasdešimt pirmąją Ta- 
chiras sako šacho dukteriai: 

— Pasakyk savo tėvui, kad aš noriu eiti ant upės kranto. 

Džiaugsmu nesitverdama, nubėgo šacho duktė pas tėvą. 

— O valdove, mano tėve! — tarė ji. — Tachiras prabilo. Jis 
nori eiti ant upės kranto ir ten pasėdėti! 

Šachas nudžiugo, išgirdęs gerą žinią. Ir sumanė surengti ant 
upės kranto šventę. Aibės žmonių patraukė prie upės links- 
mintis. Ant aukšto kranto buvo patiesti Tachirui minkšti kili- 
mai, atgabenta nematytų valgių. 

Netrukus atėjo Tachiras. Jo veidas buvo liūdnas, lūpos ne- 
sišypsojo. | | 

— Kas pirmas pamatys mano žentą besijuokiantį, tą visą 
auksu apipilsiu! — paskelbė šachas ir sugrįžo su savo vizi- 
riais į rūmus. 

Bet Tachiras vis sėdėjo tylėdamas, liūdnai žvelgdamas į upę. 

Tegul jis sau sėdi, o jūs paklausykite dabar, kaip tuo tar- 
pu ėjosi Zuchrai. | 

Išsiskyrusi su Tachiru, ji dieną naktį jo ilgėjosi. O paskui 
žiaurus tėvas išleido ją už tūlo šacho sūnaus Karabatyro, ir 
jos gyvenimas virto vien sielvartu ir amžina kančia. 

Bėgo dienos viena po kitos. Ir štai kartą Zuchra susapnavo 
sapną. Regėjo save ir Tachirą bevaikštinėjančius po nuostabų 
sodą. Gailiai pravirko Zuchra ir nubudo.. 

„O gal dar gyvas mano mielasisė — pagalvojo ji, ir skaus- 
mas suspaudė jai širdį — Kad nors žodelį kas nors nuo jo 
parneštų!" | 

Kitą dieną Zuchra išėjo į karavanų užeigą kupinu padėk- 
lu aukso nešina. Visą auksą atidavė karavanų vedliui, ėmė jį 
prašyti: 

— Jūs keliaujate per visą pasaulį, daug žmonių susitin- 
kate. Raskite Tachirą, parneškite nuo jo kokią žinelę. Bent 
sužinokite, ar jis gyvas, ar ne. 

— Gerail — sutiko karavanų vedlys. Sėdo ant savo kupra- 
nugario ir patraukė į kelionę. 

Ilgai jis keliavo, daug žmonių sutiko, visuose miestuose ir 
kaimuose ieškojo Tachiro, bet niekur nerado. 

Kartą karavanų vedlys atsidūrė prie upės. Žiūri, sėdi ant 
aukšto kranto gražus jaunikaitis, o aplink jį linksminasi minia 
žmonių. 

„Imsiu ir užtrauksiu dainą. Gal: čia Tachiro esama“,— pa- 
manė karavanų vedlys ir uždainavo: 


Štai vedu aš karavaną, 

Kad surasčiau Tachirdžana. 

Kur jisai dabar gyvena? — 
Tachirdžanai, atsišauk! 


Išgirdęs savo vardą Tachiras nusišypsojo ir atitarė: 


Vedly, palauk, vedly, sustok 
Ir savo dainą pakartok! 

Jau nebejok, nebeieškok, 
Pažvelki — Tachirdžanas čia! 


Tuokart, norėdamas ištirti, ar čia tas pats Tachiras, kurio 
jis ieško, karavanų vedlys vėl užtraukė: 


Mergelė žemėje yra 
Viena — tokia graži, tyra. 
Išgirdęs vardą jos — Zuchra — 
Tachirdžanas neberims! 


Vos tik ištarė vedlys Zuchros vardą, Tachiras pašoko, puo- 
lė prie jo ir su ašaromis ėmė maldauti: 

— Nugabenk mane pas Zuchrą, leisk nors kartelį į ją dirs- 
telėti! | 

— Zuchrą išleido už Karabatyro,— tarė karavano ved- 
lys.— Ko dabar į ją bežiūrėti? O ir jūsų čia ilgokai gyventa, 
gal ir jūs jau vedęs. Ko jums ten keliauti? Verčiau likite čia. 
Aš tik norėjau sužinoti, ar jūs gyvas, ar ne. 

— Mane čia apvesdino su šacho dukterimi! — atsakė Ta- 
chiras.— Keturiasdešimt dienų prabėgo po vestuvių, o aš žmo- 
nai dar nė žodžio netariau ir nė karto į ją nepažvelgiau. Nu- 
gabenk mane pas Zuchrą. 

Karavanų vedlys nusileido. * 

— Gerai, sutinku. Tik pirma nuėjęs atsisveikinkit su savo 
pačia. Ji iš.meilės tekėjo už jūsų, nereikia užgauti jai širdies. 

Nuėjo Tachiras į rūmus, viena koja peržengė slenkstį, kitą 
paliko šiapus ir tarė: 0 

— O šacho dukra! Aš dėkingas tau už viską, bet šiandien 
gavau žinią nuo Zuchros, ir aš iškeliauju. | 

Šacho duktė paklausė: | 

— Ar ne man tave atnešė upė? Nejau tolimoji Zuchra gra- 
žesnė už mane? 

— Taip, tau mane atnešė upė. Tu tikra gražuolė, tačiau 
mano širdžiai brangesnė tolimoji Zuchral — pasakė Tachiras, 
nusilenkė ir išėjo. 

Tučtuojau sėdo juodu su karavanų vedliu ant kupranu- 
garių ir pakilo į kelionę. 

Ilgai jie keliavo, didelį kelią sukorė. Nusigavo iki kryž- 
kelės. kur trys keliai šakojosi, ir čia sustojo. Skersai kelio 
stovėjo didelis akmuo su užrašu: „Keliausi į dešinę — atgal 
negrįši, keliausi į kairę — galo neprieisi, keliausi tiesiai — pa- 
vojų rasi“. Susimąstė karavano vedlys, kurį kelią išsirinkti? 

— Jojam tiesiai, — sako Tachiras.— Nors gresia pavojus, 

bet tiesiu keliu jodami greičiau pas Zuchrą būsime. 
„Ir patraukė juodu tiesiai. Netrukus atžygiavo į kažkokį 
miestą. To miesto. gyventojai ieškojo dviejų plėšikų, neseniai 
pasprukusių iš sargybos rankų. Pamatę Tachirą su vedliu, 
palaikė juos plėšikais, surišo ir įmetė į kalėjimą. 

Kiauras dienas ir naktis Tachiras liūdėjo kalėjime. Jau 
visai nebetoli buvo mylimoji Zuchra, bet kaip pasieksi ją 
per tvirtas sienas ir geležines duris? Galvojo galvojo Tachiras 
ir sugalvojo: ,,„Dainuosiu taip, kad. žmonės mane išgirstų. Gal 
kas pažins mane ir išvaduos!" Ir uždainavo:. 


Pas Zuchrą aš keliavau be kelių, 
Su saule tariausi ir su mėnuliu. 

Už kokias kaltes aš turiu čia kalėti 
Ir savo mielosios regėt negaliu? 


Taip jis dainavo kasdien, kol jo dainą išgirdo pirklys, ku- 
ris. dar vaikystėje su Tachiru ėjo pas tą patį mokytoją ir sė- 
dėjo su juo prie tos pačios knygos. | 

— Juk čia Tachiras! — sušuko pirklys.— Kas gi kitas galėtų 
šitiek metų minėti Zuchrą ir ją mylėti?! 

Nuėjo pirklys pas kalėjimo sargus, davė jiems po saują 
aukso, tardamas: | 

— Paleiskite Tachirą! Jis nieku dėtas. Jis tik savo meile 
gyvas. 

Sargai paleido iš kalėjimo Tachirą ir karavanų vedlį, grą- 
žino jiems kupranugarius. Padėkojo Tachiras pirkliui, atsi- 
sveikino su juo, 0 pats su vedliu varėsi toliau, Jojo jie ilgai, 
gerą kelio galą nujojo ir vieną dieną, paryčiui, nusigavo pa- 
galiau į gimtąjį miestą. Prie karavanų užeigos Tachiras atsi- 
sveikino su savo palydovu, padėkojo jam ir pasuko į rūmus. 

Įsigavo Tachiras į rūmų sodą, surado Zuchrą. Ji kietai mie- 
gojo ant brangaus kilimo. Norėdamas ją pažadinti, Tachiras 
pusbalsiu uždainavo: 


Rytas jau. Žiūrėk, aušra! 
Jau naktužės nebėra. 

Tu miegi. Pabusk, mieloji, 
Apkabink mane, Zuchra! 


„ Išgirdo Zuchra mylimojo balsą, širdis smarkiai suplakė iš 
džiaugsmo, ji nubudo. Atsikėlusi puolė Tachirui ant kaklo, 

verkdama ir juokdamasi pro ašaras. Taip apsikabinę juodu 
nuėjo tolyn į sodą. 

Jie šnekėjosi negalėdami atsišnekėti, žiūrėjo vienas į kitą 
negalėdami atsižiūrėti. Nepastebėjo, vargšai, kad juos pa- 
matė Karabatyro sesuo. 

Nubėgo ji pas brolį ir pasakė: 

— Tachiras atvyko. 

Įtūžęs Karabatyras nubėgo pas šachą ir viską jam išklojo. 

Šachas nusiuntė į sodą sargybinius. Jie sugavo Tachirą 
ir įmetė į gilią duobę, kur purvo buvo iki kelių. o iš viršaus 
lašėjo vanduo. 

Kitą dieną suvadino šachas savo vizirius ir patarėjus. Jie 
suko galvas, kaip nubausti Tachirą. Ir nutarė perkirsti jį pu- 
siau ir pakabinti ant miesto vartų. 


Šaukliai išbėgo šaukti žmonių į bausmės vietą. Žmonės su- 
sibūrė miesto aikštėje. Atėjo Zuchra. Visi gailėjo jaunikaičio, 
murmėjo dėl šacho žiaurumo. 

— Kurių galų grįžo Tachiras? — kalbėjo vieni. 

— Tachirą parvedė meilė, — sakė kiti. — Bet ar galima už 
tai mirtimi bausti vargšą jaunikaitį? Tebūnie prakeiktas kruvi- 
nasįs šachas. 

Sargybiniai išvedė Tachirą į aikštę. Budelis išgalando aštrų 
kalaviją. Žmonės plūdo šachą, bet buvo bejėgiai. Kad ir kaip 
maldavo Zuchra negailestingą tėvą, akmeninė jo širdis nė kiek 
neatlyžo. Išvydus Tachirą budelio rankose, aptemo Zuchrai 
akys, ir ji krito be žado ant žemės. Budelis užsimojo kalaviju 
ir perkirto Tachirą pusiau. 

Pasigirdo žmonių šauksmas, verksmas ir dejonės. Žengė į 
priekį senelė ir piktai kreipėsi į šachą: 


Per sostą jo kraujas sruvens. 

Nuo kardo jo kraujas sruvens. 
Tai kas, kad nužudei Tachirą, 
Jo meilė amžinai gyvens! 


Išnyko saulė ir kalnai. 
Nutilo dainos ir aidai. 

Ir žemėje nebus teisybės, 
Kol tu, žiaurusis, mus valdai! 


Tuo metu budeliai pakabino perkirstą Tachiro kūną ant 
miesto vartų. Tada pakėlė galvą Zuchra ir slopindama dejones 
prabilo: | 
Viena pasauly kankinuos... 
Praeis -naktis ir vėl dienos. 
O sukapotas tavo kūnas 


Už miesto sienos raudonuos. 


O šachas nieko nedrįso jai atsakyti. | 

Po Tachiro mirties Zuchra apsirengė juodomis drapano- 

mis, veidą užsidengė juoda skraiste ir raudojo mylimojo ketu- 
riasdešimt dienų ir keturiasdešimt naktų. 
“Keturiasdešimt pirmą dieną Zuchra paprašė šachą leisti 
jai nueiti prie Tachiro kapo. Šachas leido, bet tarnaitėms pa- 
liepė ją lydėti. Tada įsirišo Zuchra į skarelę saują perlų, 
pasiėmė aštrų durklą ir nuėjo. 

Vos išėjus iš rūmų, ėmė Zuchra mėtyti perlus ant kelio. 
Tarnaitės pastebėjo, stabtelėjo, ėmė juos rinkti. 

Zuchra vis labiau tolo nuo jų. Štai jos jau dingo iš akių, 
o Tachiro kapas visai čia pat. Nusviedė Zuchra paskutinius 
perlus, pribėgo prie kapo ir dūrė sau peiliu į širdį. 

Tarnaitės surinko visus perlus, pribėgo prie kapo. Žiūri — 
Zuchra negyva. Jos gailiai pravirko ir palaidojo Zuchrą greta 
Tachiro. 

Sužinojęs tai, Karabatyras suriko: 

— Man matos, kad ir mirusi Zuchra mylės Tachirą! Ne- 
paliksiu jų! — ir padūkęs iš įniršio nusižudė. 

— Mano brolis nenorėjo palikti jų vienų. — tarė Karaba- 
tyro sesuo.— Palaidokit jį tarp Tachiro ir Zuchros! 

— Ar mažai jie kentėjo gyvi būdami? Nejau ir po mirties 
neduosite jiems ramybės? Nelieskite jų, pasigailėkite! — prašė 
žmonės. Bet jų niekas neklausė. 

Žiaurūs didžiūnai palaidojo Karabatyrą tarp Tachiro ir 
Zuchros. 

Išaugo raudona rožė ant Tachiro kapo, o ant Zuchros ka- 
po — balta, o tarp jų — juodas dagys. Bet rožės išsikerojo vir- 
šum jo ir jų šakelės susipynė. Nuo to laiko rožės žydi amži- 
nai, kaip amžina Tachiro ir Zuchros meilė. 


Kartą vištos atėjo pas lokį lapę apskųsti. 

:— Galingasis šache,— tarė jos,— lapė mums visai gyventi 
neduoda! Kas naktis pjauna ji vištas ir nieko nesibijo. 

—" Galvaž-ž-žudė| — suurzgė lokys.— Na, aš jai parody- 
siu! 4 | 

Pasišaukė jis lapę. Toji atėjo, vikstelėjo uodegą ir sako: 

— O valdove, atnešiau jums pūkų priegalvėlį, kad nebūtų 
kieta ant akmenų gulėti! Kiek naktų nemiegojau, kol kiek- 
vieną vištelę po plunksnytę nupešiojau. Priimkite mano do- 
vaną! 

Tardama tuos žodžius, lapė pakišo priegalvėlį lokiui po 
pašone, 

— O šitoms kvaišėms apželtkojėms,— mostelėjo lapė į viš- 
tas, — nė motais, kad aš be atvangos jumis rūpinuosi! 

Lokys atsidrėbė ant priegalvio ir nusisuko nuo vištų. 

— Kurgi mums dėtis? — sukudakavo vištos. 

— Nešdinkitės šalin, — suriaumojo lokys, — ir nelįskite prie 
manęs su kvailais savo skundais! 

Ką bedarys vargšelės — apsisuko ir nuėjo. 

Tą pačią naktį dingo dar dvi vištos. Tuomet likusios gy- 
vos nuėjo pasiskųsti vilkui. 

-— Gelbėkite mus nuo lapės užmačių! — maldavo jos. 

Vilkas įsakė negaišuojant pašaukti pas jį lapę. 

— Pone vilke,— sulemeno lapė vizgindama uodegą, — at- 
nešiau jums vištos pūkų priegalvį, kad minkščiau būtų mie- 
goti! 

Lapė pakišo vilkui po pašone pūkų priegalvį. | 

— O šitoms apželtkojėms,— mostelėjo galvą vištų pu- 
sėn,— nė motais, kad aš dieną naktį jumis rūpinuosi. 

Vilkas atsidrėbė į priegalvį ir nusisuko nuo vištų. 

— Šššalin man iš akių! — suurzgė jisai. — Lapė gerrrai daro! 

Vištos iš baimės spruko kiek beįkabindamos. 

Tą naktį dar trys atiteko lapės vakarienei. 

Tuomet vištos nukeliavo pasiskųsti šuniui Gauriui. Išklau- 
sė jas Gaurius ir įsakė pašaukti lapę. Atėjusi lapė tarė Gau- 
riui: 

— Aš taip rūpinausi jumis, dovanėlę ruošiau,— ir kyštelė- 
jo jam priegalvį. | 

Bet Gaurius į priegalvį nė nepažvelgė. 

— Nagi, pamokykite tinkamai šią gudruolę lapę! — šūkte- 
lėjo šunims. 

Šunys puolė prie lapės ir sudraskė į gabalus. 


MEŠKOS SUŪNIS 


Kitados Taškentą valdė chanas Ironas. Ilgai nesusilaukęs 
vaikų, jis labai krimtosi, kol pagaliau gimė jam sūnus Džeko- 
vojus. į 

Chanas jį labai mylėjo ir visur kartu vežiojosi. 

Kartą chanas Ironas patraukė medžioti į Činazą. Kaip buvo 
pratęs, pasiėmė ir sūnų. 

Tik staiga iš nendryno išlindo didžiulė meška, pagriebė 
berniuką ir nusinešė. Puolė ją vytis chanas Ironas su medžio- 
tojais, bet meška su berniuku dingo iš akių. Keturiasdešimt 
dienų nelaimingas čhanas ieškojo sūnaus, bet viskas veltui. 

Dabar pasiklausykite, kas nutiko chano sūnui. 

Pagrobusi berniuką, meška jį nusinešė į savo guolį. Kiek- 
vieną dieną ji eidavo medžioti ir parnešdavo „žvėrienos. 

Prabėgo daug metų. Berniukas užaugo, tapo tvirtas, galin- 
gas jaunikaitis. Jis prijunko prie meškos ir ją laikė savo mo- 
tina. Dabar jau medžiodavo drauge su ja. Net savo išvaizda jis 
panėšėjo į jauną lokiuką — kūnas buvo apžėlęs tankiais plau- 
kais, o balsas kaip tikro lokio. 

Kartą chanas Ironas medžiojo Činazo brūzgynuose. Mato, 
eina didžiulė meška. Daug negalvodamas šovė į ją iš lanko 
ir patiesė vietoje. 

Bemat iššoko iš nendryno jaunikaitis, iškėlė ietį ir grės- 
mingai sušuko: | 

— Kas toks esi? Kaip drįsai nušauti mano motiną? 

Pasigrožėjo chanas jaunuoliu ir sako: 

— Argi žvėris gali būti žmogaus motina? 

— Meška užaugino mane ir išpenėjo. Ji man motina. ir aš 
keršysiu už ją. 

„Jau buvo besviedžiąs ietį į chaną. bet chanas sako: 

— Palūkėk, jei nenori nužudyti savo tėvo. Tu esi mano sū- 
nus Džekovojus. Tokiais ir tokiais metais, tokį ir tokį mėnesį, 
tokią ir tokią dieną meška pagrobė tave. Maniau, tavęs gyvo 
nebėra. Buvau paskendęs sielvarte, bet tu gyvas. Eikšen į mano 
glėbį. | 

Juodu apsikabino ir patraukė į Taškentą. Iš džiaugsmo, kad 
sūnus pargrįžo, chanas surengė šaunią puotą ir paskyrė jam 
geriausias menes rūmuose, 

Bet Džekovojus ilgėjosi žuvusios savo įmotės meškos ir 
išprašė chaną leisti aplankyti savo vaikystės vietas — Činazą. 

Kartą Džekovojus nuėjo prie irštvos, kur jį augino meška, 
ėmė verkti ir baisiai :šaukti: | 

— O motin, nejaugi aš neatkeršysiu už tave? 

Reikia pasakyti, kad šachas Ironas nusiuntė seklius pažiū- 
rėti, ka Džekovojus veikia savo Činaze. Vienas seklys slapta 
pasiklausė, ką sako Džekovojus, ir bemat pranešė chanui. 

Pabūgo šachas ir išsiuntė pas sūnų tarną su įsakymu: ,,„Dže- 
kovojau, sūnau mano, keliauk į Činazo pelkes. Prikirsk kuo 
daugiausia malkų ir jas sugabenk į Činazą. Netrukus su visu 
dvaru atvyksiu pas tave. Surengsime dideles vaišes.“ 

Chanas Ironas manė, kad jo sūnų sudraskys laukiniai žvė- 
TyS. | 

Nusidangino Džekovojus į savo brūzgynus ir garsiai rikte- 
lėjo. Į jo balsą susirinko tūkstantis tigrų, tūkstantis lokių, tūks- 
tantis vilkų, tūkstantis lapių, tūkstantis paukščių. . Nusilenkė 
jie jaunikaičiui ir klausia: 

— O;. meškos sūnau, ką mums įsakysi? 

— Pririnkite man didžiulį kalną malkų. 

Kai malkos buvo suneštos, Džekovojus sėdo ant paties di- 
džiausio tigro ir sako: | 

— Kiekvienas paimkite tiek malkų, kiek tik pakeliate, ir 
sekite paskui mane. 

Džekovojus nuvedė savo žvėris ne į Činazą, o tiesiai į 
Taškentą. 

Kai jie artėjo prie miesto, kariai, ėję sargybą ant miesto 
sienų, išsigandę nubėgo pas chaną ir pranešė: 

— Visos žemės žvėrys eina prieš mus. Jūsų sūnus joja ant 
tigro ir veda juos. 

— Ak! — išsigando chanas.— Dabar galas mums. 

Nusiuntė jis pas Džekovojų savo vizirį su įsakymu sukrauti 
visas Malkas prie miesto sienų. 

Tada jaunikaitis padėkojo žvėrims ir paleido juos į Činazo 
pelkes, įsakęs nekliudyti ir neskriausti pakeliui jokio sodiečio. 

Chanas suvadino savo vizirius ir klausia: 

— Ką darysim? 

Vyresnysis viziris pasiūlė: 

— (Čimkento miestas priklausė jums, didysis chane, bet 
nuožmūs priešai jį užgrobė. Siųsk savo sūnų. Jei PEESESLĘ 
miestą — gerai, galvą padės — irgi gerai. 

Pasišaukė chanas sūnų. 

— Tu jau suaugęs. Metas parodyti kario šaunumą. Keliauk 
į Čimkentą ir užkariauk jį man. 

Džekovojus sutiko. | 

— O kiek tau reikia kariųė — paklausė chanas Ironas. 

Nusilenkė jaunikaitis ir sako: 

— Neduok man nė vieno kario, tik įsakyk kalviams nukal- 
ti. man. kalaviją septyniasdešimties tūkstančių pūdų ir kūjį 
šešiolikos tūkstančių pūdų.“ 

Surinko gėležį ir plieną iš visų chano valdų. Sušaukė vi- 
sus Taškento kalvius. Keturiasdešimt dienų ir tiek pat naktų 
dirbo kalviai ir nukalė Džekovojui kalaviją ir kūjį, tokius sun- 
kius, kad visi chano Irono kariai negalėjo jų nė nuo žemės 

pakelti. Atėjo Džekovojus, paėmė viena ranka kalaviją ir sa- 
ko: 2 

— Koks lengvutis! 

Pamosavo kalaviju, kirto kartą, kitą ir užsikišo už diržo. 

Kita ranka griebė kūjį, septyniskart pasuko virš galvos 
ir taip pat užsikišo už diržo. 

Patraukė Džekovojus į Čimkentą. O Čimkento tvirtovėje 
tuo metu stovėjo aštuoniasdešimt tūkstančių priešo karių, gink- 
luotų nuo galvos iki kojų. 

Žengė Džekovojus prie miesto sienos ir suriko. Nuo jo 
riksmo keturiasdešimt tūkstančių karių iškart nuleipo iš bai- 
mės. Džekovojus suriko antrąkart. Dar trisdešimt tūkstančių 
karių galą gavo. Trečią kartą suriko Džekovojus — ir pasku- 
„tinieji dešimt tūkstančių išleido dvasią. 

Įžengė Džekovojus į Čimkento tvirtovę, mato, nebėra su 
kuo kariauti. 

Gretimuose kalnuose slapstėsi kelios šeimos Čimkento var- 
guolių. Užmatė juos Džekovojus ir šaukia: 

— Grįžkite visi į Čimkentą. Gyvensime taikoje ir santar- 
vėje. į 

Po truputį susirinko Čimkento gyventojai, pabėgę iš mies- 
to nuo priešų. Džekovojui valdant, miestas ėmė augti ir kles- 
tėti. Gražiai sugyveno Džekovojus su žmonėmis, nieko ne- 
skriaudė. 

Sužinojęs apie tai, įširdo chanas Ironas ir sušaukė savo vi- 
zirius pasitarti, 

— Ką darysime? — klausia juos. 

Sako vyresnysis viziris: 

— Paikina žmones tavo sūnus Džekovojus. Siųsk jį į Tian- 
šanio kalnus. Ten gyvena trys milžinai: Tašas Palvanas, Chri- 
sas Palvanas ir Činaras Palvanas. Įsakyk Džekovojui atvesti į 
Taškentą milžinus. prisirišus už arkano. Atves — gerai, galvą 
padės — irgi gerai. | 

Nusiuntė chanas Ironas įsakymą Džekovojui įveikti. milži- 
nus ir atvesti juos į Taškentą. 

Džekovojus ėmė rengtis į kelionę. Čimkento miestėlėnai 
pravirko. 

— Palieki mus, Džekovojau, užkariaus mūsų miestą koks 
nedorėlis šachas, įsakys keturiasdešimt mokeščių mokėti, žemę 
jam arti. ė 

— Jeigu tik sužinosiu apie tai, — sako Džekovojus,— bere- 
gint sugrįšiu ir, sutrinsiu priešą į dulkes. 

Atsisveikino -Džekovojus su Čimkento gyventojais ir pa- 
traukė į Tianšanio kalnus. Ar ilgai, ar trumpai jis ėjo, nežinia, 
tik mato — eina priešais milžinas, o kiekvienoje rankoje ne- 
šasi po kalną keturių šimtų tūkstančių pūdų sunkumo. 

Ir klausia Džekovojus milžiną: 

— Kuo tu vardu ir kur eini? | 

— Mano vardas Tašas Palvanas, o einu į Čimkentą. Sako, 
ten atsibeldęs galiūnas Džekovojus ir nosį riečiąs. Noriu jį nu- 
galėti ir valdyti Čimkentą. | 

Nusišypsojo Džekovojus ir sako: 

— Neik į Čimkentą. Verčiau pasigalynėk su manimi. Esu 
Džekovojaus mokinys. Jeigu mane įveiksi, tai įveiksi ir jį.. 

Ėmė juodu ristis. Džekovojus čiupo Tašą Palvaną už diržo ir 
beregint nusviedė už septynių kalnų drauge su abiem jo kal- 
nais. 

Rado jį Džekovojus leisgyvį, davė vandens atsigerti, o kai 
„milžinas kiek atsigaivelėjo, klausia: 

— Na kaip, ar eisi į Čimkentą galynėtis su Džekovojum? 

Tašas Palvanas vargais negalais atsistojo, nusilenkė lig 
„žemės ir sako: 

— Jeigu toks mokinys, tai koks gi jo mokytojas? Neisiu į 
Čimkentą, verčiau imk mane už tarną, taisysiu tau pietus ir 
vakarienę. 

— Gerai. Tik kad žinotum — aš esu Džekovojus. | 

Eina juodu toliau. 

Priešais iškilo milžinas, rankose laikąs po kalną, gal kokių 
pėnkių šimtų tūkstančių pūdų sunkumo. Jis svaidė kalnus kaip 
akmenėlius. 

— Kuo tu vardu ir kur eini? 

— Mano vardas Chrisas Palvanas. Einu užkariauti Čimkentą 
ir tuo pradėjimu nusukinėti ausis kažkokiam ten Džekovojui. 

Nusišypsojo Džekovojus ir sako: 

— Kam taip toli eiti. Pabandyk nusukinėti ausis map — Dže- 
kovojaus mokiniui. Jei nurungsi mane, vadinasi, Ar jį nu- 
rungsi. 

Čia tik juokai Chrisui Palvanui, bet Džekovojus griebė jį 
už chalato skvernų, pamėtėjo aukštyn drauge /su abiem -kal- 
nais, sugavo ir vėl pamėtėjo, sugavo ir dar pamėtėjo. 

Chrisas Palvanas maldauja: 

— Pasigailėk! Neisiu į Čimkentą, jeigu tokie Džekovojaus 
mokiniai. Priimk mane tarnauti tau. 

Džekovojus sutiko, pasisakė, kas esąs, ir žygiavo toliau. 
Abu milžinai sekė pridurmu ir padėjo jam kelionėje. 

Netrukus susitiko jie dar vieną milžiną. Kiekvienoje ran- 
koje laikė jis po tūkstantmetį činaros. medį ir svaidė jį kaip 
skiedrelę iki pat dangaus. 

—-Kuo tu vardu ir kur eini? — klausia jį Džekovojus. 

— Mano vardas Činaras Palvanas. O einu į Čimkentą. No- 
riu padovanoti Džekovojui štai šitas činaras. Jeigu dovaną 
priims — būsiu jam draugas, jei nepriims — eisiu imtynių su 
juo. 

— Tu neik į Čimkentą. Nepriims Džekovojus tavo dovanų. 
Aš esu Džekovojaus mokinys, eime verčiau mudu imtynių. 

Ėmė juodu galuotis. Džekovojus stvėrė Činarą Palvaną už 
juostos ir pamėtėjo jį aukštyn, ligi pat dangaus. Septynias va- 
landas nebuvo matyti milžino. Po septynių valandų Džekovo- 
jus pagavo Činarą Palvaną ir klausia: 

— Tai kaip, ar eisi į Čimkentą, ar imsies su Džekovojumi? 

— Ne ne,— išsigandęs lemeno Činaras Palvanas.— Verčiau 
paimk mane drauge. Gal tau kada praversiu. | 

Drožia sau Džekovojus su milžinais į priekį. Vakare nusi- 
gavo jie į kalnų kaimelį. Vidury kaimo, aikštėje, sėdėjo sep- 
tynios šlykščios raganos viena greta kitos. Priešais kiekvieną 
buvo ugniakuras, ant to ugniakuro po katilą su keturiasdešim- 
čia ąselių, kiekvienam katile virė po keturiasdešimt avinų. 

— Salam, senelės, — pasisveikino Džekovojus. 

Visos raganos vienu balsu suklykė: 

— Jei nebūtum pasisveikinęs, galiūnė, mes akimoju būtu- 
me suvalgiusios tave ir tavo milžinus. 

Pyktis pagavo Džekovojų ir savo kūju jis taip trinktelėjo 
pirmajai raganai, kad jos galva nusirito ir atsitrenkė į antro- 
sios raganos galvą. Ir tos galva pašoko ir atsimušė į trečiosios 
galvą. Šitaip nuriedėjo visų raganų galvos. 

Kai išvirė katiluose avienos sriuba, Džekovojus sako mil- 
žinams: 

.— Valgykit, kad norit. 

Milžinai valgė valgė. nevaliojo trise nė vieno katilo išsrėb- 
ti. Pamatė Džekovojus ir sako: 

— Jeigu nevaliojate, aš suvalgysiu. Verčiau man trūkti, 
negu viralui duot surūgti. 

Sėdo prie katilų ir bemat sušveitė visą viralą ir mėsą, tik 
kaulai dantyse traškėjo. 

Pernakvojo visi kaime. Vieta buvo savaižėi, ūksminga, tryš- 
ko gaivus šaltinėlis. Džekovojus nusprendė čia apsistoti, pa- 
ilsėti. | | 

— Kasdien vienas tegu lieka maisto taisyti, o kiti eisim 
medžioti, — tarė jis. | 

Metė burtus. Pirmasis pietus virti gavo Tašas Palvanas, 

Kai visi išėjo, Tašas Palvanas užkaitė katilą. su keturiasde- 
šimčia asilų. Netrukus į kaimą ant ožio atjojo seneliukas, 
didumo kaip pirštas, o -barzda — septynių uolekčių. Ant kiek- 
vieno ožio plaukelio — žvangutis, 0. garsas aidi pEL kalnus ir 
per slėnius. 

— Duokš man ugnies,— prašo seneliukas. 

— Pats pasiimk,— sako Tašas Palvanas. 

Nušoko seneliukas nuo ožio, pribėgo prie ugniakuro, su- 
griebė katilą su keturiasdešimčia ąselių ir išgėrė verdančią 
sriubą. o kauliukus išspjovė. 

— Še tau! — pasakė seneliukas. Užšoko ant savo ožio, su- 
skambėjo sužvangėjo ir dingo iš akių. | 

Išbalo Tašas Palvanas, išsigando. Bet ką gi padarysi. Surin- 
ko kaulus, sudėjo į katilą, pripylė vandens ir vėl verda. 

Sugrįžo medžiotojai, sėdo pietų. Nepatiko jiems viralas. 
Netarė nė žodžio Džekovojus, tik kitą rytą sako: 

— Dabar jūs eikite medžioti, o aš liksiu. 

Kai tik milžinai -išjojo, Džekovojus užkūrė didel“ laužą į 
ugnį įritino akmenį septynių šimtų pūdų. / 

Netrukus atjojo seneliukas ant ožio ir prašo ugnies. 

— (Gerai,— atsakė Džekovojus, pakėlė iš laužo įkaitusį ak- 
menį ir atsivėdėjęs sviedė į seneliuką. Seneliuko galva nulėkė 
ir nuriedėjo takeliu. x 

Rieda galva ir mirksi Džekovojui: 

— Gausi į kailį! Gausi į kailį! 

Vejasi Džekovojus galvą, jau griebs, tik galva nuriedėjo į 
olą ir dingo. | | 

Kai milžinai sugrįžo, Džekovojus įsakė: 

— Nėra kada eiti į kalnus. Pasimedžiosime čia pat. Sukite 
vilnas, vykite virvę. 

Milžinai suko vilnas ir nuvijo virvę šimto šešiasdešimt ar- 
šinų ilgio. Džekovojus liepė aprišti virve Tašą Palvaną ir leis- 
ti į olą. 

Aprišo Tašą Palvaną ir ėmė leisti. Vos nuleido septynis ar- 
šinus, jis ėmė šaukti: 

— Oi tamsu, bijau! Traukite į viršų! 

Ištraukė jį, aprišo Chrisą Palvaną ir leidžia gilyn. Tas kad 
ims šaukti: 

— Oi tamsu! Bijau! | 

Ištraukė jį, nuleido Činarą Palvaną, bet ir tas suriko: 

— Oi tamsu! Traukite į viršų! 

— Na ir narsuoliai,— pasišaipė iš milžinų Džekovojus.— 
Gausiu pats leistis. 

Pats apsirišo virvę ir ėmė leistis į olą. Milžinai nuleido jį 
šimtą šešiasdešimt aršinų, tiek kiek siekė virvė. Džekovojus 
pašoko, atsistojo; apsidairė, žiūri -- geležiniame narve gražuolė 
mergaitė sėdi. Atsimerkia — aplink šviesa plieskia, užsimer- 
kia — naktis nakčiausia. 

Nustėro Džekovojus gražuolę išvydęs, žado neteko. 

O mergaitė vėl atsimerkė, ir vėl nušvito aplink kaip dieną. 

— Ko tu, džigite, atvykai į požemio karalystę? — paklausė 
mergelė.— Jeigu paukštis čia pakliūva — sparnus nudega, jei 
žmogus čia žengia — padus nusvyla. Gaila man tavęs. 

-— Ieškau ilgabarzdžio seneliuko galvos,— sako Džekovo- 
jus. 

— Ai ai,— sako mergelė— ta galva yra galingojo divo 
Razguno. Ją saugo septyniasdešimt tūkstančių džinų — jie su- 
lėks, tave puls. Kad ir kaposi juos, iš kiekvieno kraujo lašo 
dar septyniasdešimt tūkstančių divų rasis. 

— O kur tie divai? | 

— Jie miega. Eik ir užkapok juos miegančius. Tik šitaip ga- 
li išsigelbėti. 

Atstatė krūtinę Džekovojus, pakėlė palvą ir išdidžiai su- 
šuko: 

— Ne džigito darbas miegantį mušti. 

Suriko jis taip garsiai, kad nuo olos skliautų akmenys pa- 
biro, bet divai tik ant kito šono apsivertė. Antrąkart suriko 
Džekovojus — uolos sukrutėjo, o divai tik galvas pakėlė. Suri- 
ko trečiąkart — kalnai sudrebėjo ir viršūnės susiūbavo. 

Pašoko septyniasdešimt tūkstančių divų ir ėmė dairytis. 

— Kas čia rėkauja, miegoti mums neduoda? — klausia 
jie. | 

Išriedėjo iš kertės divo Razguno galva ir sušuko: 

— Muškit jį! Muškit jį! 

Puolė divai Džekovojų. 

Užsimojo jis kalaviju ir nušlavė galvas septyniems tūks- 
tančiams divų, užsimojo dar kartą — vėl septyni tūkstančiai 
galvų nuriedėjo, bet iš kiekvieno kraujo lašo radosi nauji divai. 

Septynias dienas ir septynias naktis kovėsi Džekovojus su 
divų gaujomis. 

Kai galiūnas pailsdavo, mergelė užsimerkdavo. sutemdavo 
naktis. Tamsoje divai nestodavo į kovą, o Džekovojus tuo tarpu 
pailsėdavo. 

Atgavęs jėgas, vėl puldavo divus, bet pagaliau jie pradėjo 
imti viršų. 

O Razguno galva vis ritasi aplink jį ir šaukia: 

— Gausi į kailį! Gausi į kailį! . 

Tada Džekovojus pagriebė kūjį ir ėmė kalti divus į žemę. 


Septynias dienas ir septynias naktis kalė, kol sukalė visus aliai 
vieno. 

Paskutiniu smūgiu Džekovojus įvarė divo Razguno galvą 
iki pat žemės gelmių. Mergelė nusijuokė iš džiaugsmo ir dar. 
plačiau atmerkė savo akis kaip žvaigždes. Viskas“ aplink su- 
tvisko. i 

Sako mergelė: 

— Išleisk mane, džigite. 

Džekovojus išlaužė narvą ir paleido mergelę. Ji parodė, 
kur divas Razgunas slėpė savo lobius. Buvo ten ir aukso, ir 
sidabro, ir brangiųjų akmenų. 

Džekovojus šūktelėjo milžinams: 

— Nuleiskite virvę. : 

Džekovojus pririšo maišą aukso ir liepė traukti. Traukė jie 
traukė -maišus su lobiais, keturiolika dienų traukė. Galop Dže- 
kovojus aprišo gražuolę. 

- — Kodėl tu nenori kilti drauge su manim? — prieštaravo 
mergelė.— Nepasitikėk jais, gali tave palikti čia. 

— Ne, jie paklusnūs,— atsakė Džekovojus ir liepė milži- 
nams kelti mergelę iš požeminės karalystės. | 

„Pagaliau pats apsirišo virve ir įsakė traukti. Ištraukė milži- 
nai Džekovojų iki pusiaukelės ir sako: 

— Ei, jis mus kankino, taigi ar verta jį iškelti. 

Nupjovė milžinai virvę, ir Džekovojus nukrito ant olos 
dugno. Septynias paras neatgavo sąmonės. Atsigaivalėjęs ėmė 
lįsti gilyn į olą. Lindo lindo ir išlindo iš požemio karalystės. 

Apsidairė — nematyti hei milžinų, nei gražuolės, nei lobių. 
Nuliūdo Džekovojus ir patraukė kur akys veda. 

Ėjo jis, ėjo ir priėjo akmenuotą dirvą, ten senis artojas arė 
dviem jaučiais. | 

— Duok man valgyti, tėve,— paprašė Džekovojus.— Jau se- 
niai nė trupinio burnoje nesu turėjęs. 

— Gerai, — sako artojas, — tik tu paarėk, o aš pareisiu na- 
mo ir atnešiu tau duonos ir avies sūrio. 

Aria Džekovojus, o jėgos jam baigiasi. Sustojo ir šūktelėjo. 
Į jo šauksmą subėgo lokiai nuo visų kalnų. Nusilenkė jam ir 
klausia: 

— Ką įsakysi. meškos sūnau? 

.„— Arkite žemę, o aš pagulėsiu, pailsėsiu. 

„„Puolė lokiai savo tvirtais nagais žemę draskyti, akmenis į 
sak rašėis nešioti. Sugrįžo senis artojas ir šaukia: 

„—- Ei džigite, nuvaryk savo lokius, kad mano jaučių ne- 
suėstų. | 

— Lokiai paklusnūs, ką liepiu, tą ir daro.-- sako Džekovo- 
jus.--- Duokš, ką atnešei. | 

Papusryčiavo juodu, 0 tuo metu lokiai visą senio dirvą su- 
pureno. Džekovojus paleido juos ir pasakė: 

-— Kai senukas jus pašauks, ateikite ir padėkite jam. 

Eina Džekovojus toliau ir priėjo kišlaką. Nustebo džigi- 
tas -— tame kišlake nė gyvos dvasios. 

Ilgai ieškojęs, rado duobėje Žmogų. 

— Ką čia veiki duobėje? — klausia Džekovojus. 

- Prieš keturiasdešimt dienų atskrido iš kalnų slibinas 
Mundarchoadžaras. Jis ėda žmones. Visi ir išsislapstė kur pa- 
kliuvo. 

-—- O kuriuo taku reikia eiti, kad jį rasčiau? 

— Eik tiesiai į kalnus, jis ten gyvena. 

— Gerai,-- sako Džekovojus.-- Kai šūktelsiu, visi galite 
išlįsti. Vadinasi, būsiu nudobęs slibiną. 

Užkopė Džekovojus takeliu į aukštą kalną. Pačioje viršū- 
nėje, aukščiau debesų, tįsojo didžiulis Mundarchoadžaras. Dži- 
gitas puolė siaubūną kalaviju. Tris dienas ir tris naktis grū- 
mėsi juodu, kol pagaliau jis sukapojo slibiną į kąsnelius. 

Išėjo į kalno šlaitą ir šūktelėjo. Žmonės nudžiugo ir išlin- 
do iš slėptuvių. Jie iškėlė šaunią puotą linksminosi ir garbstė 
džigitą už jo narsą ir jėgą. Žmonės prašė Džekovojų likti pas 
"juos ir čia apsigyventi. 

— Mielai pasilikčiau,— sako Džekovojus; — tik negaliu. Tu- 
riu pasivyti klastingus milžinus ir išvaduoti gražuolę. 

Patraukė Džekovojus tolyn. 

Eina eina, mato — kalnų takeliu gena senutė asilą su chur- 
džunu ant kupros, o pirma jos bėga šimtas vištų. Bėgdamos de- 
da kiaušinius, senutė juos renka ir krauna į churdžuną. 

— Š$alam, močiute,— nusilenkė Džekovojus,— ko neini na- 
mo ir vištų nevarai į vištidę? 

— Esų nelaiminga. neturiu namų. Visą gyvenimą šitaip kla- 
joju. 

--- Močiute, ar neturi ko nors valgomo? 

— Kalbėk tyliau,— supyko senutė,— nes iš visų kalnų su- 
bėgs laukiniai žvėrys, suris mano vištelės ir asilėlį. Liksiu vi- 
sai be nieko. | 

Tada Džekovojus susidėjo delnus prie burnos ir kad suriks! 

Iš visų tarpeklių, olų, kalnų bemat ėmė lįsti tigrai, panteros 
lokiai, lapės, vilkai, šakalai pražioję dantingus nasrus. 

Senutė suvirpėjo iš baimės ir ėmė maldauti: 

— Kad ir kas tu būtum, žmogus ar divas, pasiimk višteles ir 
asilėlį, tik palik mane gyvą. 

— Argi nieko negirdėjai apie mane? — paklausė galiūnas.— 
Aš baisesnis už divą, aš — Džekovojus. 

Žvėrys paklausė: 

— Ko pageidauji, meškos sūnau? 

Džekovojus įsakė, jiems: 

— Geroji senelė neturi pastogės bemat suręskite jai gražų 
būstą. | 

Ėmė rengtis į kelionę Džekovojus, o senelė jam sako: 

— Ačiū tau džigite. Turėjau sūnų, galiūną, panašų į tave. 
Deja, seniai nebėr jo gyvo. Jis paliko lanką ir strėles: lan- 
kas sveria šimtą pūdų, o kiekviena strėlė — penkiasdešimt 
pūdų. Pasiimk lanką ir. strėles, tau pravers, keliauk ir būk 
laimingas. 

Patraukė Džekovojus tolyn, kol pasiekė didžiulio šilto 
Isyk Kulio krantą. Ant kranto augo činara, kurios viršūnė de- 
besis siekė, o *t0 medžio viršūnėje buvo paukščio Semurgo liz- 
das. Čia žaidė du paukščio jaunikliai, dydžio kiekvienas sulig 
kupranugariu. 

Tik staiga paukščiai sučirškė iš baimės. Tiesiai nuo debesies 
į lizdą leidosi sparnuotas slibinas. 

Džekovojus įtempė šimtapūdį lanką, įdėjo penkiasdešimties 
pūdų strėlę nusitaikė ir šovė. 

Slibinas krito žemėn negyvas. Džekovojus sukapojo slibiną 
į gabalus, įsilipo į činarą ir ėmė slibino mėsa penėti Semurgo 
jauniklius. 


182 


Vos tik jie pasisotino, pakilo vėtra. 

—- Ei džigite,— tarė paukščiai, — atlekia mūsų motina. Kad 
tik ji tavęs nesuėstų. Tu išgelbėjai mus nuo slibino, eikš pas 
mus paslėpsime tave po sparnais. 

Vos spėjo Džekovojus palįsti po jų sparnais, o paukštė 
Semurga jau čia. | 

-- Ėhė čia žmogiena atsiduoda,— tarė ji. 

Ne, čia slibino mėsa, — atsakė jaunikliai. 

Aprimo kiek paukštė Semurga ir sako: 

-— Ne, į mūsų medį žmogus įlipęs. Kur jis“ 

Tada nusilenkė motinai jaunikliai ir sako: | 

-- Kasmet tu, motinėle, išperi jauniklius ir kasmet juos 
slibinas suryja. Ką tu darytum, jeigu kas slibiną nugalabytų? 

— Jeigu kas slibiną nugalabytų,— atsakė paukštė Semur- 
ga — aš padaryčiau visa, ko jis prašytų. 

Kilstelėjo sparnus jaunikliai, iš po jų išlindo Džekovojus. 

—- Štai šis žmogus išgelbėjo mus nuo slibino, — pasakė jau- 
nikliai rodydami gabalus slibino mėsos. 

Padėkojo paukštė Semurga Džekovojūi ir paklausė: 

„-— Kuo galėčiau tau atsilyginti? 

— Nugabenk mane ant lakiųjų savo sparnų į Čimkento 
šalį. 

— Sėsk, — tarė paukštė Semurga. 

Nuskriejo juodu greičiau už vėją: 

Netrukus pažvelgė Džekovojus apačion ir išvydo, kad 
Čimkento miestą užgrobę milžinai — Tašas Palvanas. Chrisas 
Palvanas ir Činaras Palvanas. Vargšę gražuolę jie pasodino į 
geležinį narvą už tai, kad ji atsisakė už jų tekėti. Milžinai 
apdėjo žmones nepakeliamais mokesčiais ir duoklėmis, o pa- 
tys lėbauja, linksminasi pilyje. 

Paėmė Džekovojus šimtapūdį lanką, uždėjo prie templės 
penkiasdešimties pūdų strėlę ir paleido į Tašą Palvaną. Strėlė 
pataikė Tašui Palvanui stačiai į širdį, jis susverdėjo ir nuvirto. 
Pašoko Chrisas Palvanas ir sviedė į Džekovojų savo tūkstan- 
ties pūdų kuoką, bet paukštė Semurga snapu pagavo kuoką 
ir prarijo. Karžygio strėlė pervėrė Chrisą Palvaną. Činaras Pal- 

vanas išsigandęs pabėgo į stepę, bet ir jį, veidmainį, patiesė 
strėlė. 

Paukštė Semurga nulakino Džekovojų į tvirtovę. Subėgo 
žmonės, puolė sveikinti laimingai: sugrįžusį karžygį. 

Džekovojus nuėjo prie narvo, kur buvo, uždaryta mergelė. 
Vienu kūjo smūgiu sutriuškino virbus. 

Iškėlė čimkentiečiai Džekovojui ir gražuolei vestuves. Ūžė 
linksminosi visi keturiasdešimt dienų. 

Staiga atšuoliavo chano Irono pasiuntinys iš Taškento su 
nelemta žinia: gretimos šalies šacho kariuomenė apšupo Taš- 
kentą. 

„Brangusis sūneli,— rašė Džekovojui chanas,— gelbėk, pa- 
dėk.“ | | 

— Ne dėl chano o dėl žmonių eisiu. — pasakė Džekovojus. 
Užsikišo už juostos savo kalaviją ir nujojo į Taškentą. 

Šūktelėjo Džekovojus. Subėgo tūkstantis tigrų, tūkstantis 
lokių, tūkstantis vilkų ir išvaikė šacho karius. Tartum vėjas 
juos būtų nupustęs. 

Chanui Ironui ašaros byrėjo iš džiaugsmo ir graudulio. Jis 
prašė Džekovojų likti Taškente ir būti sosto įpėdiniu. 

Nenorėjo Džekovojus chanu būti, grįžo pas čimkentiečius 
ir laimingai gyveno su savo gražuole. 

Niekas nebedrįso skriausti čimkentiečių, jokie priešai nebe- 
buvo jiems baisūs. Nes pakakdavo Džekovojui užlipti ant tvir- 
tovės sienos ir surikti, bemat iš viso pasaulio subėgdavo lauki- 
niai žvėrys, pasiryžę tarnauti meškos sūnui. 


MULA IR SAMDINYS 


Turėjo toks mula samdinį. Kartą jam tarė: 

— Palšas jautis jungo nebepavelka, vesk į turgų ir par- 
duok. 1; 

Tas ir gena jautį į turgų. Pakeliui girdi — dudutis šaukia: 
„Du du!“ | 

— Ką sakai, brolyti? Palšį pirksi? — klausia samdinys. 

Dudutis vėl savo varo —,,du du“! Ė 

— Vadinasi, už jautį duosi du šimtus tengų. O kada pini- 
gus atneši? Ką? Sakai — ryt atiduosi? Gerai! — Samdinys pririšo 
jautį prie medžio ir nuėjo sau. 

Parėjo jis namo, mula ir klausia: 

— Kur pinigai už palšą jautį? 

— Pardaviau jautį skolon. Pirkėjas rytoj pinigus atneš. 

— O kam tu pardavei? — paklausė mula. 

— Jis apsitaisęs nelyginant tamsta. mula. Ant galvos aukšta 
kepurė. Ant pečių apsiaustas, 0 jis visas su gelsvai rusvu ap- 
daru — atsakė samdinys. 

— Gerai,— pasakė mula,— ryt iš anksto nueik pinigų. 

Rytojaus dieną samdinys nuėjo prie to paties medžio. Žiū- 
ri — Nei jaučio, nei dudučio su kepure ten nebėra, tik medyje 
tupi žalvarnis. 

— Kur pinigai už palšą jautį? — paklausė samdinys. 

— Kvar kvar,— atsakė jam žalvarnis. “ 

— Ei tu, ką čia išdarinėji? Pinigų už jautį nesumokėjai, o 
sėdi sau nusirengęs kaip niekur dėtas. Vakar buvai su gelsvai 
rusvu apdaru, ant pečių — apsiaustas, ant galvos — aukšta ke- 
purė, o šiandien su kailiniais ir kailio kepure! Greičiaų duok 
pinigus už jautį. 

Tai taręs, samdinys ištiesė ranką. Žalvarnis suplasnojo if 
nulėkė karksėdamas. Samdinys pasikaišė chalato skvernus ir 
puolė jį vytis. 

Žalvarnis nuskrido prie skardžio ir nėrė į urvelį, ten būta 
jo lizdo. 

Samdinys įkišo ranką į urvą, bet žalvarnio nepasiekė. Tada 
jis išsitraukė peilį ir ėmė kasti platesnę angą. Kasė jis, kasė, 
tik peilis kliudė kokį kietą daiktą. Žiūri samdinys — ogi ten 
pilnas ąsotis aukso. | 

— Štai kaip,— tarė samdinys.— vis dėlto priverčiau tave 
užsimokėti už jautį. 

Du šimtus tengų jis atidavė šeimininkui, o kitus susižėrė 
sau. Tą pat dieną jis paliko mulą ir ėmė pats ūkininkauti. 

Pasakojama, kad senų senovėje iš stepės atskrisdavusios į 
Bucharos kaimus piktosios dvasios divai ir išsivarydavusios 
galvijus, grobdavusios žmones. Pagaliau trūko žmonių kantry- 
bė. Nuėjo jie pas Aldarą Kusą ir sako jam: 

— Bičiuli! Visi žinom, koks tu narsus. Išvaduok mus iš di- 
vų jungo! Per juos nebėr mums gyvenimo. 

— Gerai, nubausiu aš divus,— oriai atsakė Aldaras Kusa ir 
kiečiau susiveržė skarą per juosmenį. 

Bet reikia. atvirai pasakyti, kad išgirdęs žodį „divai“ Al- 
daras Kusa krūptelėjo ir baikščiai apsidairė. 

Kitą dieną Aldaras Kusa sumanė aplankyti ištekėjusią sa- 
vo seserį. Pasiėmė puodynėlę rūgusio pieno ir nuėjo per kal- 
nus. Kelyje pamatė Aldaras Kusa į dulkes numestą virvelę. 

„Nagi pasiimsiu aš tave, gal praversi kelionėje", — pamanė 
jis. 

Pasiėmė virvelę ir patraukė tolyn. 

Žiūri, guli druskės žolėje paukščio kiaušinis. | 

„Pravers“,—- tarė sau Aldaras Kusa, pasiėmė kiaušinį ir nu- 
žingsniavo tolyn. 

Atšliaužia keliu jam priešais vėžlys. 

— Sveikas! — tarė Aldaras Kusa. 

— Sveikas! — atsakė vėžlys. 

— Kurlink? — paklausė Aldaras Kusa. 

— Tenlink! — atsakė vėžlys. 

— Vadinasi, mums pakeliui, — tarė Aldaras Kusa ir įsikišo 
vėžlį už ančio. 

Žiūri, iš tolo kažkas artinasi didelis didelis, įtūžęs, baisiau- 
sias, net Žemė dreba. 

Išsigando Aldaras Kusa, užkasė rūgštaus pieno puodynėlę 
viename daikte, virvelę — kitame, o kiaušinio nesuspėjo pa- 
slėpti. 

O tasai įtūžėlis, baisuolis jau ir čia. 

— Cho cho cho cho cho! — nusijuokė tasai. 

Iš išgąsčio Aldaras Kusa irgi suriko visa gerkle: 

— Cho cho cho cho cho! 

— Ei, kvaiša,— tarė tasai.— Ko juokiesi, kai turėtum iš- 
sigąsti? 

—. Ko tu juokiesi, kas tu? — paklausė drebančiu balsu Al- 
daras Kusa. 

— Aš — divas! O juokiuosi todėl, kad aptikau tave. žmo- 
gau. Dabar turėsiu kuo pasisotinti. k 

Divas dar garsiau nusikvatojo: 

— Cho cho cho! 

Sakytum griaustinis nugrumėjo per kalnus. 

Mato Aldaras Kusa, kad jam bus striuka, reikia kaip nors 
suktis. 

— Cho cho cho! — nusikvatojo jis. — Aš — mirties angelas 
Azrailas. Atėjau tavo sielos. Gerai. kad lengvai tave suradau! 

— Nebijau tavęs,— subliuvo divas,— aš išvartysiu kalnus. 

— Nesigirk iš anksto! — tarė Aldaras Kusa.— Jei netiki, ei- 
nam pasigalynėti. Katras mudviejų stipresnis! 

— Eimel! -- tarė divas. 

—- Pirmoji sąlyga: trenkti į žemę taip, kad jos smegenys 
ištikštų,— tarė Aldaras Kusa. 

— Gerai, — atsakė divas. | 

Ir taip trenkė kumščiu į žemę, kad didžiulis akmuo visas 
sulindo. 

— O kur smegenys? Sakiau, kad tu esi pagyrūnas — žiū- 
rėk! — rūsčiai suriko Aldaras Kusa ir smarkiai bakstelėjo lazda 
į Žemę. Iš sukultos puodynėlės čiurkštelėjo divui į veidą rū- 
gusis pienas. 

— Matei? — paklausė Aldaras Kusa. 

— Mačiau, — sukuždėjo išsigandęs divas. 

— Antroji sąlyga, — tarė Aldaras Kusa, spausim sviestą iš 
akmens. 

„ — Gerai,-- nedrąsiai atsakė divas. 

Jis paėmė akmenį, suspaudė — ir iš akmens pasidarė smė- 
lis. Tačiau sviesto, aišku, divas iš jo neišspaudė. 

Aldaras Kusa sutraiškė kiaušinį, o kai iš jo ėmė. varvėti 
baltymas ir trynys, divas prisipažino esąs nugalėtas. 

— Dar viena sąlyga, — tarė Aldaras Kusa,— nuvyk iš mo- 
lio virvę. 

Divas kamavosi, bet virvės nenuvijo. 

— Dabar mano eilė, — pareiškė Aldaras Kusa ir ištraukė iš 
žemės užkastą virvelę. 

— Šitaip reikia vyti iš molio virvę,— tarė Aldaras Kusa. 

Divas ne juokais išsigando ir pasikasė pakaušį. Ir užčiupo 
blusą didumo sulig skėriu. 

— Ė,— nusijuokė Aldaras Kusa,— mano blusa didesnė. 

Įkišo ranką užantin, išėmė vėžlį ir paleido žemėn. 

Persigandęs divas žemai nusilenkė Aldarui Kusai ir tarė: 

— Prašom į svečius! 

Aldaras Kusa išsigando, bet neišsidavė. Divas atsivedė Al- 
darą Kusą į didžiulį urvą. Divų ten buvo devynios galybės ir 
visi milžiniški, gauruoti, tūžmingi. 

Po vaišių pats didžiausias divas pasiūlė: 

— Eime pažaisti, skaldysim uolas. 

— Eime,— sutiko Aldaras Kusa. 

Divai ėmė daužyti kojomis uolas. Spiria kartą — ir subyra 
uola aukštumo sulig Bucharos minaretu. 

— Tavo eilė! — tarė divai. 

Aldaras Kusa apsimetė ieškąs kur didesnės uolos. 

— Ką tu galvoji? — paklausė divai. | 

— Yra keturios priežastys, dėl kurių reikia pagalvoti. Jei- 
gu aš trenksiu į tą antai kalną, jis nusiris į rytus, užtvers kelią 
saulėtekiui ir žemė nugrims į tamsą. Jeigu. trenksiu. į antai aną 
kalną, užtversiu kelią saulėlydžiui ir saulė liks kaboti danguje; 
tada pasaulis išdegs nuo nepakenčiamos kaitros. Jeigu trink- 
telsiu čionai, užsidarys kelias šaltam vėjui. ir tada visi žmonės, 
žvėrys, akmenys, kalnai ir jūros pašvinks. O jeigu anon pu- 
sėn — užsidarys kelias šiltam vėjui, ir visa kas gyva sušals. Jei- 
gu trinktelsiu į žemę, ji prasmegs ir drauge su ja visa kas gy- 
va, o jei trenksiu į dangų, jis nukris žemėn ir visus sutriuškins. 
Nežinau nė ką daryti. 

— Tiek jau to, tegu mes gyvi liekam,— subliuvo divai. 

— Gerai! — tarė Aldaras Kusa.— Tebūnie, pasigailėsiu jū- 
sų. | 

Divai iškėlė dar didesnes vaišes ir paprašė Aldarą Kusą 
pernakvoti pas juos. 

Aldaras Kusa atsigulė ir tyčia ėmė garsiai knarkti, o patsai 
klausosi. 

Divai kuždasi: 

—. Angelas Azrailas užmigo. Luktelėkim mažumėlę ir nuga- 
labykim jį, nes. ko gero, įsimanys pasiimti kurio mūsų sielą. 

Sutemus Aldaras Kusa tyliai atsikėlė, atsinešė iš urvo ker- 
tės didžiulę piestą, kurioje divai grūsdavo kviečius, ir paguldė 
į savo patalą 0 patsai pasislėpė už maišų. 

Ūmai nutrepsėjo tamsoje žingsniai ir nuaidėjo toks kuokos 
trenksmas, jog vargšė piesta sutrupėjo į šipuliukus. Divai-tarė 
būsią nudėję angelą Azrailą ir nuėjo gulti. Auštant Aldaras Ku- 
sa pažadino divus. . 

Divai išsigando. | 

— Kaip teikėtės išsimiegoti, pone angele Azrailai? — nusi- 
lenkdami paklausė jie. . 

a“ Nekaip! — terė Aldaras Kusa.—- Naktį blusa įkando. 

Divai apdovanojo Aldarą Kusą brangiom dovanom ir at- 
sisveikino. 

Trys divai lydėjo Aldarą Kusą namo. Atlapojęs vartus Al- 
daras Kusa pakvietė divus paviešėti pas save. Įeidamas į na- 
mus pašaukė žmoną: 

— Ei, pačiute, nešk svečiams kepsnį, pagamintą iš tų divų, 
kurie vakar buvo atėję. 

Nesuskubo Aldaro Kusos pati tarti: „„Gerai!"— o jau divus 
lyg vėjas būtų nupūtęs. 

Reikia dar pridurti, kad mula —- vietinės mečetės vyres- 
nysis — nemėgo Aldaro Kusos. | 

Eina mula keliu ir mato -- atbėga jam priešais persigandę 
divai. 

— Sveiki gyvi, kurgi taip skubate? — paklausė mula. 

Divai jam viską papasakojo apie Aldarą Kusą. 

— Et jūs, lengvatikiai! Apgavo jus Aldaras Kusa. Jis me- 
lagis ir bailys, eikite ir nudėkite jį. 

Žiūri Aldaras Kusa ir mato: mula Veda divus į jo namus. 
Aldaras Kusa išjojo jų pasitikti ir tarė: 

— Ei, mula klastūne! Mula apgavike! Imi grūdus, o skolą 
grąžini pelais. Tu prieš mėnesį skolinaisi iš manęs dešimt di- 
vų vaišėms, o nūnai atvedi tik tris. O kurgi kiti septyni? 

Divams širdis iš baimės nutirpo. 

Jie puolė prie mulos, išplėšė jam liežuvį ir šoko bėgti. 

Nuo "tc meto Aldaras Kusa gyvena ramiai. 

Ir žmonės atgavo ramybę — divai, išsigandę ŽUSaro Kusos, 
pabėgo į dykumą. 

O mula vaikščioja ir vis murma panosėje, bet niekas negali 
suprasti, ką jis nori. pasakyti. | 


Ar buvo taip, ar nebuvo, tik, sako, kažkada „gyvenęs di- 
džiulis senas varnas. "> 

Vieną dieną išskrido varnas medžioti. -Skraidė jis, skrai- 
dė, bet nerado ničnieko. Pagaliau nuskrido varnas prie gilios 
upės kranto. , 

O paupyje ganėsi mažas garbiniuotas šiai as Suglaudė var- 
nas sparnus, šmėžtelėjo žemyn ir nutūpė ėriukui tiesiai ant 
nugaros, 

Ėriukas pasipurtė, norėdamas nublokšti varną. O varnas įsi- 
kibo stipriau į garbiniuotas vilnas ir sako: 

— Kran, kran, ėriuk, aš tave užkaposiu! 

Nusigandęs ėriukas laibučiu balseliu subliovė: 

— Pasigailėk. aš dar mažutis! Nekapok manęs! 

Varnas dar garsiau sukranksėjo: | 

— Krrran! Varnai mėgsta jaunų ėriukų mėsėlę.; Aš tave 
užkaposiu! i 

Ėriukas pagalvojo pagalvojo ir 'sako: 

— Matyt, taip man lemta, varne, kapok! i | 

Varnas prasidžiugo, buvo bepražiojąs snapą, bet ėriukas vėl 
prašneko: 3 

— Palūkėk, varne! Prieš valgant reikia - nagus nusiplauti: 
snapą paskalauti. 

— Gerai, tuojau nuskrisiu vandens! 

Mostelėjo varnas sparnais, huskrido prie upės: 

— Kran, kran! Upe, upe! 

— Ko tau reikia? — klausia upė. 

— Duok man vandenš! 

— Kam? 

— -Aš pasiskalausiu snapą ir užkaposiu gardų, riebų ėriu- 
ką! | i 

Upė jam sako: 

— Skrisk pas puodžių ir atnešk ąsotį, tuomet duosiu tau 
vandens. 

Varnas nuskubėjo pas puodžių. 

—" Kran kran! Puodžiau, puodžiau— sukrankė jis,— duok 
man ąsotį! Aš nuskrisiu su juo prie upės — upė duos man 
vandens; vandeniu pasiskalausiu snapą ir užkaposiu gardų,- 
riebų ėriuką. 

Puodžius atsako jam: 

— Gerai. Atnešk man molio iš Raudonosios kalvos ir aš 
nužiesiu tau ąsotį. 

Varnas nuskrido prie Raudonosios kalvos: 

—- Krran. krrrran! Raudonoji kalva. duok man molio! Nn- 
nešiu jį puodžiui — puodžius nužies man ąsotį; su ąsočiu nu- 
skrisiu prie upės — upė duos man vandens; vandeniu paska- 
lausiu snapą ir užkaposiu gardų, riebų ėriuką. 

Raudonoji kalva tarė: 

— Man negaila molio. Tik tu pirma nuskrisk pas kalvį ir 
atsinešk kaplį moliui išsikasti. 

Varnas prasidžiugęs nuskrido pas kalvį: 

— Kalvi, ei kalvi, duok man: kaplį! Aš nusinešiu jį ant 
kalvos — kalva duos man molio; molį nunešiu pas puodžių — 
puodžius nužies man ąsotį; su tuo ąsočiu nuskrisiu prie upės — 
upė duos man vandens; pasiskalausiu snapą ir užkaposiu gar- 
dų, riebų ėriuką. 

Kalvis susiraukė. 

„— Atnešk man ugnies, — tarė jis — tuomet nukalsiu tau 
kaplį. S 

— Gerai, atnešiu. 

Varnas nuskrido ugnies ieškoti. 

O tuo metu viena senutė kepė paplotėlius. Varnas nuskrido 
pas ją ir sako: 

— Kran kran! Senele, duok man ugnies! Ugnį nunešiu kal- 
viui — kalvis nukals man kaplį;: su juo nuskrisiu į Raudonąją 
kalvą — kalva man duos molio; molį nunešiu puodžiui — jis 
nužies man ąsotį; su ąsočiu nuskrisiu prie upės, upė man duos 
vandens; prasiskalausiu snapą ir užkaposiu gardų, riebų 
ėriuką. 

Senelė pamanė: ,„Duosiu jam ugnies — gal sudegs beneš- 
damas godusis varnas!“ 

Bet varnas pabarstė pelenais žarijėlę, pastvėrė ją, sumo- 
savo sparNais ir nuskrido. 

Varnas atskrido pas kalvį, padavė jam žariją. Kalvis buvo 
piktas ant varno, tad nukalė tokį sunkų kaplį jog varnas 
vos jį bepakėlė. 

Nuskrido varnas į kalvą. kalva davė jam daug molio. Mo- 
lį varnas nunešė puodžiui. Puodžius nužiedė sunkų ąsotį. 

Vargais negalais varnas pakėlė ąsotį, nuskrido su juo prie 
upės ir sako: 

— Atnešiau ąsotį, duok man vandens! 

— Pasisemk pats! — atsako upė. 

Varnas prisirišo virve ąsotį prie uodegos ir nuleido jį 
į vandenį. 

Vanduo ėmė semtis į ąsotį. O varnas gviešėsi vis daugiau 
vandens! Kai ąsotis prisisėmė sklidinas, varnas sumosavo spar- 
nais, bet pakilti neįstengė ir pliumptelėjo į vandenį. | 

Kad ir kiek jis krankė, kad ir kiek plumpsėjo sparnais, 
niekas nepagelbėjo — ąsotis nugramzdino jį į pat dugną. 

Godusis varnas paskendo. O ėriukas tuo tarpu vaikštinėjo 
sau pakrante ir ramiai rupšnojo žolę. | 


JAUN:KAIIIS IR KARNAJUS 
Seniai, labai seniai gyveno pasaulyje vargdienis. Ir turėjo 
jis du sūnus. Kai atėjo vargdieniui metas mirti, pasivadino 
jis sūnus ir tarė: | 

— Vaikai, netrukus jūs liksite vieni... Gyvenkite santai- 
koje, padėkite kits kitam, pagelbėkite bėdoje. 

Pasakė vargdienis ir numirė.- O broliai beregint ėmė vai- 
dytis. 

Kartą susapnavo jaunėlis brolis sapną — pasirodė jam tė- 
vas ir sako: 

— Sūneli, susimildamas, atiduok viską vyresniajam broliui, 
juk jis turi šeimą. O patsai paimk mano seną karnajų. Grok 
tiems, kuriuos skausmas ištiko, ir tiems, kam linksma. Čia tu 
rasi savo laimę. 

Tai pasakė tėvas ir išnyko. 

O jaunėlis sūnus taip ir padarė: atidavė visą turtą vyres- 
niajam broliui, pasiėmė karnajų ir patraukė kur akys veda. 
Vieną vakarą jaunikaitis atsidūrė prie urvo didelio kalno pa- 
pėdėje ir sumanė ten pernakvoti. Jis nežinojo. kad šiame urve 
buvo susimetę velniai. Nežinojo, kad jie čia slepia prisiplėštą 
auksą ir kitas brangenybes. | 

Sutemus nakčiai susirinko velniai urve ir ėmė girtis savo 
išdaigomis. | 

— Aš,— tarė pirmasis velnias, — atėmiau protą vieno kara- 
liaus dukrai. O kad nebūtų galima jos išgydyti, pristačiau jos 
sergėti dvi neregimas dvasias, kurios turėjo stebėti, idant jo- 
kie vaistai nepagelbėtų. 

— O kaip ji galėtų išsivaduoti iš savo negalios? — paklau- 
sė antrasis velnias. 

— Jeigu netoli jos sutūtuotų karnajus, tai džinai išsigąs- 
tų ir išlakstytų,— atsakė pirmasis,— o mergaitė vėl būtų svei- 
ka ir linksma. 

Tuo tarpu velnių vyresnysis ir suriko: 

— Fu fu, žmogiena atsiduoda, ar. užuodžiate? 

Velniai pasklido į' visas puses ir bemat išvilko į vidurį 
urvo persigandusį jaunikaitį. 

— Sudraskykim jį į smulkius gabalėlius! — suriko velnių 
vyresnysis. | 

Bet jaunikaitis nepametė galvos ir čiupo savo karnajų. 
Vos tik sutūtavo karnajus, velnius pagavo siaubas, jie išmėtė 
savo lobius ir iškurnėjo iš urvo. 

Ryto metą jaunikaitis nusipirko iš čabanų. vieškeliu ge- 
nančių savo bandą, keturiasdešimt kupranugarių ir keturias- 
dešimt asilų. Sukrovė ant jų brangenybes ir parsigabeno na- 
mo. O tuo tarpu jo brolis sėdėjo nusiminęs priebutyje. Jau- 
nikaičio paklaustas jis atsakė: 

-—— Kaipgi nebūsiu nusiminęs, jei jau suvis nuskurdome ir 
mano vaikai sėdi alkani. 

— Neliūdėk,— paguodė jį jaunėlis brolis.— Aš pargabe- 
nau daug turto. jo ir tau, ir tavo vaikams užteks visam gy- 
venimui! 

Jis atidavė lobį vyresniajam broliui, o pats pasiėmė kar- 
najų ir vėl išjojo klajoti po platųjį pasaulį. Ir taip ėjo iš vieno 
kišlako į kitą, grojo šventėse ir iškilmėse, ir atėjo į vieną 
miestą. O to miesto gyventojai buvo liūdni ir tylūs. Kai jau- 
nikaitis paklausė praeivį, kokia jų siėlvarto priežastis, jis 
išgirdo: 

— Mūsų karalius turi vienintelę dukterį. Jau daugel metų 
ji serga: nevalgo, negeria, nekalba ir nesijuokia. Todėl kara- 
lius ir uždraudė savo valdose dainuoti ir juoktis, pramogauti 
ir linksmintis. Tam, kas išgelbės jo dukrą, karalius pažadėjo 
pusę karalystės, bet nė vienas garsus gydytojas nemokėjo 
jos išgydyti. 

Išgirdęs šiuos žodžius, jaunikaitis nuėjo į rūmus ir sako 
karaliui: 

— Aš išgydysiu jūsų dukrą. į 

Karalius nuvedė jaunikaitį į menę, kur gulėjo mergaitė. 
Jaunikaitis paprašė visus išeiti ir ėmė pūsti savo karnajų. Ne- 
matomi džinai, kurie sergėjo mergaitę, išsigando ir šoko bėg- 
ti, o karalaitė vėl paliko sveika ir linksma. 


Laimingas karalius pasivadino jaunikaitį ir pasiūlė jam 
pusę karalystės. Bet jaunikaitis atsisakė visų turtų, tik pa- 
prašė, kad jam būtų leista groti miesto gyventojams, kurie 
seniai nėra girdėję muzikos ir dainų. 

Žinia apie karalaitės pasveikimą pasklido po visą pasaulį. 
Suvažiavo iš visų kampų karalaičiai ir princai pirštis kara- 
laitei. Bet jinai visa širdimi pamilo jaunikaitį, turintį stebuk- 

lingą karnajų, ir nesutiko tekėti už. pačių kilmingiausių jau- 
nikių. 

— Dukrele,— kreipėsi į ją susisielojęs karalius.— Aš jau 
senas ir neturiu įpėdinio. Pasakyk man pati vardą to jauni- 
kaičio, kuris vertas sosto ir tavo rankos. 

— O tėve,— atsakė mergaitė — įsakykite visiems vy- 
riškiams, kurie gyvena mūsų karalystėje, praeiti pro mano 
rūmus. Aš pati išsirinksiu tinkamą... 

Karalius sutiko, ir jo. įsakymu žmonės pradėjo eiti pro rū- 
mus. Bet karalaitė taip nė vieno ir neišsirinko. 

— Ar dar liko kas? — paklausė karalius. 

— Tik vienas vargdienis jaunikaitis. grojantis karnajum, 
šiaip atėjo visi, — atsakė sargybiniai. 

Karalius pasivadino jaunikaitį ir paklausė: 

— Kodėl neatėjai prie rūmų? 

Jaunikaitis atsakė: | 

— Pro karalaitės akis praėjo patys garbingiausi ir turtin- 
giausi jaunikiai, bet ji visus atstūmė. O aš tik vargdienis mu- 
zikantas. ir ne mano nosiai rungtis su karalaičiais ir princais. 

Bet karalius nepaklausė jo ir liepė eiti prie rūmų. Kai jau- 
nikaitis ėjo pro karalaitės langus, ji metė jam gėlelę. 

Keturiasdešimt dienų ir keturiasdešimt naktų buvo šven- 
čiamos jauno muzikanto ir karalaitės vestuvės. Ir gyveno juo- 
du paskiau ilgai ir laimingai. 


Seniai seniai, labai seniai valdė vieną šalį galingas šachas. 
Ir turėjo jis vienturtę dukterį, tokią lepūnėlę, kad lig tik pūs- 
telės vėjelis, ji jau ir serga. 

Kartą princesė taip sunkiai susirgo, kad net saldžios chal- 
vos nenorėjo valgyti. Gydė ją rūmų gydytojai, gydė, o jai 
vis blogiau darėsi. Jau nė galvos nuo priegalvio nebeįstengė 
pakelti. Tada šachas išsiuntinėjo šauklius, idant apskelbtų po 
visą žemę: kas išgydys princesę, tam šachas atiduos ją per 
žmoną. 


Daugel atsirado norinčių vesti princesę, bet nė vienas iš jų 
negalėjo jos išgydyti. 

Tada atėjo pas šachą jaunas arklininkas, kuris prižiūrėjo 
jo žirgus. Pažvelgė į jį šachas ir pagalvojo: „Argi jis, prastas 
arklininkas. sugebės išgydyti mano dukterįė“ Bet ką bepa- 
veiksi — sutiko. 

O arklininkas, įžengęs į princesės menę, liepė visiems pa- 
sišalinti. Paskui atidarė langą į sodą, nunešė princesę prie 
lango ir įsakė jai suskaityti paukščius, kurie purpsėjo ant ša- 
kelių. Užsižiūrėjo princesė pro langą ir pamiršo savo ligą. 
Kitą dieną ėmė jie skaityti medžius, trečią — medžių lapus. 
Penktą dieną išvedė arklininkas princesę į sodą, 0 po savai: 
tės ji suvis pasveiko. | 

Apsidžiaugė šachas, bet pagailo jam atiduoti savo dukrą 
už prasto arklininko. Pasišaukė jis vizirius. Viziris iš dešinės 
buvo doras ir teisingas. Jis tarė: 

— Valdove, jeigu netesėsite žodžio, žmonės liausis jus 
gerbę. 

Viziris iš kairės buvo piktas ir pavydulingas. Jis tarė: 

— Valdove, jūsų žodžiai buvo taikomi kilmingiesiems ir 
turtingiesiems. Arklininkas — jūsų tarnas, vykite jį lauk. 

Šachui patiko žodžiai vizirio iš kairės, ir jis įsakė išvaryti 
arklininką taip toli. kad tasai nesugrįžtų namo. 

Tarnai nuvedė arklininką į dykumą. 

Sėdi jis dykumoje palei barchaną ir mąsto: už ką mane 
nubaudė? Už tai, kad išgelbėjau princesę nuo mirties? 

Umai ant barchano viršūnės nutūpė trys balandžiai. Nutūpė 
ir pasivertė trimis gražuolėmis perėmis. 

-— Kvaili tie.žmonės,— tarė pirmoji.— Aš žinau vieną lau- 
ką, kur kasmet sėjami kviečiai. Ir jie niekad neišdygsta, ka- 
dangi toje vietoje užkasti septyni sidabro ąsočiai. Bet žmo- 
nės nežino ir neišsikasa jų. | 

— Kvaili tie žmonės,-- prabilo antroji.— Aš žinau vieną 
kišlaką, kur gatvėje stovi išmestas senas katilas. Žmonės kas- 
dien eina prošal, mėto į jį šiukšles ir nenumano, kad šis 
katilas gryno aukso. 

— Kvaili tie žmonės,— pridūrė trečioji — Aš žinau vieną 
upelę, katros krante guli negyva žuvis. Žmonės ateina prie 
upelės, mato žuvį, bet jiems nė ne galvoj, kad jos pilve yra 
trys perlai. 

Tarusios šiuos žodžius, da vėl pasivertė balandžiais ir 
nuskrido. O arklininkas atsistojo ir leidosi, kur akys veda. 
Ėjo ėjo, ėjo barchanais. kolei priėjo palaikę trobelę dykumos 
pakraštyje. 

Pasitiko arklininką senikė ir pakvietė gyventi pas save. 
Jis jai būsiąs vietoj sūnaus. 0 jinai pavaduosianti jam mo- 
tiną. 

Gyveno jie sau gyveno, ir ėmė arklininkas miršti savo ne- 
laimę. 

Kartą jis pabudo vidunaktį ir išėjo kieman. Ir pasidarė 
lauke šviesu, beveik kaip dieną. Nustebo arklininkas, pažvel- 
gė į dangų ir mato, šviečia ten du mėnuliai. 


Rytmetį jis papasakojo apie tai senikei, ir senikė tarė, čia, 
matyt, būsiąs jo likimas: it du mėnuliai traukia vieną prie 
kitos jaunikaičio ir šacho dukters širdys. 

Prikalbėjo tada arklininkas savo įmotę eiti pas šachą ir 
prašyti jo dukters rankos. Apsigando senikė, tačiau dėl savo 
įsūnio laimės leidosi kelionėn. Ilgai ar trumpai ji ėjo, kolei 
atėjo į šacho rūmus. 

— Kas tu tokia, moteriške? — paklausė šachas. 

— Pasaulio valdove! — prabilo senikė.— Nerūstauk ant 
manęs, o būk mielaširdingas. 

Jinai papasakojo apie buvusį šacho arklininką, kuris norįs 
vesti jo dukterį. 

Užsirūstino šachas ir buvo benorįs išvaryti bėdiną senike. 
Tačiau viziris iš dešinės tarė: 

— Mano valdove, už ką varyti ją iš rūmų? Piršti mergai- 
tę — ne nusižengimas, kad tik jaunikaitis būtų mielas prince- 
sės širdžiai. 

Bet viziris iš kairės atšovė: 

— Mano šache! Už nuotaką priklauso išpirka. Ir reikia ją 
paskirti tokią, kokia pridera mūsų valdovo dukrai. 

Šachui patiko vizirio iš kairės patarimas. Ir paliepė jis, 
kad arklininkas pastatytų rūmus, o rūmuose įveistų sodą. 
o sode įtaisytų fontaną, o fontane kad plaukiotų auksinės Žu- 
velės. 

Apsiverkė senikė ir nukiūtino namo. Ne, nelemta jos įsū- 
niui regėti gražuolę princesę. Apsakė ji arklininkui, ko gei- 
dauja šachas. Ir nusistebėjo jinai, kad jaunikaitis nėmaž nenu- 
siminė. „Viską padarysiu, ką liepė šachas!“ — tarė jis ir lei- 
dosi tolimon kelionėn. 

Ilgai laukė senikė savo įsūnio. Ir štai kartą parsivedė jis 
karavaną kupranugarių. Septyni kupranugariai nešė didelius 
ąsočius, pilnus sidabro, aštuntasis — sunkų gryno aukso katilą, 
o devintas ėjo tuščiom. Tačiau jis nešė tris perlus, branges- 
nius už visas kitas brangenybes. Apsidžiaugė senikė ir podraug 
nusiminė, kad dabar ji vėl liks vienui viena. 

— Tamsta priglaudei mane, kai buvau vargdienis, motu- 
še,— nuramino ją arklininkas.— nepaliksiu jūsų ir turtingas 
tapęs. 

— Bijau. sūneli, kad princesė neišvarytų manęs, — guodėsi 
senikė. 

— Jeigu mergelė myli mane, jinai pamils ir tamstą, motu- 
še,— atsakė jaunikaitis. 

Netrukus po visas artimąsias ir tolimąsias šalis pasklido 
gandas apie neregėtus rūmus, kuriuos pastatydino savo nuo- 
takai buvęs šacho arklininkas. Ėmė plaukti iš viso pasaulio 
svečiai dalyva ti-vestųvėse ir savo akimis pažiūrėti tų rūmų. 
Niekur ž ėje nebuvo buvVę-takios gausios puotos kaip per 
arklininkoNit princesės vestuvės, O garbingiausioje vietoje, šei- 
mininko dešinėje, sėdėjo sentikė, jo įmot 

Paskui šachas pasimirė ir buvęs arkliNįnkas ėmė valdyti 
viešpatystę. Vizirį iš dešinės jis pasiliko; o vizirį iš kairės 
pavarė iš rūmų. Ir visad sprendė visus reikalus sąžiningai ir 
teisingai. 

Kartą vienas kiškis, pramintas Nugeibėliu, ėmė girtis ki- 
tiems kiškiams: 

— Kas man vilkas! Nebijau vilko! O lapėsė Papūsiu — ir 
nulėks! 

Visi kiškiai tik stebėjosi į jį -žiūrėdami: ar iš balos tas 
jo narsumas, o juk toks geiba ir dvasna! | 

Staiga kur buvęs kur nebuvęs drykt iš krūmų vilkas ir 
puolė kiškelius. 

Užsimerkė Nugeibėlis iš baimės ir kad šoks... Ir pataikė 
vilkui tiesiai ant galvos! 

Vilkas krestelėjo galvą — nulėkė kiškis į šalį, šlumštelėjo 
po krūmu. Apmirė — iš baimės nei gyvas, nei miręs. Ilgai jis 
ten tupėjo vis negalėdamas atsipeikėti. 

Sutemus išsiropštė pagaliau Nugeibėlis iš pakrūmės ir nu- 
dūmė namo. 

— Tu gyvas“ — nustebo kiškiai. — O mes jau manėme. kad 
atitekai vilkui pietums. 

— Kas, ar aš? — tarė Nugeibėlis pasipūsdamas.— Aš — vil- 
kui pietums?.. Nagi kad šokau jam ant galvos, kad spyriau 
koja — jis ir dvasią' išleido... Ligi šiol lupau jam ,kailį ir ką 
tik tebaigiau. 

Kiškiai stebisi, dėkoja jam: 

— Ačiū tau, Nugeibėli! Dabar mes išsiočibaicine nuo vilko! 

— Na taip, dabar, aišku, išsigelbėjome! — oriai tarė kiš- 
kis ir tuojau pažvairavo į šalis: ar nesibasto kur vilkas neto- 
liese. 

Mat Nugeibėlis buvo bailys kaip ir visi pagyrūnai. 


Viena sena moteris turėjo septynias dukteris, viena už kitą 
gražesnes. Ir visos buvo darbštuolės. Motina, žiūrėdama į jas, 
negalėjo atsidžiaugti. Kiekviena duktė turėjo savas pareigas 

namuose. Tik vartus jos užšaudavo iš eilės. O vartų tuose 
namuose buvo šešeri. 

Tą vakarą atėjo eilė užšauti vartus pačiai jaunėlei dukrai 
Namaki. O vakaras buvo darganotas. Pastogėje stūgavo šal- 
tas vėjas, ir lietus jau ėmė barbenti į langus. Namaki išėjo 
į kiemą. Baikščiai dairydamasi, ėmė uždarinėti vartus. Užšovė 
penkerius vartus, o šeštųjų tik kabliuką suspėjo užkabinti — 
tuo pat mirksniu vėjas apvertė tuščią kibirą, jis sužvangėjo, ir 
Namaki, drebėdama iš baimės. parlėkė namo. 

Vidunakty, kai visi kietai miegojo, kieme kažkas sutrinko. 
Namaki pabudo. Ji išgirdo, kaip sugirgždėjo. varteliai: vadi- 
nasi, kažkas įėjo į kiemą. Namaki atsargiai žvilgtelėjo pro 
langą. Vartai, kurių Namaki nesuspėjo užšauti, buvo iki galo 
atlapi. O kieme stovėjo kažkas didžiulis ir tamsus, panašus 
į Divą. Ir ūmai Divas prašneko kimiu balsu: 

— Tas, kas neužšovė vartų, eis su manim. 

Tamsus milžiniškas daiktas artėjo prie lango. Namaki griu- 
vo ant žemės be sąmonės. O Divas atidarė langą ir, pakėlęs 
mergaitę, įkišo ją į odinį maišą. 

Atsipeikėjo Namaki erdviame, gražiame, prabangiai įreng- 
tame kambaryje. Ant slenksčio tupėjo didelė juoda katė, jai 
ant kaklo žvangčiojo pundulys raktų. Ji žiūrėjo nemirkčiojan- 
čiomis akimis į mergaitę. Namaki paglostė ją. Ir staiga katė 
prašneko Divo balsu. 

— Vadinasi, tau patinka mano karalijoj? — sušvokštė jinai. 

Namaki iš baimės užkando žadą. O Divas kalbėjo toliau: 

— Mano karalystėje yra septynios puikios menės. Eikš 
paskui mane. aš parodysiu tau jas. 

Mergaitė negalėjo nepaklausyti Divo įsakymo ir nusekė 
paskui jį. Viena salė buvo prabangesnė už kitą. Mergaitė iš- 
vydo čia brangius kilimus, didžiules porceliano vazas, daug 
aukso ir briliantų. 

Kai apžiūrėjo penktąją salę, Divas tarė: 

— Jei būsi nuolanki ir paklusni, šitie turtai bus tavo. 

Namaki įsidrąsino ir paklausė: 

— Bet tu neparodei man dar dviejų salių. 

Divas taip atsakė į Namaki žodžius: 

— Nedrįsk nė pagalvoti apie tai. Jeigu tu sumanysi žvilg- 
telėti į tas menes, aš tave paversiu bjauriausia būtybe. 

Kartą Divas išsiruošė medžioti. Bet neilgai jis medžiojo. 
Netrukus sugrįžo, norėdamas netikėtai užklupti mergaitę. O 
Namaki iš tikrųjų ketino prasigauti į uždraustas menes. Iš- 
girdusi Divo žingsnius, Namaki apsimetė vaikštinėjanti po 
kiemą. 

Kitą kartą Divas ilgam išsiruošė mėdžioklėn, bet Namaki 
nesiryžo artintis prie menių. 

Divas grįžo iš medžioklės pavargęs. Sugurkė tris keptus 
avinus ir užmigo saldžiu miegu. O miegoti jis galėjo keturias- 
dešimt dienų. Namaki atsargiai nukabino jam nuo diržo raktų 
pundulį. Gal šių menių paslaptis padės jai ištrūkti iš čia, pa- 
galvojo mergaitė ir tylutėliai žengdama pasuko prie užrakintų 
durų. Antai pirmosios. Namaki, virpėdama iš baimės, įkišo 
raktą į užrakto skylutę. Durys tyliai atsivėrė. Ir tai, ką iš- 
vydo Namaki akys, kėlė begalinį gailestį. Ant grindų gulėjo 
gražuolės mergaitės. Nuo bado ir ilgesio jos panėšėjo į išdžiū- 
vusias gluosnio šakeles. Mergaitės net galvų nepakėlė. Tik 
tyliai vaitojo. Toji, kur buvo arčiau durų, liūdnai pažvelgė 
į Namaki. | 

— Vadinasi, ir tu palikai prakeiktojo Divo belaisvė? — ty- 
liai pralemeno ji. | 

— Aš ryžausi sužinoti kas slypi šitoje menėje. Pasisteng- 
siu išgelbėti jus, mielosios mergelės, — verkdama iš gailesčio 
atsakė Namaki. 

— Nepajėgsi tu to padaryti,— tarė mergaitė. — Mūsų išsi- 
gelbėjimas septintoje menėje. Jeigu tu sugebėsi ją atidaryti, 
pamatysi ant slenksčio didelį šunį. Nebijok. Nuimk jam gran- 
dinę. Ir beregint šuo pavirs dailiu jaunikaičiu. Tas jaunikai- 
tis — vienos karalystės princas. Divas pavertė jį šunimi ir 
uždarė šitoje viešpatystėje. Skubėk išvaduoti jaunikaitį. Jis 
žino, ką toliau daryti. 

Namaki nuskubėjo prie septintosios menės. Atidarė duris. 
Ant slenksčio tupėjo šuo. Mergaitė atkabino grandinę. Ir čia 
tvykstelėjo akinamas žaibas. Šuo pavirto jaunikaičiu. Jauni- 
kaitis atsidėkodamas nusilenkė mergaitei ir tučtuojau puolė 

į menę, kur tryško mažas fontanėlis. Jis ėmė skubiai brau- 
kyti ranka per dugną. Ir galiausiai ištraukė iš vandens auksinę 
žuvelę didumo sulig delnu. Iš šios žuvelės žiomenų jis išėmė 
mažą stiklinį indelį didumo sulig puse mažojo piršto. Inde- 
lyje rangėsi juoda dėlė didumo sulig nagu. Jaunikaitis su- 
spaudė kumštyje dėlę ir nusiskubino su Namaki į nusikama- 
vusių iš bado mergaičių menę. 

Tuo tarpu Divas pabudo. Iš pradžių sustenėjo, paskui su- 
bliuvo iš pykčio: 

— Kas drįso žadinti mane be laiko?! — Ir ūmMai sugriau- 
dėjo smarkiau už griaustinį: — Raktai! Kas pagrobė mano 
raktus?! Žinau, tai tu, Namaki, nepaklausei manęs: Aš tave 
paversiu varle! : 

Divas puolė į septintą menę: Jis pamatė narsųjį jaunikaitį. 
Tasai aukštai iškėlė ranką su dėle: 

— Jeigu tu žengsi dar. vieną žingsnį, — žybtelėjęs akimis 
tarė jaunikaitis,— čia pat galą gausi! 

Divas suvaitojo. 

— Tu nugalėjai,— suriaumojo jis ir griuvo paslikas ant 
grindų.— Prašyk, ko nori. 

— Paleisk visas mergeles. Ir kad jos vienu mirksniu atsi- 
durtų savuose namuose. Grąžink joms jaunystę ir grožį. 

Divas įvykdė viską, ką liepė jaunikaitis. 

— Dabar palik mano rūmus, — suvaitojo Divaš. 

— Palikti rūmus. kad tu vėlei neštumei nelaimę žmo- 
nėms? — tarė jaunikaitis.— Ne, prakeiktasis Dive, tu privalai 
išnykti amžinai. | 

Ir jaunikaitis sutraiškė nelemtąją dėlę, kurioje buvo pa- 
slėpta šlykšti Divo širdis. Tik sudundėjo baisiai. Dangus nu- 
švito, sakytumei gaisras plykstelėjo. Ir Divas pavirto juodais 
pelenais. Tuos pelenus išnešiojo vėjas, įsiveržęs pro atlapas 
rūmų duris. Ir Divo neliko nė kvapo. 

Namaki paklausė dailųjį jaunikaitį, kaip jis patekęs Divo 
nelaisvėn. Jaunikaitis jai atsakė, jog jam prisisapnavusi nuo- 
stabiai graži mergelė, ir jis išvydęs per sapną, kaip ją pagrobė 
baisus Divas. Tada jis nusigavo į Divo būstą, norėdamas išva- 

duoti ją. Bet Divas paspendęs jam spąstus ir pavertęs jauni-. 
kaitį šunimi. 

O Namaki apsakė jaunikaičiui savo istoriją. Paskui juodu 
nukeliavo į tą valstybę, kur jaunikaičio laukė tėvai: Jauni-. 
kaitis papasakojo jiems, kokios negandos jį buvo ištikusios. 
Tėvas su motina, sužinoję, kokį žygdarbį atliko Namaki, pa- 
milo ją visa širdimi. | 

Iškėlė vestuves. O į vestuves atvažiavo Namaki motina ir 
šešios jos seserys. 


Senų senovėje karalius Iskanderis Dviragis buvo užkariavęs 
visą pasaulį. Bet viename žygyje priveikė jį sunkios žaizdos, 
ir jis pajuto besiartinančią mirtį. Susivadino tada Iskanderis 
sumaniausius gydytojus ir tarė: 

— Atėjo man mirties valanda, bet aš nenoriu mirti. Aš 
noriu gyventi ir amžinai karaliauti mano užkariautose šalyse. 
Raskite vaistų, kurie pailgintų mano gyvenimą per amžių 
amžius! 

Ilgai galvojo patys išmintingiausieji. labiausiai prityrę dak- 
tarai ir galiausiai patarė Iskanderiui atsigerti gyvojo vandens 
iš šaltinio, trykštančio tolimoje šalyje. Ėjo. gandai, kad tas, 
kas paragausiąs vandens iš stebuklingojo šaltinio, gyvensiąs 
amžinai. 

Paklause Iskanderis patarimo, įsake paguldyti save ant 
neštuvų, ir patys eikliausi kariai nulakino valdovą prie išga- 
ningojo šaltinio. . 

O stebuklingasis šaltinis buvo ūksmingoje ir vėsioje girio- 
je. Medžiai dengė jį savo viršūnėmis nuo kaitrių saulės spin- 
dulių, o tankūs spygliuoti krūmai sergėjo nuo karštų vėjų. 

Paliko kariai karalių prie vandens, o patys pasišalino. At- 
sikvošėjo Iskanderis, pasisėmė aukso ąsočiu vandens iš šal- 
tinio, bet nespėjo priglausti prie lūpų, kai ūmai išdygo prieš 
jį liesas sukumpęs seneliukas. 

— Mano šūnau,— tyliai bylojo senelis — jeigu tu nurysi 
gurkšnį vandens iš šito šaltinio, tu liksi nemirtingas. 

— Bet aš to ir noriu! — sušuko nustebęs Iskanderis. 

— Nesiskubink, mano sūnau,— sulaikė jį senelis.— Iš pra- 
džių paklausyk ką tau pasakysiu... Prieš tris tūkstančius metų 
aš užkariavau visas karalystes žemėje. Visas pasaulis gulėjo 
po mano kojų ir niekas nedrįso pakelti į mane akių. Tada 
aš ryžausi tapti nemirtingu, idant amžinai galėčiau valdyti tau- 
tas ir valstybes. Taigi atsigėriau vandens iš šito šaltinio... Bet 
tepraėjo. šimtas metų, visų šalių žmonės sukilo prieš mane 
ir nuvertė nuo sosto. Ir kai dabar artinuosiu prie žmonių ir 
pasakau jiems savo vardą, jie spjauna man į veidą ir vadina 
plėšiku ir žudiku... Todėl, kad aš, kaip dabar tu, sėjau blogį 
žemėje. | 

Senelis pradingo. O Iskanderis, didžiai susimąstęs, prisipylė 
buteliuką stebuklingojo vandens, paslėpė jį prie krūtinės ir 
įsakė kariams nešti jį namo. 

Mirties valanda užklupo Iskanderį kelioneje. Paguldė ka- 
riai karalių trijų senų guobų pavėsyje. Išsiėmė Iskanderis bu- 
teliuką, bet nesiryžo atsigerti gyvybės vandens ir šliūkštelėjo 
jį žemėn. 

Slinko amžiai, o trys guobos stepėje žaliuoja ligi šiol, 
teikdamos pavargusiems keleiviams prieglobstį ir vėsą. 


Susibičiuliavo lapė su gerve ir ėmė drauge gyventi. Ne- 
trukus išsirito gervės mažyliai. Gervė augino juos, penėjo, 
girdė ir saugojo kaip akies vyzdį. O lapė manė sau: „Tegu 
paūgi mažuliukai! Bus riebesni — bus skanesni.“ 

Kartą susibaudė gervė ir lapė drauge pamedžioti. Gervė 
pakilo į padangę ir nuskrido prie ežero. O lapė parsliūkino 
patyliukais namo ir surijo patį riebųjį mažylį. 

Parskrido gervė, o lapė puolė prie jos ašarodama. 

— Nelaimingos mudvi! — sako.-- Pareinu namo o vieno 
tavo mažylio nebesą... 

Vargšė gervė raudojo kiaurą naktį. 

Rytą bičiulės vėl išėjo medžioti. | 

Vakare grįžta gervė — dar vieno mažylio nebėr. 

— Jį, matyt, varlės bus suėdusios. Ana kiek jų aplink 
mūsų namą šokinėja! — sako jai lapė. 

Gervė nuskrido prie ežero ir išvaikė visas varles. Grįžta 
namo, žiūri — ir paskutinio mažylio nebesą. 

— Tavo namus nelaimė užsėdo! — sako lapė. 

Ilgai blaškėsi gervė, vietos sau iš skausmo neberasdama. 

Ir tik žiūri: lapei prie snukio prikibusi plunksnetė! Gervė 
tuoj viską suprato. 

— Mano bičiule,— tarė ji — matau, kad nebus mums čia 
ramaus gyvenimo. Keliaukime kitapus ežero, ten ir vieta ge- 
resnė, ir Maisto gausiau. 

— Kaipgi aš persikraustysiu -per ežerą? Juk sparnų netu- 
riu, -- sako lapė. 

--- Aš tave pernešiu — atsako jai gervė. 

Lapė sutiko. Pačiupo ją gervė ir nuskrido. 

Pakilo jos aukštai į padangę. Gervė klausinėja: 

--- Lape, ar matai žemę? 

— Matau. Iš čia ji atrodo didumo kaip kumštis. 

— Gerai. 

Gervė pakilo dar aukščiau. 

— O dabar? — klausia. 

„— Dabar žemė beatrodo ne didesnė už pinigėlį,- atsako 
lapė. | 

— Labai gerai! — tarė gervė ir metė lapę žemyn. 

Lapė dribtelėjo žemėn ir užsimušė. 


BAJUS IR BERNAS 
Seniai, labai seniai gyveno bėdina našlė. Buvo jinai jau 
senyvo amžiaus, o trys josios sūnūs — Jarmatas, Šaripas ir Al- 


daras — dar paaugliai, neišmokę nė kokio amato. 

Sunkiai vertėsi senikė. Kartais namuose nė žiauberės duo- 
nos negalėjai rasti, nors nuo saulėtekio ligi saulėlydžio verpė 
verpalus ir pardavinėjo juos turgaus dienomis audėjams. 

Nusilpo našlės akys, jau nebegalėjo verpti. Pasivadino vy- 
riausiąjį sūnų Jarmatą ir sako: 

— Mano sūnau, aš anku, o tu jau bemaž suaugęs. Dabar 
tavo eilė maitinti šeimą. Eik padirbėk. 

Kitą rytą nuvedė senikė savo sūnų pas turtuolį Satarbajų. 
ir susitarė, kad jis priimtų Jarmatą už tarną. 

Atsisveikino našlė, žemai nusilenkė ir nuėjo namo, pasi- 
ramsčiuodama savo senystės lazda. 

— Na juodnugari,— prabilo bajus,— pažiūrėsim, ką tu ga- 
li ir ko negali. | 

Davė jis Jarmatui didelį rėtį, kuriuo miltai sijojami. ir 
pasakė: 

— Eik pasemti iš upės vandens. 

Nubėgo Jarmatas prie upės, pasėmė rėčiu vandens, jis, 
aiškus daiktas, rėtyje nesilaiko. Sėmė, sėmė, taip ir neprisė- 
mė vandens ir parėjo namo nieko nepešęs. 

— Kur vanduo? — suriko bajus. 

— Bene tuo daiktu, kurį tu man davei, pasisemsi van- 
dens?.— tarė Jarmatas. 

— Tu, juodnugari, dar drįsti su manim ginčytis? — supyko 
bajus, čiupo lazdą ir išvijo Jarmatą. 

Paverkė senikė, bet ką beveiksi — bene pasiginčysi su po- 
nais — ir ryžosi atiduoti vidutinįjį sūnų Šaripą bajui į tarnus. 

Lig tik jis atėjo pas bajų, Satarbajus liepia Šaripui: 

— Parnešk tučtuojau vandens! — ir vietoj kibiro duoda tokį 
pat rėtį, kaip Jarmatui buvo davęs. 

Tik Šaripas nėjo prie upės, o pareiškė bajui: 

— Tu čia tyčiojiesi iš manęs? Koks kvailys rėčiu vandenį 
nešioja? 

Įniršo bajus. 

— Ak šitaip, juodnugari, tu dar ginčysies! — sudrožė laz- 
da Šaripui ir išvijo. | 

Pravirko senoji našlė, apsiliejo ašaromis: 

Bet čia prabilo našlės jaunėlis sūnus Aldaras: 

— Leisk mane, motin, pas tą Satarbajų. Reikia gi mums 
atsiskaityti su juo už visas tas malones, kurias jis parodė mūsų 
šeimai. 

— Eik,— tarė senikė,— gal tu, Aldarai, būsi laimingesnis 
už savo brolius. 

" Nuėjo jis pas bajų. o Satarbajus tuoj pat įsakė Aldarui: 

— Nagi, juodnugari, vikriau, tučtuojau parnešk vandens, 
tik pasiskubink! 

Įbruko bajus Aldarui į rankas rėtį ir išstūmė už sprando 
iš namų. | 

Aldaras nesiginčijo. Užsuko pakeliui į turgų, paprašė pas 
skardininką dubenio, įdėjo į jį rėtį, ir taip parnešė Satarbajui 
vandens. 

— Ėhė.— tarė bajus,— iš tavęs, juodnugari, bus žmogus! 

Ėmė dirbti Aldaras Satarbajaus namuose: kiemą tvarkė, šė- 
rė galvijus, arė žemę, laistė laukus ir dar naktimis namus 
sergėjo. Neturėjo Aldaras poilsio nei dieną, nei naktį. O Sa- 
tarbajus tik vaikšto ir šūkaloja: ,„Ei juodnugari, vėl dyki- 
nėji?" 

Kartą išsiruošė Satarbajus su pačia, su vaikais į svečius. 
Paliko jis namuose Aldarą ir griežtai įsakė: 

— Ei juodnugari, sergėk namus! Ir žiūrėk, kad viskas būtų 
sutvarkyta: kiemą apšvarink, iššluok, kad blizgėtų, žirgas kad 
nuo ėdžių galvos nepakeltų, kad vartai aklinai būtų užšauti, 
kad svečių kambaryje nė dulkelės neliktų. 

— Klausau,— tarė Aldaras.— viską padarysiu kaip liepiate, 
būkite ramus. 

Sugrįžo bajus su šeimyna iš svečių, norėjo atidaryti var- 
tus, nieko neišeina. Beldė bajus, beldė, Aldaras iškišo pro 
„tvorą galvą ir žiūri. 

— Ei juodnugari,— sušuko bajus,— kodėl vartų neatida- 
rai, ar nematai, kas parvažiavo? 

— Kaip nematysiu,— atsakė Aldaras— Tik vartų dabar 
atidaryti nebegalima. 

— Ką tu pliauški, avigalvi? Kodėl negalima vartų ati- 
daryti? 

— Taigi jūs liepėte aklinai juos uždaryti, kad niekas ne- 
įeitų. Tai aš užu vartų naują sienelę iš plytų sukroviau. 

Niekur nedingsi — gavo bajus nutylėti. 

Perlipo Satarbajus per tvorą ir aiktelėjo — Visa žemė buvo 
sulaistyta sėmenų aliejum. Kiek tik buvo bajaus sandėlyje 
aliejaus, viską ligi paskutinio lašelio Aldaras išpylė į kiemą. 

— Varge tu mano, kiek žalos pridaryta! — suriko bajus.— 
Tik beprotis galėjo šitiek gero pražudyti. 

— Aš įvykdžiau jūsų įsakymą, gerbiamas bajau. Jūs įsa- 
kėte man kad kiemas blizgėtų. Tai jis ir blizga. 

. Nieko nepaveiksi, gavo bajus nutylėti. Umai regi jis, kad 
jo mylimo žirgo snukis pririštas prie ėdžių. Net sustaugė ba- 
jus Satarbajus iš įtūžio: 

— Ką tu padarei? 

— Taigi tamsta, bajau, liepei, kad žirgas nepakeltų galvos 
nuo ėdžių. | . 

Niekur nedingsi — vėlei gavo bajus nutylėti. 

Užsuko jis į svečių kambarį ir vos nepakvaišo iš sielvarto. 
Mat Aldaras nulaupė visą brangų alebastro tinką su dailiais 
raižiniais, kad neliktų ant sienų nė dulkelytės. 

Aiktelėjo Satarbajus, griebėsi už galvos ir netaręs Aldarui 
nė žodžio, nulėkė į moteriškąją namo pusę. 

Atėjo bajus pas pačią ir sako: 

— Blogi reikalai, pačiute, šitas bernas, juodnugaris, tikras 
beprotis. Krauk daiktus, reikia bėgti iš čia, ko gero, jis galu- 
tinai mus pražudys. 

Atidarė jie didelius ' odinius jachtanus ir sukrovė į juos 
„visą mantą, o paskui išpėdino į kiemą kinkyti arklio į arbą. 

Aldarui tik to ir reikėjo. Jis slapčia įlindo į patį didžiau- 
sią jachtaną ir tupi jame. 

Bajus su pačia sukrovė daiktus, sėdo į arbą ir išvažiavo, 
manydami, kad Aldaras miega. 

Bajus tik ragina arklį ir giriasi: 

— Gudrus Aldaras, o aš dar gudresnis! 

Visą naktį ir visą dieną varė bajus arklį ir tik pavakare 
sustojo nakvynės paupyje. 

Čia ėmė bajaus pati aičioti ir dejuoti: 

— Kad bent tarnas būtų, o tai ir laužą užkurk, ir vakarienę 
taisyk. 

— PRasOMm, mieli šeimininkai, ss — tarė Aldaras lįsda- 

Po Valka enės bajus ir jo asi apsimetė Iniesaučiajs Vi- 
dunaktį ėmė tartis: 

— Kai tik Aldaras, tas juodnugaris, užmigs, nustumkime jį 
į vandenį. 

Aldaras viską girdėjo, ir lig tik bajus ir jo pati užmigo, 
tyliai atsikėlė, apsivilko bajaus chalatą, galvą apsirišo bajaus 
čalma ir tykiai pažadino bajaus pačią. | 
— Metas  skandinti Aldarą,— sukuždėjo Aldaras bajaus 
balsu. | 

Bajaus pati iš miegų nesusivokė ir padėjo Aldarui numesti 
į vandenį savo vyrą. 

Ryto metą pabudo bajaus pati, mato — Aldaras vaikštinėja 
aplink arbą, ir nusistebėjo: 

— Ei juodnugari, tu bene iš upės dugno būsi išsikapanojęs? 
Juk mes tave nuskandinome. 

Tada tarė Aldaras: 

— Jūs, ponia, ne mane įmetėte upėn, o savo rankomis 
nuskandinote savo vyrą, Satarbajų. Dabar aš su juo už visas jo 
malones atsiteisiau. 

Apsisuko Aldaras ir nuėjo savo keliu. 


įZ EDS MULA 


Ėjo garbusis mula turgaus dieną Bucharos gatve. Eidamas 
prošal valstietis netyčia užkliudė jį. | 

— Kad tu prasmegtum, juodnugari! — suriko mula.— Ar ne- 
matai, kas eina? 

— Matau,— atsakė valstietis, — neišauklėtas tamsuolis! 

— Ak šitaip! Tu mane, visų gerbiamą mečetės vyresnįjį, 
išdrįsai pavadinti tamsuoliu! Einam pas teisėją, — pareiškė 
mula. | | 

Netoli būta kalvio, tas priėjo ir klausia: 

— Ko jūs ginčijatės? 

Mula tarė įsižeidęs: 

— Jis užgavo mane, pavadino tamsuoliu. Vedu jį pas tei- 
sėją. 

Kalvis nusistebėjo: 

— Ko jūs, gerbiamasis mula. vaikščiojate pastatęs ausis 
nelyginant asilas ir klausotės visokių plepalų“ 

Mula griebė kalvį už pakarpos ir sušuko balsu: 

— Aha, tu mane asilu pavadinai! Eimeę pas teisėją. 

Išgirdo riksmą <savo dirbtuvėje audėjas ir išėjo į gatvę 
pažiūrėti, kas atsitiko. | 

— Gerbiamasis mula, kur tamsta vedį valstietį ir kalvį? — 
paklausė jis. 

Įtūžęs mula užriko: 

— Vedu juos pas teisėją už tai, kad vienas mane pavadino 
tamsuoliu, kitas asilu. 

— Argi dera garbingam asmeniui pulti žmones. nelyginant 
šuniui, prarijusiam adatą? Paleiskite juos ir eikite savo keliu. 

— Tu mane, visų gerbiamą viršininką, pavadinai šunimi! — 
šokosi mula ir nusitempė audėją pas teisėją drauge su vals- 
tiečiu ir kalviu. | 

Eina jie, ginčijasi, o jiems priešais žingsniuoja Aldaras 
Kusa. 

— Kas nutiko, didžiai gerbiamas mula? — klausia. 


— Vienas pavadino mane tamsuoliu, kitas — asilu, tre- 
čias — šunimi. Vedu juos pas teisėją. Įkrės kiekvienam po dvi- 
dešimt lazdų, žinos, kaip užgaulioti dvasiško luomo asmenį. 

Tik pakraipė galvą Aldaras Kusa: 

— Vai mula, mula, argi gerbtini žmonės daužosi po tur- 
gų, nelyginant kuiliai po savo meldynus? | 

— Aa,— subliuvo mula,— anot taves, aš dar ir kiaulė? 

Jis paleido iš rankų valstietį, kalvį ir audėją ir puolė Al- 
darą Kusą. 


Bet Aldaras Kusa nesileido sučiumpamas. Ištrūko iš mulos 
ir paspruko. Mula — paskui jį. Bet kur tau nutukęs, nerangus 

mula pasivys greitakojį gudruolį. Suklupo mula ir telkšt veidu - 
į purvynę. 

O valstietis, kalvis ir audėjas tik pasijuokė, nusispjovė, 
nelaukė, kol mula išsikapstys iš purvynės, ir nuėjo savais 
keliais. 


Gyveno kadaise asilas ir, kaip kad visi asilai, tarėsi, jog 
gudresnio už jį nesą pasaulyje. 

Kartą užėjo asilas į sodą. Žiūri: kabo ant aukštų obelų 
nedideli raudonpusiai obuoliai, o greta moliūgų lauke ant 
laibučių vytelių noksta didžiuliai moliūgai. 

Dirstelėjo asilas dar kartą į obuolius viršum savo galvos, 
paskui į moliūgus sau po kojomis ir iš apmaudo net ausimis 
pakraipė. 

— Kaip kvailai, — sako, — viskas pasaulyje sutaisyta! Jeigu 
duotų man, asilui išminčiui, valią, aš viską saviškai pertvar- 
kyčiau! 

Nugirdo tuos žodžius žvirblis, betupįs netoliese ant šakos, 
ir paklausė: 

— O sakykite. meldžiamasis, kas gi jums taip nepatiko? 

— Argi nematai? — atkirto jam asilas.— Štai žiūrėk — ant 
kokio didžiulio medžio kabo obuoliukai didumo kaip vaiko 
kumštis, o antai moliūgai, didesni už mano galvą, vos besi- 
laiko ant kažin kokio laibučio stiebelio. 

— Tai ir yra visa išmintis, — atkirto jam žvirblis. 

— Kokia čia išmintis! — suirzo asilas.— Štai jeigu ant di- 
delių obelų augtų obuoliai tokio didumo kaip moliūgai, o ant 
laibučių stiebelių augtų moliūgai maži kaip obuoliai, tuomet 
viskas būtų išmintinga! 

Taip pasakęs, asilas ėmė kasyti šoną į obelį. Tuojau iš 
viršaus bubt obuolys asilui ant galvos. 

— Oi oi oil Vargšė mano galveeelė! — subliuvo asilas. 

Žvirblis nusijuokė. 

— Na štai, matote, didysis išminčiau,— tarė jis, — laimė, 
kad obuolio būta didumo ne sulig moliūgu, antraip iš jūsų 
galvos nieko nebūtų likę! 

— Taip, — vos bepratarė asilas ir paskubėjo nešdintis to- 
liau nuo obels. 


VYRIAU 1514 310 TEISEJO CHALATAS 

Grįždamas vėlų vakarą namo, Nasredinas > EE išvydo 
gatvėje pasliką gulintį žmogų. | 

Priėjo Apandis, pašvietė žibintu ir mato: guli purvyne gir- 
tas kaip dūmas vyriausiasis Bucharos teisėjas. 

„O,.— tarė sau Apandis.— už vyno pialą tu, pone vyriau- 
siasis teisėjau, priteisei nelaimingajam keturiasdešimt lazdų. 
Įdomu, kiek išmaukei piaių, jei drybsai čia lyg kiaulė, nepa- 
našus į žmogų?“ | 

Apandis paspyręs apvertė nejudantį vyriausiąjį teisėją, nu- 
vilko auksu siuvinėtą chalatą, nuėmė čalmą ir parėjo namo. 

Vyriausiasis teisėjas buvo toks girtas. jog išsiblaivė tik 
prašvitus. Vargais negalais atsikėlė ir vogčiom įsėlino į namus. 

Tik dabar vyriausiasis teisėjas apsižiūrėjo esąs išrengtas, 
o jo brangus auksu siuvinėtas chalatas ir indiško muslino 
čalma dingę. | 

Pasipiktinęs, kad vagis išdrįso apiplėšti jį, patį vyriausiąjį 
teisėją, ryžosi žūt būt surasti nusikaltėlį ir skaudžiai jį nu- 
bausti. 

Pasikvietė jis sargybinius ir įsakė: 

— Aplėkite miesto turgus ir tą žmogų, kurio rankose pa- 
matysite mano chalatą ir čalmą, tučtuojau suimkite ir atves- 
kite čionai. | | 

Sargybiniai žemai nusilenkė ir puolė vykdyti įsako. 

Vyriausiasis teisėjas pasišaukė budelį ir ėmė laukti, iš 
anksto mėgaudamasis kerštu. | 

"Sargybiniai aplėkė visus Bucharos turgus, iššniukštinėjo 
tarsi medžiokliniai šunys visus užkaborius ir netrukus aptiko 
Apandį su vyriausiojo teisėjo chalatu ir čalma. 

Surišę Apandžiui rankas. atvedė jį pas vyriausiąjį teisėją. 

— Štai tas vagis,-— tarė sargybiniai. 

"— Kaip pas tave atsirado mano chalatas ir mano čalma? — 
rūsčiai paklausė vyriausiasis teisėjas.— Sakyk tiesą. Matai, bu- 
delis stovi mano dešinėje. 

Nuolankiai nuleidęs galvą, atsakė Apandis: 

— Pone, šiąnakt aš aptikau nepažįstamą žmogų, tysantį 
purvyne vidur gatvės, netekusį žmogiško pavidalo. Žmogus 
buvo girtas girtutėlis. Aš paėmiau jo chalatą ir čalmą. Jeigu 
tas girtas buvote jūs, vyriausiasis teisėjau, aš mielu noru grą- 
žinsiu jums chalatą ir čalmą. | 

Išsigando vyriausiasis teisėjas. Jeigu žmonės sužinos, jog 
jis, vyriausiasis teisėjas. girtas tysojo gatvėje, bus suterštas jo 
vardas visoje Bucharoje. 

Maloningai nusišypsojęs, vyriausiasis teisėjas tarė: 

— O gerbiamas Apandi, mums, vyriausiajam teisėjui, įsta- 
tymų sergėtojui, nedera net prie lūpų pialos su vynu prikišti. 
Tasai girtasis, aišku, buvau ne aš. Chalatas ir čalma ne mano. 
Keliauk sau sveikas. | 


Tačiau visa Buchara žinojo, kieno buvo tas chalatas ir čal- 
'ma. Ir žmonės išgarsino Apandį, sugebėjusį apjuokti vyriau- 
siąjį teisėją. 


r A, Va "TE VT TCS a 
A Ria MR NES TR Ki 


1ANAS 
Seniai seniai, labai seniai gyveno vargdienis, vardu Mu- 
radas Bobas. Aria jis kartą savo lauką, eina, klupdamas ragi- 
na jaučius. Tik staiga arklas užkliuvo už kažko kieto žemėje. 
Žiūri — vagoje besąs molio ąsotis, pilnas auksinių pinigų. Ap- 
sidžiaugė Muradas Bobas: ,„Dabar pagyvensiu visko pertekęs.“ 
Tuo tarpu jojo keliu chano sargybinis. 


Išsigando Muradas Bobas, mąsto: „Jeigu sargybinis paste- 
bėjo lobį ir praneš chanui, neišnešiu sveiko kailio. Reikia pa- 
sakyti sargybiniui, kad radau ąsotį." | 

— Ei ei, eikš čionai! — pašaukė jis sargybinį. 

Pašaukė ir susimąstė. „O jeigu sargybinis nepastebėjo lo- 
bio? Kvailys būsiu, jei paleisiu iš rankų savo turtą. Reikia jį 
apgauti.“ : 

Užbėrė ąsotį žemėm ir laukia: 

Priėjo sargybinis. Muradas Bobas ir sako jam: 

— Ponas sargybini, šitą jautį aš pirkau už trisdešimt si- 
dabrinių, o aną jautį už keturiasdešimt. Aš pavarysiu juos, 
o tamsta pažiūrėk, katras geriau aria. 

Sargybinis perpyko. 

— Kas aš tau, ar koks prekiautojas galvijais? Ar nematai, 
kad aš didžiojo chano sargybinis. 

Kirto senukui rimbu ir nujojo. 

Galvoja Muradas Bobas: „O jeigu jis tik apsimetė nepa- 
stebėjęs ąsočio. Pašauksiu jį vėl.“ 

Vėl sušuko: 

— Ei sargybini, grįžk! Noriu tarti tau gerą žodį. 

Pavarė sargybinis arklį atgal. 


O Muradas Bobas samprotauja pats sau: „Jeigu jis būtų 
pastebėjęs ąsotį, tai argi nebūtų paklausęs, kas jame yra? 
Be reikalo jį sugrąžinau.“ Sako sargybiniui: 

— Šį arimą suariau keturiskart, o antai aną triskart. Šiame 
lauke- manau pasėti sezamą, o aname lauke žirnius. Ar gerai 
bus taip? 

Sargybinis suvis įširdo. 

— Ak tu juodnugari! Aš kaip gyvas arklo rankose nelai- 
kiau, tai tavo darbas žemę kapstyti. 

Vėl sušėrė senukui rimbu ir nujojo. 

Galvojo galvojo Muradas Bobas ir sugalvojo: „Eisiu su 
savo lobiu pas chaną. Antraip šis sargybinis nujos pirma ma- 
nęs, praneš, kad lobį paslėpiau. Tada neišvengsiu lazdų.“ 

Iškasė jis ąsotį, susupo į chalatą ir, gindamas pirma savęs 
jaučius, nuėjo į kišlaką. Namie jis padėjo chalatą su įvy- 
niotu ąsočiu palei duris ir sako: 

— Žmona, duok man valgyti. Tik greičiau. Einu pas patį 
chaną. 

— Ai ai, — persigando senelė, — ko tu gera valia lendi sli- 
binui į nasrus? Neik. 

— Ką tu išmanai? — sako Muradas Bobas. 

Pati jau buvo išvirusi katile putrą. Atnešė Muradui pilną 
dubenį, o pati išėjo į kiemą. Žiūri, numestas chalatas, o jame 
kažkas suvyniota. Išvyniojo ir aiktelėjo — pilnas ąsotis aukso! 

Paslėpė senelė ąsotį, o vietoj jo įvyniojo į chalatą apskritą 
akmenį. 

Pavalgė Muradas Bobas pasiėmė chalatą su įvyniotu akme- 
niu ir patraukė į chano rūmus. Atėjo pas chaną ir sako: 

— Didysis chane, turiu į tave prašymą. 

— Kalbėk,— sako chanas. 

„Ką čia aš jam kalbėsiu,— pagalvojo Muradas Bobas,-—- tik 
tuščiai laiką gaišinsiu.“ Paėmė už skverno chalatą. papurtė, 
ir akmuo iškrito ant kilimo. 

Nustebo Muradas Bobas: „Vaje vaje, vadinasi, aš būsiu 
radęs akmenį, o ąsotis su auksu man tik pasivaideno. Čia ko- 
kie kerai, ne kitaip.“ 

O chanas supyko: | 

— Kaip tu drįsai ateiti pas mane su akmeniu! Pakvieskit 
čionai budelį! | 

Mato Muradas Bobas. — prasti reikalai ir sako: 

— O didysis chane, mes sėdėjome trise, šnekučiavome. 
Vienas sako: „Didelis akmuo, bus visas pūdas.“ Antras sako: 
„Ne, mažas akmuo, nebus nė trisdešimt svarų.“ Nežinau, kiė- 
no teisybė. Išspręsk ginčą, didysis chane, sako, karalius turi 
tiek išminties, kiek keturiasdešimt žmonių. 

Įtūžo chanas ir šaukia visa gerkle: 

— Kas aš, ar turgaus svėrikas, kad tavo akmenis svars- 
tyčiau! Ei kas gyvas, įmeskit jį į duobę! 

Pasodino Muradą Bobą į duobę. Sėdi jis tamsoje ir kalbasi 
su savim: 

— Argi tikrai akmenį būčiau radęs? To daikto, kur radau, 
anga buvo va tokią, o aukštis va šitoksai. 

Išgirdo kalėjimo prižiūrėtojas, ką kalba Muradas Bobas, 
ir nubėgo pas chaną. 

— Senukas vis tvirtina: anga buvo tokia, aukštis šitoksai. 
Didysis chane, jis tikriausiai bus radęs ką vertinga. 

Tada chanas įsakė iškvosti Muradą Bobą. Ėmė jį kaman- 
tinėti, o jis tyli. Ėmė jį mušti.-Šaukia Muradas Bobas: 

— Pasigailėkit, viską pasakysiu, tik nuveskit mane pas 
chaną. 

— Kalbėk! — tarė chanas. 

— Prie žmonių nesakysiu, 6 tamstai į ausį pasakysiu. 

Chanas atkišo ausį. 

Muradas Bobas ir kužda jam: 

— Tavo lazdos labai jau geros, tik žiūrėk, pats nepaban- 
dyk jų gerumo. 

Nusistebėjo chanas, kad taip drąsiai Muradas Bobas šneka. 
Apvilko senuką nauju chalatu ir paleido. 

Grįžo Muradas Bobas linksmas namo ir atsigulė. Ir sap- 
nuoja, kad suvalgė dvidešimt -nenunokusių abrikosų. Ryto 
metą klausia savo pačią: 

— Ką galėtų reikšti mano sapnas? 

O pati buvo pikta ant Murado ir atsakė: 

— Ne kitaip — duos tau dvidešimt lazdų. 

Supyko Muradas Bobas ant savo senės ir nuėjo pas kišlako 
žiniuonį. Klausia jį: 

— Ką reiškia mano šapnas? Pati man sakė, kad aš gau- 
siąs dvidešimt lazdų. 

— Ką duosi man už patarimą? — klausia žiniuonis. 

— Aš nieko neturiu. | 

— Atėjo tuščiomis rankomis ir dar patarimo prašo,— tarė 
žiniuonis. 

Parėjo Muradas Bobas namo ir griuvo miegoti. O jo pati 
ėmėsi žlugtą žlugti. | 

Skalbė ji, skalbė ir šliūkštelėjo iš geldos nešvarų vandenį 
į gatvę. Važiavo prošal patsai chanas, ir visas nešvarus van- 
duo pliūpt jam ant galvos. 

— Kas čia gyvena? — suriko jis. 

Žmonės atsakė: 

— Čia gyvena Muradas Bobas. 

— Duokite jį šen. 


220 


Atvedė Muradą Bobą ir įsakė chanas jam įkrėsti dvidė“ 
šimt lazdų.!Vos parkiūtino namo senukas. Padejavo padejaVė 
ir užmigo. | 

Ryto metą senė ir klausia jį: 

— Na vyreli, kokį sapną susapnavai? 

— Žiū, kokia gudruolė, imsiu mat ir pasakysiu. 

(O patsai susiruošė, ai pas žiniuonį, davė jam du paplo- 
tėlius ir klausia: 

* — Ką tas galėtų reikšti? Aš suvalgiau sapne penkis nenu- 
nokusius abrikosus. 
“ Žiniuonis jam: 

— Kodėl sakai netiesą? 

— Na suvalgiau dešimt abrikosų. 

— Vėl apgaudinėji. 

— Koks tu gudrus, žiniuoni. Aš suvalgiau dvidešimt abri- 
kosų. 

— Dabar tu pasakei tiesą, — taria žiniuonis.— Eik pas cha- 
ną, jis duos tau dvidešimt auksinių pinigų. 

Grįžo namo Bobas ir galvoja: , Ar galima tikėti šituo Ži- 
niuoniu? Nueisiu pas chaną,,o jis man ne dvidešimt auksinių, 
o dvidešimt lazdų duos.“ 

Taip niekur ir nenuėjo. 

O chanas susapnavo sapną, jog baisus divas kulia jį lazda 
ir sako: „Kam liepei mušti vargdienį Muradą Bobą, kodėl nu- 
skriaudei jį?“ | 

Atsibudo chanas visas šalto prakaito išpiltas ir liepė savo 
žmonėms atvesti pas jį Muradą Bobą. 

Senikė kepė kieme paplotėlius ir staiga mato: gatve šuo- 
liuoja du chano sargybiniai. Puolė ji vidun ir sako: 

— Pražuvai tu, Bobai, vėl chano tarnai joja. 

Muradas Bobas paliepė pačiai: 

— Aš atsigulsiu, o tu užklok mane antklode. Paklaus, kur aš, 
sakyk: nėra namie. Antrąkart paklaus, sakyk: serga. O jeigu 
neatstos ir paklaus trečiąkart, sakyk, pasimirė jis. 

Sargybiniai įjojo į kiemą ir šaukia visa gerkle: 

— Ei, Bobai, eikš čionai! 

— Jo. nėra namie, — atsakė senikė. 

— Meluoji, sene. Kaimynai sako: jis yra. Nagi atvesk jį 
šen. 

— Jis serga, guli, — sako -senikė. 

— Serga ar neserga, tegu ateina. 

Senikė jiems į tai: 

— Pasimirė jis. 

— Jeigu pasimirė, mes jį mirusį išsinešim! — neatlyžta jie. 

Susirado neštuvus, paguldė ant jų-Bobą ir nunešė į rūmus. 

Nustebo chanas. 

— Kas jam? 

— Mus pamatęs, Muradas Bobas apsimetė - mirusiu. 

"Chanas įsakė: 

— Tegu kiekvienas atsineša po glėbį rykščių. Aš riktelėsiu: 
„Bobai!"— ir jeigu jis atsikels, tegu atsikelia, o jei neatsikels — 
muškite jį, kol rykščių užteks. 

Lig tik chanas riktelėjo: „,Bobail'— seneliukas pašoko tar- 
damas: 

— Tamstos paslaugoms, didysis chanel! 

Chanas paklausė: 

— Kas mieliau tavo širdžiai: primušti mane lazda ar gau- 
ti iš manęs pinigų? 

Bobas pagalvojo: , Dabar jis tikriausiai nutarė pražudyti ma- 
ne: jeigu paimsiu pinigus, sakys, kad pavogiau, ir lieps nu- 
kirsti man galvą; jeigu pakelsiu prieš jį ranką, sakys, kad aš 
primušiau chaną, ir vėlei gyvo nepaliks.“ 

Ir sako: 

— O didysis chane! Ir mušti tamstos nemušiu, ir pinigų 
man nereikia. Tik paleiskite mane. 

Chanas sako didžiūnams: 

— Matote, kokie nesavanaudžiai mano valdiniai. Dovanoju 
tau dvidešimt auksinių. | 

Parėjo Muradas Bobas namo, apsakė viską pačiai. 

Senikė atnešė ąsotį ir sako: 

— Nagi suskaityk. 

Suskaitė Bobas pinigus ąsotyje, jame irgi būta dvidešimt 
auksinių. 

Gyveno juodu su senele ramiai ir turtingai. 

TUGRYS IR EGRYS 


Seniai, labai seniai viename kaime gyveno jaunikaitis, vaI- 
du Tugrys. Jis nieko daugiau neturėjo, tiktai žirgelį. O darbo 
jam rasti nesisekė. Paieškojo viename kaime, kitame — niekur 
nieko nerado. Tada jis sėdo ant savo žirgo ir išjojo kur akys 
veda laimės ieškoti. 

Jojo jojo Tugrys ir sutiko pėsčią keleivį. Ėmė juodu šne- 
kėtis. Tugrys paklausė keleivį, kas jis esąs. iš kur ir kur einąs. 

— Einu darbo ieškoti, — atsakė tasai. 

— Kuo tu vardu? 

— Egrys. 

— O aš — Tugrys. Susidraugaukime, kartu dirbsime, kartu 
gyvensime. 

Ir susitarė juodu visą amžių būti bičiuliai. 

Tugrys pasigailėjo savo pėsčio bendrakeleivio ir pasiūlė 
jam pajoti galiuką kelio. Egrys sėdo ant žirgo, sušėrė jam rim- 
bu ir nujojo. Tik dulkės parūko. Tugrys aiktelėjo: žmogus, ku- 
rį jis laikė bičiuliu, pasielgė su juo kaip priešas. 

Bet ką darysi, nukiūtino Tugrys toliau pėsčias. 

Temstant jis išvydo siaurutį takelį ir leidosi juo. Takelis 
jį atvedė į tankią girią. 

Ėjo ėjo Tugrys ir staiga išvydo laukymėje seną krosnį pa- 
plotėliams kepti. 

„O juk pavojinga eiti per girią tamsią naktį. Nagi imsiu 
ir numigsiu čia ligi ryto“.— pamanė jis ir įlindo į krosnį. 

O laukymėje, kur kūpsojo krosnis, naktimis rinkdavosi įžy- 
mūs žvėrys: girios šachas — liūtas, girios viziriai — tigras ir 
lokys, girios trimitininkas — vilkas, girios fleitininkas — šaka- 
las, girios pasakų sekėjas — lapinas. | 

Mėnuliui patekėjus šakalas staugdamas apibėgo aplink 
šachas, oriai atsisėdo į savo vietą ir liepė Oasakoti įvairias įdo- 
mias istorijas. | 

Lapinas pasakininkas ėmė sekti: 

— Šiame pagiryje yra urvas. Jau dešimt metų kaip gyve- 
nu jame. Visa, ką turi žmonės, galima rasti ir mano būste. Jau 

dešimt metų kaip renku visokias gėrybes: kilimus, užuolaidas, 
antklodes, drabužius... O kiek turiu skanumynų pasitaisęs!.. 

Tugrys savo slėpynėje pamanė: „Ėė! Nebloga būtų nuėjus 
pas šitą lapiną į svečius!“ 

Po lapino prabilo lokys viziris. 

— O štai mūsų girioje auga medis karagačas, o po juo: dvi 
yra jaunos atžalos. Nėra pasaulyje tokios ligos, kurios neišgy- 
dytų šių atžalų lapai. Jau septyneri metai mūsų miesto šacho 
duktė sunkiai serga. Šachas liepė paskelbti: „Kas išgydys mano 
dukterį — tam atiduosiu ją už žmoną. O kas pasisiūlys ir neiš- 
gydys — tą nubausiu mirtimi.“ Daugelis gydytojų jau ten savo 
galvas padėjo. Štai jeigu kas nors nuskintų lapų nuo atžalų, 
kurios auga po karagaču, nuvirintų juos ir pagirdytų šitomis 
nuoviromis šacho dukterį, ji beregint pasveiktų! 

Po lokio ėmė pasakoti vilkas trimitininkas: 

— Šiame pagiry ganosi bajaus banda — keturiasdešimt tūks- 
tančių avių. Kasdien aš suryju po dvi. Kad ir kažin kaip besi- 
stengtų piemenys. jie negali manęs pagauti. Juk jie nežino, 
kad netoli, ant kalvos, gyvena senis, kuris turi didelį šunį. 
Jeigu piemenys nusipirktų tą šunį, tai jis mane sudraskytų į 
gabalus! 

Po vilko prabilo tigras viziris: 

— Bajus, apie kurį pasakojo vilkas. turi dešimties tūkstan- 
čių žirgų bandą. Jie ganosi pamiškėje. Kas savaitė pasigrobiu 
po vieną žirgą. Bandoje yra keršas kumeliukas. Jeigu kas nors 
atsisėstų ant šio kumeliuko, tai galėtų mane lengvai pavyti... 
Gerai, kad niekas to nežino! | 

Beregint patekėjo saulė,“ ir žvėrys ėmė skirstytis į savo 
irštvas. | 

Kai laukymė ištuštėjo, Tugrys išlindo iš krosnies. Jis nuėjo 
ir susirado karagačą, apie kurį buvo lokys kalbėjęs. nusisky- 
nė nuo atžalų kelis lapus. 

Paskui jis nuėjo prie avių bandos, pasisveikino su pieme- 
niu ir pasiteiravo, kaip jam sekasi. 

— Blogi mano popieriai, — pasiskundė piemuo.— Įsisuko vil- 
kas į bandą. Kasdien nuneša po dvi avis. Išvarys mane šeimi- 
ninkas. Vargas man, bėdžiui! 

— Nesielvartauk, aš tau padėsiu! — tarė Tugrys piemeniui. 

Jis nuėjo pas senį, išprašė iš jo šunį ir atvedė piemeniui. 
Šuo puolė vilką ir apdraskė jam kailį. 

Tugrys leidos į kelionę ir netrukus susirado žirgų bandą. 
Pasisveikino su piemeniu, paklausė, kaip jis gyvuojąs. Tasai 
pasiskundė tigro darbeliais. 

— Pabalnok keršąjį kumeliuką ir duok man storą ilgą Vėz- 
dą,— tarė Tugrys. 

Atsisėdo Tugrys ant kumeliuko, pasiėmė vėzdą ir ėmė tyko- 
ti tigro ant takelio. 

Naktį atėjo tigras viziris ir puolė tiesiai į bandą. Tugrys 
taip tvojo tigrui vėzdu, jog žvėris krito nebegyvas. Piemuo 
padovanojo Tugriui keršąjį kumeliuką. 

Tugrys sėdo ant kumeliuko ir nujojo į miestą. Girdi — pre- 
kyvietėje šacho šauklys plyšauja visa gerkle: 

— Jau septyneri metai, kaip serga šacho duktė! Kas ją 
išgydys — tam šachas atiduos ją už žmoną! O kas pasišaus 
gydyti ir neišgydys — tą šachas mirtimi nubaus! 

— Aš apsiimu išgydyti šacho dukterį! — tarė Tugrys. 

Tugrys nuėjo į rūmus. | 

Šachas leido naujajam gydytojui įeiti pas dukterį. 

Tugrys sugrūdo karagačo lapus, nuvirino juos ir pagirdė 
merginą. Po trijų dienų šacho duktė pasveiko. Šachas iškėlė 
vestuvių puotą ir išleido savo dukterį už Tugrio. 

— Į kurį miestą skirti tave valdytoju? — paklausė šachas 
Tugrį. 

— Aš nenoriu būti joks valdytojas, — atsakė Tugrys.— Pa- 
statykite pagiry ant kalno man namus. Aš gyvensiu iš savo 
„darbo. 

Šachas nustebo, bet padarė kaip prašė žentas. Ir Tugrys 
su žmona ėmė gyventi ant kalno. 

Kartą pas Tugrį atėjo Egrys. 

— Mano bičiuli, iš kur tu visa skivaji — paklausė jis.— Ir 
namus turi, ir sodybą. Va aš pavogiau tavo žirgą, maniau — 
pralobsiu. O kur tik bejočiau — visur man nesiseka. 

Nesinorėjo Tugriui minėti Egrio išdavystės ir jis tarė: 

ė 

— O aš išmiegojau vieną naktį koje, senoje krosnyje, ir 
įsigijau visa, ką tu. matai. 

— Parodyk man tą vietą — aš irgi išmiegosiu krosnyje. 

Tugrys papasakojo jam apie laukymę. kurioje rinkdavosi 
ŽVĖIYS. 

Sutemus Egrys įlindo į krosnį. 

Naktį vėl susirinko girios žvėrys. 

Atėjo šachas liūtas, atėjo viziris lokys, atėjo trimitininkas 
vilkas, atėjo fleitininkas šakalas, atėjo pasakininkas lapinas. 

— Na, pradėsime pasakoti! Kodėl gi nėra manojo vizirio 
— tigro? — paklausė liūtas. 

Tuojau pakilo iš vietos šakalas. 

— Ne, mes dabar nieko nebepasakosime. Dėl mūsų kal- 
bų jūs netekote savo tigro vizirio... 

Tuojau pakilo ir lokys. 

— Mūsų karagačo lapai irgi apskainioti,— pasiskundė jis. 

— O aš vis alkanas esu.— tarė vilkas.— Piemuo nusipirko 
tą šunį, kurį aš minėjau. Dabar prie bandos prisėlinti bijau — 
mane visą šuo apkandžiojo. 

-— Kas gi drįsta pasakoti mūsų paslaptis? — rūsčiai suriau- 

mojo liūtas.— Įsakau pagauti ir užmušti išdaviką! 

Bet žvėrys nežinojo, kad kažkas nugirdo jų paslaptį. 

O fazanas šūktelėjo: 

— Išdavikas krosnyje! — Ir nuskrido. 

Puolė žvėrys prie krosnies, ištraukė Egrį ir sudraskė į ga- 
balus. 

Taip nedorasis Egrys buvo nubaustas pagal nuopelnus. 


Gyveno senovėje išmintingas senelis, Jis turėjo tris sūnus. 

Kai seneliui atėjo laikas mirti, pasivadino jis sūnus ir sako: 

— Mano vaikai, atėjo man mirties valanda. Neturiu nei 
aukso, nei brangenybių, bet daviau jums pačią didžiausią 
brangenybę žemėje — įdėjau į jūsų galvas proto ir išminties, 
ir galiu ramiai mirti. 

Senelis pasimirė. 

Kiek trukus, kiek netrukus, susirinko broliai, pasitarė ir nu- 
sprendė: 

— Eisime pakeliauti po pasaulį. Įsigysim dar daugiau proto 
bei išminties ir taip padidinsime tėvo palikimą. 

Pasitiekė broliai paviržio į kelionę ir išėjo. 

Ėjo jie per tuščias stepes ir slėnius, kopė per aukštus kal- 
nus. 
— Šit jau baigėsi jų paviržis. Kamavo juos alkis, kamavo troš- 
kulys. Broliai visiškai nusigalavo. 

Tuo tarpu priekyje pasirodė medžiai — ten buvo miestas. 

„Dabar priėjome gyvenamas vietas“, — apsidžiaugė broliai, 
ir nors jiems labai skaudėjo kojas, paspartino žingsnį. 

Eina broliai — pirma visų vyresnysis, paskui jį abu jaunes- 
nieji. Umai vyresnysis brolis sustojo, atsisuko ir sako: į 

— Prieš mus čia keliu nueita kupranugario. 

Paėjus penkis ar šešis žingsnius vidutinysis pasakė: 

— Kupranugaris buvo vienaakis. 

Kiek palūkėjęs prabilo jaunėlis: 

— Ant to kupranugario sėdėjo moteris. 

Paėjo broliai dar mažumėlę, ir juos pasivijo raitelis, prisi- 
segęs prie šono kalaviją. Raitelis atidžiai nužvelgė visus tris. 

O vyriausiasis brolis ir sako jam: 

— Turbūt ieškote ko nors, keleivi? 

Raitelis sustabdė arklį. 

— Taigi kad ieškau,— sako. 

— Kupranugaris pradingo? — klausia vyriausiasis brolis. 

— Kupranugaris,— atsako keleivis. 

Dabar į kalbą įsiterpė vidurinysis brolis. 

— Kupranugaris buvo vienaakis? 

— Taip, jis buvo vienaakis,— atsakė raitelis. 

— O kupranugariu jojo moteris? — paklausė jaunėlis. 

Raitelis dar atidžiau pažvelgė į brolius ir sako: 

— Aha, vadinasi, mano kupranugarį turite jūs. Kur jį pa- 
slėpėte? į 

— Mes tavo kupranugario nematėme,— atsakė jam broliai. 

— O jeigu nematėte, tai kaip žinote jo žymes? — klausia 
raitelis. | 

— Mes iš nuovokos žinome. Tavo kupranugaris nuėjo į tą 
pusę. Jok greičiau ir rasi jį — atsakė broliai. 

— Ne,— sako kupranugario šeimininkas, — mano kupranu- 
garis pas jus. 

Dabar raitelis ištraukė iš makščių kalaviją ir liepė broliams 
sekti paskui jį. Atvarė juos tiesiai prie tos šalies šacho rūmų. 

Brolius jis paliko prie vartų pas sargybinius, o pats nuėjo 
į rūmus ir viską apsakė šachui. 

Šachas išklausė kario ir sako: 

— Jeigu tu nieko jiems nesakei, o jie patys nusakė visas 
žymes, vadinasi, jie paslėpė ir kupranugarį, ir tavo žmoną. 
Vesk tuos sukčius čionai. 

Karys išėjo ir grįžo su trimis broliais. Broliai žemai nusi- 
lenkė šachui. | 

— Ei vagys! Kur padėjote kupranugarį? Kur mano kario 
žmona? — rūsčiai suriko šachas. 

— Mes nematėme nei jo kupranugario, nei jo žmonos, — 
atsakė broliai. 

Šachas tarė: 

— Mano karys nieko jūsų neklausinėjo, jūs patys nusakėte 
visas kupranugario žymes ir kad kupranugariu jojo moteris. 
Kaipgi jūs drįstate gintis? | 

— O šache! — atsakė jam broliai. — Mes daug keliavome po 
pasaulį, mokėmės visko pasiekti protu. Apie kupranugarį kal- 
bėjome iš nuovokos. | 

Šachas nusijuokė. 

„— Argi galima žinoti iš nuovokos tai, ko niekad nesi ma- 
tęs“ 

Jis pažvelgė į savo vizirį ir pakuždėjo jam kažką į ausį. 
Viziris tučtuojau atsistojo ir išėjo. 

Neilgai trukus du tarnai atnešė ant neštuvų didelę skrynią 
ir pastatė ją pas duris, kad matytų šachas. 

Šachas tarė: | 

— Ei vagys! Įspėkite, kas yra toje skrynioje. Neįspėsite, 
įsakysiu nukirsti jums galvas. 


M 


229 


— Kas ten būtų kas nebūtų, skrynioje yra vienas daiktas, — 
tarė vyriausiasis brolis. 

— Ir tas daiktas apskritas, — pridūrė vidutinysis. 

— Skrynioje guli granatas,— spėjo jaunėlis. 

Šachas įsakė: 

— Neškite šen skrynią. 

Tarnai įvykdė įsakymą. Šachas atvožė skrynią, pažvelgė į 
vidų, o joje iš tiesų buvo granatas. 

— Matyt, šitie žmonės ne vagys. Jie iš tikrųjų gudragal- 
viai. Eik ir ieškok savo kupranugario kitur. 

Visi, kas buvo rūmuose, stebėjosi brolių įžvalgumu. Šachas 
pats išnešė didelį padėklą su duona ir pastatė prieš juos. 

— Valgykite, brangūs svečiai, — tarė jis, — vaišinkitės. 

Broliai susižvalgė, šyptelėjo ir, paragavę po kąsnelį, surišo 
duoną į skepetą. 

Šachas paleido brolius. | 

— Galite eiti kur tik norite,— tarė jis. 

Broliai išėjo iš rūmų ir pasuko į arbatinę. | 

O smalsus šachas, persirengęs senu chalatu, nuėjo paskui 
juos. 

Arbatinėje broliai atsisėdo ant medinės pakylos ir paprašė 
arbatos. 

Gerdamas arbatą vyriausiasis brolis paklausė: 

— Ką jūs pastebėjote? 

— O tu? — savo ruožtu paklausė jaunesnieji. 

— Aš manau, kad šachas kilęs iš paprastų žmonių. Jis ke- 
pėjo sūnus, — atsakė Vyriausiasis. 

Šachas nustebo, nuėjo pas motiną ir klausia: 

— Pasakyk man, ar aš šacho esu sūnus, ar paprasto žmo- 
gaus? 

— Kodėl klausi? — sako jam motina. 

— Aš nežinau, kas esu, todėl ir klausiu. 

Motina ir sako jam: 

— Mano vyras buvo šachas. Vaikų mes neturėjome. Gy- 
veno pas mus tarnas kepėjas. Kepėjo žmona pagimdė berniu- 
ką, o pati numirė. Kepėjas atėjo pas mus naktį su ašaromis. 
„Paimkite,— sako, — kūdikį, užauginkite ir tebūnie jis jums sū- 

nus." Mudu su šachu pąžadėjome kepėjui išauklėti jo sūnų, 
o jis prisiekė niekam apie tai nepasakoti. Kitą dieną visai ša- 
liai buvo pagarsinta, esą, šacho žmona pagimdžiusi sūnų. Kai 
berniukas užaugo,— tai buvai tu,— senasis šachas pasimirė, o 
jo viešpatystė atiteko tau. 


Kitą rytą šachas vėl pasivadino tris brolius. Kai broliai 
atėjo, jis su pagarba pasodino juos, padėjo jiems vaišių ir 
tarė: 

— Brangūs mano sveteliai! Katras iš jūsų paklausė kelei- 
vį, ar jam nedingo kupranugaris? 

Vyriausiasis brolis atsistojo ir nusilenkęs tarė: 

— Aš, valdove. 

— Kaip tu galėjai žinoti, kad karys praganė kupranugarį? 

— Iš pėdų pažinau, kad pirm mūsų nueita kupranugario, 
todėl pagalvojau, jog šis karys ieško EBPreBUEBHS atsakė 
vyriausiasis brolis. 

— O katras iš jūsų pasakė, kad kupranugaris vienaakis? — 
vėl paklausė šachas. 

Dabar atsistojo vidurinysis brolis ir nusilenkęs tarė: 

— Aš, valdove. 

— Kaip tu galėjai žinoti, kad kupranugaris vienaakis, jo 
nematęst — paklausė šachas. 

— Aš nuvokiau iš to, kad vienoje pusėje takelio žolė bu- 
vo nuėsta, o kitoje — visa žolė neliesta,— atsakė vidurinysis 
brolis. 

Šachas paklausė: 

— O katras iš jūsų sužinojo, kad kupranugariu jojo mote- 
ris? | 
— Aš, mano valdove, — atsakė jaunėlis. 

— Kaip tu galėjai tą sužinoti? — paklausė šachas. 

— Aš mačiau, kad vienoje vietoje kupranugario priklaup- 
ta, o šalimais smėlyje liko mažų kurpaičių įspaudai. Pagal 
juos ir pažinau. 

Šachas paklausė: 

— O kaip jūs sužinojote, kad skrynioje buvo vienas grana- 
tas? 

— Mirus tėvui mes sumanėme pakeliauti, — atsakė vyres- 
nysis brolis.— Mes susitarėme apie viską, kas mums pasitaikys 
kelyje, gerai apmąstyti ir protu sumoti. Skrynią nešė du tarnai, 
ir buvo matyti, kad jinai nesunki. Bet jeigu tu liepei atnešti 
skrynią, idant mus patikrintumei, aš sumečiau, jog skrynia ne- 
gali būti tuščia. 

— O aš girdėjau, kaip nešant skrynią, joje kažkas raičio- 
josi. Ir sumojau, kad daiktas apskritas, — tarė vidutinysis bro- 
lis. 

— Na o aš pagalvojau, jeigu skrynioje yra vienas daiktas, 
tai jis turėtų būti retai sutinkamas, ir tariau ten būsiant gra- 
natą,— pridūrė jaunėlis. 

— Taip, — tarė šachas.— O kaipgi jūs sužinojote, kad aš 
paprasto kepėjo sūnus? 

Jaunesnysis brolis atsistojo, žemai nusilenkė ir tarė: 

— Įrodyti šachui savo žodžių tiesą lygu stovėti ant kardo 
ašmenų: Jūs neapdovanojote mūsų auksu, nesuteikėte aukš- 
tų vietų, o padavėte mums duonos ant padėklo. Taigi mes ir 
tarėme: duona šiam žmogui brangesnė už auksą ir aukštas 
vietas, vadinasi, jis kepėjo sūnus. 

Šachas ilgai mąstė dėl šitų brolių žodžių, 2sikdi tarė: 


— Aš jau senas ir paliegęs. Man sunku atskirti balta nuo 
juodo. Man reikia poilsio, o jums atviri keliai. Jūs jauni, įgiję 
proto ir išminties. Jums lengviau atskirti gera nuo blogo. Jums 
geriau pritinka valdyti šalį ir žmones. 

Ir šachas paskyrė brolius viziriais. 


ALNTITS GA S 5ENELIS 


Seniai seniai, labai seniai gyveno toks karalius. Vieną 
žiemos vakarą karalius drauge su savo viziriu ir artimaisiais 
išjojo medžioti. Upės pakrantėje jie išvydo senelį. Senelis sė- 
dėjo ir meškeriojo eketėje. Karalius klausia: 

— Ei tėve! Argi trijų iš keturių tau buvo mažai, kad žiemą 
meškerioji? 

— Trijų iš keturių būtų buvę ganėtinai, tik kad trisdešimt 


O karalius toliau šneka su seneliu. 

— Kad taip, tai aš šiom dienom atsiųsiu tau žąsiną, ar ge- 
bėsi jį apipešioti? 

Senelis atsakė gebėsiąs geriau negu reikia. 

Po medžioklės -viziris kreipėsi į karalių: 

— Mano padišache, leiskite jus paklausti? 

Karalius maloningai leido. Tada viziris paklausė karalių, 
apie ką šnekėjosi su seneliu. 

Karalius supyko: 

— Matyt, be reikalo paskyriau tave viziriu. Duodu tau 
tris dienas. Jeigu ligi tol nepermanysi mudviejų žodžių pras- 
mės, atsisveikink su savo galva. 

Ir išvijo vizirį iš rūmų. 

Dvi dienas apklausinėjo viziris. daugelį žmonių, bet atsa- 
kymo negavo. 

Trečią dieną, išsigandęs artėjančios mirties, nuėjo pas se- 
nelį. Senelis priėmė svečią su pagarba. O viziris klausia: 

— Ei seneli, kokia prasmė slaptingos judviejų su kara- 
lium šnekos? | 

— Garbingasis viziri, man nevalia atsakyti į tamstos klau- 
simus. Jei atsakysiu, nusidėsiu karaliui, — atsakė senelis. 

Mėgino viziris prikalbėti senelį, bet neprikalbėjo. Žadėjo 
atiduoti jam pusę savo turtų. Senelis nesutiko. Viziris grasino 
ir maldavo. Galop senelis nusileido: „Jeigu atiduosite visus 
turtus — pasakysiu". Kur dėsis viziris — sutiko. 

— Didžiai gerbiamas vizirį — ėmė pasakoti senelis, — ka- 
raliaus žodžiai apie tris iš keturių reiškia, kad yra keturi 
metų laikai. Taigi padišachas ir paklausė, kodėl, atseit, pa- 
vasarį, vasarą II rudenį aš neliejau devinto prakaito, idant 
„žiemą galėčiau atsipūsti. O aš atsakiau, jog trisdešimt du daug 
reikalauja, tatai reiškia trisdešimt du dantis. Kai mudu šne- 
kėjomės, tamsta stebėjaisi. Karalius matė tatai. Linktelėjęs 
tamstos pusėn tarė atsiųsiąs Man žąsiną ir paklausė, ar ge- 
bėsiu jį nupešti. Aš atsakiau, jog gebėsiu geriau negu rei- 

kia. Tas žąsinas ir buvai tamsta. Atėjai pas mane ir už mūsų 
šnekos įminimą atidavei visus savo turtus. 

Viziris labai susikrimto. Atkako į karaliaus menes ir pra- 
nešė, kokia buvusi paslaptingų žodžių prasmė. 

O karalius išvijo jį ir paskyrė savo viziriu senelį žveją. 


Senų senovėje gyveno viename tolimame mieste vaikinas, 
vardu Cholmatas. Gyveno jis sau, gyveno, iš savo kišlako ko- 
jos nekėlė. Ir-užsigeidė jis kartą po pasaulį pasidairyti, svieto 
pamatyti. Prisidėjo paplotėlių į odinį maišą, pasibalnojo žirgą, 
apsijuosė juosmens skepetomis, šoko į balną,—ir patraukė 
tolyn nuo gimtųjų namelių. 

Joja Cholmatas, viskas jį džiugina: kaip žolė auga ir kaip' 
saulė šviečia, kaip padangėje vyturėlis čirena ir kaip drie- 
žiukas iš po žirgo kanopų šmurkši. Nedidukės laputės loja 
ant savo rudų jauniklių, kobra apsimetusi krūmo: šakele — 
vos beįžiūrėsi. 

O kelias vis tolyn bėga, ir jo galo nematyt. Saulė ėmė 
linkti vakarop, ir stepė iš auksinės pavirto melsva. Tuoj tam- 
sa apgaubs žemę. Užustaugė tolumoje šakalai, verkia, rauda. 
Baugu paliko Cholmatui vienam stepėje, tuščiame kelyje. 
Ūmai išvydo priekyje linksmą žiburėlį. 

Pasuko Cholmatas žirgą žiburėlio pusėn. Juo arčiau joja, 
juo skaistesnė ugnelė. juo aukščiau kyla liepsna. Prijojo Chol- 
matas arti ir mato: dega ugnis ugniakure po dideliu katilu 
atvirame kieme. O prie ugniakuro sėdi senelis, pusamžė „mo--. 
teris ir mergaitė. 

— Sėsk prie mūsų, sūneli! — pakvietė Cholmatą pusamžė 
moteriškė. | | 

— Ėhė hėl — nusistebėjo senelis.— Leiskit jam nuo žirgo 
nulipti! 

— Tegu sėdasi su žirgu! — nusijuokė mergaitė. 

Šyptelėjo vaikinas ir nulipo nuo žirgo. Atsisėdo jie už 

stalo. ėmė valgyti sriubą, kuri virė katile. O kai pavakarie- 
niavo ir jau taisėsi gulti, paklausė vaikinas žilabarzdį senelį: 

— Jūs priglobėte mane vardo nepaklausęs. Kodėl? 

„— Tokia svetingumo prievolė, — atsakė senelis. 

— O jeigu aš nedoras žmogus, tėve? 

— Nedoras žmogus nesustoja prie vargdienių namų. Gulk, 
sūneli, ir ramiai miegok. 

Išaušus palydėjo šeimininkai Cholmatą į kelionę ir įdėjo 
paviržio į odmaišį. Vaikinas buvo benorįs atsisakyti — juk 
vakare vėlei kur sustos nakvoti, bet nenorėjo užgauti gerų 
žmonių. 

Vėl saulė nusėdo už stėpės pakraščio, žemę apgaubė nak- 
tis. Ėmė striūbauti, ūkauti šakalai, sustaugė tolumoje vilkas. 
Baugu paliko Cholmatui vienam stepėje tamsią naktį. Bet 
aure — priekyje jis mato blausų žiburėlį. Apsidžiaugė Chol- 
matas ir pasuko į jį savo žirgą. 

O kai prijojo arti, pamatė, kad kiemas aptvertas tvora, 
ir varteliai užšauti. Pasibeldė vaikinas į vartelius, bet šeimi- 
ninkai neatidarė jų, tik. ėmė klausinėti: kas jis ir iš kur, ko 
leidosi į tolimą kelionę. 

— Žmonės gerieji, leiskite pernakvot! — meldė Cholma- 
tas.— Gūnią žemėje pasitiesiu, balną po galva pasidėsiu, O 
paviržio turiu odmaišyje. 

Atidarė šeimininkai vartelius, įleido vaikiną kieman. Gar- 
džiai kvepėjo plovas židinyje, bet niekas nepakvietė Chol- 
mato prie stalo. O ryto metą išprašė vaikiną sulig aušra ir nė 
pusės paplotėlio neįdėjo kelionėn. 

Saulė švietė stepėje, žaliavo žolė. Aukštai padangėje gie- 
dojo vieversėlis. Pempė šaukė savo neklusnius pempiukus, 
kobra kiūtojo krūmuose, apsimesdama šakele. Daug įdomių 
dalykų matė keliaudamas Cholmatas ir pamiršo visus savo 
nesmagumus. 

Bet štai vėlei nusileido už horizonto saulė, sutemos virto 
tamsia naktim. Ėmė staugti stepėje vilkai. 

Prijojo Cholmatas tamsoje prie didelio namo ir išvydo, 
kad jis stovi už aklinos sienos ir drūti vartai užrakinti. Ilgai 
beldė vaikinas į vartus, kolei iš kiemo atsiliepė šeimininkai. 

— Ką ten atneša nelabasis? 

— Šeimininkai, leiskit pernakvoti! 

— Ir kelyje pernakvosi! 

— Baisu — vilkai staugia! 

— -Bijai vilkų — sėdėk namie. 

— Aš gūnią pasitiesiu, balną po galva pasidėsiu... 

— Tai ir miegok sau ten už vartų! — atsakė jam iš anos 
pusės ir daugiau nebeatsiliepė. 

Ir ūmai dingo Cholmatui baimė. Jis pagalvojo, jog geriau 
nakvoti stepėje prie laužo, negu turtinguose namuose pas 
negerus žmones. 

Užtraukė dainą vaikinas ir paleido šuoliais savo žirgą. Ir 
išvydo tolumoje linksmą žiburėlį... 

Tai ir viskas, kas nutiko senų senovėje tolimoje kelionėje 
geram vaikinui, vardu Cholmatas. 


Senų senovėje gyveno sau pirklys. Ir turėjo jis tris duk- 
teris. 

Kartą susitaisė jis vykti prekybos reikalais į tolimas šalis, 
pasivadino dukteris ir sako: | " 

— Mielos dukrytės, keliauju į tolimus kraštus. Sakykite, 
kokių dovanų jums parvežti? 

— Parvežkite man vėrinį pačių gražiausių žemčiūgų! — su- 
šuko vyriausioji duktė. 

— O man,— paprašė vidurinioji, — paties gražiausio šilko 
suknelei! 

Išklausė jų pirklys ir klausia jauniausiąją dukterį: 

— O kokios dovanos tu norėtum? 

Bet jaunėlė šitaip jam sako: 

— Mano tėve, nieko man nereikia, kad tik tamsta grįžtu- 
mei gyvas ir sveikas. Bet jeigu nori man parvežti dovaną, tai 
rink į maišelį pelenus nuo paplotėlių, kuriuos valgysi tuose 
kraštuose, ir atiduok man. 

Nusistebėjo pirklys, išgirdęs tokį prašymą, tačiau neprieš- 
taravo. | 

Ilgai važinėjo jis po svečias šalis. O kai baigė savo pre- 
kybinius reikalus, pripirko vyresniosioms dukterims brangių 
dovanų ir patraukė namolei. 

Namie pirklio buvo nekantriai laukiama. Ir kai jis ga- 
liausiai grįžo, tai dosniai apdovanojo vyresniąsias dukteris. 
O jaunėlei, kaip buvo žadėjęs, įteikė tik maišelį pelenų. | 

— Aš įvykdžiau tavo prašymą, dukryte.— tarė pirklys,— 
bet man gėda duoti tau tokią dovaną. 

Nieko neatsakė mergaitė, tik pašaukė savo mylimą šunį. 
Ir kai šuo pribėgo. mergaitė atkišo jam praskleistą maišelį. 
Pauostė šuo pelenus ir atšoko. Tada jaunesnioji duktė pa- 
žvelgė į tėvą ir tarė: 

— Tėve, jeigu drauge su paplotėliais tamsta būtumei . su- 
valgęs ir šituos pelenus, būtumei galėjęs apsirgti ir net nu- 
mirti. O tamsta grįžai gyvas ir sveikas — tai man pati geriau- 
sia, pati brangiausia dovana! 

Pirklys dar labiau pamilo savo jaunėlę dukterį. 


KAS YKĄ | MIPS, A 


Pasakojama, kad gyvenęs viename mieste tinginys, vardu 
Sulparas. 

" Pasitaikė sykį Sulparui pakliūti prekyvietėje pas kalvius. 
Pažiūrėjo jis, kaip dirba kalviai, ir pamanė: „Pelningas ir 
nesunkus darbas: bekali sau plaktuku geležį, ir viskas! Nagi 
ir aš pasidarysiu kalvis!“ 

Išsinuomojo Sulparas vietą viduryje prekyvietės ir įsi- 
taisė kalvę. 

Netrukus atėjo pas Sulparą valstietis su geležies gabalu 
ir sako: | 

— Ar negalėtum man nukalti iš šio gelžgalio noragą 
arklui? | 

— Noragą arklui? — pasitikrindamas paklausė Sulparas.-- 
Kodėl gi ne, galima. 

Valstietis paliko geležį ir išėjo. O Sulparas ėmėsi dirbti 
noragą. Kalė jis geležį, kalė, ir vis jam neišeina noragas. 

Rytojaus dieną ateina valstietis: 

— Na kaip, ar nukaltas man noragas? 

— Ne,— atsakė Sulparas,— iš tavo geležies noragas ne- 
išeina. 

— Tai kas gi išeina iš jos? — klausia valstietis. 

Pavartė Sulparas gelžgalį ir sako: 

— Kirvis iš jo bene išeitų. 

— Gerai,— sutiko valstietis, — padirbk man kirvį. 

Ėmėsi Sulparas dirbti kirvį. Kalė kalė. niekaip jam neiš- 
einą kirvis. 

Rytojaus dieną vėl ateina valstietis. Sulparas pasitiko jį 
ant kalvės slenksčio ir sako: 

— Iš tavo. geležies kirvis neišeina. Va pjautuvas galbūt 
išeitų. 

Valstietis sutiko: 

— Ką gi, nukalk pjautuvą. 

Ėmėsi Sulparas pjautuvą kalti. Bet ir pjautuvas jam ne- 
išėjo. Rytojaus dieną valstietis ateina ir klausia: 

— Na kaip, ar pjautuvas nukaltas? 

— Ne,— atsako jam Sulparas,— neišeina. Bertuvė anglims 
išeitų. 

— Gerai, dirbk bertuvę,— sutiko valstietis. 

Sulparas prasikuisė visą dieną — nuo ryto ligi vakaro. 
Rytojaus dieną atėjo valstietis, klausia: 

— Na kaip, ar bertuvė nukalta? 

— Et, iš šios geležies tik žnyples anglims tegalima pa- 
dirbti, — atsako Sulparas. 

— Gerai, — sako valstietis, — dirbk žnyples. 

Rytojaus dieną valstietis ateina ir klausia: 

— Ar žnyplės nukaltos? 

— Neišeina žnyplės, — atsako Sulparas. 

— Tai kas gi išeis? 

— Peiliukas išeis. 

— Gerai, dirbk peiliuką. 

Kitą dieną valstietis teiraujasi: 

— Ar padirbtas peiliukas? 

— Ne, neišeina, — atsako jam Sulparas. 

— Tai kas gi pagaliau iš mano geležies išeis? — paklausė 
valstietis. 

Sulparas pagalvojo biaiiinokis ir sako: 

— Šnipštas išeis. 

— Na jei šnipštas išeina, tebūna šnipštas, tik, susimilda- 
mas, dirbk greičiau! — prašo jį valstietis. 

Praėjo diena. Rytą valstietis teiraujasi: 

— Ar padirbai šnipštą“ 

— Seniai padirbau! — atsako jam Sulparas. 

— Na duokš! 

— Tuojau! 

Pačiupo Sulparas žnyplėmis įkaitintos geležies gabalą ir 
kyštelėjo į vandenį. 

„Šššnipšt!“— sušnypštė geležis. Į 

— Pasiimkite! — tarė Sulparas. 

Įtūžęs valstietis pasisuko išeiti. 

— Palauk! — sušuko Sulparas.— O kaįpgi su mokesčiu už 
mano darbą? | 

Valstietis sustojo, įkišo ranką į kišenę. Linksmai suskam- 
bėjo kišenėje sidabro pinigai. 

— Ar girdi kaip skamba? — tarė valstietis ir išėjo. 

Seniai seniai valdė vieną šalį godus ir kvailas šachas. Juo 
labiau jis turtėjo, juo labiau geidė būti dar turtingesnis. Vi- 
siškai nualino žmones, o jo godumas vis didėjo. Žmonės jau 
nebeturi ko valgyti, o šachas galvojau sau, kaip čia dar la- 
biau pralobus. | 

Galvojo galvojo ir sugalvojo. Kuriam galui reikalingi se- 
niai. Senatvė — ne džiaugsmas. Dirbti jie jau nebegali, o val- 
gyti prašo. Reikia išvyti senius iš savo šalies, tada man dau- 
giau visokio gero atiteks. Ėmė ir išvijo juos į dykas žemes, 
kurios už paskutiniojo akmens prasideda. ' 

O gyveno toje viešpatijoje geras žmogus. Geras ir netur- 
tingas, todėl. kad geri žmonės negobšauja ir pinigų nekrauja. 
Ir turėjo jis tėvą, išmintingą ir kilniadvasį senelį. Tokį jis 
ir savo sūnų išaugino. 

„ Atėjo Metas gerajam Žmogui savo tėvą už valstybės sienų 
išlydėti. Susikrimto sūnus, bet neišdrįso nepaklausyti godaus 
šacho. O senelis guodžia sūnų. 

— Ir iš teisybės, — sako, — senatvė ne džiaugsmas. 

Ėjo jiedu, ėjo ir priėjo paskutinįjį akmenį, už kurio pra- 
sideda dykos žemės. 

Atsisėdo juodu ant akmens. Sėdi ir tyli prieš išsiskirdaini. 

—- Tėve,— paklausė gerasis žmogus,— ką tamsta nūnai 
galvoji“ 

— Aš, sūneli, galvoju, ką pasakys kvailas mūsų šachas, 
kai jo sūnus atves jį prie šio akmens. | 

— Ką gi jis pasakys, tėve? 

— Jis pasakys: senatvė — irgi džiaugsmas, tik bus per 
vėlu... 

Atsistojo tada gerasis žmogus, padėjo atsistoti tėvui ir 
parvedė jį namo. Susirūpino senelis: sužinos šachas — visą 
jų šeimą pražudys. | ' 

— O mes tamstą paslėpsim, tėve,— nuramino sūnus.— Jei- 
gu.sargybiniai nepamatys, tai ir šachas nesužinos. | 

Ir gyveno jie tėvą nuo šacho tarnų slėpdami. Tik atsi- 
tiko, kad tą šalį, kurią valdė godus ir kvailas šachas, užklupo 
sausra. Išdžiuvo pasėliai. išlakstė žvėrys, išskrido paukščiai. 

Išsigando šachas, kad ir pats gali numirti iš troškulio. Ir 
įsakė paskelbti žmonėms, jog tą, kuris atras vandens, apipils 
auksu aukščiau galvos. Tačiau niekas negalėjo rasti van- 
dens, kadangi šią paslaptį težinojo senieji meistrai. O vals- 
tybėje nebuvo likę nė vieno seno žmogaus. 

Atėjo gerasis Žmogus pas tėvą.. Ką daryti, klausia: ne ša- 
cho gaila, o žmonių, pražūti gali. 

— Eik, sūnau, pas šachą ir sakyk, kad tu rasi vandenį, — 
patarė jam tėvas. | 
* — Bet juk aš nemoku! — sušuko gerasis žmogus. 

— O aš išmokysiu tave, sūnau. 

Ir padarė gerasis žmogus taip, kaip liepė tėvas. Nuėjo 
pas šachą ir pasakė apsiimąs rasti vandenį. 

— Prašyk, ko tik nori, viską atiduosiu! — apsidžiaugė ša- 
chas.— Nes aš jau trečia diena gerti noriu. 

Išsivedė gerasis žmogus iš šacho arklidės patį eikliausią 
žirgą ir nujojo į plyną lauką. Mato — kalnų link paukštė 
skrenda. Nušuoliavo jis paskui paukštę. Lėkė lėkė, kolei eik- 
lusis žirgas. kuris skriejo greičiau už. vėją, pavargo ir ėmė 
klūpčioti. 

Pagaivojo gerasis žmogus, kad nepasivys jis paukštės, 
bet tuo metu nutūpė ji ant didelio akmens. Pasislėpė gerasis 
žmogus ir mato, kad ir kitos paukštės ant to akmens tupiasi 
ir kapoja jį snapais. 

Atjojo gerasis žmogus pas šachą ir sako: 

— Srūva nuo kalnų sraunus šaltinis, ir jo vanduo šaltas 
ir tyras. Tik srūva jis po žeme, o išsiveržti laukan jam kliudo 
didelis akmuo. Pastūmėjus akmenį, vanduo patvins tiesiai į 
miestą. 

Tris dienas ir tris naktis plušėjo žmonės. laisvino šaltiniui 
kelią. Ir kai vanduo ėmė srūti arykais, pasikvietė šachas ge- 
rąjį žmogų. | 

Iš pradžių šachas nutarė apiberti gerąjį žmogų auksu aukš- 
čiau galvos, paskui — leisti išsinešti aukso tiek, kiek tik pa- 
kels, paskui — pripilti pilną kepurę. O kai šachui suvis pagai- 
lo pinigėlių, tai jis pasiūlė gerajam žmogui tiek aukso, kiek 
tasai pasisems sauja. ) 

— Nereikia mėn to aukso, — atsakė gerasis žmogus. 

Nustebo šachas. Jis pirmąkart matė žmogų, kuriam nerei- 
kia aukso. O paskui išsigando: galgi jis nori ko brangesnio 
už auksą, gal pats nori tapti šachu? 

— Tai ko gi tau reikia?! — suriko šachas. 

Tada papasakojo gerąsis žmogus apie savo tėvą ir kad 
įis rado vandenį tik pagal jo patarimą. 

— Leisk, valdove, gyventi seniems žmonėms mūsų kara- 
lystėje,— baigė savo prašymą gerasis žŽmogųs. 

Ėmė galvoti kvailasis šachas, ir juo ilgiau galvojo, tuo 
podesnis darėsi. Jau buvo benorįs atmesti gerojo žmogaus 

prašymą, bet tuo tarpu įbėgo tarnai, nešini pilnais indais van- 
dens. Šachas pamiršo viską pasaulyje: ir puolė. gerti. Pirmiau 
iš auksinio indo, paskui iš sidabrinio ir paskiausiai iš varinio. 
Gėrė gėrė, kol sprogo iš godulio. 

Susirinko tada žmonės ir nutarė paskirti šacho sūnaus 
globėjais gerąjį žmogų ir jo tėvą. Ir užaugo jaunasis šachas 
toks pat išmintingas kaip senasis tėvas ir geras kaip sūnus. 
O kad jaunasis valdovas neužmirštų, prie ko veda godulystė ir 
kvailumas, paskui jį tarnai visad nešdavo tris indus su van- 
deniu — varinį, sidabrinį ir auksinį. 


„Gal buvo taip, gal nebuvo, tik žmonės pasakoja, esą senų 
senovėje vienas padišachas turėjęs papūgą. Papūga buvo gera 
visom pusėm, tik kalbėti nemokėjo. Todėl kartą padišachas 
įsakė savo šaukliams paskelbti tokį patvarkymą: 

-— Visiems, visiems paukštininkams ir dresiruotojams, 
klausykite šacho potvarkio ir nesakykite, kad negirdėjote! 
Kas išmokys valdovo papūgą kalbėti, tą valdovas apipils auk- 
su nuo galvos ligi kojų. Bet jeigu kas apsiims ir neišmokys, 
tasai neteks kojų ir galvos! 

Bėgo laikas, bet niekas nenorėjo rizikuoti likimu, niekas 
neatėjo į padišacho rūmus. Supyko padišachas ir liepė prie- 
varta atvesti žmones. Tačiau kad ir kaip jie stengėsi, papūga 
neprabilo. Žiaurusis padišachas nenorėjo nieko girdėti ir be 
gailesčio žudė žmones arba kankino kalėjimuose. 

Nepakęsdami tokios neteisybės ir žiaurumo, žmonės bėgo 
iš namų traukė toli į stepę, į kitas valstybes. 

O vienoje gretimoje šalyje gyveno žmogus, vardu Cha- 
tamas. Jis buvo išmintingas ir teisingas, nekaltųjų bei engia- 
mųjų gynėjas. Atėjo jis į padišacho rūmus ir pasisiūlė padi- 
šachui išmokyti papūgą žmonių kalbos. 

— Jeigu tu mane apgausi,— tarė.padišachas, — įsakysiu nu- 
kirsti tau galvą! Taip ir žinok! | 

— Jūsų didenybe,— tarė Chatamas,— vienai galvai tėra 
viena mirtis. To niekas neišvengs. Duokite man keturiasde- 
šimt dienų laiko. Jeigu per tiek laiko neišmokysiu papūgos 
kalbėti — jūsų valia, darykit man ką nori! 

Padišachas sutiko, o Chatamas parsinešė papūgą į savo 
namus. Kai jis geriau pažino papūgą, suprato, jog papūga 
kurčia. | 

Chatamas pardavė papūgą ir nupirko lygiai tokią pat. Pa- 
pūga buvo labai sumani ir greit įsimindavo užgirstus žodžius. 

Iš pradžių Chatamas išmokė ją sakyti: ,,„Asalam aleikum, 
kaip gyvuojate?“ ir „Dievas duos, tikrai numirsite!“ Paskui 
papūga išmoko sakyti: „Ką jūs valgote?"“, ,Valgykite dau- 
giau!“, „Jeigu pamatysiu turguje, ir kitą kartą atnešiu.“ Pas- 
kui papūga išmoko pasakyti dar keletą sakinių: ,„Ar kas iš 
artimųjų lanko jus?“, „Jeigu sutiksiu kelyje, mano valdove, 
būtinai jums atsiųsiu.“ 

Tuo tarpu padišachas labai susirgo. Vieną dieną pasibaigė 
laikas, skirtas Chatamui išmokyti papūgą. Chatamas patupdė 
paukštį į seną sukiužusį narvelį, nunešė į rūmus ir atidavė 
vienam viziriui. Viziris nudžiugęs nugabeno papūgą padiša- 
chui, ir padišachas, norėdamas prasiblaškyti, sumanė pasišne: 
kėti su ja. 

— Nagi parodyk, ką išmokai, — paliepė jis. 

Papūga ėmė kartoti išmoktus žodžius: 

— Asalam aleikum. kaip gyvuojate? 

— Oi, nė neklausk, susirgau, kol tavęs nebuvo. 

— Duos, dievas, būtinai numirsite,— tarė papūga. Padišachą 
apstulbino papūgos įžūlumas, o toji varė toliau: — O ką jūs 
valgote? 


— Mirties grūdus valgau! — atsakė įši;dęs padišachas. 

— Gerai, valgykite kuo daugiau, jeigu pamatysiu turguje, 
ir kitą kartą atnešiu! | 

Padišachas siuste įsiuto ir atsikėlė, ketindamas nudobti 
papūgą. Bet lig tik jis pravėrė narvelį, papūga vėl prabilo: 

— Ar kas iš artimųjų lanko jus? 

— Taip! — suriko padišachas.— Mirties angelas lanko! 


1. 


244 


Dabar papūga pasipurtė ir išlėkė iš narvelio. Ji užskrido 
ant lango ir tarė paskutinius išmoktus žodžius: 

—— Mano valdove, nešaukite taip, jeigu aš sutiksiu jį ke- 
lyje, būtinai jums atsiųsiu! 

Įtūžęs padišachas puolė prie lango, mėgindamas sugauti 
papūgą, bet tuo tarpu paukštis pakilo, o padišachas griuvo 
kaip ilgas ir užsimušė negyvai. 

Sužinoję šią istoriją, žmonės atvedė Chatamą į rūmus ir 
išrinko savo padišachu. Jie išsivadavo iš neteisingo, žiauraus 
valdovo, ir šalyje įsiviešpatavo taika ir palaima. 

Senais laikais Kokando miestą valdė vienas toksai šachas. 
Tasai šachas turėjo savo mėgstamą niekur nematytą pialą. Jei 
kas net tūkstantį kartų būtų visą žemę apėjęs, nebūtų kitos 
tokios radęs. Ji ne tik buvo labai graži, ji dar tamsiomis 
naktimis švietė it mėnulis. 

Šachas laikė šią pialą auksinėje skrynelėje. O kambarį, 
kur stovėjo ši skrynelė, sargyba sergėjo dieną naktį. 

„Kai šachas sėsdavo gerti arbatos, jis nusiųsdavo atnešti pia- 
los patį ištikimiausią tarną. Tarnas ypatingu raktu atrakin- 
davo skrynelę, atsargiai išimdavo brangiąją pialą ir rūpes- 
tingai nešdavo šachui. O kitas ištikimas tarnas buvo paskir- 
tas vien pilstyti arbatą į šią didžiai brangią pialą. | 

Šachas, gerdamas arbatą, sukiodavo rankose pialą ir gro- 
žėdavosi ja. 

Kartą pasikvietė šachas patį ištikimiausią tarną ir paliepė 
atnešti brangiąją pialą. 

Tarnas pasiėmė raktą ir nuėjo. Tačiau, nešdamas pialą, 
suklupo ir išmetė ant grindų. Piala sudužo į tūkstantį šukelių. 

Tarnas išsigando šacho pykčio ir pabėgo iš rūmų. 

Laukia šachas tarno su piala, o jojo vis nėra. Įgriso šachui 
laukti. Jis nusiuntė antrą tarną ano tarno pašaukti. Tas nu- 
ėjo, bet irgi negrįžo. Tada šachas pasiuntė vizirį tarnų pa- 

šaukti. Nuėjo viziris ir mato — pažirusios ant grindų smulkios 
šukelės. 

— Mat kas atsitiko! — tarė viziris.— Štai kodėl tarnai ne- 
prįžo. Jie sukūlė pialą ir pabėgo nuo įpykusio šacho. Žinia, 
jeigu jie nebūtų pabėgę, šachas būtų įsakęs juos nužudyti. 

Surankiojo viziris nuo grindų brangiosios pialos šukeles 
į chalato skverną ir nuėjo pas šachą. 

— Nesupykite, mano padišache,— tarė jis,— atsitiko dide- 
lė nelaimė. 

— Kokia nelaimė? Sakyk greičiau! — sušuko šachas. 

Viziris atsakė: 

— Jeigu pasigailėsite, tai pasakysiu. 

— Pasigailėsiu, sakyk! — tarė šachas.— Tik sakyk. 

— Viešpatie, jūsų mėgstamoji piala susikūlė. Tarnas pa- 
būgo tamstos rūstybės ir pabėgo. Ir antrasis tarnas, kurį 
tamsta pasiuntei ano pašaukti, irgi pabūgo ir pabėgo. Štai 
viskas, kas liko iš tamstos mėgstamiausios pialos. 

Ir viziris padavė šachui sudužusios pialos šukeles. 


Iš sielvarto šachas kelias dienas nieko nevalgė, sulyso, 
galiausiai visiškai susirgo ir atgulė. į lovą. Išgulėjo jis ketu- 
riasdešimt dienų ir keturiasdešimt naktų ir tik tada atsigai- 
valėjo. Įsakė sušaukti visus Kokando puodžius. Susirinko puo- 
džiai, išėjo pas juos šachas ir sako: 

— Tai va, puodžiai, turėjau aš gražiausią visoje žemėje 
pialą, ir jinai sudužo. Jeigu katras iš jūsų padarys ją tokią, 
kokia ji anksčiau buvo, duosiu tam viską, ko jo širdis užsi- 
geis. Bet jeigu jis mane apgaus, įsakysiu nukirsdinti jam gal- 
vą. o visą jo turtą paimsiu į savo iždą. Žiūrėkite patys, kam 
galite šį darbą patikėti. 

Puodžiai pasitarė ir paprašė duoti jiems keturiasdešimt 
dienų. Pasiėmė jie pialos šukeles ir nuėjo. 

Keturiasdešimt dienų plušo puodžiai, išbandė viską ką be- 
išmanydami, bet taip ir nesugebėjo padaryti -pialos tokios, 
kokia buvo. Ę 

Šachas įsakė nubausti juos visus mirtimi. 

Atvedė šachui puodžius iš kitų miestų. Bet ir tie nesuge- 
bėjo suklijuoti pialos. Tūžmas pagavo šachą ir įsakė jis Vi- 
siems galvas nukapoti. 

Paskui sušaukė žmones ir paklausė: 

—- Ar yra dar kur užsilikusių puodžių? 

Išėjo iš būrio vienas žmogus ir tarė: 

— Jūsų didenybe, viename kišlake yra keturiasdešimt puo- 
džių. Tik jie ne itin nagingi. Tamsta pats žinote, kad patys 
geriausieji, patys įžymiausieji nesugebėjo sutaisyti pialos. 
Taigi į šiuos puodžius nedėkite didelių vilčių. 

Bet šachas įsakė atvesti ir tuos puodžius. 

Nukako šacho tarnai į kišlaką ir varu atvarė puodžius pas 
Šachą. 

Parodė jiems šachas sudaužytą pialą. 

— Štai žiūrėkite, — tarė jis,— jeigu galite sutaisyti šią pia- 
lą — taisykite, jei negalite — vis tiek taisyti priversiu. 

Puodžiai tik rankas skėstelėjo. 

— Niekad, — sako,-— tokio darbo nesam dirbę. 

Šachas įtūžo ir įsakė: 

— Dirbkite, antraip liepsiu galvas nukirsti: Duodu jums 
keturiasdešimt dienų. 

Pamatė puodžiai, kad neišsisuks, nusilenkė ir tarė: 

— Gerai, pamėginsim. 

Pasiėmė šukeles ir patraukė į savo kišlaką. 

Eina jie namo ir šnekasi: 

— Jeigu jis šitaip pasielgė su išgarsėjusiais puodžiais, tai 
kas bus mums? 

Pargrįžo puodžiai į kišlaką, susirinko, tarėsi, tačiau kiek 
besuko galvas, nieko negalėjo sugalvoti. 

Vienas iš keturiasdešimties puodžių turėjo mokinį, vardu 
Nasyras Plikagalvis. Nugirdo jis, kad puodžiai ginčijasi, atėjo 
pas juos ir sako: į | 

— Ei meistrai, ko jūs susirūpinę, ko taip karštai ginči- 
jatės? 

Jie atšauna jam: 

— O tau kas darbo! Žinok savo vietą — molį mink. 

Išbarė jį ir nuvijo. | 

Praėjo devynios dienos. Nasyras mato, kad gneistrai vis 
susiraukę, vis kažką šnibždasi, ir sako: 

— Stebiuosi, kas jums pasidarė? Koks velnias jus apsėdo, 
kad vis tuščiai ginčijatės, net valgyti užmiršote. Kodėl nuo 
manęs slepiate. Rasi aš ką sugalvosiu. 

Bet puodžiai nė klausyt neklauso Nasyro. 

— Tavęs čia betrūko! Ko kiši nosį į mūsų reikalus? Neš- 
dinkis, kol kailis sveikas. 

Ūmai tarė vienas senas puodžius: 

— Palaukite, brolyčiai, kiekvienoje galvoje vis ko nors 
gero esama. Plikagalvis, šiaip ar taip, puodžiaus mokinys. 
Jis nori mums padėti, o mes jį vejame. O kodėl? Mes antai 
jau devynios dienos sukame galvas ir negalime nieko su- 
galvoti. Papasakokime jam, kokia bėda mus spaudžia, žiūrė- 
sim, gal jis ką sugalvos. 

Tada vienas puodžius kreipėsi į Nasyrą: 

— Na Plikagalvi, čia toksai reikalas. Buvo mus nuvarę 
pas šachą. Davė jis mums pialos šukeles ir pasakė: „Jei ga- 
lite ją SA ISy UIS jei negalite — vis vien taisyti 
priversiu.“ Gavome imtis darbo. Jau daugelį puodžių pražudė 
šachas per šitą pialą. Dabar atėjo mūsų eilė. Neišmanome, 
kaip suklijuoti pialą. Čia ne tik per keturiasdešimt dienų, 
bet ir per keturiasdešimt metų nieko nepadarysi. 

Tada pasakė Nasyras: 

— Jei tik tokia kliūtis, tai aš žinau būdą. 

Nusistebėjo keturiasdešimt puodžių. 

— O tu tiesą kalbi? Na tai sakyk, koks tas būdas! 

— O šit koks, — sako Nasyras.— Po keturiasdešimties die- 
nų ateis šacho tarnai. Jūs taip jiems pasakykite: „Šito Plika- 
galvio tėvas buvo garsus meistras puodžius. Kai žiedė jūsų 
pialą-retenybę, jis irgi dirbo prie jos. Plikagalvis daug ko 
išmoko iš tėvo ir dabar nori pamėginti, gal jam pavyks su- 
klijuoti šią brangią pialą.“ 

Vienas puodžius apsidžiaugė. 

— Ė ką gi, mums vis vien. Tik žinok, Plikagalvi, jeigu 
nesugebėsi suklijuoti pialos, šachas nugaluos tave. 

Praėjo keturiasdešimt dienų. Atvyko į kišlaką šacho tar- 
nai. Sušaukė jie visus puodžius. 

— Na kaip, suklijavote pialą? — paklausė šacho pasiun- 
tiniai. L 

Vienas puodžius atsakė: 

— Garbingieji šacho tarnai, paaiškėjo, kad šią pialą drau- 
ge su kitais meistrais dirbo ir šito Plikagalvio tėvas. Ir jis 
tada sakė, kad pialos, kurią jis padarė, niekas kitas negebės 
sutaisyti, tiktai jis pats. Toksai įžymus meistras jis buvo. Bet 
ir Plikagalvis geras meistras. Jis net mokė mus puodžių amato. 

Šacho tarnai paklausė: 

— Tai kaip, Plikagalvi, sutaisysi pialą? 

— Sutaisysiu,— atsakė Plikagalvis. 

— Jei gebėsi sutaisyti pialą, keliausi su mumis, pranešim 
apie tave šachui. 

— Ne, aš pas šachą neisiu, — atkirto Nasyras. 

— Kaip neisi? Norint taisyti pialą reikia gauti šacho įsa- 
kymą,— tarė šacho tarnai. | 

— Jūs visi žirgais atjojote, o aš pėsčias eisiu? — paklausė 
Nasyras.— Aš irgi raitas noriu joti. 

Vienas šacho tarnas tarė: 

— Sėsk, Plikagalvi, užpakaly manęs ir jojam. 

— Ne,— vėl atkirto Nasyras.— Šitaip nejosiu. Jau jeigu 
josiu, tai tik geru arkliu. 

Visi keturiasdešimt puodžių ėmė prašyti: 

— Duokite jam arklį! 

Vienas tarnas pasodino ant savo arklio Plikagalvį, o pats 
sėdo užpakalyje. Atjojo raiteliai į rūmus. Kai šachas pama- 
tė, kad vienas jo gėrbtiniausių tarnų pasisodinęs priešais save 
kažkokį plikių. supyko, ėmė šaukti: 

— Ei, tai jūs šitaip sergstite mano šlovę? Kuriam galui 
šitą plikių į rūmus atgabenote? 

— O šlovingasis padišache! — atsakė tarnas.— Mes šį pli- 
kagalvį atsivežėme ne šiaip sau. Ė 

— Okam gi? 

— Jei dovanosi man gyvastį, pasakysiu. 

— Dovanosiu,-— tarė šachas. 

Tarnas paaiškino: 

— Šito plikagalvio tėvas buvo itin nagingas meistras puo- 
džius. Jis yra vienas iš tų meistrų, kurie žiedė tamstos pui- 
kiąją pialą. Kišlako puodžiai nesugeba sųklijuoti tamstos 
brangiąją pialą. Jie davė ją plikagalviui. Jis apsiima su- 
taisyti. 

Pažvelgė šachas į Plikagalvį ir paklausė: 

— Sutaisysi? 

— Sutaisysiu,— atsakė Nasyras, 

Davė jam šachas keturiasdešimt dienų. 

Nasyras paklausė šachą: 

— Tai bene aš dykai taisysiu? 

— Tu dar drįsti derėtis, nelaimingasis? Na tiek to. Ko 
nori už pialos sutaisymą? 

— Duokite man žirgą, kokio pageidautumėte pats sau,— 
tarė Nasyras.— Dar duokite man karvę, avių ir visokių kito- 
kių galvijų bei naminių paukščių. Paskui paimkite keturias- 
dešimt arklių ir apkraukite juos auksu, sidabru, brangakmę- 
niais iš savo iždo ir atsiųskite į mano namus. Tada aš imsiuos 
klijuoti tamstos pialą. 

Šachas įsakė priruošti viską, ko sareikaiaso Plikagalvis, 
ir nusiuntė į jo namus. O paskui kreipėsi į keturiasdešimt 
puodžių: 

— Lig laiko neliesiu jūsų. Palieku laiduotojais už Plika- 
galvį. Bet jeigu jis nesuklijuos pialos, įsakysiu padaryti galą 
jums visiems. 

Grįžo Plikagalvis namo, išdalijo puodžiams galvijus ir bran- 
genybes, kuriuos buvo gavęs iš šacho, ir tarė jiems: 

— Na meistrai! Turime dabar už ką papuotauti keturias- 
dešimt dienų ir keturiasdešimt naktų. Jeigu aš per šias ketu- 
riasdešimt dienų suklijuosiu pialą, gausiu jums dar daugiau 
turtų. Visam gyvenimui užteks! 

Nusinešė Nasyras į savo varganą pirkelę pialos šukeles, 
padėjo ant lentynos ir ten paliko. Gyvena sau, puotauja, o 
pialos klijuoti nė nemano. Puodžiai nusiramino, galvoja: ,„Su- 
klijuos jis pialą.“ Pasipuošė šventiniais rūbais, iškėlė puotą ir 
pamiršo visus rūpesčius. 

Ir tik kai praėjo dvidešimt dienų, jie susimąstė: ,Suklijuos 
Plikagalvis pialą ar ne?" Užsuko jie į jo pirkelę. Įėjo, žiū- 
ri — Nasyras kaip niekur nieko snaudžia nuvirtęs ant šono, 
o šukelės guli sau ant lentynos, tiktai dulkėm apsinešusios. 
Nusistebėjo puodžiai ir klausia: 

— Tai ko tu, Plikagalvi, pialos neklijuoji? Kada gi imsies 
darbo? 

— Suklijuosiu, niekur nedingsiu,— sako Nasyras.—- Eikite, 
linksminkitės sau sveiki ir nesirūpinkit. 

Mato puodžiai, kad nieko doro iš šitų šnekų nėra, ir iš- 
ėjo. Galop ateina keturiasdešimtoji diena. Vėl nukako puo- 
„džiai pas Nasyrą. O jis miega. 

— Ei, plikagalvi! — supyko puodžiai.— Tu vis dar ncsu- 
klijavai pialos. Kelkis tučtuojau, imkis darbo! 

— E meistrai, gana jums mane raginti, suklijuosiu, niekur 
nedingsiu,— atsakė Nasyras. 

Jis atsikėlė, patiesė svečiams kilimėlį. Nasyras sako jietis: 

— Apie tai reikia jums patiems pagalvoti. Jūs esate Mmeuisi | 
rai, 0 aš tik mokinys. 

Nuo šių žodžių aiktelėjo puodžiai, o Nasyras toliau p+- 
rina: 

= Jeigu patys meistrai nesugeba, tai ką gi mokinys (iii: 
Tą dieną aš stovėjau prieš šachą ir galvojau: pražūdys ji 

jus visus. Pagailo man jūsų. Jau jeigu lemta žmonėms iušėiu: 
gyvasties netekti, tai tegu jie bent prieš mirtį pagyvėnėa, pe 
silinksmina, sočiai prisivalgo. Tai ir išdalinau jums visą Lie 
tą. Na 0 nūnai ko jūs atėjote? Ko jūs dar iš Manės nūvsie, 
Aš koks buvau. toks ir esu. 

Puodžiai  pagalvojo:. ,,Dabar jau nieko nepadarysi, Žįluii 


neišvengsim pražūties“, — ir išsiskirstė po namus, 0 Nasi ris 
atsigulė. | | 
Vidunaktį jis prisiminė pialą, atsikėlė. nusiprausė Ieidiniu 
vandeniu ir pagalvojo: „Kiek žmonių prarado gyvastį ip“ 
šitos sudužusios pialos! Kas gi bus, jeigu aš NeNnužiesiu Did 
los.“ Ir su tokiu įkarščiu griebėsi darbo, j0g nespėjo NS ABi- 
dairyti, O jau žiūri — padaryta nauja piala, ne vrastesnė 19 
tą, kurią turėjo šachas. Apžiūrėjo ją Nasyras, ir 1i nepatiko 

jam. Metė ją žemėn, ir sudužo piala į smulkias šukeles. Na- 
syras .beregint padarė naują pialą bet ir jinai jam nepatiko. 
Jis ir ją sukūlė. Padarė jis trečią pialą. Ji buvo tokia graži, 
jog palyginti su ja anoji šacho piala buvo lyg koks molio 
dubuo. 

Naujosios pialos šonuose žydėjo gėlės, o viduje atsispin- 
dėjo visi daiktai, žaižaruodami įvairiausiomis spalvomis. Ir 
dar ji turėjo tokį ypatumą: pažvelgsi į ją iš dešinės — saky- 
tum tavo rankoje ne viena piala, o septynios; pažvelgsi iš 
kairės — vėlei matai tik vieną pialą. 

Palaikė Nasyras pialą prieš akis ir sako pats sau: „Taip, 
dabar išėjo tokia piala, kokios aš norėjau.“ Suvyniojo ją at- 
sargiai į mMusliną ir atsigulė. 

Išaušo rytas. Atjojo į kišlaką šacho tarnai ir beldžia tie- 
siai į Plikagalvio duris. Nasyras atsikėlė ir įsileido juos. 

— Tai ką, Plikagalvi, suklijavai? — paklausė tarnai. 

— Suklijavau.— atsakė Plikagalvis. 

Šacho tarnai atgabeno jį į Kokandą, į rūmus. Šachas iš- 
syk pamatė, kad Nasyras eina linksmas, ir tarė sau: „Vadi- 


nasi, suklijavo pialą“ — ir apsidžiaugė. 
— Na ką, „Plikagalvi,— paklausė jis, — suklijavai? 
— Suklijavau! 


Nasyras įteikė į musliną suvyniotą pialą tiesiai šachui į 
rankas. Atidengęs pialą, jis užkliudė ją nagu. Piala suskam- 
bėjo, jos skambesys pasklido po visus rūmus. 

Visi dvariškiai suklego nustebę: 

— Niekad nesame girdėję tokio malonaus skambesio! 

Pažvelgė šachas į pialą ir ilgai negalėjo žodžio pratarti 
is džiaugsmo. Galop paklausė savo vizirį: 

— Kaipgi mes dabar apdovanosim Plikagalvį? 

—- Niekaip nereikia jo apdovanoti, — atsakė viziris. 

-— Tai kaip čia? — nustebo šachas.— Plikagalvis suklijavo 
pialą geriau, negu kad aš norėjau. Reikia jam ką nors pa- 
dovanoti. 

— Ne,— nenusileido viziris, — šis Plikagalvis nieko nedarė. 

— Kaipgi nedarė? Tai iš kur piala atsirado? “ 

— Ogi štai iš kur. Tokių pialų buvo dvi. Vieną tamsta 


- 

turėjai ir jinai sudužo, o antrą dar seniai pavogė vagis. Ilgai 
negalėjome jo sučiupti, o dabar sučiupsime. Šitas Plikagal- 
vis ir yra vagis. Užuot taisęs tamstos pialą, jis atgabeno pa- 
vogtąją. Budelio jam reikia, o ne dovanų. 

— Teisingai šneki, — sutiko šachas.— Na. parodysiu aš 
jam! — Ir pareiškė savo dvariškiams: 

— Tokių vertingų pialų visoj žemėj buvo tiktai dvi. Vie- 
ną seniai pavogė, o antrąją sudaužė tarnai. Ilgai mes negalė- 
jome surasti vagies, o dabar jis pats atėjo. Štai toji piala, ku- 
rią man pavogė! O šit vagis! — ir šachas parodė į Plikagalvį. 

Pašaukė budelius, jie pačiupo Nasyrą, surišo jam rankas 
kojas ir nusivedė į bausmės vietą. 

Nasyras ėmė šaukti: 

— Ei maloningasis šache, teisingasis šache, turiu vieną 
prašymą! 

— Kas per prašymas,— supyko šachas.— Kokį čia prašy- 
mą gali turėti vagis? | 

— Prašom išklausyti mane, o paskui galėsite galą daryti. 

— Na tebūnie. Kalbėk, tik greičiau. negaišuok. 

— Mano prašymas toks,— tarė Nasyras,— įsakykite atrišti 
man rankas. Niekur aš nepabėgsiu, man tik reikia tarti tams- 
tai keletą žodžių. Tarsiu, ir tada įsakykite mane nubausti. 
Kai būsiu nubaustas mirtim, nieko jau neprašysiu. 

Šachas įsakė atrišti Nasyrui rankas. 

— Ei maloningasis šache. teisingasis sultone,— paprašė 
Nasyras.— Duokite man dar kartą prieš mirtį palaikyti ran- 
kose šitą pialą. Daugiau. nieko neprašysiu. 

Padavė šachas Plikagalviui pialą. 

Paėmė ją Nasyras ir sako: 

— Na valdove! Tai, vadinasi, šita piala tamstos? 

— Ak tu, nevidone! — suriko šachas.— O kieno gi? Aišku, 


-— O kiek tamsta turėjai tokių pialų4 — vėl klausia Na- 
— Dvi,— atsako šachas. 
— Vieną pavogė, o antroji sudužo, ar taip? — klausia Na- 


syras. 

— Taigi! — suriko šachas.— Ei budeliai, čiupkit jį! 

Tada Nasyras tarė: 

— Klausykite visi, kurie čia esate! Šachas sako turėjęs 
dvi pialas. Vieną pialą pavogę, o antroji sudužusi. 

Ir Nasyras pasuko pialą dešinėn — vietoj vienos pialos ra- 
dosi septynios. Ir šachas, ir viziris, ir visi žmonės, kurie sto- 
vėjo aplinkui, didžiai nustebo. Tada Nasyras kreipėsi į šachą: 

— Na maloningasis šache, štai sukultoji tamstos piala, pa- 
siimkite ją sau. O va šita pavogtoji piala — atiduokite ją savo 
viziriui, o šitą duokite pačiai, 0 va šitą — dukteriai. 0 štai 
šitas dvi ŠaduoLiiė vizirio pačiai ir dukteriai, lieka dar vie- 
na — atiduokite ją savo seseriai. Dabar matyti, kad tamstai, 
šache, ne galva ant pečių, o neprinokęs moliūgas. 

Taip taręs, Nasyras išrikiavo prieš šachą visas septynias 
pialas. Išvydęs jas, šachas nuraudo it įkaitęs katilas, nors 
skradžiai žemę prasmek. Žmonės aplinkui tyliai kikeno į ran- 
koves. O šachas negalėjo iš vietos pajudėti. Galiausiai jis at- 
sipeikėjo ir įsakė nukirsdinti galvą viziriui. Paskui padova- 
nojo'Nasyrui parčos chalatą, visokių brangių daiktų ir palei- 
do namo. 

Grįžo Nasyras į savo kišlaką ir išdalijo visus tuos bran- 
gius daiktus keturiasdešimčiai puodžių. 


"Senų senovėje gyveno vienas kurpius. Jis vadinosi Kur- 
bankulas. Nuo ryto ligi vakaro galvos nepakeldamas jis taisė 
senus batus, bet per visą dieną teuždirbdavo dvi kapeikas. 
Už puskapeikį pirkdavosi žvakių, o už likusias pusantros ka- 
peikos — riešutų, pistacijų, razinų, abrikosų. Sukrauja jis vis- 
ką ant stalo, uždega žvakes, pakrato būgnelį, paskui ima uo- 
gelę kitą, kramsnoja ir vis ragina: 


— Valgykite, nesisarmatykite!l Tokių vaišių nebūva nei 


pas šachus, nei pas didžiūnus. Uždarykite duris, muškite 


būgną. 

Šitaip jis linksmindavo save ir vaišindavosi ligi pat vidu- 
nakčio, 

O to miesto šachas išleido griežtą įsaką: sutemus namie 
žiburio nedegti, dainų nedainuoti, muzikos instrumentais ne- 
groti, nepuotauti, : 

Vieną vakarą šachas užsigeidė pavaikščioti savo miesto 
gatvėmis. Bet jis pagalvojo: „Ką pasakys žmonės pamatę ma- 
ne vieną gatvėje šacho drabužiais?“ Taigi reikia persirengti. 
Apsivilko šachas seną chalatą, užsidėjo paprastą kepurę, per- 
simetė per petį krepšį, pasiėmė lazdą — žodžiu. pasidarė visiš- 
kai panašus į vargšą keliauninką ir išėjo pasivaikščioti po 
miestą. Vaikščiojo vaikščiojo, išvaikščiojo daugelį gatvių. tik 
staiga girdi: viename name būgnelis žvanga. „Tai mat esama 
ir tokių žmonių, kurie nevykdo mano įsakymų, — pagalvojo 
šachas.— Čia tikriausiai bus kokie dešimt ar penkiolika žmo- 
nių susirinkę ir bepuotaują sau!“ Supyko šachas ir ėmė garsiai 
belsti lazda į to namo vartelius. 

— Kas ten beldžia? — paklausė iš kiemo kurpius. 

— Aš esu vargšas keliauninkas. Einu iš toli, suvis nusi- 
galavau. -Būkite maloningas, leiskite pailsėti jūsų namuose, 
o jei duosite pialą arbatos, amžinai jums būsiu dėkingas. 

Kurpius atidarė vartelius ir sako: 

—- Jau seniai aš vienui vienas namie vakarus leidžiu. ne- 
turiu su kuo nė žodeliu persitarti. Prašom užeiti, arbata i;- 
virta, o jeigu jums reikia pailsėti, tai ir antklodė su priegalviu 
rasis, 

— O kur jūsų draugai bičiuliai? 

— Ogi neturiu nė kokių draugų ar bičiulių — sako šej- 
mininkas.— Neturiu nei žmonos, nei vaikų. Nieko neturiu. 
Aš kurpius, kiaurą dieną batus taisau. Uždirbu dvi kapeikas, 
vakare užsidarau duris, pažvanginuų būgneliu ir pats save 
vaišinu. Ateikite pas mane.kas vakarą, gausite ir arbatos, ir 
vietos pailsėti rasite, 

Šachas pagalvojo: 

„O man pasirodė, kad čia kokie dešimt ar penkiolika 
žmonių suėję. Jau ketinau rytoj juos išsikviesti ir nubausti. 
Ogi čia jo. vieno esama ir, atrodo, jam galvoj bus kiek pasi- 

maišę. Kaip man dabar iš čia išeiti? Gal reikia pasakyti ką 
nors, kad supyktų ir išvarytų mane?" 

— Matyt, taisydamas batus gerokai pinigo užkalate,— sa- 
ko šachas, — tai ir leidžiate nemažai. O kas bus, jeigu šachas 
rytoj uždraus jums batsiuviauti? Kur jūs tada tokiom vaišėm 
pinigų imsite? 

Supyko kurpius ir sako: 

"— O kad tavo namai sudegtų, beproti! Argi šachui galvoj 
mano darbas? Oi pavydžios tavo akys, prakeiktas keliaunin- 
ke. Neduosiu tau nei arbatos, nei patalynės. Nešdinkis! 

Išvijo kurpius šachą iš namų, dar būgneliu pažvangino, 
pavalgė ir atsigų'ė. Rytmetį anksti atsikėlė. nusiprausė, jau 
ketino darbo imtis, tik ūmai ėmė kas smarkiai belsti į var- 
telius. 

— Kas ten? — klausia kurpius. 


— Ar ne jūs būsite kurpius toksai ir toksai? — sako iš 
gatvės rūstus balsas.— Šachas reikalauja, kad jūs atvyktumėt 
pas jį. 

Eina kurpius pas šachą ir galvoja: „(Tai bėda mano varg- 
šei galvelei. Kam čia šachui manęs prireikė? Ko gero, bus 
tas elgeta keliauninkas mane apskundęs.“ 

Atvedė sargai kurpių į rūmus. Šachas oriai sėdėjo soste. 
Priėjo prie jo kurpius, nusilenkė. 

— Asalam aleikum! — sako, 

— Atėjai? — klausia šachas. 

— Atėjau, — atsako kurpius. 

— Kuo tu vertiesi? — klausia šachas. 

— Aš kurpius. 
 — Tegu visi kiti kurpiai taiso batus, — sako šachas, — o tau 
aš neleidžiu. 

— Kitokio amato aš nemoku, — sako kurpius,— ką gi man 
daryti? 

— Rasiu tau kitą gerą darbą,— sako šachas. 

Ir nieko nelaukdamas sako viziriams: | 

— Duokite jam kalaviją. Tegu prisisega jį ir eina. Aš jį 
skiriu maršabu — sargybiniu jojo kvartale. 

Pasiėmė kurpius kalaviją, pasikabino jį per petį ir išėjo. 
Visą dieną vaikščiojo jis gatvėmis. šen ir ten. Atėjo vaka- 
ras. Jis norėjo patraukti namo, bet atsiminė, kad namie nėra 
ko valgyti ir kišenė tuščia. Pagavo jį pyktis, o čia mato: stovi 
palei vartus kažin koks žmogus ir kalbasi su pačia. Priėjo 
prie jų. kurpius, ištraukė iš makščių kalaviją ir sako: 

—- Nagi eime su manimi! 

— Už ką? Ko jums? — klausia tas žmogus. 

— O už tai. kad tu stovi palei savo vartus ir plepi su 
pačia. Šit nuvesiu judu kur reikia... 

— Taigi jūs per visą kvartalą man gėdą padarysite. Imkite 
dvi kapeikas, — prašo tasai, — ir paleiskite mane. 

Paėmė kurpius dvi kapeikas, nuėjo į turgų, nusipirko už 
jas to, ką pirkdavosi kasdien, parėjo namo, pasitiesė staltiesę, 
sudėliojo vaišes, uždegė žvakes, ėmė mušti būgnelį, o paskui 
atsisėdo ir vaišina pats save. Tik ir vėl kažkas beldžia į var- 
telius. 

— Kas ten? — klausia kurpius. 

— Įleiskite, aš vargšas keliauninkas. 

— Šiandien aš tavęs nejįsileisiu! Blogas tu žmogus. Palik 
mane ramybėje. 

Bet šachas ėmė jį prašyti, maldauti: 

— Įleiskite! Aš dabar tylėsiu. nieko nesakysiu! 

Įėjo šachas į vidų, mato pataisytą stalą ir sako: 

— Tai keistas dalykas! Tai šaunuolis! Iš kur visa tai ėmėte? 

— Juk jūs sakėte tylėsiąs! Bet jeigu klausiate, atsaky- 
siu — byloja kurpius.— Vakar jūs teisingai išpranašavote. 
Taip ir buvo. Šachas uždraudė man batsiuviauti. Tik davė ka- 
laviją ir paskyrė sargybiniu mūsų kvartale. Einu aš gatve 
ir matau: kažkoks žmogus prie vartų su savo pačia šnekasi. 
Aš parodžiau jiems tą kalaviją. pagrasinau — ir gavau dvi, 
kapeikas.: Įsidėjau pinigus kišenėn, prisipirkau visko, ko rei- 
kia. Štai ir stalas, ir žvakės, sėdžiu sau ir mėgaujuosi. 

— Negerai padarei, — sako keliauninkas. 

— O kas čia blogo? 

— O gal tas žmogus koks vargdienis, gal jis tik ir turėjo 
tas dvi kapeikas. Jis išsigando ir atidavė jas tau, o jo vai- 

kai gal liko alkani. Kas bus, jeigu jis nueis pas 5achą ir 
pasakys: „Šnekėjausi prie namų su pačia, o tamstos sargy- 
binis ėmė grasinti man, dvi kapeikas atėmė.“ Šachas pasi- 
kvies tave ir paklaus: ,,Kodėl taip padarei?“ Ką tu jam at- 
sakysi? 

— Niekad tokio kvailo keliauninko nesu matęs,— taria 
kurpius.— Kas gi dėl dviejų kapeikų eis skųstis šachui. O dar 
sakei: „„Sėdėsiu ir nieko nekalbėsiu.“ Gerai dariau, nenorė- 
damas tavęs įsileisti. Nagi, stokis ir nešdinkis sau! 

Išvijo kurpius keliauninką ir atsigulė. O rytmetį vėl kas 
beldžia į vartelius. 

— Kas ten? — klausia kurpius. 

Ogi vėl šacho pasiuntinys. 

— Eime! Šachas tave kviečia. 

O šachas prieš ateisiant kurpiui pasišaukė vieną jauną 
džigitą ir įsakė jam apsivilkti parandžą, o veidą užsidengti 
čačvanu. Pakvietė dar vieną žmogų ir pastatė greta. Kai kur- 
pius atėjo, šachas ir sako: 

-— A, atėjai! 

— Taip, kvietėte mane, tai“ ir atėjau, — atsakė kurpius. 

Tada šachas pasivadino tąjį žmogų ir jo pačią ir paliepė 
jiems: 

— Na, pasakokite, koks reikalas jus atvedė? 

— Viešpatie! — sako žmogus.— Mes vargdieniai esame. 
Išėjau vakar su pačia į gatvę, stovime prie savo namų ir 
šnekučiuojamės, o čia priėjo sargybinis ir ėmė mums grasinti, 
dvi kapeikas iš manęs paėmė. 

" Šachas liepia kurpiui: 

— Atiduok pinigus, kuriuos esi iš jo paėmęs. 
 — Valdove, aš gi juos pravalgiau — sako kurpius.— Duo- 
kite jam iš savo iždo dvi kapeikas. Pasižadu: dabar jeigu kas 
ir pats norės duoti Man pinigų — neimsiu. 

Ir nuėjo kurpius vaikštinėti gatvėmis. Vaikščiojo vaikš- 
čiojo, o vakare parėjo namo, ištraukė iš makščių kalaviją, 
o vieton jo įsikišo pliauską. Nunešė kalaviją į turgų ir įkeitė 
jį už dvi kapeikas. Nusipirko ko reikia, išdėliojo vaišes, pa- 

žvangino būgneliu, sėdi, vaišinasi. Umai beldžia kas į vVar- 
telius. | 

— Kas ten? — klausia kurpius. 

-— Tai aš, keliauninkas. 

—- Ko tau čia, nebeturi kur eiti? — sako jam kurpius.— Ko 
tu įjunkai lankytis pas mane? Ateini .kasvakar, pažadi tylėti, 
o paskui visokius niekus pliauški, ir viskas taip atsitinka, 
kaip pats sakei. Neįsileisiu tavęs! “ 

-— Daugiau nė žodelio nepratarsiu — žada keliauninkas, — 
net burną ranka prisidengsiu. 

Kurpius galvoja: „Na, jeigu jis taip kalba, įsileisiu dar 
kartą", ir atidarė duris. Įėjo šachas, mato: vėl dega dešimt 
žvakių, ant stalo vaišės. O kurpius pažvangino būgneliu ir 
sako: 

-— Nori valgyt, keliauninke, tai tesižinai, valgyk, tik pa-. 
tylėk. | 

— Kol jūs tylėjote, ir aš tylėjau,-— sako šachas.— O kad 
jūs prabilote, tai ir paklausiu: iš kur jūs visa tai imate? 

— Šachas paskyrė mane sargybiniu,-- sako kurpius,-— tik 
kai pažiūriu, iš to nieko doro nėra. Paėmiau kalaviją. įkei- 
čiau, 0 jo vietoj į makštis pagalį įsikišau. Ir puotauju dabar. 

-—— Negerai darot, — sako keliauninkas. 

—- Ogi kas čia negero? — nusistebėjo kurpius. 

— O jeigu rytoj pažvelgs šachas į savo knygą ir pama- 
tys, kad atėjo metas kokį piktadarį nubausti mirtimi. Pasi- 
vadins jus ir. tars: „Reikia štai šitą vagį mirtimi. nubausti, 
o mano budeliai kažin kur išėję. Įsakau tau nukirsti jam gal- 


vą!“ O jūsų vietoj kalavijo RHausks: Ką jūs šachui pasaky- 
site? — sako keliauninkas. 


— Kad tu kur prasmegtum! — atrėžia kurpius.— Ką tu nū- 
nai šneki — blogiau už visus tavo pirmesnius plepalus. Juk 
žadėjai nė žodžio nepratarti, o šit kiek prišnekėjai. Jeigu dar 
po to į nainus tave įsileisiu, tepavirsiu šunimi, tepavirsiu kate! 
Dabar jau tu manęs nebeapgausi. Lauk iš čia! Nešdinkis! 

Rytmetį vėl beldžiasi kas į kurpiaus vartelius. 

—- Kas ten? — kiausia kurpius. 

— Eik greičiau, šachas tavęs reikalauja! — atsako jam iš 
anapus durų. 

Kurpius užsikabino per petį makštis su pliauska ir nuėjo 
pas šachą. O šachas įsakė tuo metu atvesti iš kalėjimo vieną 
vagį surištomis rankomis. Kai kurpius atėjo, šachas klausia: 

— Tai ką, atėjai? 

— Taip, atėjau, — sako kurpius. 

— Ryto metą, gerdamas arbatą, aš pažvelgiau į knygą. 
Pasirodo, šiandien paskutinioji diena šiam vagiui. Liepiau pa- 
šaukti budelius, ogi jie visi svečiuotis išvykę. Taigi gausi tu 
jį nubausti. 

— Valdove! — sako kurpius.— Aš kaip gyvas nė žvirblelio 
nesu nugalabijęs. Neduokite man tokio įsakymo, man ranka 
tokiam darbui nepakils. 

Dabar užsipuolė kurpių viziriai. 

— Kaip tu drįsti šachui priešgyniauti?! Ar žinai, jog už 
tokias kalbas tave patį nugaluoti įsakys. 

O kurpius graudeno: „(Oi vargšė mano galvelė!“ 

Nusikabino jis nuo peties kalaviją ir pažvelgė į makštis. 

Šachas šaukia jam: 

— Ko tu į tą savo kalaviją įsispoksojai? Ko ten nematei? 

" Kurpius taria jam: 

— O šit ko. Šitas žmogus suvis ne vagis jis nieko nekal- 
tas. Kalavijas, kurį man davėte, pavirto į pliauską. Štai pa- 
žvelkite! | 

Įtūžo šachas ir sako: 

— Matau, kad tik kurpium būti tetinki. Eik lauk! 

Ir išvijo šachas kurpių iš savo rūmų. 


Kitados gyveno senukas medžiotojas su senute savo pačia. 

Kartą senukas paspendė žabangus, o pats atsisėdo sergėti. 
Žiūri — į žabangus didžiulis gandras įkliuvęs. Senukas tekinas 
pribėgo, ėmė narplioti gandrą. Staiga gandras prašneko žmo- 
gaus balsu: 

— Paleisk mane, senuk. Aš esu gandrų vadas. Paleisk 
mane — duosiu. tau, ko tik geidausi. Mano namai — antai už 
anų kalnų. Ką tik bepaklaustum — kiekvienas tau parodys. 

Senukas paleido gandrą. O kitą rytą atsikėlė kuo anks- 
čiausiai ir išėjo pas gandrą dovanų. Nežinia, trumpai ar ilgai 
jis ėjo, keliais ar be kelio, bet priėjo bandą avių. 

— Kieno tos avys? — paklausė senukas piemenį. 

— Tai gandro avys, — atsakė piemuo. 

Pėdina senukas toliau. Žiūri — ganosi kaimenė žirgų. 

— Kieno tie žirgai? — paklausė jis arkliaganį. 

— Tai gandro kaimenė — atsakė arkliaganys. 

— Kad žinotum,— tarė senukas,— gandras pažadėjo man 
dovaną. Ko reikėtų prašyti? 

Arkliaganys pagalvojo ir sako: 

— Gandras turi molinį puodą. Kai tik pasakai: ,Virk, ma- 
no puodeli!“, jis tuojau užverda, ir iš jo ima byrėti auksas. 
Prašyk to puodo. 

"Senukas nudrožė toliau. Ėjo, ėjo, gal trumpai, o gal ilgai, 
gal keliais, o gal ir be kelio, per stepes, per kalnus, per upes 
ir per ežerus, ėjo septynias dienas ir septynias naktis, kol 
pagaliau priėjo gandro namus. 

— Ramybė tau! — tarė senukas, peržengęs per slenkstį. 

Gandras sukaleno snapu: 

— Kle kle! Jeigu nebūtum pasisveikinęs, būčiau kirtęs tau 
snapu ir prarijęs... Turbūt atėjai dovanos? Tai ko tu nori“ 
Prašyk. 

— Tu turi stebuklingą puodą,— tarė senukas.— Duok 
man jį. 

Gandras susimąstė. 

— Senuk, kam tau reikia puodo? Verčiau duosiu tau ku- 
piną dubenį aukso,— ėmė gandras įkalbinėti senuką. 

Bet senukas nesutiko. 

Padovanojo gandras senukui puodą. Senukas pasiėmė puo- 
dą ir iškiūtino namo. 

Ėjo jis, ėjo, gal ilgai, o 25) trumpai, ėjo per stepę, ėjo 
keliu, pagaliau nusigavo ligi kišlako ir užėjo pailsėti paš 
savo pažįstamą. 

— Pasaugok šitą puodą,— paprašė jis šeimininką,— aš 
truputį pailsėsiu, o rasi ir numigsiu. Bet tik neištark: „Virk, 
mano puodeli!“ — perspėjo jis. 

"Tik spėjo senukas užmigti, šeimininkas sušuko: „Virk, ma- 
no puodeli!“ Iš puodo pabiro auksiniai pinigai. 

Šeimininkas. stebuklingąjį puodą paslėpė, o jo vietoj at- 
nešė ir pastatė kitą. pažiūrėti visai tokį pat. 

Pakirdo senukas, pasiėmė puodą ir iškeliavo. 

Ėjo jis, ėjo, gal ilgai, o gal trumpai, ėjo pažįstamu keliu, 
ėjo septynias dienas, septynias naktis ir pagaliau parėjo namo. 

— Na senute, patiesk staltiesę, MojSų prisirinksime aukso 
ir pralobsime. 

Senutė patiesė staltiesę. Senukas pastatė puodą į vidurį 
ir sušuko: 

— Virk, mano puodeli! 

Bet puodas nevirė, ir auksas nepabiro. Senukas vėl šūk- 
telėjo, bet puodas neužvirė. 

Įpyko senukas ir kad ims plyšoti: 

— Ak tu nelabasis gandre! Apgavai mane —- davei papras- 
tą puodą. Rytoj eisiu ir prašysiu kitos dovanos. 

Kitą dieną iš pat ryto senukas iškeliavo. Nuėjo vėl pas 
arkliaganį ir sako: 

— Gandras mane apgavo. Kokios dovanos dabar papra- 
šius? | 

Arkliaganys pagalvojo ir sako: » | 

— Gandras turi tokią sialtiese. Kai pasakai: ,„Staltiese, 
išsiskleisk!“, ji tučtuojau pati išsiskleidžia. ir atsiranda ant 
jos visokiausių patiekalų. Prašyk tos staltiesės. 

Nuėjo senukas pas gandrą ir peržengęs slenkstį, tarė: 

— Ramybė tau! 

— Kle kle! — sukaleno gandras.— Jeigu nebūtum pasisvėi- 
kinęs, būčiau kirtęs tau snapu ir prarijęs... Aną kartą daviau 
tau puodą, kuris pats verda. Negi tu juo nepatenkintas? — 
paklausė jis. 

Senukas papasakojo visa, kas buvo nutikę, ir pridūrė: 

— "Tu mane apgavai: užuot davęs stebuklingą puodą, da- 
vei paprastą. Štai atėjau dabar pas tave prašyti stebuklingo- 
sios staltiesės. 

Gandras padovanojo senukui staltiesę. 

Pasiėmė senukas staltiesę ir išdrožė atgal. Ejo jis, ėjo, 
gal trumpai, o gal ilgai, pagaliau priėjo tą patį kišlaką, kur 
jau buvo užsukęs anąsyk. 

-— Štai staltiesė,—- tarė senukas savo pažįstamam.— Pa- 
saugok. kol aš pailsėsiu, o galbūt ir nusnūsiu mažumą. Tik 
neištark: „Staltiese, išsiskleisk!" 

Bet vos tik senukas užsnūdo, šeimininkas sušuko: „„Staltie- 
se, išsiskleisk!“ ir beregint staltiesė išsiskleidė, o ant jos 
atsirado septyniasdešimt įvairiausių patiekalų. Jis bematant 
nunešė viską į kitą kambarį, o vietoj stebuklingosios stai- 
tiesės padėjo kitą, pažiūrėti visai tokią pat. Senukas atsi- 
budo, pasiėmė šitą staltiesę ir iškeliavo. 

Parėjo namo ir tarė: 

— Na senute, pavaišinsiu tave kuo tik tu nori! Sakyk, 
tuojau. viskas bus pataisyta. 

Jis paklojo staltiese ir šūktelėjo: 

-- Staltiese, išsiskleisk! 

Bet kad ir kažin kaip senelis plyšojo ant staltiesės nieko 
neatsirado. 

Įpyko senukas. 

—— Antrą kartą apgavo mane gandras! Rytoj pat nueisiu, 
prašysiu kitos dovanos — tarė jis. 

Kitą dieną vos praaušus senukas vėl iškeliavo. 

Nukiūtino jis pas arkliaganį, visa išpasakojo ir paklausė: 

— Ko gi dabar paprašius man gandrą? 

-- Matyt, tavo turima daug priešų,— tarė arkliaganys.—- 
Prašyk gandrą vėzdo, kuris pats muša. Kai tik ištarsi: ,,Mušk, 
vėzdeli!“, kas bebūtų prie tavęs -- visus aptalžys. 

Senukas nedelsdamas patraukė toliau. 

Įėjęs į gandro namus, jis tarė: 

— Ramybė tau! 

— Kle kle! -- sukaleno gandras.-— Jeigu nebūtum pasisvei- 
kinęs, būčiau kirtęs tau snapu ir prarijęs... Ko vėl atsibastei? 

Verdantį puodą gavai, stebuklingąją staltiesę gavai. Ko tau 
dar reikia? 

— Ir šį kartą tu mane apgavai! — tarė senukas.— Užuot 
davęs stebuklingąją staltiesę, davėi man paprastą. Dabar jau, 
meldžiamasis. neapgauk: duok man vėzdą, kuris pats muša. 

— Jeigu nori vėzdo — imk, jis man nereikalingas, — tarė 
gandras ir padovanojo senukui vėzdą, kuris pats muša. 

Pasiėmė senukas vėzdą ir patraukė atgal. Ėjo jis, ėjo, gal 
trumpai, 0 gal ilgai, ir pagaliau vėl priėjo tą patį kaimą, 
kur anąkart buvo. 

— Pasaugok šitą vėzdą,— tarė jis savo pažįstamam.— Aš 
truputį pailsėsiu. Tik neištark: „Mušk, vėzdeli!“,— perspėjo jis. 

Lig tik senukas sumerkė akis, šeimininkas sušuko: ,„Mušk, 
vėzdeli!" 

Tuojau.-vėzdas ėmė kulti visus. kas tik buvo namie. 

Senukas pašoko. atbėgo į triukšmą. Visi su ašaromis puo- 
lė prie jo ir ėmė prašyti: 

— Sulaikyk vėzdą! Mes paėmėm tavo puodą ir staltiesę. 
Atleisk mums, mes viską atiduosime, tik sulaikyk vėzdą! 

— Stok, vėzdeli! — šūktelėjo senelis, ir vėzdas sustojo. 

Tuomet šeimininkai atnešė iš kito kambario puodą ir ste- 
buklingąją staltiesę ir atidavė senukui. Senukas iškeliavo. Ke- 
liavo jis, keliavo, gal trumpai, o gal ilgai, keliavo per ste- 
pes, per kalnus, per upes ir per ežerus, ėjo septynias dienas 
lr septynias naktis ir pagaliau priėjo savo namus. 

Pastatė jis puodą ir sušuko: 

— Virk, mano puodeli! 

Puodas užvirė, ir iš jo kad ims byrėti aukso pinigai! 
Senukas su senute nespėjo rinkti. Paskui senukas riktelėjo: 

— Staltiese, išsiskleisk! 

Staltiesė išsiskleidė, ir ant jos atsirado septyniasdešimt 
įvairiausių patiekalų. Nė karto savo gyvenime senelis su se- 
nele nieko panašaus nebuvo regėję. Jiedu gėrė ir valgė, ko 
tik širdis geidė. 

Sužinojo tos šalies chanas. kad senukas medžiotojas kažin 
kur gavęs -stebuklingą staltiesę ir stebuklingą puodą. Chanas 
pasiuntė pas senuką savo vizirį. 


264 


— Atiduok chanui puodą ir staltiesę! — įsakė viziris. 

— Mušk, vėzdeli! — užuot atidavęs sušuko senelis. 

Viziris vos kudašių išnešė iš senuko namų. 

Tuomet chanas surinko septynių tūkstančių vyrų kariuo- 
menę ir išrikiavo ją priešais senelio namus. - 

-— Na seni, stok į kovą, jeigu dar kojų nepakratei! -—— su- 
riko chanas. | 

Senukas atidarė duris ir kad sušuks: 

— Mušk, vėzdeli! 

Ir ėmė pliekti vėzdas chano karius, vos jie sveiką kailį 
išnešė. 

Galiausiai vėzdas pasiekė patį chaną ir ėmė jį tvoti. 

Suspigo chafas ne savo balsu: 

— Sustabdyk savo vėzdą, seni! Dovanok man gyvybę! 

O senukas stovi savo namų tarpduryje, juokiasi: 

--—- Nebesigvieši kitą kartą vargšų gero! 


Seniai tas buvo ar nebuvo, tik žmonės pasakoja, jog trys 
jauni vaikinai sumanė tapti bičiuliais. Susitarė jie dirbti drau- 
gėj ir viską, kas užgyventa, dalintis po lygiai. Du iš jų buvo 
darbštūs ir kantrūs, o trečiojo būta godaus ir besočio. Ir štai 
kas iš to išėjo. 

Padirbėję tris mėnesius ir susitaupę kiek pinigų, draugai 
sumanė nuvažiuoti į miestą. Pakeliui jie perplaukė sraunią 
upę. O mieste tuo metu buvo šventė. ir kiekviename name 
buvo keliamos puotos ir gausios vaišės. 

Kur ir kaip juos bevaišino, besotis, pralenkdamas drau- 
gus, viską skubiai ir godžiai sušlamšdavo. Papuotavę draugai 
vaikštinėjo po miestą. Ir kas tik valgomo pasitaikydavo pa- 
keliui, besotis siūlydavo viską pirkti. Draugai nusileisdavo 
jam. Nupirkę saldumynų, jie tik paragaudavo ir beveik vis- 
ką atiduodavo riepasotinamam bičiuliui. Vaikštinėjo jie taip 
po miestą, o kai baigėsi pinigai, nutarė grįžti atgal. Vėl priėjo 
tą pačią sraunią upę, nusivilko chalatus ir ėmė plaukti per ją. 


266 


Du draugai, greitai pasiekė krantą, o apsunkęs besotis ėmė 
skęsti. Kad ir kaip stengėsi bičiuliai, tačiau nepajėgė jo iš- 
gelbėti. 

Taip ir baigėsi -—- du draugai liko gyvi, o besotis nu- 
skendo. Po to žmonėse atsirado priežodis: ,„Besotis miršta 
per šventę.“ 


Seniai seniai gyveno varpgdienis, vardu Achmadas, ir tu- 
rėjo jis pačią Žuchrą. 

Užsigeidė Achmadas pralobti. . 

— Pasiimsiu prekių ir. važiuosiu į gretimą šalį prekiauti. 
Gražiai pasipelnysiu. Bent kiek prasigyvensim. 

— Kur jau čia tau prekiauti,-- sako Zuchra,— tu nesugebi 
nė poros paplotėlių nusipirkti, kad tavęs neapgautų. 

Nepaklausė pačios Achmadas, nusipirko dešimt vienakup- 
rių ir dešimt dvikuprių. Sukrovė ant dešimties kupranugarių 
šilko, ant kitos dešimties -— drobelių, prisijungė prie karava- 
no ir leidosi kelionėn. 

Po -keturiasdešimties dienų pavakare pasiekė jie karava- 
nų užeigos namus. 

Mato, sėdi prie vartų senė ir meiliai kviečia: 

— Sustokite! Štai čia mano kiemas. Niekados pirkliai ne- 
praeina pro Mano užeigos namus. 

— Šitoji senelė, matyt, gera;— tarė pirkliai ir užvažiavo 
į kiemą. 

Pavalgydino senė pirklius ir klausia: 

— Ei šaunuoliai, ar lošiate šachmatais? 

Jie atsako: 

—- Taip, senele, lošiame. 

— Aš turiu katę ir keturių dagčių žibintą, — sako senė, — 
lošiant aš statau žibintą katei ant galvos. Jeigu katė nusi- 
purtys nuo galvos žibintą, aš pralošiau, 0 jeigu jinai žibinto 
nenumes — išlošiau. 

Ligi rytmečio brėkšmės tupėjo katė tiesutėlė nelyginant 
vinim prikalta. Senė ligi ryto išlošė ir pinigus, ir prekes, 

ir kupranugarius, o tarnams įsakė išvyti pirklius už vartų. 
Pralošė ir Achmadas. Nuėjo jis į smuklę ir parsisamdė kūrenti 
ugnį po katilu. | 

Tegu Achmadas nešioja malkas ir kursto ugnį, o mes pa- 
žiūrėsime, ką veikia Zuchra. 

Iš vieno atvykusio žmogaus ji sužinojo, kad jos vyras 
viską pralošė karavanų užeigos namų šeimininkei ir kursto 
ugnį po katilu smuklėje. 

Zuchra klausia atvykėlį: 

— Kaip čia senė galėjo viską išlošti iš Achmado? 

— Ji turi katę, — sako atvykėlis. 

— O ką daro toji katė? 

— Katė ligi aušros tupi it vinim prikalia, žibintą ant gal- 
vos laiko. 

Zuchra klausia: 

— Ar katė numeta žibintą ar nenumeta? 

— Nenumeta. Kad numestų, senė praloštų. 

Zuchra vėl klausia: 

— Ar jūsų šalyje. veisiasi pelės ar ne? 

Žmogus atsako: 

— Mūsų šalyje nėra pelių. 

"Tada Zuchra liepė sugauti keturias peles, suleido jas į dė- 
žę ir įpratino ėsti razinas. Paberia ant grindų palei dėžę ra- 
zinų, atidaro dėžę, sprigteli į ją pirštais sprigt sprigt — ir 
pelės išbėga laukan, vėl sprigteli — sprigt — pelės vėl sulen- 
da į dėžę. 

Zuchra susiruošė kelionėn. Nusipirko vieną vienakuprį, 
vieną dvikuprį. Ant vieno sukrovė šilką, ant kito — drobelių. 
Nusipirko eidininką, apsivilko vyriškais drabužiais ir leidosi 
drauge su pirkliais į kelionę. 

Po keturiasdešimties dienų pavakare jie pasiekė karavanų 
užeigos namus. 

Šeimininkė sėdi prie vartų ir meiliai kviečia visus: 

— Sustokite! Štai čia mano kiemas. Niekad pirkliai nepra- 
ėjo pro mūsų užeigos namus. | 

— Šita senikė gera, — tarė keliauninkai ir užsuko į kiemą. 

Pavalgydino pirklius senė ir klausia: 

— Šachmatais lošiate? 

— Lošiame. 

— Bet jeigu lošiate. įsidėmėkite: aš turiu katę ir keturių 
dagčių žibintą. Aš uždedu žibintą katei ant galvos. Jeigu 
ji ligi aušros numes žibintą, tebūnie mano pralošta. o jeigu 
nenumes, aš pasiimu visus jūsų turtus. 

Atnešė į vidurį kambario šachmatus, ir katė čionai at- 
kiūtino. | 

Katė atsitūpė, senė pastatė jai ant galvos žibintą ir užde- 
gė. Visi sėdo lošti šachmatais. Pirkliai netrukus viską pra- 
lošė ir išėjo. | 

Liko viena Zuchra. Sėdo ji lošti su sene. Zuchra paslap- 
čiom prisitraukė savo skrynelę, pabarstė ant grindų razinų, 
atvožė skrynelę ir ėmė sprigčioti į ją pirštu: sprigt sprigt. Pe- 
lytės išbėgo iš skrynelės. Katė pašokusi numetė žibintą ir 
puolė prie pelių. Zuchra vėl į skrynelę pirštu sprigt, ir pelės 
šmurkštelėjo atgal į skrynelę. Zuchra ir sako: 

— "Tu pralošei, senele, 

Senė kad ims šaukti: 

— Ką padarei mano katei? Aš nesutinku. 

Vėl patupdė katę. Pastatė jai ant galvos žibintą. 

Vėl lošia. Zuchra tyliai atvožė skrynelę, išleido peles, 
katė vėl numetė žibintą ir puolė jų gaudyti. Žibintas užgeso. 

Gavo senė atiduoti Zuchrai dvidešimt ir dar dvidešimt kup- 
rių su gėrybėmis. 

Susirado Zuchra savo vyrą smuklėje, pasiėmė juodu prekes 
ir patraukė į savo šalį. 

Nuo to laiko Achmadas nė galvot negalvojo apie prekybą. 


Gyveno kitados šykštuolis bajus. Turėjo jis pasidėjęs juo- 
dai dienai tūkstantį auksinių. Bajus nepasitikėjo niekuo iš sa- 
vo namiškių. Susipylė jis savo auksą į drobinį maišelį, užrišo 
ir pasikabino ant kaklo. Šitaip ir nešiodavosi savo turtą su 

savimi, užantyje, nors ir sunku jam buvo, o nakčia miego- 
davo apsikabinęs maišelį. 

Jeigu bajui prireikdavo išvykti kur toliau, jis prie pačios 
akių suskaitydavo auksinius. suberdavo į skrynelę ir palik-. 
davo raktą pačiai. 

Bajus taip drebėjo dėl savo pinigų. jog net eidamas į tur- 
gų ko nusipirkti nepasiimdavo nė skatiko. Jis tik įspėdavo 
pačią: „„Turėk palvoj, jei man prireiks pinigų, atsiųsiu tarną 
Matmusą su štai šita juosmens skepeta, tada tu ir įduok man 
per jį.“ 

Tikosi kartą bajui nueiti į turgų. Kaip visad su juo buvo 


„Ir Matmusa. Bajus išvaikščiojo visą turgų, ilgai derėjo ir šį, 


"ir tą. Galiausiai nusipirko arklį, karve, avį, ryžių, miltų, mor- 


r, 


kų ir svogūnų. Pardavėjams neužmokėjo nė kapeikos ir jie 
vaikščiojo jam iš paskos reikalaudami pinigų. 

— Dabar aš neturiu su savim pinigų,— kalbėjo šykštusis 
bajus.—- Tarnas nueis namo, atneš auksinių, ir tada jūs gau- 
site savo pinigus. 

Šitaip kalbėjo šykštuolis bajus ir pasivadino savo tarną. 

—-Ei Matmusa! 

— Ką įsakysite, šeimininke? —- atsiliepė Matmusa. 

Bajus nusijuosė nuo liemens skepetą. padavė ją tarnui 
ir tarė: 

— Eik namo pas mano pačią. Jinai duos tau aukso, kuris 
supiltas drobiniame maišelyje. Paimk ir atnešk man. 

O reikia jums pasakyti, kad šykštuolis bajus išeidainas į 
turgų nedavė Matmusai, valgyti, ir vargšelis suvis nusilpo. 

Persimetęs per petį skepetą, jis pėdino keliu, panarinęs 
galvą. 

Turguje sukiojosi sukčius, kurį visi vadino vagimi Abdu- 
rachmanu. Jis nugirdo, ką kalbėjosi šykštuolis bajus su Mat- 
musa, ir tarė sau: „Šis bajus tikriausiai turi daug pinigų.“ 

Vagis Abdurachmanas slapčiom nusekė paskui Matmusą. 

Tuo tarpu jiems priešais žygiavo karavanas tilindžiuojan- 
tis varpeliais. Matmusa sustojo it įbestas, o vagis Abdurach- 
manas nuplėšė jam nuo peties skepetą ir leidosi bėgti. Jis 
bėgo taip greitai, tarsi vietoj dviejų kojų jam būtų išdygu- 

sios keturios, ir netrukus jau beldėsi į bajaus kiemo vartus. 

-— Ei, šeimininke! — pašaukė jis. 

Šykštuolio bajaus pati tuoj atsiliepė: 

— Kas ten? | 

— Gerbiamas bajus, tamstos vyras, turguje pirko šio bei 
to,— tarė vagis Abdurachmanas.— Jis norėjo atsiųsti Matmu-- 
są bet tasai kažkur prašapo. Vietoj jo tamstos vyras atsiuntė 
mane. sakydamas: ,,„Tegu mano pati įduoda tau auksinius pi- 
nigus, kurie supilti į drobinį maišelį, o tu atnešk man juos 
į turgų.“ 

Vagis Abdurachmanas padavė šykštuolio bajaus pačiai ske- 
petą. Jinai surišo į ją auksinius pinigus ir įdavė vagiui. 

Vagis Abdurachmanas paėmė pinigus, susipylė juos į ki- 
šenes ir patraukė namolei. Vidury kelio jis sutiko Matmusą. 

Praeidamas pro jį.jis numetė žemėn skepetą ir sušuko: 

— Ei, bičiuli! 

Matmusa. atsisuko. Tada vagis Abdurachmanas tarė: 

— Jūs pametėte skepetą! Pasiimkite! 

„Tai Mat aš pamečiau skepetą, o jau buvau bemanąs, kad 
man ją pavogė ,— tarė sau Matmusa, Jis paėmė nuo žemės 
skepetą ir leidosi tolyn. 

Atėjęs į šeimininko namus, jis pašaukė jo pačią: 

— Ei, šeimininke! 

Pati atsiliepė: 

— Ko tau, Matmusa? . 

— Gerbiamasis bajus“ liepė pasakyti tamstai, kad įduotu- 
mei auksinius iš drobinio maišelio ir kad aš nuneščiau jam. 
Štai ir skepetą atsiuntė. 

Bajaus pati sušuko: 

— Kiek kartų mano vyras siuntinės žmones pinigų atneš- 
tiė Neseniai čia buvo atėjęs vienas ir pasakė: „Gerbiamasis 
bajus liepė įduoti auksą iš drobinio maišelio!“ — ir nusinešė jį. 

Matmusa skubiai sugrįžo į turgų ir tarė šykštuoliui bajui: 

—- Šeimininke! Tamsta pirma manęs nusiuntėte žmogų į 
savo namus. Tai jis ir paėmė auksinius. Aš nieko neatnešiau. 

Išgirdęs šiuos žodžius bajus visas nustėro ir akys išsprogo 
jam ant kaktos. 

Pirkliai, pardavę bajui galvijus ir prekes, reikalavo: 

— Garbusis bajau! Atiduokite mums priklausančius pini- 
gus. Jau artėja vakaras. Mums reikia apsipirkti ir grįžti namo, 
Jūs verčiate mus labai ilgai laukti.- 

Bajus galop atsitokėjo ir ėmė aičioti: 

— Aiman, nubaudė mane Alachas! Aiman, jūsų prekių ir 
galvijų aš nebeperku. Pasiimkite kas savo ir keliaukite sau. 

Pirkliai įsižeidė. 

— Ei tu, šykštuoli bajau! Tu vedžioji mus už nosies ir 
pats apsikvailinai. 

Ilgai jie koneveikė bajų ir galop nuėjo. 

Bajus pagalvojęs suprato,, jog niekas kitas negalėjo iš- 
krėsti jam tokio pikto pokšto, tiktai vagis Abdurachmanas, 
sėdo ant arklio ir nujojo pas jį. 

Vagis Abdurachmanas, išgirdęs beldžiant, išėjo ir mato — 
atjojo bajus. 

— O, prašom, gerbiamasis! Lipkite nuo arklio, užeikite, 
aš tamstos paslaugoms, 

Pats sau vagis Abdurachmanas pagalvojo: „Kad tave pa- 
raliai, bajau. Matau, būsi pajutęs, kad auksą aš paėmiau.“ 

Jis užtiesė stalą, pataisė plovo. 

Šykštuolis bajus negalėjo ryžtis pradėti kalbą apie savo 
negandą ir liko nakvoti pas vagį Abdurachmaną. Jis neišėjo 
nė kitą dieną. Praėjo trys dienos, o jis vis tebevieši. 

„Kada gi išeis tas šykštuolis bajus?“— pagalvojo vagis 
Abdurachmanas. 

Keturiasdešimt dienų neišėjo šykštuolis bajus. Vagis Ab- 
durachmanas kaip nieko valgydino jį, šėrė jo arklį, tūpčiojo 
aplink it apie brangų svečią. 

Galiausiai vagiui Abdurachmanui atsipyko, ir jis tarė: 

— Gerbiamasis bajau! Sakoma — svečias brangus tris die- 
nas. Tiek to, tegu dešimt dienų. O jūs viešite jau keturiasde- 
šimt dienų ir nė nemanote išeiti! Gal turite į mane kokį rei- 
kalą? 

„Bajus atsakė: 

— Gerai, pasakysiu! Tu paėmei iš mano pačios tūkstantį 
auksinių, ar ne? Jei paėmei, pasakyk. Jei ne, prisiek: „Tegu 
mano pati skiriasi su manim, jeigu aš ėmiau!" 

Išgirdęs šiuos žodžius, vagis Abdurachmanas garsiai nusi- 
kvatojo ir pareiškė: 

— Bajau, iš kur tamsta sužinojai? 

— Argi gali būti kitas toks mitrus vagis kaip tu? — tarė 
šykštuolis bajus.— Niekas kitas negalėjo paimti, tik tu. 

Vagis Abdurachmanas atsakė: 

— Teisybė, bajau! Tamstos pinigus aš paėmiau. Iš jų iš- 
leidau vieną auksinį. Tūkstantis auksinių be vieno padėti 
nuošalioje vietoje. 

Jis atnešė tūkstantį auksinių be vieno ir atidavė bajui. 
Bajus suskaitė pinigus, susibėrė į drobinį maišelį ir įsidėjo 
kišenėn, bet neišėjo, o liko viešėti pas vagį Abdurachmaną. 
Praėjo dar dešimt dienų. 

Netekęs kantrybės, vagis paklausė bajų: 

— Tai ko dabar neišeinate? 

Bajus atsakė: 

— Tu pats sakei, kad trūksta vieno auksinio. Neatiduosi — 
neiškeliausiu. 

— Aš maitinau jus ir šėriau jūsų arklį penkiasdešimt die- 
nų — tarė vagis Abdurachmanas.— Aš išleidau daugiau nei 
vieną auksinį. 

Šykštuolis bajus atkirto: 

— Kuo tu mane laikai? Aš neprašau tavęs užmokesčio už 
tai, kad tūkstantis mano auksinių penkiasdešimt dienų gulėjo 
pas tave, 0 tu prašai iš Manęs užmokesčio už tai, kad buvau 
pas tave penkiasdešimt dienų. Neišeisiu. kolei atgausiu auk- 
sinį. 

Tada vagis Abdurachmanas tarė savo pačiai: 

— Šykštuolis bajus neketina iškeliauti, kol atgaus auksinį! 
Nakčia aš dėsiuosi negyvas. Auštant tu. atsikelsi ir pažadinsi 
vaikus. Tu aimanuosi: ,Mano pone!“ ir verksi. Vaikai aima- 
nuos: „Mūsų tėve!"— ir taip pat verks. Bajus ir išeis. | 

Vakare vagis Abdurachmanas apsirišo galvą, dejuodamas 
atėjo pas bajų šykštuolį ir sako: 

— Bajau! Man kažin ko labai bloga, kad tik nepasimir-: 
čiau. Jei man kas atsitiktų, tamsta jau padėkite, duokite kokį: 
auksinį kitą laidotuvėms. | | 

Taip taręs, jis išėjo. . 

Ryto metą vagies Abdurachmano pati rypuoja rauda: „„Ma- 
no pone!" Vaikai šaukia: ,, Mūsų tėve!“ 

Susirinko kaimynai ir giminės. Jie irgi rauda. 

O vagis Abdurachmanas guli paslikas negyvėliu apsimetęs. 

Bet šykštuolis bajus niekur nėjo. Jis pasiėmė šluotą ir 
kibirą, iššlavė ir palaistė kiemą ir gatvę. Viso kvartalo žmonės 
susirinko į laidotuves. 

Šykštuolis bajus tarė žmonėms: 

— Aš ir velionis, tesidžiaugia jo siela rojaus saldybėmis, 
buvome dideli draugai. Kiekvieną paplotėlį pusiau dalijomės. 
Aš penkiasdešimt dienų pas jį viešėjau. penkiasdešimt dienų 
jis neišleido manęs. Mudu susitarėme: jeigu vienas iš mūsų 
numirs, tai kitas pats savo rankomis palaidos velionį. 

Bajus prisipjovė ir atsinešė spyglių šakų. Pastatė ant ug- 
nies katilą ir sušildė tiek, kad ranka negalėjo pakęsti. Iš- 
prašęs visus iš kambario ir laistydamas vagį Abdurachmaną 
karštu vandeniu, bajus ėmė brūžuoti jo kūną spygliuotomis 
šakomis, kol pasirodė kraujas. 

— Gulėk negulėjęs, o kol neatiduosi auksinio, nėatsikra- 
tysi Manęs! — kalbėjo šykštuolis bajus. 

Bet vagis Abdurachmanas gulėjo ir kentė. Nieko nepešė 
šykštuolis bajus. | 

Paguldė vagį Abdurachmaną ant neštuvų ir nunešė į ka- 
pines. 

Iškasė nišą šone kapo duobės, paguldė vagį ir užkasė že- 
mėm. 

— Ei žmonės, — tarė šykštuolis bajus.— Mudu su. velioniu 
buvome sutarę: jeigu katras mudviejų numirs, tai kitas tris 
dienas po jo mirties praleis prie jo kapo. 

Šykštuolis bajus liko kapinėse sergėti kapo, o žmonės iš- 
siskirstė. | 
„ Kai sutemo naktis, bajus atkasė kapą ir iškėlė vagį Abdu- 
rachmaną į viršų kalbėdamas: 

— Nemanyk, kad apsimetęs mirusiu, tu pasisavinsi mano 
auksinį. 

Šitaip kalbėdamas jis ėmė spardyti vagį Abdurachmaną. 
Tasai neiškentė ir šoko mušti šykštuolį bajų. Išgirdęs jų grum- 
tynes, atėjo duobkasys. Manydamas. kad du lavonai išlindo 
iš kapų ir pešasi, jis išsigando ir pabėgo. 

Šykštuolis bajus ir vagis Abdurachmanas ilgai galynėjosi 
ir pagaliau nuilsę griuvo tarp kapų ir liko gulėti. 

Tą naktį keturiasdešimt vagių, įsigavę į karaliaus iždo 
saugyklą ir pasigrobę daug aukso. nuėjo į kapines jo da- 
lintis. | 

Jie pasitiesė chalatą ir ėmė dėlioti auksą krūvelėmis, kal- 
bėdaini: „Čia tau, čia tau, o čia man!“ 

Vagis Abdurachmanas, išgirdęs plėšikų baisus, susigūžė 
ir tyliai gulėjo. O bajus pagalvojo: „Negi būsiu atsidūręs 
aukso kasyklose." 

Vienas plėšikas tarė: 

— Baikite, jau švinta. Reikia kuo greičiau sprukti iš čia. 

Bijodamas, kad auksas išsprūs, šykštuolis bajus susirūpino 
ir pakėles galvą išsprogino akis. Vienas plėšikas pamatė bajų 
ir išsigando, bet kitas nuramino jį: 

— Juk čia numirėlis guli! Ko tu bijai? 

Plėšikai ištiesė rankas prie savo aukso krūvelių. Šykštuo- 
lis bajus pašoko. Paskui jį pašoko ir vagis Abdurachmanas. 

Mirtinai persigandę plėšikai puolė į kojas. Auksą pasida- 
lino šykštuolis bajus ir vagis Abdurachmanas. 

Šykštuolis bajus tarė: 

-— Dabar atiduok man auksinį! 

-Vagis Abdurachmanas nusistebėjo: 

— Nejau tu dar nepasisotinai gaves šitiek aukso? 

Šykštuolis atsakė: 

— Nebūusiu sotus, kol atiduosi auksinį! Atiduok! 

Vagis Abdurachmanas supyko: 

— Neduosiu! 

Juodu vėl susiėmė glėbiais. 

Bėgdami iš kapinių plėšikai sušneko: 

— Et, nejau mes paliksime šitiek aukso numirėliams ir 
išeisime be nieko? 

Jie sugrįžo ir išgirdo, jog kažkas mušasi tamsoje dėl vie- 
no auksinio. Tada plėšikai pamanė, kad visi numirėliai atgijo 
kapinėse ir pasidalino auksą, bet kažkam pristigo vieno pinigo 
ir todėl jie pešasi. 

Dar labiau išsigandę plėšikai skubiai pasišalino. 

Tuo metu vagis Abdurachmanas nuilso besigrumdamas ir 
tarė: 

— Ne, matyt, neatsikratysiu šito godaus bajaus! 

Jis įbruko jam vieną auksinį ir nuėjo, o bajus patraukė 
namolei. 


Kitados, labai seniai, gyveno žiaurus šachas. Jisai turėjo 
dukterį, vardu Chusnabada. Chusnabada buvo tokia graži, 
kad net mėnulio pilnatis prieš ją blanko. 

Iš daugelio šalių traukdavo pas ją piršliai. Bet šachas ne- 
leido savo dukters už vyro. 

Chusnabados motina buvo kilusi iš vargingos šeimos. Ša- 
chas dažnai prikaišiodavo jai: 

— Dabar tu esi šacho žmona, sočiai valgai, brangiais dra- 
bužiais vilki. O jeigu būtum ištekėjusi už vargetos, tai be- 
graužtum sau molį, užuot duoną valgiusi. 

Chusnabados motina verkdavo, o Chusnabada, žiūrėdama 
į ją, kalbėdavo: 

— Neleisk manęs už šacho — leisk verčiau už varguolio! 
Jeigu man lemta, aš pati padarysiu savo vyrą šachu, paso- 
dinsiu į sostą vietoj tėvo, ir visiems vargšams gyventi bus 
lengviau. 

Kartą, besėdint šachui soste, atskrido varnas, nutūpė į me- 
dį priešais langą ir ėmė krankti: 

— Krran! Krrran! Krrran! 

Šachas sušaukė keturis šimtus patarėjų ir paklausė: 

— Ei patarėjai, ką krankia šis varnas? 

— Nežinome,— atsakė patarėjai. — Jis — varnas, o 1nes — 
žmonės. 

— Budeliai! — šūktelėjo įniršęs šachas. 

Sustojo priešais šachą keturiolika budelių su išgaląstais 
kalavijais. 

—- Išveskite visus patarėjus ir nukapokite jiems galvas! — 
įsakė šachas. 

“ Chusnabada puolė prie tėvo: 

— Tėve, ar paliksi juos gyvus, jei aš atsakysiu į tavo 
klausimą“ 

— Jeigu atsakysi, dovanosiu jiems,— tarė šachas. 

— Varno krankimas reiškia štai ką: „Gera pati vyrui 
laimę neša, o bloga ir gerą vyrą pagadina." 

Šachas įtūžo. | 

— O tu, begėde! Vadinasi, man laimę tavo motina, be- 
turčio duktė, atnešė?. Nepliaukšk niekų! Įgrūsiu. tave į kalė- 
jimą, 0 po septynerių metų iškimšiu tavo odą šiaudais ir pa- 
karsiu aikštėje! 

Ir šachas įsakė įmesti Chusnabadą į kalėjimą, o patarė- 
jus paleido. 

Visą savaitę sėdėjo šachas namie pajuodęs, rūškanų min- 
čių apniktas. 

— Nesėdėkite namie,— įkalbinėjo jį vyresnysis viziris.— 
Linksminkitės. Jojam medžioti! 

Šachas pasiėmė keturis šimtus patarėjų, keturiasdešimt 
keturis vizirius ir iškeliavo medžioti. Septynias dienas jojo 
medžiotojai per stepę, ieškojo grobio, bet nė putpelės nesu- 
medžiojo. 

Šachas buvo labai nusiminęs. Ūmai tolumoje suraibuliavo 
upė. Prijojo šachas prie kranto. Ogi ten sėdi žilabarzdis se- 
nelis, graibo iš vandens akmenėlius, žiūri į juos ir vėl svaido 
į upę. 

— Ei seni, ką čia veiki? — paklausė šachas. 

— Aš plikšis, varguolis. Negi drįsiu kalbėti su šachu? 

— Atsakyk. o jei ne, užkaposiu tave! — subliuvo šachas. 

— Aš žmonių likimą spėju.— atsakė senis. 

-- O kas lemta užsispyrėlei mano dukteriai? — paklausė 
šachas. 

Senis įkišo į vandenį ranką ir išgriebė iš upės saują ak- 
menėlių. | 

— Sachri Džardžono šalyje gyvena karžygys, vargingo pie- 
mens sūnus. Štai už šito piemens sūnaus ir ištekės tavo duk- 
tė,— tarė senis. | | 

Įtūžo šachas, net pajuodo. 

— Kiek dienų kelio ligi tos šalies? — paklausė jis. 

— Jeigu geru žirgu, tai aštuoniolika mėnesių jotum. 

Grįžo šachas namo ir tris dienas mąstė: „Ką daryti, kad 
duktė neatitektų paprastam piemeniui? Numarinti ją kalėjime 
badu ar galvą nukirsti?" 

Vyresnysis viziris sužinojo šacho kėslus. Jam pagailo mer- 
gelės. Nakčia jis paleido ją iš kalėjimo ir parsivedė namo. 
Paskui pasikvietė dailidę, davė jam pinigų ir liepė padirb- 
ti skrynią, tokią, kad nei vėjas užpūstų, nei vanduo pra- 
sisunktų. 

Kai skrynia buvo baigta, viziris tarė: 

— Na Chusnabada, lipk į skrynią. Duosiu tau valgio ke- 
turiasdešimčiai dienų ir paleisiu skrynią upe plaukti. Jei tau 
lemta gyventi, liksi gyva. 

— Gerai! — sutiko šacho duktė ir įlipo į skrynią. 

Vidurnaktį vyresnysis viziris nuleido skrynią į upę. 

Plaukė skrynia upe tris mėnesius, o mergelė vienos die- 
nos daviniu mito keturias dienas ir tuo buvo gyva. 

Paupyje ganė bandą jaunas piemuo. Netoliese žvejai už- 
metė tinklus. 

Piemuo pasiskundė žvejams: 

— Mano tėvas pasiligojo ir neįstengia nueiti į miestą duo- 
nos nusipirkti. Eičiau pats, bet nėra kaip bandą palikti. Duo- 
kite man kokią žuvį. kad tėvas turėtų ko valgyti. 

— Gerai, visa, ką dabar sugausime, atiteks tavo daliai! — 
tarė Žvejai ir ištraukė tinklą. 

Žiūri — tinkle skrynia. 

— Pasiimk ją, piemeny! 

Piemuo neįstengė pakelti skrynios — tokia ji buvo sunki. 
Jis įkinkė penkis jaučius ir šiaip taip parsidangino skrynią 
namo. Palikęs ją tėvui, pats nuskubėjo prie bandos. 

Senis apsidžiaugė, atidarė skrynią, žiūri — ten mergelė be- 
gulinti. “ 

Chusnabada atsipeikėjo, atsikėlė ir žemai nusilenkė se- 
nukui. 

— O iš ko mintate, tėvukė — paklausė ji. 

-—- Buvau piemuo. Dabar pasenau, ir mano sūnus vietoj 
manes bandą gano. 

Mergelė apsidžiaugė. 

— Pagaliau išsipildė mano troškimas! — šūktelėjo jinai.— 
Jeigu norite, aš teku už jūsų sūnaus! Mano motina irgi iš ne- 
turtingos šeimos. 

— Mes neturime pinigų vestuvėms, — atsiduso senukas. 

--- Jeigu tėku savo valia, tai mums nereikia vestuvių puo- 
tos, — tarė mergelė, 

Ir senukas: sutuokė savo sūnų piemenį su Chusnabada. 

Kitą dieną po vestuvių Chusnabada susibruko kasas po ska- 
rele, priėjo prie puodo, kuriame buvo verdama valgyti. Žiū- 
ri — puodo pakraščiai tokie priskretę, jog nė rankos į jį ne- 
įkiši. Chusnabada viską namie išplovė. išgrandė, išmazgojo. 
Seniui nušvito širdis, už veidrodį šviesesnė paliko. Atsikė- 
lė jis ir priėjo prie marčios. 

— Ei martele! --- tarė jis. — Aš senas ir nebegaliu prižiū- 
rėti namų! O sūnus išeina auštant ir grįžta su tamsa. Žiūriu 
aš į tave, kokia tu darbšti, ir noriu tau padėti. Sakyk, dukre- 
le, ką man gero tau padarius? 

Chusnabada išsegė dešiniosios ausies auskarą ir padavė 
senukui: | 

— Nešk į prekyvietę. Jei kas paklaus, kiek už jį nori, pa- 
sakyk: „Kiek tau sąžinė liepia.“ Kiek duos, už tiek ir atiduok. 

Senukas pasiėmė auskarą, nunešė į prekyvietę. Kaip tik 
tą dieną pirkliai supirkinėjo prekes. Priėjo vienas, žiūri — se- 
nis beturįs neregėto gražumo auskarą. 

-— Kiek už jį nori, tėvuk? — pasiteiravo pirklys. 

— Kiek tau sąžinė liepia. 

Pirklys pripylė pusės aršino ilgumo skrynutę aukso ir pa- 
davė senukui. 

— Užtenka jums, ar per maža? 

— Aš juk sakiau: „Kiek tau sąžinė liepia.“ 

Pirklys pridėjo dar maišiuką aukso. 

— Gabenkitės namo! — tarė jis. 

Ir pagalvojo: „Na, jeigu dar vienas toks auskaras būtų, 
aš jais sumokėčiau savo šachui už visų pasaulio šalių muitus 
bei mokesčius.“ 

Namie senukas atidavė auksą marčiai. 

Kitą savaitę Chusnabada išsegė auskarą iš kairiosios savo 
ausies ir vėl nusiuntė senuką parduoti. 

Vėl nugūrino jis į prekyvietę. Tas pats pirklys išvydo aus- 
karą ir paklausė: 

— Kiek nori, tėvuk? 

—, Kiek tau sąžinė liepia, — atsakė tas. 

— Eime su manimi! — tarė pirklys ir nusivedė senuką na- 
mo. 

Jis davė jam dvi skrynutes aukso. 

Kai senukas grįžo iš turgaus, Chusnabada paslėpė auksą 
ir tarė vyrui bei uošviui: 

— Atveskite dvidešimt meistrų, statydinsimės miestą. 

Juodu atvedė meistrus. 

— Atveskite savo šeimas,— įsakė Chusnabada meistrams. 

Tie atsivedė. 

Chusnabadai įsakius, meistrai ėmė statyti miestą. ' 

Kasdien Chusnabada visiems duodavo duonos, pinigų. Vi- 
sus statytojus gerai aprengė. Išgirdo apie tai žmonės, iš visų 
šalių ėmė plaukti pas Chusnabadą. Ji visus priimdavo, apvilk- 
davo, pagirdydavo ir papenėdavo. 

Pravažiuoją keliauninkai klausdavo: 

— Kas čia stato miestą? 

— Piemuo ir jo pati. — atsakydavo meistrai. — Jeigu 1eš- 
kote darbo, ateikite. Čia gerai moka. 

Per penkiolika dienų pas Chusnabadą prisirinko žmonių iš 
penkių tūkstančių sodžių. Per tris mėnesius jie surentė sieną 
aplink miestą. 

Per metus čia susirinko septyniasdešimt penki tūkstančiai 
šeimų. | 

Išgirdo apie naująjį miestą Šachri Džardžono šalies šachas 
ir įtūžo: | 

-— Kas išdrįso mano šalyje kėsintis į šacho valdžią? Kas 
stato miestą mano žemėje? Neišsaugos tas savo galvos! Eisiu 
ir jį kardu užkaposiu. 

Šachas leidosi į Chusnabados miestą ir prie vartų išvydo 
sargybą. 

- Kas pastatė šį miestą? — paklausė šachas. 

— Chusnabada,— atsakė sargybiniai — Kai mes tarnavom 
tau, blogai maitinai mus pačius, o mūsų šeimoms visai nieko 
nedavei. O mūsų Chusnabada gerai mMaitina ir mus, ir mūsų 
žmonas, ir vaikus. Ji mums nešykšti duonos, o mūsų vaikus 
moko. 

Įtūžo šachas. Įsibrovė jis į miestą, priėjo prie rūmų ir pa- 
šaukė Chusnabadą: 

— Kaip tu drįsti man kenkti! Ak tu, juodnugare! — Ir š ša- 
chas išsitraukė iš makščių kalaviją. 

Bet tuojau subėgo tarnai, pastvėrė šachą ir įmetė į ka- 
lėjimą. 

Apsidžiaugė žmonės: 

„Taip jam ir reikia! Tegu šachas sėdi kalėjime. O mus 
tegu.valdo Chusnabada.“ 

Nuėjo. pas Chusnabadą Žmonių pasiuntiniai. ir paprašė tap- 
ti Šachri Džardžono šalies valdove. 

Kartą Chusnabada pasikvietė vyresnįjį savo vizirį: 

— Suskaičiuokite mūsų kariuomene! 

Viziris suskaičiavo. 

— Paruoškite juos žygiui! — įsakė Chusnabada. 

Keturiasdešimt dienų kariuomenė ruošėsi į kelionę. Pas- 
kui Chusnabada ir jos vyras piemuo išžygiavo su kariuomene 
savo tėvo miesto link. 

Per stepes ir dykumas, nuo ežero prie ežero žygiavo ka- 
riuomenė. , 

Tegul ji sau žygiuoja, o jūs pasiklausykite, kas -tuc tarpu 
nutiko piktajam Chusnabados tėvui. ) 

Kartą jis susapnavo, tarytum atskridęs erelis, pastvėręs jį, 
pakėlęs aukštai į padangę ir taręs: „„Ar būsi mano vergas? 
Jei ne, nukirsiu tau galvą!" Šachas ėmė prašyti jį: „Atiduosiu 
tau savo miestą ir iždą, imk viską, tik palik mane gyvą!" 
„Nereikia man tavo turtų,— atsakęs erelis.— Aš noriu tavo 
dukters Chusnabados kraujo.“ Išgirdęs dukters vardą, šachas 
pravirko. Ūmai atsirado šalia jų Chusnabada. Rankoje ji laikė 
kardą. Chusnabada smogė kardu ereliui, perkirto jį pusiau, 
ištiesė ranką, paėmė tėvui už diržo ir atsargiai pastatė ant 
žemės. Paskui tarė: „Tėve, atleiskite, jei kuo nusikaltau!“ Ša- 
chas suriko ir atsibudo. 


Rytą jis sušaukė keturis šimtus patarėjų ir keturiasdešimt 
keturis vizirius ir įsakė jiems išaiškinti jo sapną. Visi tylėjo. 

Šachas pagarsino: 

— Jeigu neišaiškinsite mano sapno — nė vieno iš jūsų ne- 
paliksiu. gyvo! 

Pakilo iš vietos vyresnysis viziris. 

— „Jeigu nenukirsi man galvos, pasakysiu, ką reiškia tavo 
sapnas. 

— Sakyk! 

— Pastvėręs tave erelis veikiausiai bus priešas. Kai jis už- 
kariaus mūsų šalį ir paims tave į nelaisvę, atsiras tavo duktė 
ir išvaduos tave. Bet tavo sostas atiteks kitam žmogui. 

— O tu, melagi! — suriko šachas.— Jau praėjo tiek metų, 
kai mano užsispyrėlė duktė pavirto dulkėmis. Tu. taip kalbi 
norėdamas prislėgti man širdį ir įgąsdinti mane. Aš įmesiu 
tave į kalėjimą! 

Ir šachas įsakė įmesti vyresnįjį vizirį į kalėjimą. 

Bet nuo to laiko šachas nemiegojo naktimis ir blaškėsi iš 
baimės savo menėse kaip sužeistas šernas melduose. Po sa- 
vaitės atjojo pasiuntinys. 

—- Šachri Džardžono šachas skelbia tau karą,— tarė pa- 
siuntinys. 

Šachas išsigando ir sušaukė savo vizirius. 

— Mes negalime nieko patarti — pasakė jie.— Sakysime 
„„gerai'— tu nubausi mirtimi, sakysim „blogai'— irgi nubausi. 

Paleisk iš kalėjimo vyresnįjį vizirį. Su dovanomis ir vaišėmis 
jis nueis pas Šachri Džardžono šachą. 

Šachas įsakė paleisti vyresnįjį vizirį iš kalėjimo. 

— Eik pas Šachri Džardžono šachą, žemai jam nusilenk 
ir paprašyk taikos. 

Vyresnysis viziris pasiėmė brangių dovanų ir iškeliavo. 

Už miesto jis parašė laišką Šachri Džardžono šachui, pats 
pasirašė ir įdavė žygūnui nunešti. 

Chusnabada gavo laišką, liepė pašaukti pas ją. vyresnįjį 
vizirį. 

Vyresnysis viziris įėjo, žemai nusilenkė ir atsisėdo. Apsi- 
dairė aplinkui, žiūri — priešais jį besėdinti soste moteris. 

— O vyresnysis viziri, — prabilo moteris.— Kaip tu nepa- 
būgai vienas ateiti į mūsų stovyklą? Juk tu beginklis. Kas 
bus. jeigu aš tave nužudysiu? 

Vyresnysis viziris iš balso pažino Chusnabadą. 

— Kas gi bijos to, kurį patš nuo mirties yra išgelbėjęs? 
Tuomet Chusnabada atsistojo ir priėjo prie vyresniojo vi- 
zirio: 

— Mielas bičiuli, širdingai dėkoju tau, kad likau gyva. 
Jei atiduosiu tau mano tėvo šalį, ar teisingai ją valdysi? 

— Vai, dukrele, susenau aš! Jei tu man atiduosi šalį, aš 
perduosiu ją šachui, tavo vyrui. | 

Chusnabada su kariuomene įžygiavo į miestą. Ėmė ieškoti 
šacho, bet niekur nesurado. Iš baimės jis tą pačią dieną pa- 
spruko, ir daugiau niekas jo neberegėjo. 

Ėmė Chusnabada drauge su savo vyru piemeniu valdyti 
šalį ir išgarsėjo žmonėse gerumu ir teisingumu. 


LKL) SE.DLFIĖSUJSE PO 
KETURIASDESIMT PRAMANŲ 


Senų senovėje gyveno padišachas. Jis turėjo dukterį nuo- 
taką. Iš daugelio šalių važiuodavo jai pirštis šachų ir chanų 
sūnūs, bet karalaitė buvo labai išranki ir nenorėjo tekėti. 

Pasišaukė padišachas dukterį ir sako: 

— O mano akių šviesa! Aš apskelbiau visiems padiša- 
chams, kad ieškau tau vyro, o juk šitiek narsių džigitų atjoja. 
Tu neišsirenki nė vieno. Kokia priežastis? 

— Mano tėve,— sako duktė, — aš tekėsiu už to, kuris su- 
galvos tris netiesas ir kiekvienoje po keturiasdešimt prama- 
nų. ir sugebės sklandžiai papasakoti. 

Išsiuntinėjo padišachas į visas šalis savo šauklius ir įsakė 
jiems apskelbti: 

+— Kas sugalvos trijose netiesose po keturiasdešimt pra- 
manų, už to išleisiu dukterį! 

Iš visų šalių ėmė plūsti jaunikiai ir pasakoti visokius ne- 
būtus daiktus. Padišachas susivadino visus valstybės išmin- 
čius ir taip bylojo: 

— Jeigu kas papasakos trijose netiesose po keturiasdešimt 
pramanų ir tai bus tikras melas — pasakykite, jog tai melas, o 
jeigu teisybė, sakykite — teisybė. O jeigu jūs teisybę pava- 
dinsite melu, visus išvysiu iš rūmų. 

Visi jaunikiai pasakojo savo išgalvotus nebūtus daiktus. 
Ir kai padišachas klausdavo išminčių: „Čia melas ar teisybė?“ 
jie atsakydavo: ,„Būva šitaip" 

Daug padišachų ir šachų sūnų atvažiuodavo ir išvažiuoda- 
vo nieko nepešę. 

Gyveno mieste valgdienis vaikinas. Kartą nuejo jis į kal- 
nus rinkti žabų ir girdi, kaip šaukia šacho šaukliai: 

-— Kas sukurs trijose netiesose po keturiasdešimt prama- 
nų, tas gaus per žmoną padišacho dukrą! 

— Oi! — šūktelėjo vargdienis.— Ogi čia yra apie ką pa- 
šnekėti. 

lr vargdienis nuėjo į rūmus. 

— Ei skurdžiau, nelemtas skurdžiau, ko atėjai? — užsipuo- 
lė jį sargai ir neįleido pro vartus. 

— Aš turiu prašymą į padišachą.— tarė vaikinas. 

— Koks čia gali būti skurdžiaus prašymas! Eik sau, eik, 
negaišink! 

— Aš atėjau pasakyti, kad mano šeimininkas turi du šim- 
tus avių, kurias reikia atiduoti padišachui,— pagarbiai sudėjęs 
rankas tarė vaikinas. 

Tuojau vienas sargas nubėgo pas padišachą ir pranešė: 

— Didysis šache, atėjo kažkoks skurdžius ir sako, esą jo 
šeimininkas turįs du šimtus avių padišachui. 

Padišachas apsidžiaugė. “ 

-— Kviesk jį čionai. 

Pakvietė- vaikiną. Padišachas sušuko trindamas rankas: 

— Ei tu, verge, kur tavo avys? 

Vargdienis ėmė pasakoti: 

— O galingiausias iš visų šachų, leiskite tarti žodį. Aš 
vargšas, neturtingas našlaitis. Buvau vienas pas tėvą, broliai 
mano mirė, likome gyvi mes trys. Mes visi trys broliai nebu- 
vome kits kito regėję, nebuvome pažinoję. Umai susiradomė 
kits kitą, pasisveikinome. Žiūriu, vieno iš mūsų chalatas be 
apykaklės, kito — be rankovių, trečio — be skvernų. ,„„Ak- 
las aklą tarnsoje susiras"-— taip ii mes trys susiėįome, susi- 
draugavome ir iškeliavome, nežengdami keliu ir nepasukdami 
į šalikelę. Žiūrim, guli ant žemės trys skatikai: du suvis nu- 
sitrynę, 0 vienas be užrašo. Mes pasiėmėme skatiką be užra- 
šo ir einame toliau. Ėjome keliu, ėjome, toli nuėjome. Ėjome 
ėjome, nusileidome į klonį. Žiūrim -— guli upėje trys gružliai. 
Du nudvėsę, 0 vienas — negyvas. Pasiėmėme mės negyvąjį 
gružliuką, įsidėjome į chalato skverną tam broliui, kurio cha- 
latas buvo be skvernų. Einame keliu. Ejome ėjome. išvydome 
prieš save tris namus: du be stogo, o vienas suvis neuždeng- 
tas. Įėjome į tą. namą, kuris buvo neuždengtas pamatėme ten 
tris katilus, du visai skylėti, o vienas be dugno. Paėmėme ne- 
gyvąjį gružliuką, įdėjome į katilą be dugno, pripylėme van- 
dens ir ėmėme virti. Paieškojome žabų, nė vytelės nesurado- 
me. Išvirėme gružliuką be ugnies. Kaitros nepagailėjome, kau- 
lai suvirė, o mėsa liko žalia. Mes visi trys valgėme valgėme, 
prisivalgėme, pilvai išputo. Norime išeiti, niekaip negalime 
pro duris išlįsti. Suradome sienoje plyšelį, išlindome į gatvę 
ir keliaujame toliau. Ėjome keliu, ėjome, daug kelio sukorėme, 
atėjome į stėpę. Žiūrim, žolėje negimęs ėriukas begulįs. Pasi- 
ėmėme nenulaužią nepasodintos tuopos šakelę, išsipjovėme 
vėzdą ir sudrožėme ėriukui. Gavome iš jo šešis pūdus lajaus, 
šešis pūdus mėsos. Mėsos nevirėme, nerūkėme, o ėmėme ir 

visą išsyk suvalgėme, bet neprisivalgėme, likome alkani. Abu 
mano vyresnieji broliai supyko, susivaidijo su manim ir nuėjo. 
„Lajus liko man“, — apsidžiaugiau aš. Nusiaviau aulinius ba- 
tus, ėmiau tepti lajum. Visus šešis pūdus išeikvojau tik vie- 
nam batui, o antram nebeužteko. Pavargau kaip reikiant ir 
užmigau. Ūmai girdžiu — triukšmas, bilsmas. šurmulys. Pašo- 
kau iš patalo, žiūriu — ogi čia mano išteptasis batas pešasi su 
neišteptu. Kaukštelėjau abiem batam kumščiu ir vėl užmi- 
gau. Pabudau sužyarbęs vidurnaktį, — ėgi mano išteptasis ba- 
tas nutraukęs nuo manęs chalatą kuriuo buvau užsiklojęs, 
pasitieses skersai, apsiklojęs ir bemiegąs, o Nneišteptasis batas 
supyko ir nuėjo. Pažadinau išteptąjį batą ir apsiaviau. Pasi- 
kaišiau už diržo beskvernio chalato skvernus, ir parėjau na- 
mo. Man išeinant namie buvo likusi senikė motina ir gaidys. 
(0 dabar, kai pargrįžau, nebėr nei senikės, nei gaidžio. Žiū- 
riu — ir antrojo bato nebesą. ,,Aiman, kur aš juos rasiu?“ — 
susigraužiau aš ir atėjau į tamstos rūmus. Norėjau tamstai 
pasiguosti. O prie vartų stovėjo tamstos sargai ir manęs ne- 
įleido. 

Panarino vargdienis galvą ir nutilo. 

Nustebino padišachą vargdienio žodžiai, pažvelgė jis į sa- 
vo išminčius. 

Tie atsistojo Ir Zemai nusilenkė padišachui. 

-- O padišache, viskas, ką papasakojo šitas šunsnukis — 
melas. Jis. ko gero, dar pasakys pragaišinęs ir tas šeimininko 
avis. | 

Padišachas vėl suriko: 

—- Kur avys? Tau sakoma! 

— Leiskite, didysis šache, tarti žodį. Kai tavo sargai ne- 
įleido manęs pro vartus, aš labai susikrimtau ir patraukiau 
ieškoti savo senikės motinos, gaidžio ir antrojo bato. Ėjau 
keliu, ėjau, daug kelio sukoriau, nusigavau prie vieno kišla- 
ko. Paieškojau, pasiklausinėjau, suradau savo gaidį. Jis arė 
bajui žemę. Apsikabinome, pasisveikinome. Per šešis mėnesius 
gaidys uždirbo vieną adatą mMaišams siūti; o ir tą pačią šei- 
mininkas laikė pas save. Susivaidijau aš, susiriejau su šei- 
mininku ir priverčiau jį atiduoti adatą. „Eikš su manim“,— 

sakau gaidžiui. ,,Ne,— sako jis, — aš parsisamdžiau šešiems 
mėnesiams: trys mėnesiai jau praėjo, baigsis terminas, gausiu 
pinigus ir pats pareisiu.“ Pasiėmiau adatą, atsisveikinau su 
gaidžiu, parėjau namo, o namas pradingęs, it žemėn prasme- 
gęs. Visai sugrudo man širdis. Išėjau ieškoti savo senikės mo- 
tinos ir antrojo bato. Užlipau ant kalvos, pažvelgiau — ne- 
matyt. Grįžau į slėnį, įbedžiau į žemę adatą, pasilypėjau ant 
jos. pažvelgiau, matau — mano senikė motina velėja žlugtą 
Syrdarjos pakrantėje. Pasiėmiau adatą ir „einu. Kiek kalnų, 
kiek kalvų peržengiau, kol nusigavau pas savo senikę. Pa- 
aiškėjo, kad netekusi manęs jinai stojo tarnauti svetimuose 
namuose. ,,„Eime“,— sakau aš. ,„Neisiu, kolei gausiu užsidirb- 
tus pinigus, — sako jinai.— Per trejus darbo metus užsidirbau 
tiek, kad galėčiau prasimaitinti tris mėnesius. Tu eik, man li- 
ko dirbti trys Mėnesiai. pareisiu pati.“ Aš pasikaišiau beskver- 
nio chalato skvernus, pliaukštelėjau sau per kaktą, apsisu- 
kau ir nuėjau. Paėjau kiek, ogi upė patvinusi ir nunešusi til- 
tą. Buvo karštos dienos, mane kamavo troškulys. Norėjau 
atsigerti vandens, egi upė užšalusi. Norėjau pramušti 
ledą, neradau akmeningoje dirvoje nė vieno akmens 
ir pramušiau ledą savo galva. Įkišau į eketę galvą, atsigėriau 
ir leidausi tolyn. Beeidamas prisiminiau adatą. Grįžau į pa- 
krantę. Žiūriu — nebėra mano adatos. „Net ir tą būsiu pra- 
radęs“, — paaimanavau ir nuėjau pas motiną. Jai jau baigėsi 
trys mėnesiai sutarties. Bet kai ji paprašė užmokesčio, šeimi- 
ninkas užriko ant jos: „A, ir tau užmokesčio?" — ir išvijo ją. 
„Kodėl toks skurdus gyvenimas?“— susikrimtau aš ir atėjau 
į tamstos rūmus, didysis šache, pasiguosti. Bet manęs neįleido 
pro vartus. 

Baigė vargdienis kalbėti ir panarino galvą. 

Šachas dar labiau nustebo ir pažvelgė į savo išminčius. 

Pats išmintingiausias iš išminčių atsistojo. žemai nusilen- 
kė padišachui ir tarė: 

— Didysis padišache, nhetikėkite šituo šunsnukiu, 0 parei- 
kalaukite avių. Šitas driskius meluoja. Dar: pasakys, kad avis 
jam pavogė. 

Vargdienis prabilo trečiąkart. 

— O didysis šache, leiskite tarti žodį. Kai manęs nejlei- 
do į rūmus. nutariau pats eiti patriukšmauti ir nukakau pas 
šeimininką, kuris nesumokėjo mano motinai. ,„Atiduok seni- 
kei užmokestį!" — sušukau aš. Čiupau šeimininką už pakar- 
pos, išvilkau į gatvę. Susirinko žmonės, išsprendė ginčą ma- 
no naudai. Davė man šeimininkas vieną asilą. Aš sėdau ant 
asilo ir parjojau namo. Joju joju, eina keliu keturiasdešimt 
karavanų. Karavano vyresnysis šūktelėjo man: „Ei tu, tavo 
asilo nugara nutrinta!l Nusėsk ir patąisyk pabalnę.“ Aš nu- 
sėdau, matau — asilui žaizda ant nugaros. „Ė. o kuo gydyti 
žaizdą?" — paklausiau. Karavano vyresnysis atsakė: ,„Sude- 
gink va šitą riešutą, pridėk pelenus prie žaizdos ir užgis.“ 
Sudeginau riešutą: pabarsčiau pelenais asilui žaizdą. Jau bu- 
vau benorįs uždėti pabalnę, žiūriu — iš žaizdos beaugąs ža- 
lias lazdynas. Beregint iškerojo. sužydėjo. ,,„Ką daryti? — mąs- 
tau.— Jeigu įsilipsiu į medį ir purtysiu, sužalosiu asilui nuga- 
rą. Verčiau mušiu riešutus akmenimis.“ Nusivedžiau asilą į lau- 
ką, kur nėra akmenų. Pasiraitojau rankoves ir ėmiau svaidyti 
juos į lazdyną. Nė vienas akmuo nekrinta atgal, nė vienas 
riešutas nekrinta žemėn. Aš vis svaidau akmenis, svaidau be 
atvangos. Žiūriu, akmenų nebeliko. „Nieko neveiksi, dabar 
lipsiu pats“, — tariau sau. Įsilipau į lazdyną, matau — ten iš- 
tisas moliūgų laukas, o šone čiurlena aryke vanduo. „Štai kur 
gerai būtų pasėjus arbūzų“, — pagalvojau ir pasėjau arbūzų 
sėklų. Na ir užaugo arbūzai! Rankomis neapglėbsi. Atsisėdau 
ant aryko kranto ir tik paliečiau peilio smaigaliu arbūzą, ar- 
būzas perskilo ir peilis įkrito į vidų. Aš pasilenkiau, norėjau 
ku žmogų. klausiu: ,„Gerbiamasis, ar nematėte ant kelio pei- 
lio?“ „Tamsta tik peilio ieškai? — klausia žmogus.— Mūsų 
buvo keturiasdešimt karavanų, kiekviename po keturiasdešimt 
kuprių. Mes visi pasimetėme, aš nieko negaliu surasti.“ Aš, 
atėjau, o padišache, į tamstos rūmus papasakoti apie šią ne- 
laimę.. 

Vargdienis nutilo ir kukliai nuleido galvą. 

Padišachas susimąstė. Vienas išminčius atsistojo ir že 
mai nusilenkė. 

— Didysis šache,— tarė jis,— duokite iš iždo šitam šun- 
snukiui porą monetų ir išprašykite iš rūmų.. 

O padišacho dukters stovėta už durų ir viskas girdėta. Pri 
bėgo ji prie tėvo ir sako: 

— Jis išpildė tris mano sąlygas. Menkniekis, kad jis varą 
guolis, aš eisiu už jo. 

Dabar vargdienis nusilenkė padišachui. 

— O didysis šache, aš daugel metų ganau kalnuose savo 
šeimininko bandą. Šeimininkas man skolingas dvidešimt ėriu- 
kų. Jis neatidavė šitų ėriukų ir išvijo mane, Išreikalaukite iš 
mano šeimininko šiuos ėriukus, aš dovanoju juos vestuvėms 

Padišachas ESI šaunias vestuves, išleido dukterį už varg- 
dienio, 


ŠLUBAS GANDRAS 


Gyveno kitados vargdienis. Turėjo jis nedidelį žemės 10- 
pelį ir triūsė jame dieną naktį. 

Atėjo pavasaris. Vargdienis išėjo žemės arti. Žiūri, lekia 
padangėje gandras. 

Atlėkė gandras prie suarto lauko, ėmė leistis žemyn ir 
krito ūmai it akmuo. 

Pribėgo vargdienis ir mato, kad gandro vienas sparnas pa- 
lūžęs. Jis parsinešė gandrą namo. 

Namie vargdienis apžiūrėjo sulaužytą sparną ir ėmė gy- 
dyti. 

Ilgai jis slaugė ligonį, bet šit gandras pasveiko ir išskrido. 

Kartą vargdienis, išaręs lauką, išėjo sėti. Ir čia praskrido 
viršum jo galvos tas pats gandras ir numetė tris arbūzo sėk- 
likes. 

Vargdienis pasodino jas į žemę. 

Po kelių dienų arbūzai išdygo. Vargdienis triūsė negailė- 
damas jėgų. Laiku ravėjo, kaupė, laistė. Arbūzai nunoko. Atė- 
jo metas imti derlių. 

Vargdienis nuraškė tris pačius didžiausius arbūzus ir var- 
gais negalais parsinešė namo. 

Jis pasikvietė į svečius savo giminaičius ir draugus. Pa- 
ėmė vargdienis arbūzą ir norėjo perpjauti, bet vis negalėjo 
peiliu pradurti žievės. Pabandė perpjauti antrą arbūzą — 
vėl peilis neima. Tas pats buvo ir su trečiuoju. 

Galiausiai vargdienis atsivėdėjęs dūrė dideliu peiliu ir ar- 
būzas perskilo, o jame vietoj raudono minkštimo ... auksinės 
monetos. Kituose dviejuose arbūzuose irgi būta aukso. 

Apsidžiaugė vargdienis, iškratė auksą ir išdovanojo jį sa- 
vo draugams. Patenkinti svečiai išsiskirstė po namus. 

Iš kiekvienos trijų arbūzų palaipos užaugo po dešimt ar- 
būzų. Vargdienis nuraškė visus arbūzus ir nuo to laiko vargo 
nepažinojo. į 

Gyveno kaimynystėje turčius. Atėjo jis pas vargdienį ir 
klausia: 25 

— Kaip tu taip pralobai? 

Vargdienis atvirai papasakojo jam viską, kaip buvo. 

„Ė, kad tai man šitiek aukso!“ — pagalvojo turčius ir nu- 
ėjo į savo lauką. Ten jis išvydo gandrą. Turčius atsargiai pri- 
sėlino ir nusitaikęs sudrožė lazda gandrui per koją. Pačiupęs 
paukštį nusinešė namo ir ėmė gydyti. 

Po kelių dienų gandras pasveiko ir išskrido. 

O turčius išėjo į lauką ir ėmė laukti gandro. 

Vieną gražią dieną gandras atskrido ir numetė turčiui dvi 
sėklikes. 

„Sėklos išdygo. Nusidriekė pažeme žalios palaipos, sužy- 
dėjo, o paskui užaugo. arbūzai. 

Kai arbūzai nunoko, šeimininkas susikvietė į svečius visus 
savo giminaičius.“ 

Kai tik turčius dūrė į arbūzą, arbūzas sprogo, perskilo, 
iš vidaus pakilo kamanės. didelės it riešutai. Jos puolė gelti 
turčių ir jo gimines. Visiems sutino veidai, užputo akys, iš- 
brinko lūpos. 

O vargdienis gyveno kaip inkstas taukuose ir pasišaipy- 
davo iš pavyduolio turčiaus. 

SUSAMBILIS 


Buvo taip ar nebuvo, tik senų senovėje gyveno vienoje 
šalyje asilas ir jautis. Jautis perdieni apardavo tiek žemės, kiek 
kitas nebūtų aparęs nė per tris dienas, o Kai jis pavargęs ir 
nusigalavęs grįždavo vakare į savo gardą, jam pamesdavo kū- 
lį sausų sorgo stiebų. O asilas nieko neveikė, nuo ryto ligi 
vakaro gulėjo ir šildėsi prieš saulutę. Girdė asilą ne vande- 
niu, o pienu, šėrė ne šienu, o sultingais dobilais. 

Kartą parsliūkino jautis iš darbo vos kojas iš nuovargio 
bepavilkdamas ir ėmė kramsnoti savo stiebus. Pažiaumojo 
kiek, o daugiau negali. 

— Ei gerbiamasis,— pašaukė jis asilą, — duok man kuokš- 
telį savo pašaro. šitie stiebai jau man gerklėje įstrigo! 

Pasigailėjo asilas jaučio ir davė jam sultingo pašaro. 

Įėjo į tvartą šeimininkas, žiūri — asilas visą pašarą su- 
ėdęs. 

— Ėhė, pažiūrėkite, kaip' mano asilas šveičia. Šaunuolis! — 
pasakė jis ir pametė "dar glėbį EeBi: Paskui pažvelgė į jau- 
čio ėdžias ir pratrūko šaukti: 

— Ak tu, galvijau, kodėl neėdi? Rytoj patiesi kojas dir- 
voj, kas tada ars? Gal tavo močia? 

Čiupo vėzdą ir kad tvoja, kad tvoja jaučiui per šonus. 

Nuo to laiko asilas kasdien duodavo jaučiui dalį savo va- 
karienės. 

Kartą šeimininkas įkišo galvą į tvartą, mato — jautis 
šlamščia asilo pašarą, o tasai stovi ir meiliai vaišina: ,„Pra- 
šom, gerbiamasis!" 

Įtūžo šeimininkas, puolė su vėzdu asilą: 

— Ak tu, išminčiau! Nutukai, taukais aptekai! Šeimininko 
gera ėmei švaistyti. veltėdžiui jaučiui pašarą dalini. Na ge- 
rai. i 

Smarkiai aptalžė šeimininkas abu draugus ir išėjo. 

Kitą rytą šeimininkas tarė: 
 — Taip taip. Dabar atėjo tamstos eilė arti, pone asile, na- 
gi prašom. 

Užmovė jis asilui ant sprando jungą ir išginė į lauką. 

Visą dieną arė asilas ligi septinto prakaito. O jautis šil- 
dė pilvą saulėkaitoje. 

Vakare šeimininkas pririšo asilą jaučio garde ir pametė 
jam kūlį sausų stiebų. O jaučiui į ėdžias įdėjo dobilų. 

Asilas ėmė prašyti: 

— Klausyk, bičiuli, aš pasigailėjau tavęs, kai buvai alka- 
nas. Regi, kaip man dabar nutiko. Duotumei bent truputį sul- 
tingų dobilų. 

O jautį apniko godulys. 

— Tu juk matai, — subaubė jis — man pačiam neužtenka. 
Kaipgi aš tau duosiu? 

Ką darys vargšelis asilas, velka savo jungą. O šeiminin- 
kas kasdien įkinkydavo jį į arklą. 


Jautis, dar neseniai perkaręs, išsišovusiais šonkauliais, nu- 
sipenėjo, o asilas sulyso ir atrodė it stavariuotas guobos ka- 
mienas. 

Asilas jau nebegalėjo tverti. Kartą jis tarė jaučiui: 

— Ką gi man daryti? Kaip išsigelbėti nuo lazdų ir kanki- 
nimų? Šeimininkas daužo mane, kad jau sveikos vietos mano 
kūne nebeliko. 

— Rytoj, kai šeimininkas uždės tau jungą, — patarė jau- 
tis. — tu nepajudėk iš vietos. Šeimininkas pasigailės tavęs, 
tars: „Vargšas mano asiliukas, pavargo“ — ir leis tau pailsėti. 

Ryto metą šeimininkas uždėjo asilui jungą, o tas nė krųst. 

— Ak šitaip! — suriko šeimininkas ir puolė mušti asilą. 
Tasai neiškentė ir ėmė arti. 

Vakare šeimininkas parsivedė jį namo ir pririšo. Nusika- 
mavęs asilas guli ir galvoja: 

— Et, mesiu viską ir eisiu kur akys veda. 

Jis pašoko ir kad timptelės virvę — virvė paukšt nutrūko 
ir jis išbėgo iš kiemo. 

Tegu sau asilas bėga, o jūs pasiklausykite apie gaidį. 

Vienas godus malūnininkas turėjo gaidį ir vištų, bet ne- 
duodavo jiems nė saujos grūdų. Gaidys ir vištos lakstė po 
kiemą lesiojo nubirusius grūdus ir taip maitinosi. 

Kartą gaidys nuėjo į malūną ir ėmė lesti kviečius. 

— Štiš, prakeiktasis! — suriko malūnininkas ir metė į gai- 
dį pagaikštį. Vargšelis gaidys sukudakavo iš skausmo: 

— Kut kudakšt, kut kudakšt! 

Perskrido jis per tvorą ir nužingsniavo keliu. 

Žingsniuoja gaidys, žingsniuoja, mato eina asilas. Gaidys 
pasisveikino su juo: 

— Salam, asile! 

— Salam,— atsakė asilas.— Ar toli keliauji? 

— Ėgi einu į Sųsambilį! 

— O kur tasai Susambilis? — paklausė asilas. 

— Tai ten, kur ganyklose tyras vanduo ir vešli žolė, ir 
niekas nekiša nosies į kito reikalus — atsakė gaidys. 

Šitaip ėjo juodu, aimanuodami ir guosdamiesi savo dalia. 
Ėjo ilgai, daug kelio sukorė ir galiausiai priėjo stepę. 

Ėjo ėjo per stepę, tik atskrido bitė ir įgėlė asilui į sprandą. 

— Ei tu, bite,— supyko asilas, — kodėl geli mane? Nė ko- 
kios doros iš manęs — ištirpo mano taukai ir sprandas išdžiū- 
vo nelyginant švendrelė. Atrodo, kad tu irgi tokia pat nelai- 
minga kaip ir mudu. Eime verčiau su mumis. 

— O kur judu einate? — paklausė bitė. 

— Mudu einame į Susambilį. 

— O kur tasai Susambilis? 

— Ogi tokia vieta, kur tyras vanduo, vešli žolė. 

— Tai skrisiu ir aš. 

— Gerai, skrisk. 

— Aš turiu draugų. Ar galiu juos pašaukti? 

— Ogi šauk. 


Asilas ir gaidys išgirdo garsiai zvimbiant. Žiūri — paskui 
juos skrenda debesis bičių. Taip drauge su asilu ir gaidžiu. 
patraukė jos tolyn. 

Tegu jie yisi keliauja sau į Susambilį, o jūs paklausykite, 
kas kitur nutiko. 

Gyveno stepėje du urviniai kiškiai — pats ir pati. Jie ne- 
turėjo ko valgyti. Kasdien išeidavo toli toli maisto ieškoti, 
rausdavo žemę ir nerasdavo nė saujelės grūdų. 

Tądien pats sako pačiai: 

— Leiskimės šiandien, senike, į kelionę. O gal ir mes pa- 
sitiksime kokį praeivį ir iš jo ką nors išprašysime. 

Išėjo juodu į kelią, žiūri — žingsniuoja asilas, gaidys, o 
viršum jų bitės skrenda. '* 

Paprašė kiškiai pamaitinti juos. 

Gaidys sustojo ir sako: 

—- Ė draugai, ir jūs, matau, tokie -pat badmiriai kaip ir 
mes. Slampinėjate kėliais ir žiūrite, kur čia ką užkandus. Jei- 
gu Norite gerai pasisotinti, eime su „mumis. 

-— O ar toli keliaujate? — paklausė kiškučiai. 

-— Į Susambilį. 

— O kas tasai Susambilis? 

— Susambilis —- tokia vieta, kur ganyklose tyras vanduo 
ir vešli žolė. 

— Tai mudviem su jumis irgi labai pakeliui, — tarė kiš- 
kiai. į 

Nuėjo jie visi drauge. Ėjo ėjo, tik girdi — kažkas būbau- 
ja tolumoje ir šuoliuoja kiek įkabindamas. 

Sustojo jie, žiūri — ogi jaučio besama. Pribėgo jis ir nusi- 
lenkė visiems. 

— Salam! Kur žygiuojate? 

— Į Susambilį žygiuojame. 

-— O kas tasai Susambilis? 

— Susamblis — tokia vieta, kur pievose tyras vanduo ir 
vešli žolė. 

— Tai ir man su jumis pakeliui, — tarė jautis. 

— Kas gi jums nutiko, gerbiamas jauti? — paklausė asi- 
las.—- Kai mudu išsiskyrėme, jūs gyvenote sočiai ir saldžiai. 

Jautis ėmė pasakoti: 

— Kai tu išėjai, šeimininkas išvedė mane į badynes su 
buliumi. Aš nugalėjau tą bulių, ir jis pabėgo. Paskui šeiminin- 
kas pastatė į badynes dar su vienu buliumi. Jį irgi nugalėjau. 
Bet jau sunkiai. Paskui galvoju sau: ,„Striuka man bus! Ve- 
džios bulius tol, kol kuris mane nugaluos.“ 

Užmigau savame garde ir sapnuoju — prieina prie manęs 
didelis bulius ir švokščia: 

—- Aha pakliuvai, dabar aš tave pamokysiu! 

Žengiau kiek atpakalias ir taip dūriau ragais, kad bulius 
suriaumojo. Pabudau — žiūriu, guli šalia mano šeimininkas ko- 
jas užvertęs. | 

Mat šeimininko ateita nakčia į tvartą sorgo stiebų man 
įmesti, o aš bakstelėjau jam ragais. 

Atsitokėjo jis, atsistojo, pririšo Mane prie stulpo ir ėmė 
kulti lazda. Taip kūlė kad visa oda skivytais nuėjo. Pagavo 
mane apmaudas ir leidausi slapčia į kelionę, — baigė savo 
pasakojimą jautis. 

Šitaip jie ir žygiavo — jautis, asilas, gaidys, urviniai kiš- 
kiai, o ties jų galvomis skrido bitės. 

Ėjo jie keliais keleliais. Ilgai ėjo, daug kelio sukorė ir ga- 
lop atėjo į Susambilį. 

Išvydo jie nuostabų slėnį — oras tyras, žolė žalia, noksta 
aguročiai nuo šakų nusvirusios vynuogių kekės, ant medžių 
abrikosai, obuoliai, kriaušės, visokiausi vaisiai, kokių tik esa- 
ma žemėje. Čia noksta miežių ir kviečių varpos, ten žaliuoja 
dobilai. Aplinkui perteklius, visko į valias. 

Liko mūsų keliauninkai gyventi Susambilyje. Niekas jų ne- 
muša, neplūsta: jautis su gaidžiu kviečius pjauna, asilas der- 
lių veža, kiškučiai į svirną krauna. Bitės gėlių nektarą renka, 
medų neša. 

Gyvena jautis, gaidys, asilas, kiškučiai, bitės smagūs ir 
laimingi, jokio vargo nepažįsta. 

Tegu jie sau gyvena, o jūs pasiklausykite, kas dedasi ki- 
tur. | 1 

Susambilio pakraštyje stovėjo kalnai snieguotomis viršū- 
nėmis, o tuose kalnuose buvo daug vilkų. 

Kartą kilmingieji vilkai susirinko ant aukšto kalno pas 
savo padišachą. Sėdi, guodžiasi: sunkūs laikai atėjo, kalnuose 
visus laukinius ožius surijo. Dabar mums badas žiūri į akis. 

Tik mato iš viršaus padišachas: jautis, asilas ir gaidys vaikš- 
tinėja po Susambilio pievas — kviečius pjauna. 

— Ėhė,— tarė padišachas,— žiūrėkite, ten antai vaikštinė- 
ja gardūs kepsniai. 

Pašoko vilkai, sukaleno dantimis. Pažvelgė ton pusėn. Vi- 
siems net -seilės ėmė varvėti. Padišachas sako: 

— Tegu dešimt narsuolių eina į slėnį ir atvaro kepsnius 
čionai. | | 

Vienas vilkas pagyrūnas stryktelėjo į priekį ir tarė viz- 
gindamas uodega: 

— O šache, nejau su asilu, jaučiu ir gaidžiu galynėsis net 
dešimt vilkų? Leiskite, aš eisiu vienas ir atvarysiu juos visus. 

— Ė, tu nieko nepadarysi,— pertarė jį kitas vilkas, — jau 
verčiau aš eisiu. 

Tuoj abu vilkai susikibo ir puolė kandžiotis. 

— Liaukitės pešęsi,— suriko padišachas.— Eikite abu. O 
kiti tegu smailina iešmus šašlikui ir užkuria ugnį. 

Abu vilkai, džiaugsmingai stūgaudami, puolė į Susambilio' 
slėnį. 

— Ihy, ihy, ihy! — subliuvo asilas.— Vilkai! Gelbėkitės, 
kas galit! — ir jau norėjo duoti į kojas. 

— Kakariekū! — sugiedojo gaidys ir purptelėjo asilui ant 
nugaros.— Stok, baily, tu pasitiki savo stipriom kojom? 

— Ką dabar darysim? — sumaurojo jautis.— Vilkų daug, 
jų dantys geležiniai. | 

— Žinote ką,— tarė gaidys.— Jaučio stiprūs ragai — jis 
puls badyti, asilo kietos kanopos — jis ims spardyti, bičių ašt- 
rūs geluonys — jos gels, kiškiai prikasinės duobių, kad vilkai 
imtų klupinėti. 

— Oką tu veiksi, rėksny? — paklausė virpėdamas iš bai- 
mės asilas. | 

— O aš komanduosiu. Kakariekū! Kakariekū! 

O vilkai jau čia pat. 

— Tu imk vą šitą, — tarė vienas vilkas rodydamas į asi- 
lą.— o aš imsiu va šitą, — mostelėjo galva į jaučio pusę ir puo- 
lė jį. | | 

Jautis šastelėjo atgal, įsibėgėjo ir kad smogs ragais — 
vilkas nusirito kūlvirsčiais, persivertė per galvą septynis kar- 
tus. 

Antrasis vilkas šoko prie asilo, asilas, atsisuko į jį pastur- 
galiu ir kad tvykstelės abiem kojom. Ir šitas vilkas persivertė 
septynis kartus. 

Tuo tarpu atskrido bitės ir puolė gelti vilkus. 

Gūdžiai sustaugė vilkai ir, pajutę pražūtį, leidosi bėgti 
ten, iš kur atėję. Bėgo ir kas"žingsnis klupo per kiškučių ur- 
vus vos kojų nenusilaužė. 

O kalnuose tikėdamiesi, kad padišacho nusiųstieji narsuo- 
liai beregint atsivarys jautį ir asilą, vilkai kuo daugiau nu-. 
smailino iešmų šašlikams pamauti, pripjaustė svogūnų, pa- 
taisė užpilo su kmynais ir actu ir laukia. | 

Tik mato jie, kad narsuoliai skuodžia atgal kruvini, išti- 
nusiais snukiais. 

— Kas atsitiko? 

— Oi padišache,— sustaugė pasiuntiniai, — ten ne keps- 
niai vaikštinėja, kaip tamsta teikėtės pasakyti, o vilkų pra- 
žūtis. . š 

Ir juodu per kits kitą ėmė pasakoti, kas jiems nutikę. 

— Tai paskutinioji, — tarė vienas , narsuolis“.— Ten vaikš- 
čioja pabaisa, jos rankose geležinė kuoka. Kai vožia ji Šita 
kuoka, kiekvienas septyniskart persiverčia ir griūva žemėn 
apdujęs. 

— Ė, kad matytumėt,— tarė antrasis „narsuolis“.— Ten yra 
vienas galiūnas, jo balsas nelyginant trimito, o jo kumš- 
čiai geležiniai, kai smogia. septyniskart persiversi, tik tada 
atsikelsi! 

— Ė, kad žinotum, — kalbėjo. pirmasis .„narsuolis“,-— ten esa- 
ma šaunių karių. Jie kai puola badyti smailiomis ietimis, tai 
visas kūnas ima niežėti ir sopa nepakenčiamai. 

— Dar su jais buvo atėję ir duobkasių,— sustaugė antra- 
sis „narsuolis“,— mes dar nenugaišę, o jie mums po dešimt 
kapų iškasė. Mes juose kad kiek būtume visas letenas susi- 
laužę. 

Pirmasis pertraukė: 

— Jie turi ir trimitininką. Įlipo jis į medį ir kadgi ims 
trimituoti, kad kiek būtume apkurtę. 

„ Vilkai ne juokais išsigando. Padišachui irgi ėmė kinkos 
drebėti. 

— Ką gi mums dabar daryti? — paklausė jis— Ar nepa- 
traukus visiems prieš juos? 

— Ne, ne! — sustaugė vilkai.— Kad ir viso pasaulio vil- 
kai susirinktų, vis tiek nieko jiems nepadarytų. O gal jūs 
manote. kad jiems už nugaros nieko nėra? O, už jų nugaros 
nesuskaičiuojama galybė! 

— Jei taip, tai geriau neškim kudašių iš čia, — tarė vilkų 
padišachas ir nuskuodė taip greitai. kad tiek jį tematė. Metę 
šašliko iešmus, svogūnus, užpilą su kmynais ir actu, vilkai 
pabrukę uodegas nukūrė į kalnus. 

Susambilyje jų nė kvapo neliko, ir mūsų bičiuliai gyveno 
sau ramūs ir linksmi. 


TR "Y5 K AR7Z Yo AI 


Seniai seniai, labai seniai gyveno vienas žmogus, ne tur- 
tingas ir ne vargšas. Jis turėjo tris sūnus. Visi gražūs it mė- 
nuo, rašto mokėsi, proto į galvas dėjosi, su blogais žmonė- 
mis nebendravo. 

Vyresnysis karžygys Tongučas buvo dvidešimt vienerių 
metų, vidurinysis karžygys Ortanča — aštuoniolikos, o jau- 
niausiasis karžygys Kendža — šešiolikos. 

Kartą tėvas pasišaukė sūnus, pasisodino, pamylavo ir tarė: 

— Sūneliai, aš ne koks turtuolis, kas liko po manęs, neil- 
gam jums užteks. Daug ko nesitikėkitęe. Siekite laimės savo 
galva, savomis rankomis. Užauginau jus sveikus ir stiprius. 
Išmokiau valdyti ietį ir kardą, įdiegiau jums į širdis narsos 
ir vyriškumo. -Mokėkite išmintingai naudotis šiuo turtu. Pa- 
klausykite trijų mano patarimų: pirmas — būkite dori, ir jūsų 
gyvenimas praeis ramiai; antras — nebūkite pagyrūnai, ir jums 
„neteks raudonuoti iš gėdos; trečias — netingėkite, ir būsite lai- 
mingi. Duodu jums tris žirgus; juodbėrį, sartį ir širmį, perpe- 
tiniuose krepšiuose pridėta maisto savaitei. Keliaukite į ša- 
lis toliąsias, pažiūrėkite, kaip žmonės gyvena. Nepažinę gy- 
venimo negalėsite nė laimės pažinti. Laimingo kelio, sūne- 
liai! 

Ėmė broliai ruoštis kelionėn. Ankstų rytą sėdo ant žirgų 
ir iškeliavo. Visą dieną jojo broliai ir nujojo toli toli. Pava- 

kare nutarė pailsėti. Nusėdo nuo žirgų, bet prieš atsiguldami 
šitaip sukalbėjo: 

— Vieta čia dyka, negerai, jei visi trys užmigsime. Pada- 
linkime naktį į tris budėjimus ir-iš eilės sergėsime miegan- 
čiųjų ramybę. | 

Pirmas stojo sargybon vyriausiasis brolis Tongučas, o kiti 
du atsigulė. Ilgai sėdėjo karžygys Tongučas, dairėsi mėnesie- 
noje į visas šalis... 

Buvo tylu. Viskas skendėjo giliame miege. 

Umai nuo miško pasigirdo koks triukšmas. Tongučas iškėlė 
kardą ir pasiruošė. 

Netoli tos vietos, kur sustojo broliai, būta liūto irštvos. 
Užuodęs žmogaus kvapą, liūtas atsikėlė ir nuėjo į stepę. 

Karžygys Tongučas buvo įsitikinęs, jog liūtą sudorosiąs 
vienas ir, nenorėdamas budinti brolių, liuoktelėjo į šalį. Žvė- 
ris jį nusivijo. 

Karžygys Tongučas atsisuko ir, kirtęs kardu liūtui per kai- 
riąją koją, sužeidė ją. Sužeistas liūtas puolė narsuolį, bet ta- 
sai atšoko ir kirto jam kardu per dešinę koją. Žvėris vėl puo- 
lė Tongučą, bet jis vėl atšoko ir atsivėdėjęs kirto žvėriui per 
galvą. Liūtas krito negyvas. 

Karžygys Tongučas apžergė liūtą, išrėžė jam iš nugaros 
diržą, pasijuosė jį po marškiniais ir kaip niekur nieko sugrįžo 
pas miegančius brolius. ( 

Tada iš eilės stojo sargybon vidurinysis brolis karžygys 
Ortanča. Jo valandos praėjo ramiai, 

Paskui nuėjo budėti trečiasis brolis karžygys Kendža ir ser- 
gėjo savo brolius ligi aušros. 

Taip praėjo pirmoji naktis. 

Rytmetį broliai vėl leidosi kelionėn. Jojo ilgai, daug ke- 
lio sukorė ir vakare sustojo prie aukšto kalno. Jo papėdėje 
augo vienišas kuplus topolis, po topoliu tryško iš gelmės šal- 
tinis. Palei šaltinį buvo urvas, o jame gyveno slibinų kara- 
lius Adžaras sultanas. | 

Karžygiai nežinojo, kad čia slibino gyvenama. Jie ramiai 
pririšo žirgus, iššukavo juos, pašėrė ir sėdo vakarieniauti.. Prieš 
guldami jie metė burtus, kaip ir pirmąją naktį. Iš pradžių sto- 

jo sargybon vyriausiasis brolis karžygys Tongučas, po jo atėjo 
eilė viduriniajam broliui karžygiui Ortančai. 

Naktis buvo mėnesėta, tyli. Bet šit pasigirdo triukšmas. 
Kiek palūkėjus išlindo iš urvo Adžaras sultanas — galva it 
puodynė, liemuo ilgas it rąstas — ir nušliaužė prie šaltinio. 

Nenorėjo karžygys Ortanča trikdyti brolių miego ir nubėgo 
į stepę, toliau nuo šaltinio. 
| Pajutęs žmogų, Adžaras sultanas jį nusivijo. Karžygys Or- 
tanča atšoko į šalį ir kirto slibinų karaliui kardu per uodegą. 
Adžaras sultanas ėmė suktis vietoje. O karžygys prisitaikė ir 
kirto jam per nugarą. Sunkiai sužeistas slibinų karalius puolė 
Ortančą. Tada karžygys paskutiniu kirčiu pribaigė jį. 

Paskui jis išrėžė jam iš nugaros diržą, pasijuosė jį po 
marškiniais ir kaip niekur nieko sugrįžo pas brolius ir atsi- 
sėdo savo vieton. Atėjo eilė budėti jaunėliui broliui karžy- 
giui Kendžai. Ryto metą broliai vėl leidosi kelionėn. 

Ilgai jojo jie kalnais, stepėmis. Saulei leidžiantis prijojo 
prie vienišos kalvos, nusėdo nuo žirgų ir sustojo nakvoti. Su- 
kūrė laužą, pavakarieniavo ir vėl ėmė budėti iš eilės; iš pra- 
džių vyriausiasis, paskui vidurinysis ir galop priėjo eilė jau- 
nėliui broliui. 

Sėdi karžygys Kendža sergėdamas savo brolių miegą. Ir ne- 
pastebėjo, kaip laužas užgeso. 

„ „Negerai likti be ugnies“,— pagalvojo Kendža. 

Įlipo jis į kalvos viršūnę ir dairosi aplink. Tolumoje kur 
ne kur žiburėlis mirksi. | 

Karžygys Kendža sėdo ant žirgo ir nujojo. Ilgai jis jojo ir 
galiausiai prijojo vienišą namą. | 

Nusėdo Kendža nuo žirgo atsargiai prisėlino prie lango 
ir pažvelgė vidun. 

Kambaryje buvo šviesu, o židinyje virė katile sriuba. Ap- 
link židinį sėdėjo dvidešimt žmonių. Visų veidai niūrūs, o ran- 
kose aštrūs peiliai. Matyt, šitie žmonės buvo kažką pikta su- 
manę. 

Karžygys Kendža pagalvojo: 

„Oho, čia susirinkusi gauja plėšikų. Palikti ir nueiti — 
negerai, nedera šitaip elgtis doram žmogui. Ogi pabandysiu 

griebtis gudrybės, apsidairysiu, įgysiu jų pasitikėjimą, o pas- 
kui padarysiu, kas reikia.“ 

Jis atidarė - duris ir įėjo. Plėšikai griebėsi ginklo. 

-— Pone,— tarė karžygys Kendža, kreipdamasis į plėšikų 
atamaną,— aš niekingas jūsų vergas, kilęs iš tolimo miesto. 
Ligi šiol verčiausi smulkiais dalykėliais. Jau seniai norėjau 
pritapti prie kokios gaujos. Išgirdau, kad jūsų malonybė esa- 
te čionai ir atskubėjau pas jus. Nepaisykite, kad esu jaunas. 
Žinau nemažai visokių gudrybių. Moku rausti požeminius tu- 
nelius, moku žvalgyti ir stebėti. Aš jums praversiu. 

Gaujos atamanas atsakė: 

-— (Gerai padarei čia atėjęs. 

Prispaudęs prie krūtinės rankas, karžygys Kendža nusi- 
lenkė ir atsisėdo prie ugnies. 

Tą naktį plėšikai nutarė apiplėšti šacho iždą. Pavakarie- 
niavę visi sėdo ant arklių ir išjojo. | 

Karžygys Kendža irgi iškeliavo su jais. Neilgai trukus jie 
prijojo prie rūmų sodo, nusėdo nuo arklių ir ėmė tartis, kaip 
įsigauti į rūmus. 

Įlipo karžygys Kendža į rūmų sodą, rado arbą ir prirideno 
ją prie sienos. Užlipo ant arbos ir. iškišęs virš sienos galvą, 
tarė: „Pats tinkamiausias laikas.“ 

Atamanas liepė plėšikams vienam paskui kitą lipti ant 
sienos. 

Lig tik pirmasis plėšikas atsigulė kniūbsčias ant mūro tvo- 
ros ir, palenkęs galvą, taikėsi užlipti ant arbos, Kendža užsi- 
mojo ir kad tvos jam kardu per sprandą, ir nusirito vagies 
galva. 

— Lipk žemyn, — tarė karžygys Kendža, timptelėjo 2 
lavoną ir numetė žemyn. 

Šitaip karžygys*Kendža nukapojo galvas visiemš' plėši- 
kams, o paskui nuėjo į rūmus. 

Tylutėliai praėjo Kendža pro miegančią sargybą į menę 
trimis durimis. Čia buvo dešimt merginų tarnaičių, bet jos 
irgi miegojo. 

Niekieno nepastebėtas karžygys Kendža įėjo į pirmąsias 
duris ir atsidūrė prabangiai išpuoštoje menėje. Ant sienų ka- 

bojo užuolaidos, išsiuvinėtos raudonomis šilkinėmis gėlėmis. 

Sidabrinėje lovoje, apsigobusi baltu audiniu, miegojo gra- 
žuolė, dailesnė už visas gėles žemėje. Tylutėliai priėjo prie 
jos karžygys Kendža, numovė jai nuo dešinės rankos aukso 
žiedą ir įsidėjo kišenėn. Paskui grįžo atgal į menę su trimis 
durimis. 

Nagi apžiūrėsim antrą menę, kokios ten paslaptys?'— 
tarė sau karžygys Kendža. 

Atidaręs antras duris jis atsidūrė didžiuliame miegamaja- 
me, išpuoštame šilkais, o juose paukščiai išsiuvinėti. Vidu- 
ryje, sidabrinėje lovoje, apsupta dešimties tarnaičių, gulėjo 
mergaitė. Dėlei jos ginčijosi mėnuo ir saulė — iš katro ji bus 
paėmusi savo grožį. 

Karžygys Kendža atsargiai numovė mergaitei nuo rankos 
aukso apyrankę ir įsidėjo kišenėn. Tada sugrįžo atgal į tą 
pačią menę. 

„Dabar reikia eiti, į trečią kambarį,“ Ls asalyojo jis. 

Čia puošmenų buvo dar daugiau. Sienos buvo išmuštos 
aviečių spalvos šilku. 

Sidabrinėje lovoje, apsupta šešiolikos tarnaičių, miegojo 
gražuolė. Mergaitė buvo tokia nuostabi, jog net žvaigždžių 
karalienė, gražiausioji žvaigždė, buvo linkusi jai tarnauti. 

Karžygys Kendža atsargiai išsegė mergaitei iš dešinės au- 
sies auksinį auskarą ir įsidėjo kišenėn. 

Karžygys Kendža išėjo iš rūmų, perlipo per tvorą, sėdo 
ant žirgo ir nujojo pas brolius. 

Broliai dar tebemiegojo. Taip sėdėjo Kendža ligi aušros 
Žaisdamas kardu. 

Išaušo. Karžygiai papusryčiavo, pasibalnojo žirgus, sėdo 
ant jų ir leidosi kelionėn. 

Neilgai trukę jie įjojo į miestą ir sustojo karavanų užei- 
gos name. Pririšę žirgus pašiūrėje, nuėjo į arbatinę ir atsi- 
sėdo ten pailsėti prie puoduko arbatos. 

Tik išėjo į gatve šauklys ir apskelbė: 

— Turintys aukso teklauso! Šiąnakt rūmų sode kažkas nu- 
kirto galvas dvidešimčiai plėšikų, o šacho dukterims pradingo 
po vieną auksinį daiktą. Mūsų šachas geidauja, kad visi žmo- 

nės, nuo mažo ligi didelio, padėtų jam išaiškinti paslaptingą 
nutikimą ir nurodytų, kas tasai didvyris, atlikęs tokį žygdarbį. 
Jeigu kieno namuose yra atvykėlių iš kitų miestų ir kraštų, 
reikia juos tučtuojau atsiųsti į rūmus. 

Užeigos namų šeimininkė pasiūlė savo svečiams vykti pas 
šachą. 

Broliai atsistojo ir neskubėdami patraukė į rūmus. 

Sužinojęs, kad jie svetimšaliai, šachas liepė nuvesti juos 
į atskirą kambarį, įrengtą prabangiai, o viziriui paliepė iš- 
gauti iš jų paslaptį. 

Viziris tarė: 

— Jeigu paklausi tiesiai, jie gali ir nepasakyti. Verčiau 
palikim juos vienus ir slapta pasiklausykim, ką jie kalbės. 

Kambaryje, kuriame sėdėjo broliai, nieko daugiau nebuvo. 
Prieš juos paklojo staltiesę, atnešė įvairiausių valgymų. Bro- 
liai ėmė valgyti. 

O gretimame kambaryje sėdėjo tylėdami šachas su vizi- 
riu ir klausėsi. 

—- Mums davė jauno ėriuko mėsos,— tarė karžygys Ton- 
gučas,— bet jis, rodos, bus žindęs šunį. 

-— Tiesą sakai,— pritarė karžygys Ortanča— Šachai ir 
šunienos nesibodi. O aš va kuo stebiuosi: bekmesas žmogaus 
kvapu atsiduoda. 

— Tikrai,— tarė karžygys Kendža.— Visi šachai — Krau- 
geriai. Nėra nieko nuostabaus, jeigu į bekmesą būtų primai- 
šyta žmogaus kraujo. Mane irgi vienas dalykas stebina: pa- 
plotėliai padėkle išdėlioti taip, kaip tegali išdėlioti geras ke- 
pėjas. | 

Karžygys Tongučas tarė: 

Turbūt taip ir yra. Šit kas: mus čia pavadino, norėdami 
sužinoti, kas atsitiko šacho rūmuose. Aišku, mus klausinės. 
Ką sakysime? 

— Mes nemeluosim,— tarė karžygys Ortanča.— Mes saky- 
sime tiesą. 

— Taip, atėjo metas papasakoti viską, ką matėme per tris 
kelionės dienas, — sutiko karžygys Kendža. 

| Karžygys Tongučas ėmė pasakoti, kaip jis kovėsi su liūtu 
pirmąją naktį. Paskui jis Nnusijuosė diržą, liūtui išrėžtą iš 
hugaros, ir numetė broliams. Po jo karžygys Ortanča irgi 
papasakojo, kas jam nutiko antrąją naktį ir, nusijuosęs diržą, 
išrėžtą slibinų karaliui iš nugaros, parodė jį broliams. Tada 
prabilo karžygys Kendža. Papasakojęs, kas atsitiko trečią nak- 
tį, jis parodė broliams atsineštus auksinius daiktus. 

Dabar šachas ir viziris žinojo paslaptį, bet jie negalėjo. 
suprasti, ką kalbėjo broliai apie mėsą, bekmesą ir paplotė- 
lius. Todėl jie visų pirma liepė pašaukti piemenį. 

— Sakyk teisybę! — tarė šachas.— Ėriuką, kurį atsiuntei 
vakar, žindė kalė? 

— O valdove! — meldė piemuo.— Jei paliksi mane gyvą, 
papasakosiu. 

— Pasigailėsiu tavęs, kalbėk,-- pažadėjo šachas, 

Piemuo papasakojo. 

— Žiemą nugaišo avelė. Pagailo man ėriuko, ir aš ati- 
daviau jį kalei. Toji ir išpenėjo jį. Vakar ir atsiunčiau tą 
ėriuką, kadangi kitų man neliko, visus jau atėmė tamstos 
tarnai.! 

Tada šachas įsakė pašaukti sodininką. iš 

— Sakyk tiesą, — tarė šachas,— ar į bekmesą įmaišyta 
žmogaus kraujo? 

— O mano valdove.— atsakė sodininkas,— jei paliksi ma- 
ne gyvą, pasakysiu visą tiesą. 

— Kalbėk, pasigailėsiu tavęs, — tarė šachas. 

Tada sodininkas papasakojo. 

— Praeitą vasarą kažkas įjunko kasnakt vogti pačias ge- 
riausias tamstai paliktas vynuoges. Aš užsislėpiau vynuogyne 
ir ėmiau tykoti. Žiūriu, kažkas eina. Atsivėdėjęs tvojau vagiui 
per galvą lazda. Paskui iškasiau duobę po vynmedžiu ir už- 
kasiau lavoną. Kitais metais vynmedis taip iškerojo ir davė 
tokį derlių, jog vynuogių buvo daugiau nei. lapų. Tik vyn- 
uogių skonis buvo kitoks. Šviežių vynuogių tamstai nesiun> 
čiau, o išviriau bekmesą. 

Na o dėl paplotėlių, tai juos išdėliojo ant padėklo pats 
šachas. Mat šacho tėvo būta kepėjo. | 

Šachas įėjo pas karžygius į kambarį, -pasisveikino ir tarė, 
— Viskas, ką jūs pasakojote, yra tiesa, todėl jūs man dar 
labiau patinkate. Aš turiu į jus PreryBia, sveteliai karžygiai, 


išklausykite. Į 


Prašom sakyti,—- tarė karžygys Tongučas,— jeigu tams- 
tos pas bus pagal mūsų išgales, mes jį įvykdysim. 

- Aš turiu tris dukteris, 0. sūnų neturiu. Likite čia. Aš 
išleisiu už jūsų savo dukras. 

-— Tamsta kalbi labai gražiai — atsakė Tongučas,— bet 
kainai mes galim vesti tamstos dukteris, jei nesame šacho vai- 
kai ir mūsų tėvas ne koks turtuolis Tamstos turtai per val- 
džią įgyti o mus išauklėjo darbas. 

Šachas nenusileido. 


-— Aš — šalies valdovas, o jus tėvas išauklėjo savo rankų 
darbu, bet jeigu jis tėvas tokių karžygių kaip jūs, tai kuo 
jis blogesnis už mane? Iš teisybės tai jis dar turtingesnis 
nekaip aš. 

Broliai sutiko. Šachas iškėlė puotą. Dienšos keturiasdešimt 
dienų, ir jaunieji karžygiai apsigyveno šacho rūmuose. Ša- 
chas užvis labiau pamilo jauniausiąjį žentą karžygį Kendžą. 

Kartą šachas prigulė pailsėti vėsoje. Ūmai iš aryko iššliau- 
žė nuodinga gyvatė ir jau buvo beįgelianti šachą. Bet atsi- 
skubino karžygys Kendža. Jis.ištraukė iš makščių kardą, per- 
kirto gyvatę pusiau ir nusviedė į šalį. 

Nespėjo karžygys Kendža įkišti kardo į makštis, pabudo 
šachas. Į jo širdį įsėlino įtarimas. „Jam jau negana, kad iš- 
leidau už jo savo dukterį, — pagalvojo šachas,— jam vis dar 
mažai, pasirodo, jis kėsinasi nužudyti mane ir pats tapti ša- 
chu." 

Šachas nuėjo pas savo vizirį ir papasakojo, kas atsitiko. 
Viziris seniai pavydėjo karžygiams ir tik. laukė tinkamos 
progos. Jis ėmė „kurstyti šachą.. 


Šachas nieko nelaukdamas liepė įmesti narsųjį Kendžą į 
kalėjimą. O viziris, nekesdamas karžygių dėl proto, geros 
širdies ir gero būdo, prikalbėjo šachą nubausti jį mirtimi. 

; Visi rūmininkai susirinko teismo salėje. laukdami karžy- 
gio bausmės. Bet šit paprašė leidimo tarti žodį vyresnysis 
brolis. 

— Paklausykite mano pasakojimo, valdove,— nusilenkęs 
prabilo jis.— Išjojo vienas chanas medžioti su mylimu savo 
sakalu. Kalno papėdėje jis pamatė danielių. Chanas nušuolia- 
vo prie jo, bet danielius dingo oloje. Nuo patrakusio jojimo 
chanas labai ištroško. Apsidairė chanas ir mato — nuo didelio 
riedulio lašnoja vanduo. Jis tuoj pakišo po lašais sidabrinę 
taurę ir kai taurė buvo pilna, pakėlė ją prie lūpų. Bet /tuo 
akimirksniu it strėlė atlėkė sakalas iI mostelėjęs sparnu išliejo 
visą vandenį. 

Apsilaižė chanas išdžiūvusias lūpas ir vėl pakišo po la- 
šais taurę. Bet vėl atskrido sakalas ir išmušė ją chanui iš 
rankų. Įtūžo chanas, griebė sakalą ir nukirto jam galvą. O pas- 
kui užlipo ant riedulio, žiūri, guli ant akmens didžiulė nu- 
gaišusi gyvatė. Saulė ištirpdė jos nuodus, ir jie lašėjo nuo 
riedulio. Paaiškėjo, kad ne vanduo, o nuodai lašėjo į chano 
taurę, kurią dusyk išmušė ištikimasis sakalas... 

Šioje vietoje chanas atsiduso, o vyresnysis brolis kalbėjo: 

— Sugrudo tada chanas: „O mano ištikimasis sakale, kad- 
gi tu atsikeltum iš mirusių. atiduočiau jau visą savo kara- 
lystęl“ Bet jau buvo per vėlu. Todėl/ valdove, norėčiau, kad 
tamsta prieš bausdamas mūsų jaunėlį brolį išklausytumei jį. 

Šachas papurtė galvą. Tada atsistojo vidurinysis brolis, 
nusilenkė šachui: | 

— Valdove,— tarė jis,— dabar išklausykite manęs. Senais 
laikais gyveno vienas padišachas. Jis turėjo labai protingą 
papūgą, atsivežtą iš užjūrio kraštų. Padišachas mylėjo savo 
papūgą ir laikė ją auksiniame narvelyje. Kartą papūga krei- 
pėsi į padišachą. „Indijoje gyvena mano tėvas ir motina, 
broliai ir seserys, — tarė ji— Likimo valia aš išsiskyriau su 
jais ir gyvenu jūsų rūmuose. Daugel metų nesimačiau su sa- 
vo artimaisiais. ESiEkle man, valdove, nuskristi į tėvynę, pa- 
simatyti su jais.“ 

Padišachas bijojo netekti mylimos papūgos ir nieko ne- 
atsakė į jos prašymą. 


po 

(CGūdus ilgesys apniko paukštę. Atsitūpė ji auksinio >, 
kertelėje.ir tupėjo kiauras dienas nė nekrusteldama. 

Kartą apsilankė pas padišachą pirklys, ką tik sugrįžęs iš 
užjūrio kraštų. Labai patiko šachui brangakmeniai ir įvairūs 
daikčiukai, padirbti iš dramblio kaulo. 

— Kur tu gavai tokių daiktų4 — paklausė padišachas ir 
jo akys sužibo. 

— Toli nuo čia yra jūra -— atsakė svečias — 0 už jos ste- 
buklinga šalis. Ten niekad nebūva žiemos. O vasarą baisiai 
kepina saulė. Tų kraštų žmonės juodi it anglis. Mūsų paukš- 
čiai išskrenda žiemoti į tuos kraštus. Visus turtus aš atvežiau 
iš ten. 

Padišachas gerai privaišino svečią ir išlydėjo jį su pa- 
garba. | | 

— Ei, žmogau, važinėjantis po pasaulio šalis! — sučirškė 
papūga, kai keliauninkas ėjo pro auksinį narvą.— Jeigu tau 
atsitiks dar kartą lankytis tuose kraštuose, pasveikink nuo 
manęs skraidančias laisvėje papūgas, pasakyk, kad jų vargšė 
sesuo uždaryta auksiniame narve ir nežino, ar iššivaduos ka- 
da nors. Pasakyk joms šiuos mano žodžius, ir gal jos nurodys 
man kelią, kaip išsivaduoti iš nelaisvės. | 

— Gerai, pasakysiu, — tarė svečias. | 

Ilgai keliavo jis po margąjį pasaulį ir -kai vėl atsidūrė 
toje šalyje, prisiminė prašymą. 

— Ei margosios papūgos, — sušuko jis,— už jūrų mėlynųjų, 
už kalnų aukštųjų yra tokia šalis. Ten, valdovo rūmuose, 
auksiniame narve kankinasi jūsų sesuo papūga. Ji prašė MS 
padėti jai išsivaduoti iš nelaisvės. 

Lig tik papūgos išgirdo šiuos žodžius. visos nukrito nuo 
šakų žemėn negyvos. Labai nustėbo keliauninkas ir nuėjo savo 
keliu. 

Praėjo dar kiek laiko, keliauninkas vėl apsilankė padi- 
šacho rūmuose. Jis papasakojo papūgai, kaip išpildė jos pra- 
šymą. Ir nespėjo burnos užčiaupti, papūga staiga nuvirto ne- 
gyva ant narvo dugno. Išsigando keliauninkas padišacho pyk- 
čio ir leidosi į kojas. 

Žinia apie papūgos mirtį beregint pasklido po visus rū- 

mus. Įpykęs šachas įsakė tučtuojau nukirsti galvą sargui, at- 
nešusiam tą žinią. Atnešė padišachui narvelį su negyva pa- 
pūga. Padišachas paėmė paukštės lavoną, apžiūrėjo jį ir svie- 
dė į šalį. 

— Užkaskite kur nors! 

O papūga -ūmai suvasnojo sparnais, išskrido ir nutūpė ant 
medžio. Padišachas apstulbo iš nustebimo, papūga nusikva- 
tojo. 

— Tai šitaip, didysis šache! --- sučirškė ji. — Aš prašiau, 
maldavau leisti man aplankyti gimtąsias vietas — tu nelei- 
dai. Tada aš ilgai merdėjau narvelyje, iš ilgesio nei lesti, 
nei gerti nepajėgdama. O tu net nesiteikei manęsiaplankyti. 
O kai pagalvojai, kad aš negyva, tu be gailesčio išmetei 
mane it maitą. Kaltink pats save, o aš dabar laisva! Lik 
sveikas! 

Apsiverkė padišachas, šoko prašyti papūgą, kad neiš- 
skristų. 

— Nepalik manęs, mano papūgėle,— prašė jis.— Aš ne- 
galėsiu gyventi be tavęs, be tavo išmintingų patarimų. Ne- 
išskrisk, ir aš nelaikysiu tavęs narvelyje. Tu būsi man deši- 
nioji ranka, vyriausiasis viziris! 

Gailestis apėmė papūgos širdį. 

— Gerai, — sutiko ji,— tebūnie kaip tu nori. Aš liksiu pas 
tave, bet pirmiau nuskrisiu į gimtinę. Lygiai po penkiolikos 
dienų būsiu čia, prie tavęs. Šešios dienos ten, šešios atgal, 
tris dienas pabūsiu namie.. 

Po šešių dienų As buvo gimtinėje. Pasimatė su mo- 
tina ir tėvu, su broliais, seserimis. Trys laimės dienos pralėkė 
it vienas mirksnis... 

Sunku palikti savo gimtinę. Bet ne mažiau sunku laužyti 
duotą žodį. Papūgos kalbino ją negrįžti. 

— Bet juk aš daviau žodį, kaip galiu jį laužyti! — gailiai 
sučirškė papūga. | £ 

—- Jeigu tasai padišachas, kuriam tu davei žodį, turėtų 
bent kruopelytę gailesčio, tai argi jis būtų laikęs tave nar- 
velyje šitiek metų? — įkalbinėjo papūgos.— Argi tu gimei 
tam, kad savo gyvenimą nelaisvėje žudytumei? Neatsisakyk 

laisvės, idant kažkokiam padišachui būtų gerai. Karaliai turi 
daugiau pykčio nei gerumo. Nuo karalių ir liūtų geriausia 
laikytis atokiai. | 

— Tai patarkite man, — meldė- papūga, — kaip ir laisvės ne- 
prarasti, ir žodį tesėti! 

— (Gerai,— tarė mMotina.— Tu pasiimk baltojo ir raudonojo 
granato grūdelį. Tai ne paprasti, tai stebuklingi grūdai. Jei- 
gu senas žmogus suvalgys raudonojo granato grūdą, žili jo 
plaukai patamsės ir jis pasidarys jaunas, o jeigu paragaus 
baltojo, vėl pavirs seniu. Atiduok šituos grūdus savo kara- 
liui ir paprašyk duoti tau laisvę. 

Pasiėmiuisi grūdelius, papūga leidosi atgal į kelionę. Padi- 
šachas labai apsidžiaugė, kad papūga sugrįžo, o ypač gavęs 
stebuklingus grūdus. Jis tuoj pat liepė pasėti sėklas, o papu- 
gą paskyrė vyriausiuoju viziriu. 

Praėjo kiek laiko. Medžiai užaugo ir atvedė vaisių su 
baltais ir raudonais grūdeliais. Padišachas įsakė nuraškyti ir 
atnešti jam granatą su raudonais grūdeliais. Bet vos tik jis 
buvo benorįs paragaBH atneštų grūdų, jį sustabdė buvusis 
vyriausiasis viziris. 

— Nesiskubinkit, mano valdove,— tarė jis saldžiu bal- 
su.— Prieš patikėdami šia paukšte, duokim paragauti grūdų 
kam nors kitam. 

Atvedė du žmones, nuteistus myriop, ir davė jiems raudo- 
nųjų grūdų. Jie pasimirė baisiose kančiose. 

Padišacho akyse įsižiebė piktos ugnelės. Jis pačiupo ša- 
limais tupėjusią papūgą ir nusuko jai galvą. 

Nuo tada granatus pavadino „mirties medžiais“, ir niekas 
prie jų neidavo nė artyn. Bet kartą kažkoks vargdienis pa- 
siskolino pinigų, ketindamas nusipirkti avį. Bet tuo metu 
užėjo maras, ir visos avys nugaišo. Vargdienis negalėjo lai- 
ku grąžinti skolos, ir viziris įsakė įmesti jį į belangę. 

Vedamas į tamsiąją vargdienis ištrūko iš sargybinių ran- 
kų ir šoko bėgti. „Verčiau mirti nei kalėjime supūti!''— gal- 
vojo jis. Ir bėgdamas pro „mirties medį“ vargdienis . nusi- 
raškė granatą ir čia pat prarijo saują uogų. Tuo pat mirksniu 
įvyko stebuklas: ilgos jo barzdos kaip nebūta, senis varguo- 

lis pavirto gražiu stotingu jaunikaičiu. Ir sargai prabėgo pro 
šalį, nepažinę jo. Užvalgė vargdienis baltų grūdų, ir beregint 
seniu atvirto. Sargai čiupo vargdienį ir nuvedė pas karalių. 

Vargdienis puolė ant kelių prieš padišachą. |» 

-— Tamsta mano apgynėjas, valdove! — sušuko jis.-- Aš 
jau senas, mano dienos suskaitytos, ir aš pasirengęs mirti. 
Bet prieš mirdamas norėčiau atskleisti tamstai vieną paslaptį. 

Kalbėk! leido padišachas. 

—- O valdove,-- pradėjo vargdienis,— bėgdamas nuo 'tams- 
tos sargybinių, buvau pasirengęs mirti. Todėl suvalgiau saują 
„Mirties medžio“ uogų. Bet nenumiriau, o atvirkščiai, pasida- 
riau jaunas vaikinas. Didžiai dėl to nustebęs, paragavau baltų 
uogų if vėl atvirtau seniu. 

Sėdintis greta padišacho viziris spruko iš rūmų ir S 
bėgti. 

Padišachas liepė atnešti granatų ir surasti vizirį, nors iš 
po žemės iškasti. Netrukus sargybiniai atvedė mirtinai išsi- 
gandusį vizirį, kurio būta pasislėpusio vilko urve. 

Padišachas paragavo raudonų uogų ir visų akyse pavirto 
dailiu. džigitu. Užvalgė jis baltų uogų ir vėl paliko žilabarzdis. 

— O mano valdove! — puolė ant kelių pirmasis viziris.— 
Kai tu paskyrei papūgą į mano vietą, man pasaulis aptemo. 
Ryžausi atkeršyti neapkenčiamai papūgai. Patardamas duoti 
granatų grūdelių nuteistiesiems myriop, aš žinojau, kad jie 
užnuodyti. 

Įsiutės padišachas įsakė užkapoti vizirį negyvai. Lig tik 
jo kraujas ištryško ant žemės, žemė apsivertė ir iš ten purp- 
telėjo papūga. 

Padišachas ir visi aplinkiniai nustėro iš nustebimo. 

— O padišache,— liūdnai prabilo papūga,-— dabar tu. ma- 
nęs niekad neberegėsi. Lik sveikas! Tik visad atsimink, val- 
dove, tu turėjai: ištikimą, šventai atsidavusį draugą, deja, tu 
pats savo rankomis jį nužudei.. 

— O mano ištikimasis ir išmintingasis ' bičiuli! — meldė 
padišachas.-—- Aš pasiryžęs išbučiuoti žemę, kur buvo žengusi 
tavo koja. Aš vėl paskirsiu tave pirmuoju viziriu, atiduosiu 
tau visas brangenybes, tik nepalik manęs! 

—- Ne, nereikia man tavo brangelybių — atsakė papūga.—- 
Grįšiu į gimtinę ir nuo šiolei lenksiuos iš tolo žiaurių karalių 
ir klastingų vizirių. 

Sulig šiais žodžiais suvasnojo papūga sparnais ir nuskri- 
do. O padišachas liko vienas, liedamas graudžias ašaras. 

Vidurinysis brolis baigė pasakoti, nusilenkė šachui ir tarė: 

— Mano valdove! Ir tamsta prieš nubausdamas mūsų jau- 
nėlį brolį pakalbėkite su juo. 

Šachas įsakė atvesti vaikiną.,Kai karžygys stojo prieš sOS- 
tą, šachas kreipėsi į jį: 

— Kalbėk, karžygy! Kuo gali pasiteisinti? 

Jaunėlis brolis nuvedė visus prie šacho guolio sode ir 
parodė negyvą gyvatę. 

— Štai, — tarė jis, — aš išgelbėjau jums gyvybę. O už tai 
mane įmetė į kalėjimą. Ir net norėjo nubausti mirtimi. Bet 
dabar aš išeinu, nebenoriu. pasilikti su jumis. Likite sveiki! 

Vyresnieji broliai irgi pareiškė norį iškeliauti. 

— Atleiskite man! — maldavo šachas. 

— Ne, mes privalome gyventi iš savo darbo, nenorime 
būti rūmininkais, — atsakė broliai. 

— Tai keliaukite be žmonų! 

— Ne,— atsakė karalaitės,— mes irgi keliausime su kar- 
žygiais, nesiskirsime su jais. | 

Jie beregint susiruošė ir iškeliavo. Po keleto dienų trys 
broliai grįžo su savo pačiomis į gimtuosius kraštus ir gyveno 
sau laimingai, triūsdami. 


LŽ 


DV1 SESERYS 


Gyveno kitados dvi seserys: vyresnioji Giškara ir jaunes- 
nioji Oimoma. Jų motina mirė, kai mergytės dar buvo ma- 
žūtės. 

Gulnoros ir Oimomos tėvas paliūdėjo paliūdėjo ir vėl ve- 
dė. Už pačią jis paėmė našlę. Atsivedė jinai savo sūnų — 
piktą, aikštingą vaikištį. 

Tik peržengusi slenkstį, pamotė riktelėjo mergaitėms: 

-— Nesijuokite, netriukšmaukite, -neišdykaukite, nesišyp- 
sokite! 

Gulnora ir Oimoma tik prikando liežuvius ir stovėjo it 
nudiegtos. | 

Nuo tos dienos pamotė kasdien versdavo Gulnorą tvarkyti 
kambarius, šluoti, nešioti vandenį, kapoti malkas, kurstyti 
židinį, skalbti žlugtą, virti valgį, mazgoti indus, liuobti gal- 
vijus, kuopti tvartą, kasti daržą. Dirbo Gulnora nuo ryto ligi 
išnaktų. O pamotė vis tiek niekad nebuvo patenkinta. Ji 
amžinai barė ir keikė podukrą. 

Vargšė Gulnora kentė barama, mušama, bet tylėjo. Tik 
naktimis graudžiai verkė apsikabinusi savo sesytę Oimomą. 

Ėjo dienos, mėnesiai, metai. Gulnora užaugo daili mer- 
gina. 

Toli pasklido gandas apie jos grožį. 

Namuose ėmė lankytis piršlės. Tačiau' pamotė, bijodama 
netekti geros darbininkės, sumanė išleisti gražuolę už savo 
sūnaus. | 

O pamotės sūnus irgi užaugo ir paliko dručkis negražus 
vaikinas. Gulnora nė žiūrėt į jį nenorėjo. Pamotė slėpė savo 
kėslus, ir Gulnora nieko nežinojo. 

Kartą Gulnorai atnešė vestuvines dovanas. 

— Kas čia? — Gulnora paklausė Oimomą. | 

— Tai tu nežinai, sesele? Ruošiamos vestuvės! Tėvas ir 
motina leidžia tave už vyro, sesute, — liūdnai atsakė Oimoma. 

— Ar tikrai? O už ko? — paklausė Gulnora. 

— Už pamotės sūnaus. Aš pasiklausiau, kai kalbėjosi tė- 
vas su pamote. 

— Oi oi, tai jau geriau mirti!.. 

„Šitiek vargo ir. pažeminimo iškentėjau,— mąstė jinai — 
o čia dar eiti už to atgrasaus netikėlio.“ | 

— Pabėgsiu... 

„Prispaudė ji prie krūtinės Oimomą, karštai pabučiavo ir 
išbėgo į gatvę. 

Piršlės puolė vytis mergaitę. Paskui jas išbėgo tarnaitės, 
joms iš paskos virėjai, jiems įkandin virėjukai, paskui juos 
indų plovėjos, joms įdurmu — svečiai. 

Gulnora pasileido bėgti per kišlaką į laukus, per lau- 
kus — į kalnus. Tarp uolų ir tarpeklių ieškojo jinai vietelės, 
kur galėtų pasislėpti. Bėgo bėgo, kol pailso. Atsisėdo ant 
akmens ir pravirko. 

O persekiotojų kojų trypsmas ir balsai vis artėjo. 

Beregint jie ras ją, pagriebs ir nuves pas pamotę. 

Pašoko Gulnora ir vėl leidosi bėgti. | | 

Ilgai bėgo mergaitė, jos plaukai išsidraikė, aštrūs akme- 
nys žeidė kojas. O persekiotojai vis arčiau ir arčiau. 

Sustojo Gulnora pačioje kalnų širdyje ir, kreipdamasi į 
aukštą viršūnę, maldauja: 

— Vai aukštasis kalne, meldžiu tave, pasigailėk! Pažvelk 
į Mane! — Gulnora gailiai pravirko.— Atsiverk, akmenie! Pra- 
siskirkit, uolos! Paslėpkite nuo piktosios pamotės! 

Didžiulis akmuo trenksmingai suskilo ir prasivėrė. 

Sušuko mergaitė iš džiaugsmo ir šoko į plyšį. 

— Užsiverk, akmenie! Paslėpk mane, pridenk nuo pikto- 
sios pamotės! 

Su trenksmu užsivėrė akmuo. Ir taip greitai, kad Gulnora 
nesuspėjo susibrukti savo ilgų plaukų, ir jų galiukai liko 
suspausti plyšyje. | 

Ryto metą Gulnoros pėdomis atėjo prie akmens tėvas ir 
mato — kasų galiukai susiraitę kyšo iš plyšio. 

— Dukrele, širdele mano! — sušuko tėvas. 

Ir ėmė jis garsiu balsu maldauti akmenį: 

— .Suskilk, akmenie, prasiverk, akmenie, leisk man pa- 
žvelgti į dukterį! 

Ir ūmMai girdi senis tylų savo dukrelės balsą: 

— Neprasiverk, akmenie, neprasiskirk, buvo man tėvas, 
dabar jis man šešuras. 

Tėvas nuėjo graudžiai raudodamas. 

Netrukus atsirado pamotė ir kad ims šaukti: 

— Perskilk, akmenie, ei, akmenie, perskilk! Kad pamaty- 
čiau. dukterį, atsižiūrėčiau į ją! 

Bet čia iš akmens pasigirdo balsas: 

— Nesuskilk, akmenie, neprasiverk, ne motina ji man, 
Oo pikta pamotė! 

Spyrė pamotė iš pykčio į akmenį ir nuėjo. 

Tuo tarpu atbėgo jaunikis ir klykia visu balsu: 

— Ei, akmenie, perskilk, noriu pamatyti nuotaką. 

Iš akmens pasigirdo balsas:. 

— Neskilk, akmenie, neatsiveik, akmenie, kad mano akys 
neregėtų to atgrasaus Žmogaus. | 

Kai visi pasišalino, atbėgo paslapčia prie kalno Oimoma 
ir tylutėliai paprašė: Ž 

— Prasiverk, akmenie! Parodyk man seselę. 

Iš akmens skardžiai suskambėjo linksmas balsas: 

-— Suskilk, akmenie, leisk man apkabinti seselę, mano 
mielą, brangiausią Oimomą. 

Akmuo su trenksmu perskilo, ir abi jo pusės prasivėrė it 
durų sąvaros. | 

Ir seserys, stipriai apsikabinusios, nuėjo aukštais kalnais. 
Netrukus jos nusileido į bekraštę stepę. 

Ilgai jos ėjo ir galop priėjo nedidelį ežerą. 

Oimoma norėjo atsigerti. 

— Atsigersi šito vandens, pavirsi meškute,— tarė Gul- 
nora. 
— Ai,— išsigando Oimoma,— nenoriu būti meškutė. 

Juodvi nuėjo toliau. Pakeliui aptiko antrą ežerą. Oimoma 
pribėgo ir pasisėmė saujelę vandens. | 

— Negerk, vilkute pavirsi,— tarė Gulnora. 

— Oi, nenoriu būti vilkutė, — atsakė Oimoma. 

Juodvi ėjo toliau ir netrukus išvydo dar vieną ežerą. 

— Žiūrėk, sesyte, negerk vandens,— griežtai tarė Gulno- 
ra, — ožkyte pavirsi. 

— Vai kaip gerai! — sušuko Oimoma.— Aš šokinėsiu ir 
badysiuos. R 

Nespėjo Gulnora nė žodžio tarti, o jau Oimoma atsigėrusi 
vandens. Mato Gulnora — aplink ją maža ožkutė bešokinė- 
janti. . 

— Vargdiene mano seserėle! — pravirko Gulnora ir apka- 
bino ožkutę. 

Tik kur buvę, kur nebuvę atsirado medžiotojai ir, išvydę 
ožkutę, ėmė laidyti į ją iš lanko strėles. 


— Bėkim! — sušuko Gulnora. 

Bet jau buvo per vėlu. Medžiotojai jau apsupo jas. 
Nuvedė medžiotojai Gulnorą ir jos sesutę ožkutę pas ša- 
"chą. Šachą apstulbino Gulnoros grožis ir jis bemat pamilo ją. 

— Būsi mano žmona, — tarė šachas. 

Keturiasdešimt dienų truko puota. O šachas turėjo dar 
vieną žmoną, vardu Bekoima. Nuo pat pirmųjų dienų ji pa- 
juto Gulnorai neapykantą ir ėmė šmeižti ją šachui. “ | 

— Ir ragana jinai, ir kerėtoja, ir jos atsivesta ožkutė 
pakerėta. . 

Bekoima liepė pririšti ožkutę grandine. 

Ėjo mėnesiai. Gulnhora laukėsi kūdikio, ir Bekoima niršo 
dar labiau. Bekoima daugel metų svajojo pagimdyti šachui 
įpėdinį, bet jos troškimas buvo bergždžias. 

Žinia, kad Gulnora netrukus taps motina, pasiekė šacho 
ausis. Iš džiaugsmo jis iškėlė šaunią šventinę puotą, o kai 
puota pasibaigė, išjojo su svečiais į medžioklę. 

Tai buvo paranku Bekoimai. Ji liepė pakabinti ant guobos 
netoli gilaus tvenkinio sūpynes ir pasiūlė Gulnorai pasisupti. 
Kai Gulnora įsisupo ir pakilo aukštai virš medžių, Bekoima 
nemačiom nupjovė virvę. | 

— Ai! — suriko Gulnora, krito į tvenkinį ir dingo po van- 
deniu. 

Matė tatai tik ožkutė. 

Netrukus rūmuose pasigedo Gulnoros. Kilo sąmyšis. Į ste- 
pę pas šachą nušuoliavo žygūnas. | 

Kai šachas sugrįžo iš medžioklės, Bekoima apsimetė ser- 
ganti, 

— Nelaimė,— tarė Bekoima. 

— Kas atsitiko? — paklausė šachas. 

— Tu netikėjai, kad Gulnora kerėtoja. Ji man uždavė nuo- 
dų, o pati pasivertė pelėda ir išskrido. | 

— Ak nelaboji! — sušuko pykčio pagautas. šachas ir pasi- 
vadinęs savo medžiotojus, įsakė: — Eikite ir suraskite ją! | 

Medžiotojai iškako ieškoti Gulnoros. Apieškojo visas ste- 
pes, visus tarpeklius. Bet grįžo nieko nepešę. 

Ėjo dienos. Ožkutė nebežaidė, nebelaigė. Ji kiauras die- 
nas žiūrėjo nuliūdusi į tvenkinį. 

Bekoima pabūgo, kad neišaiškėtų jos klastos, ir sukurstė 
žiniuonį. 

Šachui buvo pasakyta, jog Bekoima sunkiai susirgusi. Kai 
šachas atėjo jos aplankyti, žiniuonis tarė: 

— Ponios sveikata labai bloga! Tėra vienas būdas ją iš- 
gelbėti — duoti šašliko iš ožkutės mėsos. 

Širdyje šachas nepamiršo Gulnoros, ir jam buvo gaila jos 
mylimos ožkutės. | | 

— Gerai, liepsiu medžiotojams nušauti laukinį ožiuką. 

— Ne,— tarė žiniuonis,— viešpats įkvėpė mane duoti ligo- 
nei tik šios ožkutės mėsą. Tada ponia Bekoima pasveiks. 

— Gailal — tarė šachas.— Tai labai protinga ožkutė. Bet 
ką veiksi... Sutinku. 

Ožkutė pravirko graudžiom ašaroimn ir pribėgo kiek leido 
ilga grandinė prie tvenkinio. 

Ir čia pasigirdo iš vandens tyli švelni daina: 


Mano juodučiukai, 

Mano šviesučiukai, , 
Mano ėryčiai, 

Mano ožkyčiai, 

Čiūčia liūlia! 


— Vai! — sušuko nudžiugusi ožkutė Oimoma.— Čia mano 
Gulnoros balsas. 
Vėl suskambo lopšinė: 


Mano skaistveidėliai, 
Mano juodbruvėliai, 
Švelnios jūs rankytės, 
„Mano sūnaitėliai, 
Čiūčia liūlia! 
Ožkutė subliovė: š 
— Gulnora! Gulnora, tavo mylima sesuo Oimoma mal- 


dauja tave: padėk! 

Vėl suskambo Gulnoros balsas: 

— Po kojų minkšti kilimai, šalia manęs du lopšiai. Ką 
man daryti, seserėle, man ant rankų dvynukai Chasanas ir 
Chusanas! | Ę 

Subėgo žmonės ir šaukia: 

— Vai, čia Gulnoros balsas! 

Ir visi šoko semti iš tvenkinio vandenį — kas ąsočiu, kas 
kibiru, kas kaušeliu, kas piala. 

Netrukus išsėmė visą vandenį, ir čia visi išvydo Gulnorą. 
Jai iš abiejų šonų stovėjo aukso lopšiai, Iopšiuose — du dai- 
lučiukai dvynukai — Chasanas ir Chusanas. 

Žmonės išnešė ant rankų Gulnorą ir jos abu sūnus. Džiaugs- 
mui ir linksmybėms nebuvo galo. | 
* — Tu grąžinai man gyvybę, sesyte,— tarė apkabinusi 0ž- 
kutę Gulnora,— štai tau vaistų, gerk! 

Ožkutė gurkštelėjo stebuklingo vandens, pasipurtė, ir prieš 
žmonių akis stojosi jauna mergaitė Oimoma. 

Tada ir išaiškėjo paslaptis. Žmonės atvedė Bekoimą ir jos 
žiniuonį pas šachą. Šachas įsakė: 

— Pririškite juos prie keturiasdešimties arklių uodegų ir 
išvykite į stepę! : 

— Tai še tau! -— sušuko Bekoima, pastvėrė durklą ir įsmei- 
gė šachui į krūtinę. 

Sachas krito negyvas. 

Žmonės sučiupo Bekoimą ir žiniuonį ir padarė taip, kaip - 
buvo *aręs prieš mirtį šachas. 

Tada žmonės paprašė Gulnorą: 

— Būk mūsų valdovė! 

Gulnora sutiko ir visi gyveno ramiai ir laimingai. 

